
DESPRE AUTOR 


SVEN HASSEL (19 apr. 1917 — 21 sept. 
2012) pe numele său adevărat, Sven Pedersen, 
s-a născut la Frederiksborg, în Danemarca, într-o 
familie de oameni simpli, muncitori. 

La virsta de 14 ani, Sven Hassel intra în 
marina comercială, ca mus. În anul 1936, şi-a efectuat acul nitrat 
iar în anul următor, din cauza șomajului crescut din Danemarca, s-a 
înrolat voluntar în armata germană. Într-un interviu din 1990 a decla- 
rat: S-a întîmplat ca Germania să fie mai aproape decît Anglia, astfel că am 
fost naturalizat pentru a putea intra în armata germană. A participat la 
invazia Poloniei și a luptat pe toate fronturile, cu excepţia celui african. 
A petrecut patru ani în lagărele de prizonieri sovietice. 

În 1949, Sven Hassel a fost eliberat și doi ani mai târziu s-a căsă- 
torit cu Dorthe Jensen, cea care l-a încurajat să-și descrie experiențele 
din război. Prima lui carte— Legiunea blestemaţilor—a fost publicată 
în 1953. În total, a publicat 14 romane, care au fost traduse în optspre- 
zece limbi. 

Priviţi această carte mai degrabă ca pe un roman documentar, 
decît ca o autobiografie, în primul rînd pentru că aceasta este dorința 
lui Sven Hassel. În Danemarca a fost prezentat iniţial în formă auto- 
biografică. Deşi povestea este, în cuvintele autorului, „nouăzeci la sută 
de fapt”, acesta a preluat cîteva dintre numeroasele episoade din expe- 
riențele altora. 


S 


Sven Hassel a lăsat în urma sa o carieră de excepție și o adevărată 
experiență de viață. Autorul și-a dorit ca scrierile sale să arate ororile 
războiului, în speranţa că generaţiile tinere își vor dedica existența 
salvării oamenilor, și nu distrugerii lor. 


XI 


În memoria lui Ernst Riiben Laguksen, Comandant al 
Regimentului de blindate finlandeze, Regimentul de 
Dragoni Nyland. 

Această carte este dedicată orașului Barcelona, unde am 
fost înconjurat de o excepțională ospitalitate și unde au 
fost scrise cele mai multe dintre cărţile mele. 


Tragedia soldatului german constă în credința sa că există 
o motivaţie rațională pentru continuarea rezistenţei și 
pentru a-și pierde viaţa. Zile și nopți în șir persistă să facă 
sacrificii inumane pentru o cauză de mult pierdută. 


Oberst Garf von Stauffenberg cu puţin timp înaintea 
execuţiei sale, la 20 iulie 1944. 


Pierderea unui picior sau numai a labei piciorului nu este 
nici pe departe atît de gravă. Noile membre artificiale au 
articulații care de cele mai multe ori funcţionează mai bine 
decît cele adevărate și dacă faci artrită o poți vindeca cu un 
bidon de ulei. 


Porta către Micuţul, 
200 de kilometri la nord de Cercul Polar. 


XIV 


Podul 


Porta necheză de plăcere și îi oferă fetei un loc pe banca 
putredă pe care o ocupăm. 

Ea ride, sunetul reverberind departe în pădure. Stă în 
picioare, cu soarele în spate și îi putem vedea silueta. Fusta 
cenușie de uniformă de vară este confecționată dintr-un 
material subțire, transparent. Ne-am dori ca ea să stea acolo 
veșnic. Are părul lung și auriu, ca un lan copt de griu. Nu știe 
germana și trebuie să ne facem înţeleși într-un gen ciudat de 
lingua-franca. Porta vorbește ceva, despre care el spune că e 
finlandeză, dar fata nu-l înțelege. 

În rîu sar stropi de apă. Sînt ca niște picături mari de 
ploaie. 

— Ăia trag întruna, spune Gregor laconic. Pierdere de 
vreme! 

— Pierdere de pulbere la distanța asta, replică Bătrinul, 
aprinzindu-și pipa cu capac de argint. 

— Țișniturile de apă par să se alerge între ele pe 
suprafața riului. 

— Nuvă e frică? întreabă fata-soldat, netezindu-și fusta. 

— Nu, rîde Porta fără să-i pese. Sînt jalnici pistolarii 
ăștia fanatici! 

— Nu i-am văzut niciodată trăgînd pină acum, spune ea 
întinzîndu-și gîtul să vadă mai bine. 

— Ne putem apropia puţin, îi sugerează Porta, ajutind-o 
pe fată să se ridice. Ridem de ei de-aici! 

— Poți să-mi faci o fotografie? îl întrebă ea, dîndu-i un 
aparat Leica lui Heide. Apoi se instalează în vîrful dîmbului. 

Heide îi face o fotografie, avînd grijă să includă și toate 
împroșcăturile de apă provocate de gloanţe în lac. 

— Hai să facem una cu tine între mine și Micuţul, strigă 
Porta, cu un zîmbet larg. 

Ea ride și îi ia pe după umeri. 

Heide se ghemuiește ca un veritabil fotograf profesionist. 


CURTEA MARȚIALĂ 


Glonţul exploziv îi sfîșie fetei jumătate de față. Carne, 
sînge și așchii de oase îl împroașcă pe Porta. O ureche smulsă i 
se bălăbăne pe piept Micuţului, ca o medalie. 
— Un trăgător de elită, un franctiror blestemat! strigă 
Micuţul, plîngînd la pămînt alături de Porta. 
Împing împreună trupul neînsufleţit al fetei în faţa lor, 
să-i protejeze de gloanțe. 


— Grupa a 2-a! Gata de deplasare! ordonă Bătrinul și își ia pis- 
tolul-mitralieră pe umăr. Arată obosit și descurajat. 

O barbă sură, nerasă îi acoperă faţa. Vechea lui pipă cu capac 
de argint îi atîrnă tristă în colțul gurii. 

Cîţiva se ridică și încep să-și stringă armele și echipamentul. 

Porta și Micuţul stau jos într-o groapă călduroasă pe care au 
găsit-o și lasă impresia că nimic din tot ce se întîmplă nu îi privește. 

— Mi-aţi auzit ordinul? strigă Heide insinuant, umflindu-și 
pieptul la nivel de Unteroffizieril. 

— Jar începe, spune Micuţul furios, arătînd cu Mpi-ul!? său spre 
Heide. Ce-o să facem cu el? 

— O să-l împușcăm cînd vom avea ocazia, decide Porta scurt. 

— Ştii, îl legăm de pod chiar înainte de a apăsa pe nenorocitul 
ăla de mâner și îl lichidăm, și îl incinerăm, așa, dintr-un foc! sugerează 
Micuţul încîntat. 

— Porcule, mîrîie Heide mînios și se îndepărtează. 

— Scoateți mîinile din buzunare, loazelor, strigă Bătrînul iritat, 
îmbrîncindu-l pe Porta. 

— Ai înţeles totul anapoda. Nu mă mișc un pas pînă nu-mi beau 
cafeaua de dimineață, răspunse Porta impasibil. 

Micuţul începe să se pregătească de fiert. Umple ibricul cu 
zăpadă și curînd se înfiripă un foc plăcut. 

Fața Bătrinului a căpătat o tentă arămie-roșiatică. 


să fiți în picioare sau vă fac eu o ceașcă de cafea de-o s-o ţineţi minte! 


[1] (germ.) UNTEROFFIZIER: Subofițer (n. trad.) 
[2] (germ.) MASCHINENPISTOLE: pistol automat (n. trad.) 


Podul 


Își rotește Kalașnikovul, deasupra capului ca pe un ciomag. 

Porta abia reușește să se ferească în timp ce patul puștii i se 
îndreaptă în zbor spre cap. 

— Pe toţi dracii, m-ai fi putut lovi! Nu e nevoie să te-apuci să-i 
baţi pe oameni numai pentru că vor și ei o ceașcă de cafea, acolo, la 
micul dejun! 

— Cafea! strigă Bătrînul cuprins de furie. Unde crezi că te tre- 
zeşti? Într-o excursie, ca să vezi aurora boreală? 

— Pe naiba, unde mă trezesc, spune Porta cu încăpăținare. Și, 
totuși, vreau o cafea! Creierul meu nu începe să funcționeze pînă nu-mi 
beau cafeaua! 

— Are dreptate, admite Micuţul. Păcătoasa asta de armată nu 
poate face ce poftește cu noi. Avem dreptul la cafea. Așa scrie la regu- 
lament. Pînă și culii cu capetele pline de tărîţe ai lui Ivan primesc 
cafeaua înainte de a ieși la luptă și a fi împușcați. 

— Tu! Tu n-ai dreptul nici la un pîrţ, strigă Bătrinul furios, și 
dacă nu vă stringeţi echipamentul și nu vă dezlipiți rapid cururile de 
pe pămînt vă zbor creierii din căpăţinile alea seci! 

— Fă-o! Isprăvește-o acum! îl îndeamnă Heide cu înverșunare. 

Porta toarnă apă peste boabele de cafea. O aromă delicioasă se 
ridică spre vîrfurile copacilor. 

Nările noastre încep să fremete. Curînd întreaga grupă stă jos 
bucurîndu-se de cafeaua lui Porta. Pînă și Bătrînul acceptă morocănos 
cana pe care Micuţul i-o oferă cu graţie. 

— La naiba cu voi toţi, mirîie Bătrînul, suflînd în cană. Grupa 
cea mai ticăloșită din toată armata, și a trebuit să-mi revină mie! O 
adunătură de găozari, asta sînteți! 

— Nu e deloc gentleman, nu-i așa? remarcă Micuţul către Porta. 

— E o sulă proletară, asta e, aş zice eu, declară Porta. La fel de 
util ca o gaură-n cap! 

Micuţul ride croncănind. E de părere că remarca lui Porta este 
gluma anului. 

— Înghiţi așa ceva! întreabă Guri, laponul, faţa lățindu-i-se 
într-un rictus tipic rasei lui. 

— Să fiu al dracului dacă o înghit, strigă Bătrinul cu vehemenţă. 
M-aţi auzit? Am dat un ordin clar: Grupă, marș! 


CURTEA MARȚIALĂ 


— Nu zbiera atât de tare, îl previne Porta. Vecinii ar putea auzi 
toată porcăria asta nemţească. E periculos să vorbești nemţește în 
aceste locuri! 

— Asta e, răcnește Bătrînul înfuriat la culme, luîndu-și Mpi-ul 
de pe umăr. 

— Trage și ești mort, îl ameninţă Micuţul, îndreptîndu-și gura 
Kalașnikov-ului spre Bătrîn. 

— Lasă omul să-și bea cafeaua în tihnă, zice Porta bosumflat. 
N-o să fie nici un război pînă nu-mi clătesc amigdalele! 

— În curul meu, se dă bătut Bătrînul și-și aruncă căciula de 
blană departe printre copaci. 

— Vezi să nu-ţi îngheţe părul, spuse Micuţul cu o voce priete- 
noasă. Nu ne-am dotat cu învelitoarea de cap numai pentru paradă, știi! 

Porta mai face liniștit încă o oală de cafea. De regulă, raţia lui 
pentru micul dejun este de cinci cești. 

— Spune-mi, zice Bătrinul cu o voce periculos de calmă, cît soco- 
tești tu că va mai dura această petrecere cu cafea? 

— Numai idioţii se așteaptă ca oamenii să alerge de colo-colo 
pe tot mapamondul înainte de a-și bea cafeaua, spune Porta calm, 
umplind din nou cănile. 

Bătrînul o acceptă pe a sa cu o scuturare a capului dar sare în 
sus cînd Micuţul începe să facă pîine prăjită. 

— Cînd ne întoarcem, vă reclam că refuzați să executaţi ordinele, 
ameninţă el, tremurînd de furie. 

— Spune-mi, se întoarce Porta spre Legionar. Ești cel mai vechi 
membru al acestui club de trăgători. V-au trimis vreodată ăia din Legi- 
unea Străină să vă fie tăiate gîturile de mahomedani fără o ceașcă de 
cafea în burtă? 

— Non, mon ami, nu-mi amintesc să se fi întîmplat, răspunde 
Legionarul, deplin conștient că n-ar fi diplomatic și înțelept, ci ar pro- 
duce probleme incalculabile dacă ar face altceva decît să fie de acord 
cu Porta în privinţa cafelei la micul dejun. 

Bătrinul își pierde răbdarea, azvirle cana și-i zboară cu un șut 
pîinea prăjită din mînă Micuţului. 

— În picioare! Sus! Acum! 


Podul 


— Nu te purta așa cu mâncarea bună, îl dojenește Porta. De unde 
știi cît de repede ţi se va face foame! 

— Am mai spus-o și o spun din nou. Nue un gentleman, oftează 
Micuţul, strîngînd cu răbdare pîinea de pe jos. 

— Fii atent că ţi se ridică tensiunea, îl sfătuiește Porta. Îţi scur- 
tezi viața dacă te ambalezi atîta! 

La puţin timp după acest episod ne deplasăm pe drumul nostru, 
alunecînd și căzînd din loc în loc pe pantele abrupte. La vremea cinei 
ajungem la șoseaua ce duce la portul fără gheţuri, o bucată de drum 
spre nord. Puțin spre est se află o cale ferată cunoscută, construită cu 
prețul vieții a mii și mii de prizonieri. Se zvonește că este construită 
pe oase de oameni. 

Stăm culcați în zăpadă și privim coloanele nesfirșite de trans- 
port rulînd pe lingă poziția noastră. 

— Adunarea pe drum, ordonă Bătrînul. Urmaţi-mă în șir cîte 
unul! Dacă sîntem somați nu răspunde nimeni, decît aceia dintre noi 
care vorbesc fluent rusa. Restul sînteți pur și simplu surzi și muţi. 

— Merde auxveuxl?! Să sperăm că Ivan nu ne miroase, mormăie 
Legionarul neliniștit. 

Pare că se face mai mic. 

— Cristosul mă-sil! șuieră Westfalianul ursuz. E ultima dată 
cînd mai merg într-o incursiune în spatele liniilor vecinilor. Îndată 
ce ne întoarcem o să-mi trag un glonţ în picior. 

— O să te coste tărtăcuța dacă te descoperă, spune Porta cu un 
zîmbet sarcastic. 

Puțin la nord-est de Glenegorsk găsim primul dintre podurile 
mascate. 

Patru trenuri lungi de marfă sînt oprite pe linii camuflate în 
așteptarea drumului liber și la cîțiva kilometri în urmă mai așteaptă 
un al cincilea. 

Pregătim explozivul la liziera pădurii. Avem cinci sănii încărcate 
cu noile bombe Lewis, cu care abia începusem să fim aprovizionați. 

Porta și cu mine sîntem primii de santinelă. Puțin ne pasă. 
Oricum nu putem dormi, sintem plini de pilule energizante. Rușii le 
numesc prișok porak. O asemenea pilulă poate să-l țină treaz pe cineva 

[3] (fr) Rahat cu carul! (n. trad.) 


CURTEA MARȚIALĂ 


timp de o săptămînă și poate salva viața oamenilor care lucrează în 
spatele liniilor inamice. 

— Ţi-ai pierdut minţile, omule, protestez eu cînd Porta își 
aprinde o ţigară. Poţi fi văzut pînă la Murmansk! 

— Nu te pișa pe tine fiule, îndrugă Porta. Armata Roșie scînte- 
iază toată noaptea! De ce n-aș face-o și eu? 

— E vina ta dacă o mierlim! 

— N-o s-o simţi deloc! spune Porta dur, trăgînd un fum lung 
din țigară. 

A doua zi dis-de-dimineaţă îl ascultăm pe Heide, expertul nos- 
tru în explozivi. Stă în picioare pe un trunchi de copac pentru a ne 
cuprinde cu privirea pe toți. 

— Ascultaţi-mă, și ascultați-mă bine, găozarilor, strigă el. După 
cum puteţi vedea cu toţii, ceea ce am în mînă pare o bucată de cauciuc 
și puteţi face aproape orice doriți cu ea fără să se întimple nimic. Arun- 
cați-o în foc și ce obţineţi este o masă viscoasă, lipicioasă. Seamănă 
cu o gumă mestecată, dar nu e. Rahatul ăsta constă dintr-un sfert de 
termit, amestecat cu oxid metalic și din trei pătrimi de exploziv plastic. 

— Ce-i aia plastic? întreabă Micuţul absent. 

— Nu-i treaba ta, să știi. Tot ce trebuie să știi tu, e că se numește 
plastic. 

Heide ne arată un tub de cupru. 

— Acesta este un tub de cupru și aluminiu, care conține un 
detonator. 

— Ce e aia detonator? întreabă Micuţul, ridicînd mîna ca un elev... 

— Nici asta nu-i treaba ta, a naibii să fie ea, i-o tăie Heide. Tot ce 
trebuie tu să știi este că se numește detonator. Și nu mă mai întrerupe 
cu întrebări tembele! Vă spun tot ce trebuie să știți și asta e suficient. 
După cum puteţi vedea pe tub, sînt opt semne și ele reprezintă opt 
intervale diferite de timp, încît să putem decide cînd să facă bang-bang. 
Intervalul cel mai redus este de două minute și n-aş sfătui pe nimeni 
să-l folosească. Cel mai mare este de două ore. Tubul însuși—îl ridică 
cu mândrie, de parcă el însuși l-ar fi inventat—conţine un component 
de mercur. Rupi cu dinţii în dreptul acestei fante mici de sticlă, acidul 
dinăuntru curge și dizolvă plomba care ţine percutorul în poziţie. Per- 
cutorul se declanșează și amorsează bomba. Procesul a început. 

Podul 


— Și apoi face BANG, fir-ar a dracului, exclamă Micuţul cu un 
rînjet larg. 

— Idiotule, mîrîie Heide iritat. Sfirșește-o cu întreruperile! Nu-ţi 
dai seama că sînt un Unteroffizier și superiorul tău? 

— Dacă ai fi fost la cavalerie ai fi fost Unterwachtmeister'“. şi 
dacă ai fi fost în Regimentul Alpin ai fi fost Oberjăger!?|. Ai fi putut fi de 
asemenea—dacă, adică, ai fi fost la parașutiști, ca Gregor, aici prezent... 

— Cînd procesul de detonare a început, continuă Heide cu un 
aer superior, se degajă o căldură imensă și aceasta aprinde masa explo- 
zivului de plastic. 

— Și face BANG! spune Micuţul radios. 

Heide îi aruncă o privire ucigătoare. 

— Toate metalele cunoscute, chiar și oţelul cel mai greu, se topesc 
în cîteva secunde. Fără acest mic dispozitiv ingenios numit detona- 
tor te poţi juca cum vrei cu plasticul. Nu se întîmplă nimic, decât că ţi 
se lipesc degetele. Poţi sări în foc cu buzunarele pline de plastic. Nu 
explodezi! Pune-l sub un ciocan, cu abur. Nici o problemă! Însă îndată 
ce detonatorul e amorsat trebuie să fii atent! Să fugi cât te țin picioa- 
rele pentru a scăpa cu viață. Cum ai rupt sticla cu dinţii, ia-o la picior! 
Să fie o distanţă de cel puţin cincizeci de metri între tine și centrul 
exploziei. Dacă vă prinde în acest perimetru vă vor atîrna bojocii din 
cur și din gât. În ceea ce mă priveşte aș prefera șaizeci de metri. Cînd 
ne-au făcut demonstraţia asta la Depozitul de Muniţii al Armatei din 
Bamberg, au pierdut doi experți pirotehniști. Au crezut că e de joacă 
cu bombele Lewis. 

— Bamberg! Cunosc locul, strigă Micuţul fericit. Acolo aruncam 
în aer trenuri și camioane cu un material al naibii căruia îi ziceau 
TNTIE|. Vreo doi din ăștia amărîţi, piro, s-au dus și ei acolo sus. Unul 
dintre ei era în pat cînd s-a întîmplat. S-a dovedit că un măgar neno- 
rocit de Gefreiter îi băgase o porție de încărcătură sub pat și l-a trimis 
în Împărăția Cerului, care va veni pe această cale. 

— Șefii de echipe la mine, ordonă brusc Bătrinul. 

— Pace vouă, spune Micuţul ironic, pescuind o ţigară de foi 
enormă din cutia măștii de gaze. 

[4] (germ.) UNTERWACHTMEISTER: Subvagmistru (n. trad.) 
[5] (germ.) OBERJAGER: Plutonier de vănători de munte (n. trad,) 
[6] Trinitrotoluen. (n. trad.) 


CURTEA MARȚIALĂ 


Totdeauna fumează ţigări de foi. Le socotește grozave. 

Echipei noastre i-a revenit misiunea să supravegheze podul 
de la nord de Pulosero. Fuseseră plantați arbori pentru camuflare și 
treaba se executase atît de bine, încât îl descoperim abia cu cîțiva metri 
înainte de a da de el. Este un pod enorm de cale ferată. 

Primisem misiunea să aruncăm în aer poduri și diguri pe tot 
parcursul pînă la Pitkul. Un tronson de aproape o sută cincizeci de 
kilometri. Asta ar fi trebuit să scoată din funcțiune drumurile ferate 
și cele mai importante comunicații rutiere pentru o perioadă consi- 
derabilă de timp. 

— Oare o să ni se dea o permisie după asta să mergem și noi 
acasă și să aruncăm o geană pe Reeperbahn? visează Micuţul cu ochii 
scăldațţi în lacrimi de poftă. 

— Puțin o să le pese de noi și ne vor trimite într-o nouă misi- 
une, fără să ne acorde nici șansa de a face o saună, apreciază Barcelona 
pesimist. 

— Trebuia să fi fost finlandez, spune Porta categoric. Ei sînt 
trataţi ca oamenii. 

— Nu privi partea sumbră, strigă Gregor optimist. Sigur ne vor 
atîrna niște medalii pentru asta. 

Lui Gregor îi place „salata de fructe”, ca și lui Heide de altfel. 

— Pe Alah, tot ce îmi doresc este o permisie medicală și un 
somn bun într-un pat curat de spital, oftează Legionarul a lehamite. 

— Să fii mulțumit dacă ajungi acasă viu, îl povățuiește Bătriînul 
pe un ton sec. 

— Pot să fiu, zbiară Micuţul. Hai să le facem odată de petreca- 
nie podurilor ăstora și să ne amuzăm puţin pe seama războiului ăsta 
blestemat. 

Ne împărțim explozivii. Ranițele noastre speciale sînt pline ochi. 
Ne luăm la revedere unul de la altul înainte de a ne risipi în tăcere în 
deșertul alb de nea și de a ne înfunda în pădure, la liziera îndepărtată 
a lacurilor înghețate. 

Echipa noastră înconjoară albia rîului și continuă de-a lungul 
drumului ce duce spre nord. Sîntem interceptați de mai multe ori de 
șoferi și santinele care, din cauza uniformelor noastre, ne iau drept 
trupe de securitate. 

Micuţul e aproape să ne piardă cînd strigă Arschloch!|, după un 
camion rusesc, care ne împroașcă cu zăpadă. 

La podul de pe șosea, la sud de Lapland, ne luăm rămas bun de 
la echipa Legionarului. 

— Faceţi treaba bine de data asta, îi îndeamnă Micuţul patern. 
Să explodeze dintr-un singur bang prelung, fiilor, căci altfel nu se va 
întîmpla nimic cu blestematul ăsta de pod. Dacă aș fi fost în locul vos- 
tru l-aș fi rugat pe Micuţul să facă treaba asta pentru voi! 

— Merde, nu ești tu singurul care să știi cum se aruncă lucrurile 
în aer, îi răspunde Legionarul și dispare în fruntea echipei sale. 

— Podurile sînt printre obiectivele cele mai dificile de explodat, 
îi spune Micuţul lui Porta. Dacă dozarea încărcăturii nu e corectă, nici 
un milion de bombe Lewis nu e suficient. 

— Ai grijă să n-o faci de oaie într-o bună zi, îi spune Gregor cu 
țifnă. 

Are o aversiune neurotică față de orice se poate numi explozibil. 

— Nu se va întîmpla niciodată, se dă mare Micuţul. Cînd un pod 
se ia în bețe cu mine, păi podul e ăla care cade-n cur, să fiu al dracului. 

După cîteva ore ajungem la podul nostru. Micuţul dă un ocol 
bătînd cu palma apreciativ transversalele enorme de oțel. 

— Să fim iubiți de Domnul, dar spuneţi, nu e un pod minunat? 
rînjește el. 

Un tren de marfă lung de un kilometru, tocmai îl traversează 
huruind. Un soldat în șubă ne face semn cu mîna dintr-un vagon de frine. 

— Băiatul ăla nu știe ce noroc a dat peste el că a prins trenul 
ăsta, rostește Porta meditativ. De următorul se va alege dracu! 

Podul se dovedește a fi mai dificil decît ne așteptasem. E incre- 
dibil de anevoios să te cațări pe betonul neted ca gheaţa și cînd nu 
există nimic de ce să te agăți, numai gheaţă și beton zgrunţuros, care 
îți sfișie mîinile. 

Micuţul face urit, ca un nebun, de fiecare dată cînd scapă în jos 
și alunecă pe gheața rîului, caraghios. 

— Cine naiba e idiotul care nu s-a gîndit că vom avea nevoie 
de gheare la picioare? înjură Porta cu năduf în timp ce cade înapoi 
pentru a douăzecea oară. 

[7] (germ.) ARSCHLOCH: Găozar (n. trad.) 

Cînd ajungem în cele din urmă sus, după mai multe ore de efort, 
dăm peste un nou obstacol care ne descurajează. 

Stăm în tăcere și ne holbăm la colacii oribili de sîrmă ghimpată 
cu care sînt înconjurați de mai multe ori suporții de la mal ai podului, 
pentru a împiedica accesul la părțile sale cele mai vulnerabile. 

— Christoase, fiul iudaic al Dumnezeului german, exclamă Porta, 
asta ne-ar mai lipsi acum, să cădem într-o capcană, că bombele Lewis, 
ale lor și ale noastre, ne vor scoate din uniforme mai repede decît ne-a 
băgat în ele Hitler! 

— Mămăliga mă-sii, n-o să mai rămînă nici un nasture pe noi, 
mormăie Micuţul privind intens sub sîrma ghimpată. 

— Ei bine, cu binecuvîntata Fecioară și cu buna tehnologie ger- 
mană de partea noastră, probabil că o să ne descurcăm, spune Porta 
filozofic. 

— Dac-ar fi să atingem vreo chestie sau alta fără să ne dăm 
seama, zice Micuţul, o să sărim în aer pe de-a moaca! 

— Puțin curaj, strimbă din nas Gregor. 

— Ţineţi-vă bine de pălării, îi avertizează Porta și începe să taie 
sîrma. 

Primele fire ruginite ne lovesc peste față, Porta obosește repede 
și îi întinde cleștele Micuţului, care se năpustește asupra sîrmei ca un 
buldozer. 

— La dracu, fii atent neghiobule, îl previne Gregor înspăimâîntat. 
Tai cumva vreo sîrmă care nu trebuia și am încurcat-o cu toții! 

— Aici e o nenorocită de mină, strigă Micuţul uluit, aplecîn- 
du-se. Apropie mina spre el cu precauţie. Sînt și fire pe aici, continuă 
el, arătînd spre un mănunchi de cabluri cenușii care trec pe sub mină. 

— Fii atent, fii atent, strigă Porta nervos. Las-o unde e și desfă-i 
calota! Noi coborim în timp ce tu o dezamorsezi. Nu-i nevoie să ne 
omoare pe toţi! 

Imperturbabil, Micuţul începe să dezamorseze monstrul, deșu- 
rubează detonatorul și-i dă drumul, acesta rămînînd agăţat printre noi. 

Ne e atît de frică, încît abia respirăm. 

— Fii mai atent, ce naiba, îi strigă Porta Micuţului, care a mai 
găsit trei mine de un tip pe care nu-l mai văzusem înainte. 

— Uite aici! ţipă Micuţul captivat. Au o chestie micuță care se 
poate îndoi! 

— Christoase, n-o îndoi! răcnește Porta cuprins de frică. E neno- 
rocitul de detonator! 

— Şi ce vrei să fac cu el? întreabă Micuţul indiferent. Să-l iau 
în dinți! 

— Lasă-l așa, pentru Dumnezeu, geme Gregor, înnebunit de 
spaimă. 

— Nu pot să tai sîrma mai departe fără să explodeze chestia! 
explică Micuţul pipăind cu precauție mina cea mai apropiată. 

— Nu are nici o clapă roșie într-o parte? întreabă Porta, ajungind 
de-a binelea jos, în spatele unui pilon masiv de beton. 

Un tren de marfă duduie peste pod. Amuţim cu toţii în timp ce 
trece pe deasupra noastră. 

— Ei drăcia dracului, plouă, spuse Micuţul cu un aer surprins, 
după ce a trecut trenul. 

— Unul dintre băieţii vecinului s-a pișat pe tine, strigă Porta 
convulsionat de rîs. 

— O să-l strîng de gât pe nenorocit, vociferează Micuţul, amenin- 
țind cu pumnul trenul care vuia în depărtare. Nimeni nu scapă cu una, 
cu două, dacă se pișă pe mine! Put acum ca o latrină din spatele casei. 
A mai rămas, comuniștilor, să vă și căcați și în capul meu păduchios! 

— O să poţi să te speli cînd ne întoarcem, rînjește Porta. Mai 
bine să te atingă niște căcat decît un șrapnel! Vezi dacă minele alea 
ticăloase au un buton roșu într-o parte! 

— Există o clapetă roșie, afirmă Micuţul, și încă una mare. Toată 
istoria revoluției socialiste e scrisă pe ea. 

— Ce scrie? întreabă Porta. 

— N-au început să-mi plătească încă bani ca translator de rusă, 
spuse Micuţul insolent. 

— Acum s-o luăm ușurel cu ea și să vedem ce se întîmplă, zice 
Porta. Apasă pe clapeta roșie și în același timp ţine pîrghia. Dacă pîr- 
ghia se deplasează, atunci sare în aer! 

— Foarte interesant, zbiară Micuţul, vocea răsunîndu-i sub pod. 

— Nebun ca un blestemat de iepure în călduri, mormăie Gregor 
resemnat, intrînd mai adînc în zăpadă. 

— Nu-i nevoie să te adăpostești, îl consolează Porta. Sîntem 
destul de în siguranţă aici jos. De obicei minele explodează în sus! 

— Dar Micuţul? întreb eu cu inocenţă. 

— Va muri pentru onoarea Marii Germanii și numele lui va 
fi gravat pe monumentul eroilor din fața cazărmii, declamă Porta cu 
fatalism. 

— Am împins-o înăuntru, zbiară Micuţul impasibil. Și mai 
departe? 

— Îndoai-o spre interior, dar încet! Dacă începe să fisiie, sari 
aici la noi, dar mișcă, odată, dacă nu te-ai plictisit să mai trăiești! 

— E moartă ca o lindină, răspunde Micuţul. Dar cred că s-ar 
putea și să facă doar pe moarta. 

— Acum deschide capacul, explică Porta. Vîră-ţi mîna în gaură, 
pipăie după un dispozitiv pătrat și trage-l în jos. 

— Am rezolvat-o, spune Micuţul pe un ton satisfăcut, azvirlind 
mina peste margine. Potrivesc rapid și restul, ca un turc în călduri care 
regulează o herghelie de fetișcane! 

— Fii atent, îl previne Porta, ai grijă și ţine pîrghia aia strîns! 
Dacă îi dai drumul, e ultima mină cu care mai ai de-a face! 

— Mai așteaptă puţin înainte să te caci pe tine, se fălește Micuţul, 
sigur pe el. N-am ratat încă nici una. E în regulă și poţi veni sus acum! 

— Vezi unde tai acum, îi spune Porta. Se poate să se fi încurcat 
vreun fir în sîrmă și vai de curul nostru dacă-l tai! 

Plasăm detonatoarele dezarmate sub cilindrii mari de oțel. Porta 
e de părere că nu pot fi prea periculoase acolo. 

Ne croim încet drum prin sîrmă la traversele de susținere, avînd 
grijă să nu declanșăm vreo mină. 

Asud de spaimă, în ciuda frigului arctic. Sînt la fel de înfricoșat 
ca şi Gregor. În timpul multelor ore cât am lucrat sub pod, pe deasupra 
noastră au trecut nenumărate trenuri. Ne ţinem prelatele deasupra 
capetelor pentru a evita o experienţă ca a Micuţului. 

După ce am terminat, în fine, cu sîrma ghimpată, începe treaba 
serioasă—să aducem explozivul de la sănii acolo sus. Mi-a revenit sar- 
cina cea mai păcătoasă, să car bombele Lewis de la sănii pină la piciorul 
pilonilor. După aproape două ore de cărat sînt atît de epuizat, încât cad 

în zăpadă și refuz să mai continui fără o pauză. Braţele și spinarea mă 
dor atît de tare încît sînt gata să țip de durere la cea mai mică mișcare. 

Porta și Micuţul s-au angajat într-o dispută înverșunată, și 
anume care dintre ei să pună explozibilul. 

— Dacă luăm fiecare cîte un pilon, o să meargă mai repede, spune 
Micuţul, care e ahtiat să pună mîna pe bombele Lewis. 

— Faci cum îţi spun, closet ambulant! zbiară Porta aruncînd cu 
o cheie de buloane după el. 

— Nu ești mai mare-n grad ca mine, turbează Micuţul. Un 
Obergefreiter este un Obergefreiter și nici Dumnezeu, nici Dracul nu-i 
poate spune vreunuia ca el ce să facă. Unde naiba am ajunge, te întreb, 
dacă orice nenorocit de Obergefreiter s-ar apuca să le dea ordine altor 
Obergefreiteri? 

— Am urmat Școala Militară de Muniţii și Explozibili din Bam- 
berg! se cocoșește Porta, în timp ce tu te pișai în țărînă la Școala de 
Manutanţă a Armatei, învăţind cum să strici varza murată! Pînă și tu 
ar trebui să fii în stare să accepţi că în meseria asta eu sînt șeful! 

— M-ai făcut praf, răspunde Micuţul cu pizmă. Ca și cum eu 
n-aş fi fost la Bamberg. Mi-au dat chiar o medalie pentru sîrguință 
deosebită, care a costat viața a doi instructori! 

După încă multă ceartă și sfadă, cad de acord să-și împartă 
munca între ei. Micuţul găsește o cale inteligentă de a fixa bombele de 
piloni, astfel încât să nu cadă. Însă lucrul cel mai important e conec- 
tarea lor cum se cuvine. 

E noapte tîrziu și abia am terminat o latură a podului. Dar Porta 
își cere cina. 

— Ţi s-a urcat prostia de la cur pînă la creier, strigă Gregor iste- 
rizat. E sinucidere curată să te așezi la masă în locul ăsta, chiar sub 
podul lui Ivan! 

— L-ar lovi damblaua dacă ne-ar găsi aici, nu-i așa? riînjește 
Micuţul nepăsător. 

Însă Porta îşi cere cu încăpăținare cina la care are dreptul după 
regulament. 

În timp ce mîncăm, patrule de securitate NKVD trec pe dea- 
supra capetelor noastre. Sînt atît de aproape încît le-am putea atinge 
ridicînd numai mîinile și strecurîndu-le printre scîndurile podului. 

Pentru a ajunge în partea cealaltă a podului, facem un tur de 
forță extrem de periculos și în mai multe rînduri sîntem pe punctul 
de a cădea. Cînd ajungem, mai avem de tăiat o mulțime din sîrma aia 
ghimpată blestemată. 

Aruncăm explozivii de la o bază la alta a fiecărui pilon. Amor- 
sele sînt cele mai periculoase, o lovitură le poate declanșa. Dacă ne-ar 
scăpa vreuna, patrulele de securitate s-ar năpusti într-o clipă asupra 
noastră, și nu ne facem nici o iluzie în privinţa tratamentului care ni 
l-ar aplica. 

— Te pricepi destul de bine la astea, îl laudă Porta pe Micuţul, 
bătindu-l ușor cu mîna pe spate. 

— Cât timp ţinem lupul departe de casă, rînjește Micuţul cu 
plăcere, încercuind cea mai apropiată bază de beton cu bombe Lewis. 

Se balansează sub pod cu agilitatea unei maimuțe, pentru a 
lega strîns sistemul de fire. 

Mă apucă amețeala numai cînd mă uit la el. 

— Cum dracu' face el asta? mormăie Gregor nervos. 
— Pentru numele Sfintei Agnes, nu-l întreba, îl avertizează Porta. 
L-ar putea face să cadă. Nici nu-și dă seama ce al naibii de periculos este! 

Un zgomot slab ne face să ridicăm ochii. Trei militari NKVD trec 
pe pod, pe deasupra capetelor noastre. Se aude clănţănitul de averti- 
zare al automatelor. 

— Adolf ar trebui să facă o încercare! zbiară Micuţul subit, vocea 
răsunîndu-i prin tăcere. 

Îmi smulg automatul de pe umăr și ţintesc spre patrula de secu- 
ritate de pe pod. 

Un tren vine cu un zgomot asurzitor din depărtare. Detunătura 
salvei este înecată de zgomot. 

Trei bărbaţi în mantale de blană se răstoarnă peste balustrada 
joasă a podului și se învîrtesc în cădere, ajungînd printre blocurile de 
gheaţă, jos, departe. 

Porta se uită cu precauţie în sus printre două vagoane de dormit. 
Din fericire n-au fost decît trei militari. 

Cu un scrișnet de oțel pe oţel, trenul traversează podul. 

— De ce tragi? strigă Micuţul cuprins de uimire, privind pe după 
un pilon de beton. Vrei să ne sperii de moarte pe toţi, asta vrei? 

— Pentru că nu poți tu să-ţi ţii fleanca aia mare, nenorocită, 
hamburgheză, răspunde Porta cu dușmănie. Nu ţi-am spus să nu vor- 
bești nemţește prin părțile astea? 

Făcîndu-ne semnele luminoase între noi, reușim să mușcăm 
capsulele de sticlă și să le deschidem în același moment, asigurînd 
sincronizarea exploziilor. Lucrul acesta e foarte important în cazul 
unui pod de felul ăsta. Altminteri se va rupe numai în anumite puncte 
și inginerii ruși le pot repara cu ușurință. 

Porta este ultimul care pleacă de la pod. Trage după el un fir de 
sîirmă subțire și după cotul rîului o conectează la generatorul pe care 
Micuţul îl poartă în spate. 

Ne plasăm și noi la o distanță de protecţie față de pod, pe partea 
cealaltă a lacului. 

Micuţul învârte nebunește de mîner, ca să producă curenţii de 
inducție necesar exploziei, în timp ce Gregor se uită la ampermetrul 
care ne arată cînd avem suficient curent la dispoziție. 

Micuţul își trage puţin sufletul după activitatea intensă și își 
aprinde un trabuc. Un asemenea moment solemn, după el, se cin- 
stește cu o ţigară de foi. Cu expresia unui preot aruncînd țărînă peste 
rămășițele unui mareșal căzut la datorie, trage plonjorul în poziție de 
declanșare și scoate un chicotit din burtă. 

— Ţineţi-vă bine de pălării, băieţi, e gata de drum, spune el 
solemn, mîngîind ușor cu palma cutia generatorului. 

— Să nu apeși pînă nu-ți spun eu, îi atrage atenţia Porta nervos. 
Întâi amorsa trebuie să pornească prima, altfel nu se va întîmpla nimic 
cu podul ăsta afurisit! 

— Christosul mă-sii! ţipă Micuţul îngrozit, asta ar fi ca și cum 
ai merge la cinematograf și ai descoperi că un ovrei și-a băgat coada 
în filmul ăla nenorocit. 

— Se poate întîmpla, spune Porta cu seriozitate. Mi s-a întîm- 
plat mie odată la Berlin. 

— Nu vă fie teamă, ne asigură Micuţul. N-am întîlnit încă un 
pod să nu-i pot veni de hac! Și bagatela asta de podeț n-o să fie primul! 

— Podeţ, zici? întreabă Gregor cu mirare. E cel mai mare pod pe 
care l-am văzut vreodată! 

— Clătește-ţi deci ochii cît mai ai ocazia, ride Micuţul hîrîit. 
Cîteva minute încă și nu vei mai avea de ce să te minunezi! 

Un tren de marfă tras de două locomotive mari rulează lent 
spre podul minat. Un steguleț roșu flutură la fiecare al doilea vagon. 

— Sfintă Agnes, mamă vitregă a lui Dumnezeu, strigă Porta cu 
ochii cît cepele. Un tren cu muniții! 

— Şi uite și autocisternele pline ochi cu petrol, strigă Micuţul 
arătind spre șosea unde un șir lung de camioane înaintează paralel 
cu linia ferată. 

— Ţineţi-vă bine, le spune Porta cu îngrijorare, sau riscăm să 
zburăm în aer cu tot cu podul ăsta blestemat! 

— Sper să nu observe că detonatoarele au început să fisîie, spune 
Gregor misterios, privind coloana de autocisterne cu petrol lungă de 
un kilometru prin binoclu. Să ne aibă în pază Dumnezeu pe toţi, e 
benzină suficientă aici pentru o armată întreagă! 

— Curaj, îl liniștește Micuţul pe un ton patern. Vor zbura pe 
Calea Lactee și se vor uita aici jos la noi înainte de a mai avea timp să 
se întrebe ceva. 

— Tontule, ar fi trebuit să legăm detonatoarele mai din scurt, 
spune Porta cu supărare în glas. Nu trebuie să dai crezare la tot ce-ţi 
îndrugă timpiţii ăia de la Bamberg. Știm mai mult decît vor învăţa ei 
vreodată. 

— Ca și despre Crăciun, nu-i așa? Cînd tragi cu ochiul prin gaura 
cheii să vezi pomul de Crăciun pe care l-a șterpelit taică-tău și încerci 
să descoperi care sînt cadourile pe care le-au cumpărat părinţii în rate, 
spune Micuţul cu o expresie de fericire pe figură. 

— Dacă nu sare în aer, Curtea Msarţială ne paște, spune Gregor 
misterios, ducîndu-și din nou binoclul la ochi. 

— Iar dacă sare, ride Porta larg, și ne prinde Ivan, o să avem un 
alt fel de Curte Marţială! 

— 0O,nu vă mai gindiţi atât de mult, spune Micuţul cu optimism. 
Orice-ai face, în armată te pot încălța cu ceva! Curțile Marţiale sînt 
oricînd la dispoziţie, așteptindu-și clienţii! 

Cu un zgomot asemănător unui tunet îndepărtat, trenul huruie 
peste pod și de la celălalt capăt alt tren începe să ruleze spre el. 

— Păcat, numai vagoane goale, oftează Micuţul bosumflat. 

Cîteva flăcări izbucnesc la ambele capete ale podului. 

— Focoasele au pornit, strigă Porta holbîndu-se cu speranţă la 
podul lung. 

Micuţul se lasă pe generator cu toată greutatea. 

O fantastică limbă de foc, galben-roșiatică, ţișnește spre cer și 
se lăţește într-un nor ca o ciupercă gigantică. Podul se ridică pe toată 
lungimea lui, spre norii negri amenințători. Ambele trenuri de marfă 
se duc și ele cu el, fără ca măcar vreun vagon să se răstoarne. Apoi totul 
se desface în milioane de bucăţi. Un set de boghiuri se prăbușesc la 
cîțiva metri de noi. 

Cisternele se deplasează atît de aproape, una în spatele celei- 
lalte, încât n-au nici o posibilitate să întoarcă. Sînt aruncate în aer în 
vîrtejuri și șuvoaie de petrol în flăcări se revarsă peste lacul îngheţat. 

Cisternele masive sînt azvârlite în toate părțile, ca niște jucării. 
Petrolul ţișnește pretutindeni, născînd noi focuri strălucitoare, roșietice. 
Apoi, puțin cu întîrziere, suflul exploziei ne izbește cu o forță teribilă. 

Sînt azvârlit la mai mulți metri depărtare pe gheaţă. Însă totul 
se petrece atît de iute încît nici nu am măcar timp să-mi fie frică. 

Cu cutia și cablurile smulse pe care le tîrăște după el, Micuţul 
zboară glonţ peste lac și dispare printre copacii din depărtare. 

Porta este catapultat în aer într-o volută, se răsucește de mai 
multe ori și aterizează într-un morman uriaș de zăpadă. 

Gregor a dispărut complet. Îl găsim departe, în viroagă, între doi 
copaci contorsionați de furtună. Avem mult de furcă pînă să-l scoatem 
de acolo. 

— Sfintă Barbara, strigă Porta. Bombele astea Lewis fac într-ade- 
văr o treabă bună! 

— O să ne smulgă boașele din rădăcină, dacă pun mîna pe noi, 
ne prezice Gregor amenințător, examinînd alarmat împrejurimile. 

— Ivan are alte lucruri la care să se gîndească acum, decît să 
ne caute pe noi, spune Porta cu optimism. Asta o să-i învețe minte 
să-și mai conducă prăpăditele alea de camioane cu luminile complet 
aprinse, de parcă noi n-am exista! 

— Acum știu și ei, în orice caz, că e război, nu glumă, spune 
Micuţul cu un rînjet satisfăcut. 

— Să mergem, mai bine, spune Porta hotărît. Mai sînt numai 
cîteva ore pînă la locul de întîlnire și ăia nu ne așteaptă la infinit. Nu-mi 
prea suride ideea ca noi patru să fim obligaţi să ajungem la ai noștri 
pe cont propriu! 

Cînd sosim îi găsim pe toți acolo, dar misiunea nu a fost înde- 
plinită fără pierderi serioase. Oamenii din grupa întîi au căzut într-o 
ambuscadă înainte de a ajunge la obiectiv. Au fost executaţi pe loc și 
cadavrele lor părăsite în zăpadă, hrană pentru lupi. Grupa a 2-a, cea 
a Bătriînului, a pierdut nouă oameni. Au mai rămas numai cinci din 
grupa a 3-a. Restul au fost uciși pentru că explozibilii s-au declanșat 
prematur. 

— S-a ales praful de ei, explică un Gefreiter cu gesturi expresive. 

— Aţi făcut un zgomot îngrozitor, voi ăștia, spuse Westfalianul. 
Ce naiba a fost, de fapt? 

— Am luat cu noi și cîteva tone din muniţia lor cînd am făcut 
treaba, răspunse Porta ţanțoș. 

— Şi nici nu v-aţi rănit măcar? întreabă Barcelona cu uimire. 

— Numai în sentimente, răspunde Micuţul laconic. 

Leutnantul Bliicher a dispărut fără urmă, împreună cu cea mai 
mare parte din grupa a 4-a. Numai opt oameni se mai întorc la punctul 
de întâlnire, și sînt atât de șocați încît nu putem obţine vreo explicaţie 
clară de la ei. Îngăimă ceva despre securiști și tortură, și probabil că 
vor eșua în vreunul din spitalele de psihiatrie ale armatei, cînd ne vom 
întoarce. Maladia bizară care-i apucă pe soldaţii angajaţi în luptele de 
gherilă din spatele liniilor inamice îi apucase și pe ei. 

Stăm îngropaţi într-o cazemată de zăpadă, timp de trei zile, 
așteptînd ca activitatea rușilor să se mai domolească, înainte de a ne 
deplasa mai departe. În câteva rînduri le auzim schiurile scârțiind pe 
zăpadă, nu foarte departe de unde stăm în așteptare. 

Nu putem dormi nici unul. Pilulele energizante își fac efectul. 
Porta încearcă să ne scurteze așteptarea, spunindu-ne povestea unui 
Gefreiter pe care-l întîlnise cîndva la Școala de Muniţii și Explozivi din 
Bamberg. 

— Era un tip cam nebun din Dresda, începe el. Tot atît de nebun 
ca și rusul ăla de la Harkov care a trecut la noi, și a mîncat postav, de 


18 


Podul 


parc-ar fi fost un fel de molie. Acest Gefreiter din Dresda era un mîncă- 
tor de sticlă profesionist. Cum vedea o oglindă sau orice gen de pahar 
scump, îl înhăţa și îl mînca. Foarte curînd n-a mai rămas nici o oglindă 
în companie, Gefreiterul mîncător de sticlă din Dresda le halise pe toate. 

Celelalte companii aveau obiceiul să vină pe la noi în fiecare 
seară cu oglinzi și alte obiecte de sticlă și el le mînca una după alta. 
Trebuiau, desigur, să plătească ceva ca să-l vadă făcînd așa ceva. Eu 
eram casierul. După puţin timp a halit toate oglinzile din regiment, 
una cîte una, pe toate. Prețul oglinzilor crescuse considerabil. 

Am rezolvat penuria de oglinzi șterpelind oglinzi din oraș și, nu 
peste multă vreme, nu mai rămăsese nici o oglindă în tot orașul Bam- 
berg. Cazul a ajuns, bineînţeles, la Kripo. La început au ris de el și au 
vrut să știe cine ar putea fi atît de nebun încît să șterpelească oglinzi, 
și l-au băgat la zdup pe tipul care a raportat. Dar cînd au descoperit că 
și toate oglinzile lor au dispărut, au schimbat imediat foaia. 

Curînd după asta a făcut picioare oglinda Gauleiterului, după 
aceea cea a Generalului Comandant. Devenise o afacere strașnică, și 
aș fi putut s-o duc tot așa cît am stat la Bamberg, dacă nebunul ăla de 
Gefreiter mîncător de sticlă n-ar fi cerut să fie mutat la KDFEL în interes 
de serviciu. Idiotul căzuse în mania grandorii și se autoconvinsese că 
era un artist și că Adolf ar putea fi interesat să-l vadă mîncînd oglinzi. 
Directorul departamentului de divertisment al armatei din Bamberg, 
un preot, l-a dat pe ușă afară cât ai clipi din ochi. 

„Să mănînci sticlă nu este artă”, a ţipat acesta după el, destul de 
surescitat. „O să mai auzi tu despre asta, Gefreiter!” Copoii l-au înhăţat 
în aceeași seară. Avusese grijă preotul. Sigur că am întreprins demersuri 
pentru a-l scoate de acolo, băiatul era o comoară. Însă din păcate s-a 
spînzurat în celulă. Ultimele sale cuvinte erau scrise pe zid: „A mînca 
sticlă este artă! Heil Hitler!” 

— Am cunoscut cîndva un individ care avea obiceiul să mănînce 
lame de ras și să le scoată pe partea cealaltă în mici bare de oțel, poves- 
tește Micuţțul. Și le vindea beţivilor de pe Reeperbahn! 

Devreme, într-o dimineață cenușie, ajungem la ai noștri. Cei 
morți în urma bombardamentului din timpul nopţii zac încă prin 


[8] (germ.) KRAFT DURCH FREUDE: organizație pentru sport și activități 
recreative. (n. trad.) 

preajmă. Rușii bombardaseră zona aproape treizeci de minute, ca răz- 
bunare, cînd și-au dat seama că reușim să le străpungem din nou liniile. 

Sintem culeși de niște camioane mai tirziu, după-amiază, și 
descărcați atît de adînc în spatele frontului încît mai auzim artileria 
doar ca un zvon în depărtare. Însă timp de mai multe zile avem o stare 
stranie, tot mai umblăm de colo-colo și ne îndreptăm Mpi-urile spre 
orice persoană ne iese-n cale, strigînd: 

— Stoi! 

Una peste alta, nu mai avem altceva în cap decît pîrîiturile 
Mpi-urilor și fîșîitul cuţitelor de luptă, dar după mai multe runde de 
saună și puţină distracție cu fetele în uniformă, starea asta dispare 
treptat. Numai grupa a 4-a nu reușește să se descotorosească de boală, 
ba dimpotrivă, le e atît de rău încît sîntem obligați să-i legăm cu pro- 
priile centuri pînă ce vor putea fi luaţi și duși la psihiatrie. Nu-i mai 
vedem niciodată. 

Cînd vine vremea să ne regrupăm și găurile din unitate au fost 
completate cu noi oameni, sîntem aproape deplin restabiliți și eliberaţi 
de frica permanentă de a fi uciși oriunde ne-am duce. 

Cînd aceia care acționînd de bună credință își ridică glasul 
împotriva domniei teroarei și sînt trimiși în lagărele de 
concentrare și stigmatizaţi drept calomniatori, atunci ceva 
trebuie să fie putred în esența acestei mișcări. 


General-colonel von Fritsch, 
6 iunie 1936 


Grupul de luptă 


În timpul deplasării înapoi la tabăra din pădure, 
Micuţul stă cu capul scos pe fereastră tot drumul pentru ca 
vîntul să-i răcorească găurile căpătate pe faţă în urma unei 
lupte înverșunate catch-catch, de trei ore, cu o finlandeză uriașă. 
Premiul dacă o învingeai era de 1500 de mărci finlandeze și 
douăsprezece sticle de votcă. 

— Sînt ca și ale noastre, a spus Micuţul cînd a plonjat în 
ring. 

La început femeia i-a smuls cu dinții jumătate din 
nas și i l-a mestecat așa cum mestecă cîinele un cîrnat. Apoi 
Micuţul și-a pierdut o parte din urechea stingă. Cum încă nu se 
dădu bătut, muierea i-a rupt trei degete de la mîna dreaptă și 
i-a sfișiat degetul mic de la stînga. Nu s-a dat bătut pînă ce ea 
n-a început să-i zdrobească fuduliile. 

Pe cînd erau duși amîndoi la sanatoriul de campanie, ne 
întrebam de ce femeia mergea de-a-ndărătelea. Am descoperit 
mai tîrziu că Micuţul îi răsucise ambele picioare. 

Sus, în camion, cîțiva soldați foarte ciudaţi, pe care am 
fost trimiși să-i luăm, ţipă și fac tărăboi. Vorbesc de parcă ar 
avea un cartof încins în gură. Nici unul nu poartă însemnele 
gradului. Fac parte dintr-un batalion de fortificații cu un 
număr mare și nu au arme la ei. Cînd le mai aruncăm cîte o 
vorbă rîd de parcă am fi spus ceva caraghios. 

Bătrînul este primul care descoperă că sînt debili 
mintal. Înainte de începerea marii ofensive sînt constrinși să 
intre într-un cîmp minat, sub comanda unor indivizi de la 
SS Dirlewanger, pentru a-l face să explodeze. În 1940 armata 
franceză a folosit porci în acest scop. Dar, în conformitate cu 
noile legi germane privind puritatea rasială, orice material 
uman inutil trebuie eliminat. Și astfel, personalul batalionului 
999 de fortificații a conceput această soluție, valorificind, 
întrucîtva, pe cei cu deficiențe mintale, decît să-i trimită pur 
și simplu la Giessen unde să fie uciși cu o injecție. Un mod de 
a rezolva lucrurile care a primit numele destul de elegant de 

„eutanasie”. 

Copacii trosnesc de frig. Viscolul spulberă zăpada pufoasă în 
fețele noastre biciuite de ger. Nu ne imaginasem vreodată că ar putea fi 
atit de frig. Ne-am transformat în carne congelată ambulantă. Oasele ne 
pîrîie prin trup și carnea ne atîrnă în fișii. Părți de corp și măruntaie de 
om însîngerate atîrnă bălăbănindu-se în tufișurile acoperite de omăt. 

O mitralieră calibrul 42 scoate moarte pe gura țevii iar morti- 
erele grele își scuipă grenadele care cad cu un sunet sec, de bufnitură 
în apă. O căprioară cade din cer cu picioarele rășchirate în sus. Ţipă 
sfișietor în cădere, se izbește de zăpada înghețată bocnă și se face ţăn- 
dări într-o ploaie de stropi de sînge și măruntaie. 

Doi ofiţeri ruși în mantale îmblănite ies clătinîndu-se din tufi- 
șuri. Cine pe cine sprijină, este imposibil de spus. Rîd de se prăpădesc. 
Sint nebuni? Sau nebuni de băutură? Unul și-a pierdut căciula de blană. 
Părul lui roșu, tuns scurt, i se ițește în afară ca părul porcului. Gerul îi 
săpase găuri adinci pe față. 

Legionarul îndreaptă mitraliera spre cei doi ofițeri. Direle trasoa- 
relor li se înfig în burtă. Cei doi, ţinîndu-se încă pe după umeri, cad în 
zăpada care se înroșește imediat. Risetele lor nebunești se pierd într-o 
rafală lungă, mortală. O „orgă a lui Stalin” urlă și ţiuie. Rachetele smulg 
copacii din rădăcini iar zăpada clocotește ca un terci de ovăz. Un fum 
otrăvitor roșu-cenușiu înaintează în valuri aproape de sol. 

Unii dintre noi își pun măștile de gaze. Fumul ne arde plămânii. 
De ce una din părți n-ar începe să folosească gaze? Toţi am primit pro- 
iectile cu gaze și noi nu ni le-am adus pe ale noastre, numai de distracţie, 
nu-i așa? 

Îmi caut masca de gaze și apoi îmi amintesc că am aruncat-o 
cu mult timp în urmă. Săculețul în care stătea e plin acum cu tot felul 
de alte lucruri, dar nu mai are masca de gaze. E un loc bun de păstrat 
țigările la uscat. Nu sînt singurul care își caută în zadar masca de gaze. 

Fumul se dispersează pretutindeni, ascunzînd totul. Nu putem 
distinge nici o ţintă, dar continuăm să tragem pînă ce armele ni se 
încing la roșu. O sanie blindată trece în goană pe lîngă noi, ca o stafie 
scuipînd limbi lungi de foc prin armătura din față. E atît de aproape de 
noi încât n-ar fi nevoie decît să întindem mîna pentru a-i putea atinge 
lanțurile antiderapante care bat cu zgomot. 

Porta aruncă o mină sub turelă. Prin chepeng zboară resturi de 
oameni. O flamă uriașă galben-roșiatică țișnește spre cer și un val de 
dogoare ne învăluie ca o pătură caldă. 

— Fir-ar să fie! murmură Porta dezgustat, aruncînd un braţ 
smuls într-o parte. 

Oţelul se ciocnește de oțel și pămîntul înghețat pirîie și geme. 
O duhoare grețoasă de sînge și motorină încinsă ne învăluie. Auzim 
țipete bestiale și din pădure se năpustește o hoardă de soldați. Auto- 
matele clănțăne pînă ce încărcătoarele se golesc, apoi lupta continuă 
cu pumnale de atac, baionete și cazmale de infanterie bine ascuţite. 
Lupta este atît de încrîncenată în această ciocnire infernală corp la 
corp, încît nimănui nu mai are timp să-i fie frică de moarte. 

Ochii mă ustură, durerea mă străpunge în inimă ca o baionetă. 
Miîinile mi se lipesc de atîta sînge. Manevrez cazmaua ca pe-o măciucă. 
Mai presus de orice trebuie să-i ţin la distanţă. 

Un aruncător de flăcări șuieră. Miroase a carne arsă și a petrol 
încins. E Porta. Micuţul duce containerul plin. larăși și iarăși flacăra 
oribilă șuieră peste zăpadă. 

Corpurile oamenilor ard, copacii ard, pînă și zăpada parcă a luat 
foc. Dracul însuși ar înțepeni de spaimă dacă ar vedea un aruncător de 
flăcări în acțiune, ar fi un rafinament chiar și pentru focurile Gheenei. 

Focul ţi se împroașcă în ochi. Feţele oamenilor sînt zdrobite 
precum cojile de ou. Trupurile sînt azvirlite în aer spre cerul arctic și 
cad înapoi în zăpadă. Morţii sînt din nou uciși și răsuciși, la infinit. 

Un bombardier Rata iese zbîrnîind din nori și pică precum o 
cometă drept în pămînt. Explodează ca o bubuitură uriașă aurie. Aurora 
boreală străfulgeră cerul de la un capăt la altul, ca o mare sălbatică și 
nebună de văpăi. Pămâîntul este ca o zahana imensă și pute ca o latrină 
în clocot. 

Simt o lovitură în umăr, înșfac mitraliera și mă năpustesc, gifiind 
și tușind. Heide, care se află aproape în urma mea, se poticnește și se 
duce de-a berbeleacul pe o pantă. Un automat răpăie o rafală lungă, 
dușmănoasă. Desfac crăcana mitralierei, mă trîntesc la pămînt în spa- 
tele ei și-mi fixez patul în umăr, Heide ghidează banda lungă cu cartușe. 

Îi zăresc. Mitraliera răpăie și cartușele trasoare lasă dire prin- 
tre copaci. 

O făptură albă își aruncă mîinile în sus. Un țipăt prelung de 
jale. O grenadă de mînă se rostogolește prin aer, o bufnitură surdă și 
totul reintră în liniște. 

— Să mergem, mirîie Heide. 

A și luat-o din loc. 

Înfășor banda cu cartușe în jurul culatei, arunc mitraliera pe 
umăr și mă reped după el. Nu vreau să rămîn singur. 

— Așteaptă-mă, țip eu. 
— Puțin îmi pasă de tine, strigă el, fără să slăbească pasul. 

Nimic nu-i mai rău decît o retragere. Alergi să-ți salvezi viața, 
cu moartea pe urmele tale. 

Porta mă ajunge din urmă, mă depășește într-o trombă de 
zăpadă. Micuţul vine și el după noi, luptiîndu-se din răsputeri cu cele 
două containere grele și cu aruncătoare de flăcări în spinare. Îşi ţine 
cu o mînă melonul cenușiu deschis. Mă prăbușesc, mă ghemuiesc în 
zăpadă. Pentru o clipă mă las purtat într-un vis de spaimă. 

— Sus cu tine, răcnește Gregor, sau îţi dau un șut în cur de ajungi 
pînă-n împărăţia cerului. 

Furia îmi dă putere, mă ridic în picioare și înaintez clătinîn- 
du-mă prin zăpada mare. 

Înapoi, în inima pădurii, ne strîngem și formăm un grup de 
luptă. Un amestec straniu de toate soiurile de regimente: trăgători 
fără arme, tanchiști fără tancuri, bucătari, sanitari, șoferi și chiar doi 
marinari, o adunătură pestriță. 

Un Oberst de infanterie, pe care nu-l mai văzusem niciodată, 
preia comanda. Are un monoclu înfipt bine într-un ochi. Știe ce vrea. 

— Să ieşim de-aici cît putem mai repede, spune Barcelona, 
împingînd un alt încărcător în Mpi-ul său. Adunătura asta pute a eroi 
şi a Valhallal!!! 

— Unde dracu o fi Ivan? întreabă Porta surprins, aruncînd o 
ocheadă peste un parapet mare de zăpadă. 

În cursul nopţii săpăm şi construim cuiburi pentru mitraliere, 
din blocuri de zăpadă. Facem un foc și încălzim pietre plate. Le legăm 
în jurul închizătorilor mitralierelor, împreună cu efecte de flanelă. Viaţa 
la Cercul Polar ne-a învăţat o mulțime de lucruri pe care ei nici nu se 
gîndiseră să ni le spună la pregătirea militară. 

Grupul de luptă 


Înainte de a termina construirea poziţiilor sîntem obligaţi să ne 
retragem din nou. Avem peste trei sute de răniți cu noi. Nu dispunem 
de nimic cu care să-i ajutăm, toate trusele de prim-ajutor au fost de 
mult consumate și folosim ca bandaje zdrențe murdare din uniforme. 
O duhoare de putrefacție se ridică din aceste cadavre vii. Își întind spre 
noi braţele scheletice și stăruie să primească ajutor, unii ne imploră să 
le dăm o armă pentru a-și pune capăt durerilor chinuitoare. Alții zac 
în tăcere și ne privesc cu ochii care cerșesc îndurare. 

— Nu ne părăsiți, camarade, murmură un Feldwebel muribund, 
cînd trec pe lingă el cu mitraliera pe umăr. 
— Nu ne lăsați pradă rușilor, geme un altul. 

Privesc fix înainte, nu mă uit la ei. Din fericire infirmierii vin 
şi-i ridică pe grămezile de crengi care le servesc drept pat. Îi luăm cu 
noi așa cum a ordonat Oberstul. Nimeni nu trebuie părăsit. 

Confecţionăm sănii din trunchiuri subțiri de copaci și-i culcăm 
pe răniți pe ele. Cînd mor îi abandonăm și mergem mai departe. 

După patru zile ajungem la două dealuri care arată ciudat, avînd 
forma unor căpăţini de zahăr. S-a făcut atât de frig încât nasurile ni se 
astupă de gheață iar lacrimile ni se transformă în ţurțuri. Metalul se 
sfărimă ca sticla, iar pomii crapă cu un trosnet adînc. 

Gregor îşi privește nasul. S-a trezit cu el în palmă. Își pipăie 
gaura din faţă. Se uită stupefiat la nasul din mînă. 

— Ce dracu, se vaită el şi începe să țipe. Își aruncă nasul și Mpi-ul. 

Numai Heide, supra-soldatul, își păstrează calmul. Cu iuţeala 
fulgerului îl ia pe Gregor în spate. Legionarul a ridicat nasul de jos. 

— Ţine-l, mîrîie Heide. Trebuie să-l coasem la loc! 
— Merită? rînjește Porta, oricum nu era un nas frumos! 

Fără să ia în seamă ce mai bolborosea Gregor, Heide îi coase 
nasul la loc, ia un bandaj plin de sînge de pe un rănit și i-l leagă strîns 
în jurul capului. 

— N-ar fi mai bine să-l coși dublu, să nu și-l mai poată smulge 
iarăși? îi sugerează Micuţul, întinzîndu-i un ghem de aţă groasă. 

Gregor se văicărește și geme. În ciuda efectului anestezic al 
frigului, durerea trebuie să fie totuși teribilă. 

Heide nu este chiar un specialist în chirurgie estetică. Acul pe 
care-l folosește îi fusese dat de un chirurg veterinar care cîrpise cu el caii. 

— Chiulangiule, îl dojenește el și-l trage de nas pentru a se con- 
vinge că e bine prins. 

— Poate să-i cadă puţa cuiva din cauza gerului? întreabă Micu- 
ţul cu îngrijorare. 

— Se poate, zimbește Porta. Institutul Militar de Științe din 
Leipzig a întocmit statistici în materie, care grăiesc că treizeci și doi 
la sută din toți soldaţii expuși condiţiilor arctice se întorc acasă fără 
membru. 

— Christoase Atotputernic, fiul Dumnezeului german, se vaită 
Micuţul. Și ce-o să le spui tirfelor cînd te duci pe Reeperbahn fără puţă? 

— Oricum n-ai avea nici un viitor ca proxenet, dacă urșii polari 
și-ar pregăti o masă bună din bătrîna ta puță, zimbește Barcelona. 

Un Feldwebel înalt se ridică pe neașteptate din patul său de 
ramuri, își sfișie bandajele îmbibate de sînge de pe el și, înainte ca 
cineva să-și dea seama ce se întîmplă, se năpustește pe lacul înghețat. 

Cîţiva sanitari se reped după el, dar acesta dispare în ceață. 
Nebunia lui e contagioasă și, la puţin timp, încă doi răniți se duc pe 
același drum. 

Oberstul se înfurie. Ordonă să se facă de pază lingă răniți. Lucru- 
rile încep, într-adevăr, să se înrăutăţească, atunci cînd o santinelă cade 
adormită cu Mpi-ul pe genunchi. 

Un Unterscharfiihrer SS rănit se tîrăște fără zgomot și pune mîna 
pe automatul Schmeisser. O ploaie de gloanţe îi împroașcă pe răniți, 
care se zvircolesc în disperare pe paturile lor de crengi. Ochii îi ard 
ca un nebun și a făcut spume în jurul gurii căscate. După ce-a golit 
încărcătorul, îi zdrobește țeasta santinelei și îl atacă pe rănitul cel mai 
apropiat cu patul armei. 

Legionarul este primul care ajunge la faţa locului. Aruncă cu 
pumnalul maur, care îi străpunge gîtul dementului. 

Cu un horcăit de moarte, Unterscharfiihrerul SS se prăbușește 
la pămînt. 

Iadul se dezlănţuie în igluul împroșcat de sînge. Pe răniți îi 
apucă amocul. Un Leutnant de infanterie își face harakiri cu baioneta. 
Intestinele i se revarsă în miîini. Un artilerist îl apucă pe Porta de gât 
și încearcă să-l stranguleze. 

Răsună un foc de armă. Artileristul cade pe spate. 

La scurt timp după cele petrecute, alte lucruri ne dau bătaie de 
cap. Rușii lansează un atac sub acoperirea unui foc puternic de morti- 
ere. Atacul durează numai cîteva ore, apoi zăpada îi învăluie din nou 
și dispar în ea ca niște fantome. 

Moartea e atît de aproape de noi încât simțim că ne-a și prins 
în gheare. 

Ni se dă rachiu, un dop de sticlă de apă, plin, la fiecare. Grupa 
a 2-a primește o jumătate de dop în plus. 

— Ştii ce e cu chestia asta, rînjește Porta prevestind a moarte. 
Nu-ţi dau ei o rație de rachiu de ochii tăi frumoși. Faimoasa băutură 
de ultimul drum, asta e! 

Dă rachiul pe gât dintr-un foc. 

— Pișat pentru eroi, rinjește și Micuţul, cîteva halbe de bere 
pișwasser și mă duc și obțin Crucea Cavalerilor cu zarzavaturi și un 
cuţit de masăl?l. 

— Nom de Dieu, eventual o cruce de lemn, suride Legionarul, 
oferindu-i Micuțului rația lui de rachiu. E musulman și nu atinge bău- 
turi spirtoase. 

Bătrinul mormăie ceva, încercînd să-și reaprindă pipa cu capac 
de argint. 

— Cest la guerre, oftează Legionarul, răsucindu-și puțină mahorcă 
într-o bucăţică de hîrtie de biblie și obţinînd un fel de țigară. 

— Dă-ne și nouă un fum, se roagă Micuţul. 

Legionarul îi întinde ţigara în tăcere. 

În tot cursul nopţii ne croim drum luptîndu-ne din greu cu 
un viscol cumplit. Zăpada se învirtejește în jurul nostru, atît de deasă 
încât abia îl poţi vedea pe cel ce merge înaintea ta. Înseamnă că rușii 
vor avea de furcă să ne găsească. Din cînd în cînd îi auzim în spate. 

— Sînt atât de siguri în privința noastră, maimuţele astea roșii, 
încât nici nu se mai sinchisesc să se ascundă, spune Porta cu amărăciune. 

— Mai crede cineva de-aici în Victoria Finală? întreabă Micuţul 
cu un rînjet larg. 

— Numai Adolf și fidelul său Unteroffizier, Julius Heide, ride 
Porta ca un berlinez sadea. 


[2] Expresie argotică germană pentru decorația Crucea Cavalerului cu 
frunze de stejar și sabie. (n. trad.) 

— De ce am mers noi totuși la război? întreabă Micuţul, cu un 
aer de om surprins. 

— Ca Adolf să poată fi cu adevărat un mare luptător, răspunde 
Porta. Toţi mizerabilii care s-au cățărat în vîrful piramidei au nevoie 
de un război ca să nu mai fie dați uitării. 

— Ascultă-mă! se aude vocea lui Heide din spatele perdelei de 
zăpadă. Ăia îi spînzură pe defetiști! 

— Și pe avortonii scrîntiți la cap ca tine îi pun în cuști, strigă 
Micuţul cu asprime în glas. 

Tîrziu, a doua zi, Oberstul dă ordin să facem o haltă. Pur și sim- 
plu grupul de luptă nu mai este capabil să meargă mai departe. Mulţi 
au fost abandonaţi în urmă, în zăpadă, să moară îngheţați. 

Raţiile ni s-au isprăvit, puţini numai, ca Porta, mai au cîteva 
coji de pîine. Toţi mestecă la o coajă înghețată, rămasă dintr-o franzelă 
finlandeză. 

— Vă e foame? întreabă el, virindu-și ultima bucăţică în gură. 

— Porc ticălos, mîrîie Bătrinul. 

— Mai are cineva un strop de votcă? se roagă Gregor. Faţa i s-a 
învinețit și i s-a umflat enorm după chirurgia lui Heide. 

— Ţi-ai pierdut și mintea aia nenorocită, așa-i, nu numai ritul? 
îi strigă Micuţul batjocoritor. 

— Votcă! rostește Porta. A trecut atîta amar de vreme de cînd 
n-am mai băut o picătură din pișatul ăla rusesc, de i-am uitat și gustul. 

— Aș fi în stare să mănînc și o tirfă scoasă la reformă din Valen- 
cia, afirmă Barcelona. N-am mai fost atît de flămînd de pe timpul cînd 
eram închis într-un lagăr din Spania. 

Porta și Legionarul încep să dezbată cîte boabe de ienupăr tre- 
buie puse la un sos cu carne de vînat. 

— Șase, cred, spune Porta, as în materie. 

— Impossible, ripostează Legionarul, dar fă cum poftești. Dacă 
pui șase boabe, nici n-ar trebui să-mi bat capul să mai gust sosul. O să 
pută pînă la Dumnezeu! E important de asemenea, să se folosească o 
oală adecvată, continuă el. Dacă vrei să obţii un sos veritabil pentru 
carne de vinat nu poți folosi orice vas obișnuit. 

— Într-adevăr, ar trebui folosit un vas vechi, e de acord Porta. 
Și cele mai bune sînt din aramă. Cînd eram la Napoli, am pus mîna pe 

o oală în care bucătarul șef al lui Iulius Caesar pregătea buillabaisse 
pentru spaghetele împăratului. 

— Fă o excursie la Marsilia și gustă din regina supelor: Germany 
ă LOseille, îi sugerează Legionarul. În continuare aş propune Pigeon & 
la Moscovite cu Champignons Polonaise şi Salade Beatrice. 

— Am luat masa o dată cu un tip care, Doamne scapă-ne, a uitat 
să-și pună trufe în Perigourdin, spune Porta. Locuia la Gendarmenmarkt 
și își sărbătorea eliberarea din închisoarea Moabit. Ne așteptam de fapt 
să vedem o epavă de om. Stătuse cinci ani la închisoare, așa că nu te 
puteai aștepta la altceva, nu-i așa? Unii ies complet zdrobiţi și pentru 
totdeauna, după o scurtă repriză „la pîrnaie”, însă tipul ăsta era cât se 
putea de bine dispus și atât de sănătos, încît părea aproape o indecenţă. 
Dar lucrul cel mai penibil pe care-l poate face cineva este să întirzie 
la masă. Aia nu mai e masă cînd trebuie să-i dai zor cu supa și peștele, 
pentru a ajunge în timp la celelalte mizerii. 

— Aţi mîncat pește albastru la tavă, cu Sauce Bearnaise? îi între- 
rupe Gregor. E pur și simplu divin. Mie și generalului ne-a plăcut la 
nebunie. Era felul nostru preferat după o bătălie deosebit de sîngeroasă. 

— Nădăjduiesc să ne găsim prin preajma acestui lac, cînd începe 
sezonul icrelor de heringi, spune Porta, plin de speranţă. 

— Cînd ajungem acasă, zise Micuţul (prin „acasă” are în vedere 
liniile germane), o să „organizez” o gâscă, o s-o umplu cu prune uscate 
și mere și o să o mănînc eu pe toată. 

— Aș prefera un curcan, spune Barcelona. E mai mare! 

— Nu mai pot să suport, fir-ar să fie, strigă Porta cu disperare, 
sărind în picioare. Hei, Micuţule, pune mîna pe meliță și umple-ți buzu- 
narele cu grenade. 

— Unde mergem? întreabă Micuţul pregătindu-și Mpi-ul cu 
zgomot, 

— Trecem dincolo să citim meniul vecinilor, răspunde Porta, 
atîrnîndu-și Kalașnikovul pe umăr. 

— Vrei să iau un sac? îl întrebă Micuţul pe un ton optimist. 

— Nu, are Ivan saci destui, consideră Porta. 

— Cine nu-și asumă riscul să facă rost de haleală este un idiot 
patentat, gîlgîie Micuţul, chicotind parcă din burtă. 

— O săvă împuște, îi avertizează Bătrinul. 

— Sinteți niște proști, replică Micuţul cu nepăsare. Noi vom fi 
cu împușcatul! 

— Așteptăm cu nerăbdare să ne înfruptăm puţintel din adevă- 
rata ospitalitate rusească, pentru care li s-a dus buhul, adaugă Porta 
în timp ce dispare în zăpadă cu un rîs scurt. 

— Într-o bună zi n-o să se mai întoarcă, bodogăne Bătrînul 
pesimist. 

Trec mai multe ore fără nici un sunet, doar vijiitul viforniței 
arctice. O rafală dușmănoasă, ticălos de lungă, rupe tăcerea. 

— Un Schmeisser, spune Bătrînul, ridicîndu-și privirea. 

Curînd după aceea se aude zgomotul a trei grenade de mînă 
care explodează, și o serie de rachete semnalizatoare produc o lumină 
albă strălucitoare deasupra terenului. 

— S-au întâlnit cu vecinii, spune Gregor șoptit, cuprins de groază. 

— Dacă se termină cu bine, spune Bătrinul înerijorat, să-i ia 
dracu' pe maniacii ăștia doi. 

— Ar trebui să-i raportezi, zice Heide. E un act grav de indis- 
ciplină. Inamicul îl va putea folosi ca propagandă. Parcă și văd titlul 
din Pravda: 


SOLDAŢII GERMANI MOR DE FOAME 
Misiuni sinucigașe fură pîine de la Armata Roșie! 


Simțim flama din gura unei arme grele lăsată la nivelul solului. 
Urmează ţipete puternice și un șir lung de explozii. Cîteva Maxim-uri 
latră supărate. 

O tăcere lungă se așterne peste deșertul de zăpadă, pînă și viforul 
glacial se domolește. Ai sentimentul că parcă întreaga regiune polară 
își trage sufletul adînc și se pregătește pentru ceva cu totul special. 

O explozie colosală—care pare a nu se mai termina niciodată— 
sparge liniștea nopții. 

— Ai grijă de noi, Doamne, gifîie Barcelona șocat, mai mult ca 
sigur că au confundat depozitul de muniții cu bucătăria. 

— Alarmă, alarmă, zbiară isteric santinelele noastre, convinse 
că e pe cale de a se declanșa un atac. 

O limbă gigantică de foc se ridică în partea de nord-est, față de 
locul unde ne aflăm, iar pămîntul se cutremură într-o explozie lungă 
care se propagă în valuri. Un grup de ofițeri, în frunte cu Oberstul, ies 
în grabă dintr-un iglu. 

— Ce naiba fac rușii? întreabă Oberstul enervat. S-ar putea să 
se lupte între ei? Se întoarce spre un maior de infanterie. E cineva 
dintr-ai noștri acolo? 

— Nu, Herr Oberst, acest grup de luptă nu are nici un fel de con- 
tact cu inamicul. 

Oberstul Frick își îndeasă și mai tare monoclul în ochi și îl săge- 
tează pe maior. 

— Știi că asta e realitatea sau pur și simplu crezi că e așa? 

Maiorul se simte evident jenat și trebuie să admită că de fapt știe 
foarte puţine despre ceea ce se întîmplă în cadrul grupului. Este ofițer 
de transmisiuni și n-a făcut niciodată parte dintr-o unitate de luptă. 

Un șir lung de explozii și o rafală de mitralieră care mușcă îi 
poartă privirea de jur împrejur spre nord-est, unde limbi ascuţite de 
flăcări pot fi văzute pe fundalul norilor împurpurați. 

— E sigur vreo drăcovenie, mormăie Oberstul... Aflaţi despre ce 
este vorba. 

— Da, Herr Oberst, răspunde maiorul ghinionist, fără să aibă nici 
cea mai mică idee despre ceea ce trebuie să afle. 

După cîteva minute îi pasează sarcina unui Hauptmann. 

— Vreau o situaţie clară despre ce se întîmplă! M-ai înțeles, Herr 
Hauptmann? Se petrece o drăcovenie blestemată! 

Hauptmannul dispare în spatele unui pîilc de pomi, unde dă 
peste un Leutnant. 

— Se petrece o drăcovenie, mă înţelegi? zbiară el către Leutnant. 
Am nevoie de raportul tău, aici, în zece minute. Cineva îl sicîie pe inamic! 

Leutnantul o ia agale pe poteca îngustă unde dă peste grupa a 
2-a. Arată cu Mpi-ul spre Bătrinul. 

— În picioare, Oberfeldwebel! Ce cocină! Inamicul s-a ambalat 
și vreau să știu de ce. Mă înţelegi? Vreau să știu. Chiar dacă va trebui 
să afli de la comandantul rus în persoană! 

— Foarte bine, domnule, răspunde Bătrinul, plimbîndu-se 
încoace și încolo, de parcă s-ar fi pregătit să se ducă. 

Leutnantul dispare printre copaci și se decide să găsească o 
ascunzătoare unde Hauptmannul nu se va gîndi niciodată să-l caute. 

Bătrinul șade liniștit și pufăie din pipă. 

În cursul orei care urmează auzim focuri dispersate, la început 
dintr-o direcţie, apoi din cealaltă. 

— Au murit de mult, spune Barcelona, negru la față, ascultind 
sunetul ticăloșit și prelung al unei salve de Mpi. 

Arma declanșată bubuie și mai multe grenade de mînă explo- 
dează. Prin tot vacarmul auzim răsunînd un hohot puternic și fericit 
de ris. 

— Ăsta e Porta, mormăie Bătrinul, jucîndu-se nervos cu capacul 
de argint al pipei sale. 

Zorile se apropie și viforul s-a potolit aproape de tot. Doar cînd 
și cînd rafale ca niște bice de gheață învîrtesc zăpada în jurul nostru. 

— Mă îndoiesc că-i mai vedem, afirmă Heide. Nimeni nu zăbo- 
vește la nesfîrșit în toiul unei retrageri inamice fără să fie scalpat. 

— Mă tem că ai dreptate, spune Bătrinul cu calm. Poate că ar fi 
trebuit totuși să le interzic să se ducă. 

— Par Allah, n-ai fi putut să-i reţii, îl consolează Legionarul. 

Un sunet bine cunoscut ne ridică în picioare, cu armele pregătite. 

— Trupe de schiori, rostește în șoaptă Heide, încordat, adăpos- 
tindu-se după un copac. 

Mă aflu jos, într-o groapă, cu patul mitralierei fixat în umăr. 
Zăpada scirțiie și trosnește. Este un soi straniu de zgomot, un grohăit. 
Din nou un zgomot ca fișiitul schiurilor alunecînd pe zăpada îngheţată. 
Îmi îndoi degetul pe trăgaci. O umbră se mișcă printre copaci. 

— Nu trage, strigă Barcelona sărind în picioare. Zărise jobenul 
galben cilindric al lui Porta, care părea că saltă în mod curios printre 
copaci. 

— Ce dracu”? ţipă Westphalianul uluit. 

Aproape înfricoșaţi, ne zgiim la pălăria plutitoare care vine săl- 
tind spre noi. Dacă pălăria stă pe capul lui Porta, atunci acesta trebuie 
să fi crescut în înălțime cel puţin șase picioare. Apoi avem și răspunsul 
la enigmă. Din zăpadă apare un ren fornăind. Lasă impresia că merge 
rostogolindu-se prin vată. Trage după el o ahjal?] ticsită cu saci și cutii. 
Deasupra încărcăturii stau maiestuos Porta şi Micuţul. 

[3] AKJA: Sanie finlandeză pentru reni. (n. trad.) 


34 


Grupul de luptă 


— Voi aţi fost cu trasul? strigă Bătrinul. 

— Uneori noi, răspunde Micuţul cu un aer de superioritate. Dar 
și flăcăii vecinilor au deșertat și ei destul din căcatul unchiului Stalin. 

— Am dat peste un nătărău de politruc, cu o faţă atît de slăbă- 
noagă că ar fi putut săruta o capră între coarne fără probleme, explică 
Porta gesticulind. A trebuit să luăm ţinta de două ori înainte de a-l 
putea doborî. Apoi un cîrpaci găozar a început să bombăne la noi din 
beznă și după aia s-a apucat să tragă în noi. I-am luat la ochi flama de 
la gura armei și asta l-a lecuit pe veci. 

— Însă am luat-o pe un drum greșit, intervine Micuţul. Era 
beznă, de parcă bijbiiam printre boașele unui negru. Orbecăim și, din 
greșeală, dăm peste o chestie ca un Stat Major, unde o grămadă de 
genii militare discută cum să cîştige pacostea asta de război. Era un 
soi de voenkoml“l care scotea ceva pe gură. Mi-am îndreptat bătrînul 
automat spre burdihanul lui și a încetat să mai vorbească, destul de 
brusc! „Ghermanski!”, a ţipat el și n-a mai avut timp să mai spună ceva, 
că a fost îngeraș. Porta i-a măturat pe ceilalți sub covor! 

— Sper că le-ai luat hărțile? întreabă Heide cu profesionalism. 

Nu se gîndește la nimic altceva decît la obiective militare. 

— Ce dracu să facem cu ele? întreabă Micuţul indiferent. Nu asta 

ne dusesem noi să luăm. Și, pe oriunde o apucam, știam drumul înapoi! 
Heide nu poate decît să clatine din cap a disperare. 

— Ce tărăboi s-a iscat apoi, și în sud, și în nord, explică Porta. 
Cînd au ieșit afară am fost luaţi cu asalt și daţi peste cap de o mulțime 
de-ai lor, și un pișăcios de ofițer ne-a tras un perdaf, mamă-mamă. Era 
atît de năuc, încât nici măcar n-a reacționat cînd Micuţul i-a răspuns: 
Jawohl, Herr Leutnant! 

— Aproape că valora mai mult decît viața unui individ să fii 
acolo, în cimp deschis, continuă Micuţul, aprinzindu-și un trabuc. 

— Ei bine, am hoinărit puţin și am urmărit zăpăceala iscată, 
ride Porta cu poftă. Un maior, roșu la faţă ca un homar fiert, ne ia și el 
fuduliile la refec și ne ordonă să ajutăm să poziționăm o armă. Ordi- 
nul e ordin în orice armată, așa că ne-am apucat să-i ajutăm pe băieții 
de la anti-tanc să-și instaleze aruncătura de mazăre acolo unde voia 
maiorul Ivan. 

[4] (rus) VOENKOM: Comisar de regiment (n. trad.) 

— Tot iadul s-a dezlănțuit în celălalt capăt al taberei, rînjește 
Micuţul. Săriseră în aer niște stocuri de muniţie și s-a produs o hăr- 
mălaie cumplită. Am crezut la început că veniserăți voi să ne daţi o 
mînă de ajutor. Cineva dă alarma și toți rușii ăia împuțiți se năpustesc 
încotro zboară gloanţele. 

— Atunci s-a creat ceva spațiu de mișcare și pentru noi, spune 
Porta țanţoș. Ne-am vârît tărtăcuța prin companii numai ca să-i salu- 
tăm și, deodată, iată-i și pe băieții de la manutanţă. 

— Mă îndoiesc că vreun soldat german să fi văzut vreodată atita 
haleală perisabilă la un loc, în toată viața lui, de cînd s-a născut, inter- 
vine Micuţul rotindu-și ochii extaziat spre cer. Au de toate, piftie de 
porc, ren afumat, castraveciori muraţi și cîte și mai cîte! 

— Da, comparațţia între aprovizionarea cu alimente a armatei 
ruse și a celei germane, în speță, remarcă Porta sec, te face să-ţi dai 
seama că încrederea în Victoria Finală poate să se sprijine numai pe 
fidelitatea însăși! 

— Mai era și un grăsan de sergent-bucătar, care se masturba 
cu fotografia Marlenei Dietrich, mai zice Micuţul cu un chicotit obs- 
cen. Cea mai babană păsărică pe care pusese mîna în viaţa lui a fost 
și ultima cînd bebelușul ăsta automat i-a înfipt patruzeci și două de 
trasoare drept în puţa aia nenorocită! 

— După aia a trebuit să ne mișcăm repede, spune Porta cu un rîs 
scurt. Am înșfăcat tot ce-am putut să înhățăm. Cînd ne-am dat seama 
că nu putem duce decît jumătate din marfă am ieșit și am încercat să 
eliberăm o sanie. Așa ne-am întîlnit cu acest ren comunist, care nu a 
ascuns față de noi că este un critic al sistemului și, cum avea și o akja 
cu el, ei bine, l-am înrolat pe loc. 

— A trebuit să-i promit ceva fofoloancă de ren finlandeză, capi- 
talistă, rînjește Micuţul, și s-o primească—de-ar fi chiar să mă aplec 
și să-i pun la dispoziție un cur german, eu personal! 

— Să nu-mi spui că unitatea asta o să se pricopsească și cu un 
elan acum? strigă Bătriînul furios. 

— Putem discuta chestia asta mai tîrziu, răspunse Porta cu non- 
șalanţă. În timp ce vecinii se luptau cu umbrele și se pocneau între ei, 
am dat o raită pe la intendență. Făcea numai un om de santinelă și ăla 
adormise, așa că nici n-a băgat de seamă cînd l-am împușcat. 

— A dormit în timpul gărzii, zbiară Heide indignat. A meritat 
să-și piardă viața! 

— Deh, sînt pe deplin încîntat că majoritatea soldaţilor sînt 
soldați răi, răspunde Porta. 

— Beseff!I, asta fiindcă cei mai mulţi soldaţi sînt oameni săraci, 
spune Legionarul. Viaţa îi învaţă că oricît de mult ar munci vor fi în 
continuare săraci. 

— Ah! Dar soldaţii săraci sînt buni ucigași, replică Micuţul, și 
au ochi ageri și urechi ascuţite. Asta pentru că au fost obligați să fie cu 
ochii-n patru la vechili și la nenorociţii de sticleți, încă din copilărie! 

— Cînd au trecut pe la măcelar, continuă Porta, Micuţul era cît 
pe-aci să ne ucidă. A scăpat o grenadă de mînă într-o cutie de rachete 
de semnalizare. Au fîsîit prin jur, peste tot, și cîțiva Ivani au rămas cu 
mîinile pe piept în doi timpi și trei mișcări. Dar ne-am ales cu ceva din 
vizita noastră, a fost cu profit. Era acolo cafea, cafea veritabilă, adusă 
tocmai din Brazilia. Cred că nici chiar Adolf nu mai poate s-o obțină. 
A fost la fel de ușor, cum ai intra într-o băcănie și ai cere o juma de 
kilogram de cafea! 

— Ba chiar mai ușor, rînjește Micuţul euforic. N-a fost nevoie nici 
măcar să stai la coadă și să-i dai lovelele vreunei fetișcane de la casă. 

Timp de cîteva ore mîncăm de parcă ne-am fi pregătit pentru 
trei ani de foamete. 

— N-ar fi cazul să le dăm ceva și răniților? e de părere Heide, 
cel uman. 

Micuţul aproape că se îneacă cu gura plină de heringi muraţi. 

— Ce maimuţă turbată și bolnavă te-a mușcat de cur? Oricum 
or să dea ortul popii pe drum. 

— Sînt camarazii noștri, îl pune la punct Heide, indignat. 

— Poate că sînt ai tăi, eu nu cunosc pe nici unul din ei, răspunde 
Micuţul cu insolenţă, vîrindu-și încă un hering murat în gură. 

— Micuţul are dreptate, să știi, spune Porta. Dacă le dai ceva 
răniților ni-l urcăm în cap pe bătrînul Monoclu, Oberstul. O să vrea să 
împărțim cu toată compania. După părerea mea, e preferabil ca vreo 
cîțiva dintre noi să primească suficient, decît să se împartă la toată 
lumea și fiecare să aibă parte de prea puţin pentru a-i fi de vreun folos. 

[5] (ar) BESEFF: Sigur (n. trad.) 

Bătrînul se congestionează brusc la față. Încearcă să se lovească 
în spinare, fața i se împurpurează, se rostogolește într-o parte, horcă- 
ind. Se îneacă, îl răsucim cu fața în jos și îl izbim cu pumnii în spate. 

— Moare, zice Porta cu convingere. Of, Doamne sfinte! De ce nu 
mestecă oamenii mîncarea cum trebuie? 

— N-osă moară, spune Micuţul și apucîndu-l pe Bătrîn de glezne 
îl izbește repetat cu capul de pămînt, în timp ce Legionarul îl bate pe 
spinare. O bucată voluminoasă de pate îi zboară din gură. 

— Doamne păzește-ne, bilbiie Bătrinul forțindu-se să-și reca- 
pete răsuflarea. Închipuie-ţi, să mori în război, sufocat cu pate de ficat 
inamic! 

— E tot un drac—spune Gregor cu un zimbet strimb—dacă te 
sufoci cu pate de ficat sau îți zboară maţele în aer de pe urma explozivilor. 

Facem o pauză de mîncat, dar după zece minute ne apucăm 
din nou. 

Nu mai mîncăm ca să ne potolim foamea, ci din pură lăcomie. 

— Santa Maria del Mar, geme Barcelona, cu un rîgâit prelung. 
Visez. Să mă ciupească cineva, mai sînt aici? 

— Mai ești, îi răspund eu tăindu-mi o bucată mare dintr-o pulpă 
de elan. 

— Pe toți dracii, ţipă el, răsturnîndu-și în gura larg căscată o 
bucată de brînză de capră care tremura ca piftia. 

— Ce naiba-i asta? se vaită Porta, îngrozit, aruncîndu-se de-a 
berbeleacul la adăpost, în spatele unui morman de zăpadă. 

Ne împrăștiem ca pleava în vînt. Într-o clipită sînt în poziția 
culcat în așteptarea necunoscutului care ne trimisese un avertisment 
despre sosirea sa. Automatele sînt gata pregătite, degetele sînt lipite 
de trăgaciuri. 

Stăm așa culcați un timp, în așteptare încordată. 

— Proiectilele chimice, spune Porta cu teamă, bîjbîind după 
masca de gaze pe care-o aruncase de mult. 

Apoi Legionarul ride isteric și arată în sus spre cer. 

— Sacre nom de Dieu, acolo sînt proiectilele noastre chimice! 

Privim cu gura căscată în văzduh și nu ne vine să ne credem 
ochilor. Cîrduri după cârduri de rațe sălbatice, în formaţie V, zboară cu 
zgomotoase fîlfiiri de aripi deasupra capetelor noastre. 

— Sfintă Fecioară din Kazan! se văicărește Porta, ridicîndu-se 
în genunchi. 

— Uite cum se duce o magazie de provizii și noi nu facem nimic! 

— Ce dracu fac ele aici? întreabă Westphalianul cu un aer gîn- 
ditor. Rațele se duc în regiunile calde în timpul iernii. 

— Poate că sînt rațe eschimose, în drum să-și răcorească curu- 
rile pe blestematele alea de iceberguri, spune Micuţul lingîndu-se pe 
buze cu poftă. Priveliștea îl făcuse să uite complet faptul că nu mai 
era flămînd. 

— Nu pot să-mi imaginez din ce pot trăi ele pe aici, continuă 
Westphalianul cu încăpăţinare. Nu au nimic cu ce să-și facă plinul 
prin locurile astea. 

— Probabil că agenţia de voiaj de unde și-au cumpărat biletele 
a dat faliment, sugerează Porta privind ţintă după rațele care dispăru- 
seră dincolo de lacul Lange. 

— Rațele sălbatice sînt un deliciu, spune Bătrinul visător. Dacă 
am fi putut măcar să punem cîteva în oală! 

— N-am mâncat niciodată, zice Heide. Sînt la fel de bune ca 
rațele obișnuite? 

— Mai bune, îl asigură Porta. Regii și dictatorii le servesc la 
marile banchete, la care invită pe cei mai de seamă oameni din țară. 
Am rețeta regelui Angliei pentru rață sălbatică. Am primit-o de la un 
bucătar din Regimentul Regal de Cavalerie pe care l-am întîlnit în 
Franța. 

— Era un englez pe care-l luaserăţi prizonier? întrebă Heide 
cu interes. 

— Nu, era un amic căruia i-am spus la revedere pe plaja de la 
Dunkerque, cînd armata lui Churchill a plecat înapoi la Londra să-și 
cîrpească uniformele. 

— Ia-i permis unui prizonier să scape? întreabă Heide consternat. 

— Pe dracu, nu. Asta și încerc să-ți spun. A plecat pur și simplu 
acasă! 

— Se întorc, ţipă Micuţul captivat, arătînd spre lac. 

— Să mă ia dracu dacă nu-i adevărat, zbiară Porta aruncînd o 
piatră în văzduh, în speranţa vană că va atinge o rață. 

Bătrînul pune mîna pe o carabină și trage în cîrd. Micuţul și 
Porta sînt în picioare și privesc ca o pereche de prepelicari. 

Punem cu toții mîna pe carabine și Mpi-uri. Gloanţele se abat 
asupra cîrdului gălăgios, dar nici o pasăre nu este nimerită. Dispar în 
spatele dealurilor. 

— Oh, fir-ar să fie! spune Porta dezamăgit, lăsîndu-se să cadă 
în zăpadă. 

— AI fi fost primul foc de armă raţional tras în tot războiul ăsta 
afurisit! 

— Dacă vreunul ar fi fost pilot de luptă n-ar fi fost mare lucru 
să zboare pe sub ele și să le adune, prinzîndu-le de aripi spune Micuţul 
înghițind în sec involuntar. 

Mult timp, după ce rațele sălbatice erau departe, mai vorbim 
încă despre el. 

— Cel mai bine ies cu sos de mere și un fel special de sos de 
friptură, spune Porta. Și în primul rînd, asta-i cel mai important, pielea 
trebuie să fie crocantă. Să trosnească ușor între dinți. 

— Ăia din Spania nu înţeleg chestia asta, zice Barcelona. Ei le 
umplu cu portocale și le fierb pînă se fac ca o sulă bleagă. 

— Cei ce fac asta ar trebui împușcați, decide Porta. E o blasfemie 
să strici o rață în felul ăsta. 

Plecăm din nou în marș și trecem printr-o trecătoare îngustă 
și noi tot mai vorbim despre rațe. Parapeţi mari de zăpadă și gheaţă ne 
închid din ambele părți. Un miros înțepător de moarte ne umple nările, 
uimiți, ne uităm prin jur după cadavre. Mult mai tîrziu ne dăm seama 
că de fapt noi purtăm cu noi acea duhoare oribilă, sciîrbos-dulceagă. 

— O să puțim a cadavru tot restul vieţii, spune Bătrinul cu calm. 

Are dreptate. După patru ani pe front mirosul de moarte ne-a 
pătruns atît de adînc, încît va fi greu să ne descotorosim de el. 

În timpul marșului vorbim despre pace. Unii dintre noi sînt în 
uniformă din '36 și pur și simplu nu-și mai pot da seama cum ar fi să 
poarte din nou haine civile și să fie în stare să se ducă la toaletă fără să 
ciocnească din călcîie şi să ceară mai întâi voie. În realitate mai credem 
în pace. Porta socotea că va fi un război de o sută de ani. A elaborat o 
ecuație complicată care, spune el, demonstrează cum se poate realiza 

asta. În fiecare an unii tineri împlinesc vârsta la care devin apți de a fi 
încorporaţi și măcelăriți pe altarul Patriei. Subiectul este atît de inte- 
resant încît facem o haltă ca să-l discutăm mai în detaliu. 

Ofiţeri din grupul de luptă pe care i-am ajuns din urmă, pe care 
nu-i cunoaștem, încep să zbiere la noi și să ne mîne pe noi mai în faţă. 
Le e frică și sînt nervoși, neobișnuiţi să se afle în teritoriul inamicului, 
așa cum sîntem noi. E nevoie de un soi aparte de bărbați pentru a duce 
la îndeplinire o asemenea misiune. 

Un bun luptător de gherilă n-ar trebui să fie vreun cavaler, nici 
un produs de serie al academiei militare. Ar trebui să aibă puţină tică- 
loșenie în el și mentalitatea unui flăcău de șaisprezece ani, astfel încât 
să nu înţeleagă în realitate faptul că el însuși poate pur și simplu să fie 
ucis la fel de ușor ca toți aceia pe care-i seceră el la pămînt cu automatul. 

Siluete obscure se năpustesc spre noi din beznă. Baionetele 
sclipesc și pistoalele automate cîntă a moarte. Durează numai cîteva 
minute și cele cîteva trupuri în zăpadă marchează episodul. 

Grupul de luptă continuă să mărșăluiască într-o lungă coloană. 
Ofițerii sînt irascibili, zbiară și scrișnesc la oameni pentru a-și ascunde 
propria spaimă. 

Grupa a 2-a se răzlețește puţin de grup. Dacă vecinii se reîntorc 
ne descurcăm mai bine pe cont propriu și știm că ei vor veni după noi. 
Unităţilor siberiene le plac atacurile fulgerătoare și să dispară apoi ca 
fantomele în zăpadă. 

— Închipuie-ţi ce-ar fi să se sfirșească mîine, spune Gregor fața 
căpătîndu-i o expresie stranie, tu te-alegi c-un glonţ în cap astăzi. Te 
pune pe gînduri, nu? 

— Cestvrai, mon ami, se poate întîmpla uite așa, țac, pac, dacă ţi-a 
murit norocul, spune Legionarul. Am avut un camarad în Regimentul 
2 al Legiunii. Fusese cu noi peste tot unde văzusem lupte crincene și 
murdare, fără să se-aleagă nici măcar cu o zgârietură. Îi atirnaseră de 
piept toate decoraţiile pe care putea să le dobiîndească un subofițer în 
armata franceză. După optsprezece ani s-a hotărît să părăsească Legi- 
unea. Actele lui erau fără pată și găsise și un serviciu unde să lucreze, 
la Vamă și Accize. Tocmai se dusese să-și ia rămas bun de la colonel 
și ciocnise un pahar cu comandantul nostru. Coborînd scara, după ce 


4l 


CURTEA MARȚIALĂ 


își predase armamentul la magazie și sărea fericit de la un palier la 
altul, cînd a intrat cu piciorul într-o găleată cu apă și săpun. S-a dus 
de-a berbeleacul pe trepte și s-a izbit puternic cu capul într-un rastel 
de puști, la piciorul scării. Mort pe loc. Și gâtul, și șira spinării rupte! 

— Poţi să te sufoci cu o halcă de carne în timp ce șezi și-ţi faci 
omeneștile nevoi, spune Porta, care deseori își ia prînzul prin latrine. 

— Cred că trebuie să casc ochii mai serios în viitor, spune și 
Micuţul cu înţelepciune. Auzi, să-ţi frîngi gâtul într-o găleată. Numai 
cînd te gîndești și ți se face părul măciucă. 

Sintem obosiţi și pesimiști în marșul de întoarcere, numai Porta 
este fericit ca o ciocârlie. Vinde o parte din proviziile de la ruși. Dar 
efortul lui afaceristic în plină ascensiune se oprește brusc. Sania dis- 
pare în cursul nopții. A doua zi elanul se întoarce înapoi, dar cu sania 
goală. Porta plinge cu furie. 

Pentru moment îl suspectează pe mecanicul-șef Wolf, dar își 
scoate cu totul ideea asta din cap, Wolf nu s-ar duce nici în ruptul 
capului în apropierea frontului, cu toată lăcomia lui patologică. 

— Las că pun eu mîna pe escrocul ăsta ticălos, urlă el lovind 
neputincios zăpada cu piciorul, și o să-mi înfig degetele astea bine 
manichiurate în gîtul nemernicului și-am să string, și-am să strîng, pînă 
nu va mai rămîne nici un fir de viaţă în puiul ăsta de lele. Oh, trebuie 
că este un pervers bătrîn și păcătos, nu poate fi mecanicul-șef Wolf. E 
un porc hoțoman și zgârcit ca toți mahării de ţeapa lui, dar nu e sufi- 
cient de mîrșav ca să facă așa ceva. În unele privinţe e ca mine. Dacă 
vreun nătărău ticălos urmează să fie eliberat de povara vieţii, atunci îl 
ajutăm să scape de ea într-un mod plăcut, civilizat. Îl cunosc pe Wolf 
ca pe mine însumi. Nu face coțcării mîrșave decît dacă s-a căzut de 
acord dinainte asupra lor. Nu, n-ar șterpeli el ceva pentru care m-am 
ostenit eu cu sudoarea frunții. Și ar fi lăsat oricum jumătate, dacă a 
făcut-o el. Și dacă nu poate fi Wolf, totuși cine ar putea fi? Trebuie să 
fie cineva care nu mă cunoaște. Priveşte în sus spre norii călători și își 
încrucișează mîinile. 

— Dumnezeule, ajută-mă să pun mîna pe această viperă spur- 
cată, acest șarpe blestemat, să-l biciuiesc la cur pînă i se face franjuri, 
cu sîrmă ghimpată, înroșită în foc! 

— S-o ia dracului de vreme oribilă, oftează Gregor oprindu-se 
un moment să-și răzuiască zăpada de pe faţă. 

— N-o s-o scoatem niciodată la capăt, se văicărește Westphali- 
anul cu resemnare. Să ne așezăm și să-i așteptăm pe ceilalți, și s-o 
terminăm o dată! 

— Ai căpiat, strigă Porta cu dispreţ, nu te căca pe tine pînă nu 
se înnoptează. 

— Nu pot merge mai departe, plinge fruntașul Hitlerjugend de 
ți se sfișie inima, trîntindu-se în zăpadă. 

— Băiatul lui Hitler capitulează, rînjește Micuţul satisfăcut, 
aruncîndu-și automatul Schmeisser pe umăr de parcă ar fi fost o cazma. 

— Ridicaţi-l în picioare, ordonă Bătrînul aspru. 

— Scoală sus, mîriie Heide, gata să acţioneze. 

Un bătăuș înnăscut, care-i teroriza pe recruți. Asta îi plăcea 
într-adevăr să facă. 

— Lasă-mă, urlă fruntașul HJ, dînd din picioare spre Heide. 

— Ai zece secunde, corcitură lașă, șuieră Heide, împingînd gura 
țevii Mpi-ului în stomacul băiatului. 

— N-o să îndrăznești, ţipă îngrozit tînărul din Hitlerjugend. E 
un asasinat! 

— Nu îndrăznesc, zici! rinjește Heide ca un diavol și cu o rafală 
de gloanţe spulberă zăpada în jurul băiatului. 

Nesigur pe picioare, tînărul se ridică și o pornește clătinîndu-se 
după grupa care e deja ceva mai înainte. 

— Pas de defilare, răcneşte furios Heide. Îndreaptă picioarele, 
întinde laba! Întinde bine cureaua armei, piftie ambulantă, sau îţi fac 
curul țăndări. 

— Eşti dement, protestează băiatul de la HJ. 

Heide face un pas într-o parte, își ridică Mpi-ul ca pe omăciucă 
și îl izbește brutal în plină față. 

— De data asta scapi cu atît, mâriie el cu o încîntare satanică, 
însă data viitoare cînd te întinzi pe jos fără ordin, te jumulesc de tot! 
Înainte, marş, loază amărâtă! Pas alegărtor, dacă eşti bun! 

Cu sîngele șiroindu-i pe față, băiatul de la HJ pornește în pas 
alergător, cu Heide pe urmele lui. A prins o asemenea viteză încît depă- 
șește grupa. 

— Ho! Unde te duci, fiul lui Hitler? strigă mirat Micuţul după 
el. Dacă alergi să prinzi trenul de permisie, a plecat de mult. 

— De ce îi curge sînge? întreabă Bătrinul ameninţător. 

— A căzut, rinjește Heide, și s-a lovit cu fața de carabina pe care 
o purta în mod neregulamentar. E corect? îl chestionează el pe băiatul 
de la HJ, cu o expresie dușmănoasă pe față. 

— Da, domnule Unteroffizier, strigă băiatul. Am căzut! 

— Să-ţi văd Mpi-ul, cere Bătrînul, întinzînd mîna după arma 
lui Heide. Îi examinează ţeava rapid. Altă dată voi fi foarte atent, Unte- 
roffizier Heide, ca oamenii să nu mai cadă și să se lovească la față cînd 
stau lingă tine! Ascultă-mă, o să zbori într-un arc lung spre Torgau dacă 
descopăr că atingi cu un deget vreun subordonat, și puțin îmi pasă cât 
de aproape te ţii de fundul Fiihrerului! 

Heide se face alb ca varul și se holbează furios la Bătrîn pentru 
o clipă. 

— Ai fi putut să omiţi ultima remarcă. S-ar putea să ajungi să 
te căiești amarnic de asta într-o zi. 

— Mai bine lasă-mă pe mine, să aleg de ce mă voi căi sau nu, îi 
zimbește Bătrînul cu condescendenţă. Dar dacă aș fi în locul tău, m-aș 
păzi! Asta pentru că vrei să rămii în armată după război. Nu ești prost, 
așa că ţine-ţi gura ori s-ar putea ca armata să nu te mai vrea cînd lucru- 
rile se vor pune la punct din nou, după ce se va termina și porcăria asta. 

— Crezi că vom pierde războiul? îl întreabă Heide cu o undă de 
amenințare în voce. 

— Tu nu crezi? întreabă Bătrinul, întorcîndu-se pe călcâie și 
îndepărtîndu-se. 

Dinspre nord-vest un foc imens luminează cerul. 

— Petsamo e în flăcări, confirmă Oberstleutnantul Wisling. 

Privim toți țintă spre nord. Petsamo. Părea că trecuseră o sută 
de ani de cînd fusesem acolo. 

— Merde, alors, cum pot trăi oamenii în această ţară blestemată, 
remarcă Legionarul, obosit și înghețat. Mor de dorul Saharei și al nisi- 
pului fierbinte! 

— Un lucru e sigur. M-am lecuit de sporturi de iarnă pentru tot 
restul vieţii, zîmbește Barcelona cu amar, bătind din palme. Faţa îi este 
ascunsă sub o mască de gheaţă. 

— Ce dracu vrea Adolf cu ţara asta? întreabă Porta, cu o voce 
care vine parcă din mormînt. 

— Im Osten, da leuchtet ein heiliges Licht...I9] cîntă Gregor 
batjocoritor. 

Departe, în vecinătatea Golfului Motovski, grupul de luptă face 
o haltă. În acea noapte cincisprezece oameni sînt împușcați în cap. 
Sintem nervoși și țifnoși. Nervozitatea noastră se manifestă și în faptul 
că propriile sentinele îi împușcă pe trei dintr-ai noștri. 

— Devin din ce în ce mai obraznici, spune Porta examinînd cu 
interes gaura făcută de glonţ într-unul din corpuri. Drept între ochi! 

— Cest la guerre! Dar de ce nu le arătăm că mai sîntem aici? 
sugerează Legionarul. 

— Eeehe! Hai să mergem să facem rost de niscaiva leșuri rusești, 
rînjește Micuţul ucigător, rotindu-și Mpi-ul într-un arc. 

Se formează un grup de atac sub comanda unui administrator 
silvic, unul dintre mîncătorii aceia duri de comuniști, care consideră 
orice bolșevic viu drept o insultă la adresa lui Dumnezeu și a Finlandei. 

Pe tăcute ne furișăm prin zăpadă și stăm la pîndă, la un kilo- 
metru, pe partea cealaltă a golfului. 

Sosesc după cîteva ore pe schiuri, în șir indian, fără cea mai 
mică bănuială. Am apăsat pe trăgaci pînă ce încărcătoarele s-au des- 
cărcat complet. 

Cad în față și în lături, ca grîul la seceră. 

Mergem repede la,ei și luăm ce e util. Cîţiva mai sînt încă în 
viață. Administratorul are grijă de ei. Cu un rînjet hidos, de ură, le pune 
țeava puștii între ochi și trage. Țestele li se fărîmă precum cojile de ouă. 
Sînt trupe siberiene și au o mulțime de mahorcă fin tăiată în buzunare. 
Fumul parfumează curînd aerul din jurul nostru. Sticlele lor de apă 
sînt pline cu votcă. 

Porta e de părere că tocmai li s-a dat rația săptămînală. Desco- 
perim că e joi, ziua de primit votcă a lui Ivan. 

Probabil că erau pe jumătate beţi cînd au ajuns aici, aceasta 
putea explica lipsa cercetașilor și felul în care se aruncau în întîmpi- 
narea morții. 


[6] (germ.) La Răsărit strălucește o lumină sfintă... (n. trad.) 

Aveau fotografii de familie în portofele. Ședem pe corpurile lor, 
după scurt timp înghețate bocnă, și discutăm despre fotografii. Celor 
care nu ne plac le dăm drumul în voia vîntului polar, însă pe iubitele 
tinere și pe neveste le păstrăm. Pe bărbaţi îi decupăm, nu fac decît să 
ne perturbe iluziile despre femei. 

La puţin timp după miezul nopţii iadul se dezlănțuie complet. 
Armele automate scuipă moarte din fiecare unghi. Vin năvală spre 
noi în mantii albe ca zăpada și pe schiuri scurte. Chiar și fețele le sînt 
acoperite de măști albe de zăpadă. E ca și cum te-ar ataca o armată 
de stafii. Şi se termină la fel de brusc cum a început. În multe locuri 
zăpada este înroșită de sînge finlandez și german. Cei răniți murmură 
înfiorător, dar sîntem prea frinți să-i mai aducem înăuntru și nu după 
multă vreme frigul glacial le vine de hac. 

Grupul de luptă se împuţinează. Cu mult peste jumătate din 
numărul lui sînt răniți pe care-i tîrim după noi. Forța noastră scade, de 
la oră la oră. Începem să ne debarasăm de răniți și să-i lăsăm să zacă 
acolo, nu fac decât să ne rețină din drum. Spiritul de camaraderie des- 
pre care cîntăm nu are mare valoare pentru grupul de luptă muribund 
în regiunea arctică. 

Mulţi își pun capăt zilelor cu un glonţ. 

Oberstul se apleacă peste aghiotantul său, un tînăr Leutnant 
care zace în zăpadă. Ambii ochi i-au fost distruși de explozivi. Închid 
pleoapele mortului și se deplasează în tăcere, cu fața impasibilă, de-a 
lungul șirurilor de soldați care gem. 

Sanitătsgefreiter Krone, fostul capelan, îngenunche alături de 
Leutnantul Kraus. Cu o voce limpede se roagă lui Dumnezeu pentru 
iertare. 

Oberstul se oprește un moment și se uită la Leutnantul Kraus, a 
cărui piele are deja culoarea de pergament a morţii. Dinţii lui par că se 
proiectează straniu printre buzele purpurii, retrase într-un mârîit de 
cîine. Moartea eroului nu este una deosebit de frumoasă, se gîndește 
Oberstul cu amărăciune. Mai deloc nu aduce cu fanteziile corespon- 
denților de război. 

La puţin timp după aceea îi adună pe ofițerii grupului de luptă 
în jurul său. Sosesc unul cîte unul: Leutnant Linz din compania întii, 

Hauptmann Bernstein de la a 2-a, Leutnant Paulus de la a 3-a, Oberstle- 
utnant Wisling de la a 4-a, maiorul Pihl de la a 5-a, Leutnant Hansen 
de la a 6-a. Ultimul care sosește este Leutnant Schultz. 

— Să stăm jos, domnilor, spune Oberstul, cu o expresie sumbră. 
Aruncă o privire scurtă spre feţele lor. Îi știe pe cei pe care nu poate 
conta și pe cei care ar prefera să-l scuipe în față. 

— Domnilor, începe el obosit, v-am ordonat să veniţi aici pentru 
a discuta viitorul acestui grup. Desigur, pot să dau ordin să se facă orice 
socotesc eu că e acțiunea potrivită. Din acest motiv sînt la comandă și 
dumneavoastră trebuie să-mi ascultați ordinele. Protestele sînt consi- 
derate drept răzmeriţă și în situaţia în care ne găsim aceasta înseamnă 
o curte marţială și execuţia imediată. Așa stau lucrurile, nu numai în 
armata noastră, ci în oricare alta. 

Face o pauză, suflă să îndepărteze zăpada de pe închizătorul 
Mpi-ului și ascultă pentru o clipă gemetele înfundate ce vin dinspre 
igluul unde fuseseră plasați răniții. 

— După părerea mea, situația noastră este complet fără speranţă. 
Muniția este pe punctul de a se termina. Tot, așa și forța noastră. Peste 
jumătate din personalul grupului este rănit. Dacă lucrurile continuă 
tot așa vom fi cu toţii morţi în curînd. În aceste circumstanţe, nu doresc 
să dau următorul ordin înainte de a discuta situația noastră împre- 
ună, însă trebuie să înțelegeţi că oricare ar fi opiniile dumneavoastră, 
decizia finală este totuși a mea. 

— Îmi cunosc responsabilitățile și mă gîndesc, înainte de toate, 
la răniții care suferă chinurile cele mai groaznice. Mulţi dintre ei au 
făcut gangrena și nu avem medicamente, bandaje, nimic cu ce să-i aju- 
tăm. E foarte îndoielnic că vom fi în stare să răzbatem. Detașamentul 
de cercetași care tocmai s-a întors ne-a informat că în fața noastră 
sînt corpuri mari de infanterie cu soldaţi din Siberia. Trebuie să ținem 
seama și de prezența unui batalion de sănii blindate. Dacă împărțim 
grupul de luptă în trei, există o mică posibilitate de a fi în stare să ne 
facem drum și să răzbim. 

Face din nou o pauză și izbește cu patul armei în zăpadă. 

— Însă fără răniţi, să fie înţeles! 

Un murmur de mînie se ridică dintre ofițerii adunaţi. 

— Să părăsim răniții, o, Doamne? strigă Leutnantul Schultz, cel 
mai tînăr dintre ei, care fusese îndoctrinat în etica eroismului. 

— Eu vorbesc, Leutnant Schultz! mîrîie Oberstul, ripostindu-i 
supărat. Vei putea să spui ce ai de spus după ce termin eu. Putem, de 
asemenea, să stăm aici, să ne extindem igluurile și să sperăm că for- 
țele noastre vor veni să ne ia, însă asta cred că este o speranţă deșartă. 
Opinia mea personală este că cei de la Cartierul General ne-au șters 
de mult din evidențe. 

— Ce-aţi zice de un regiment SS? întreabă Leutnantul Schultz, 
cu speranță copilărească. 

— Dacă sînteți în legătură cu Comandantul General, Herr Leut- 
nant, i-aţi putea sugera lui ideea, suride în bătaie de joc Oberstul. L-aţi 
putea informa eventual, în același timp, unde ar putea să găsească un 
regiment SS! 

— SS-Gebirgsdivision-Nord este în Finlanda, spune Leutnantul 
Schultz triumfător. 

— Adevărat, însă ei nu știu unde sîntem noi, mîrîie Oberstul 
iritat, și chiar dacă ar ști, nu vor veni să ne ia! Sîntem într-o situație 
catastrofală. Soldaţii finlandezi care ne secondau au dispărut în cur- 
sul nopții. Ei știu că singura lor șansă este să răzbată în grupuri mici. 

— Asta e dezertare! ţipă Leutnantul Schultz furios. 

— Te înșeli, suride Oberstul cu condescendenţă, finlandezii nu 
sînt sub comanda germană. Nici unul nu i-a jurat loialitate Fiihrerului. 
La zece kilometri de noi se află un batalion de schiori siberieni. Este un 
batalion puternic întărit și foarte curînd ne va ataca și ne va distruge. 

Își lustruieşte gânditor monoclul, cu o batistă albă ca zăpada. 

— Vă sugerez să-i lăsăm pe răniți aici, împreună cu cîţiva volun- 
tari, ca să aibă grijă de ei. S-ar putea să vi se pară crud, chiar brutal, 
însă este singura șansă pentru restul grupului. Să rămînem aici și să 
luptăm e sinucidere curată. Și îndată ce luptele se vor termina, răniții 
vor fi împușcați fără ezitare. Răniții dau întotdeauna bătaie de cap, și 
mai ales răniții inamici. Dacă-i lăsăm aici cu un Unteroffizier, care are 
ordin să ia contact cu rușii imediat după plecarea grupului de luptă, 
există posibilitatea ca un comandant rus să nu dea ordin să fie exe- 
cutaţi cu sînge rece. 

Se așeză greoi pe zăpadă și arată spre Leutnantul Schultz, a cărui 
față mușcată de ger a devenit arămiu-stacojie. 

— Acum e rîndul dumitale, Herr Leutnant, mi-ar face plăcere 
dacă ai vrea să ne propui un plan mai bun! 

Supărat foc, dar înăbușindu-și furia, tînărul ofițer se ridică în 
picioare și-l privește fix pe Oberst cu dispreţ și ură. 

— Ceea ce propuneţi este cea mai mare mîrșăvie pe care am 
auzit-o în viața mea, spune el cu asprime. Să-i abandonăm pe camarazii 
noștri răniți la discreția bolșevicilor nu e numai trădare, ci crimă deli- 
berată. Vorbiţi tot timpul de salvarea grupului, de a reuși să răzbatem 
la ai noștri, ca și cum aceasta înseamnă ceva. Lupta înseamnă totul! 
Aceeași luptă, ca a strămoșilor noștri. Cei mai mulți dintre noi vor fi 
uciși înainte de Victoria Finală, dar aceasta e nesemnificativ, atît timp 
cît unii dintre cei mai buni vor trăi să o vadă. Costul acestei victorii 
va fi prețul cel mai mare cerut vreodată de o Patrie, însă peste o mie 
de ani ii vor venera pe aceia dintre noi care l-au plătit. Vă considerați 
ofițer german. Eu vă socotesc un laș nenorocit. Pînă în această clipă 
v-am privit ca pe un oștean german venerabil, care și-a făcut datoria, 
și-a respectat jurământul către Fiihrer, știind ce impune acest jurământ. 
Văd acum că m-am înșelat amarnic. Dar vă jur că atît timp cît oi mai fi 
în stare să ţin o armă în mînă, propunerea dumneavoastră infamă nu 
va fi îndeplinită. Dacă se înfăptuieşte, atunci aceasta se va face peste 
cadavrul meu. Vă promit, de asemenea, că voi avea grijă să răspundeţi 
în fața curții marțiale dacă ajungem înapoi. 

— Ai terminat? îl întrebă Oberstul. Se întoarce spre ofițerul 
comandant al companiei a 2-a, Hauptmannul Bernstein, care ridică 
mîinile a resemnare. 

— Herr Oberst, ce să spun? Execut ordinele dumneavoastră. Dacă 
sînt sau nu de acord cu ele, asta nu are nici o importanţă. Le voi executa. 

— Asta e tot? îl întrebă Oberstul cu zîmbet resemnat. 

— Da, domnule. Nu văd ce aș avea de adăugat. 

— Maior Pihl, care e părerea dumitale? 

Acesta se ridică. E un ofițer de linia-ntii, e evident. Biţiie din 
genunchi cu aroganță, cum e obiceiul ofițerilor prusaci de gardă. 

— Herr Oberst, nu vă înţeleg! trimbițează el. Aţi examinat 

propunerea dumneavoastră sub toate aspectele? Aceasta nu este totuși 
treaba mea. Sînt de acord cu Berstein. Dumneavoastră daţi ordinele, 
iar noi le îndeplinim fără cricneală. 

Cu spatele drept, se așeză lîngă Hauptmannul Bernstein. 

Își aprinde o ţigară și dă impresia că nu mai acordă interes în 
continuarea discuţiilor. 

Leutnantul Linz, din compania întâi, sare zgomotos în picioare, 
bate puternic din călciie, de trei ori, și dă salutul. 

— Nu mai folosești oare salutul prusac cu mîna la șapcă? îl 
întreabă Oberstul zimbind, sau crezi că ești la SS, Herr Leutnant? 

Leutnantul, înalt și subţire, se înroșește și lovește rușinat zăpada 
cu piciorul. Un boț de zăpadă zboară pînă în poala maiorului Pihl. 

— Leutnantul Schultz a spus deja ceea ce aveam de spus și eu, 
domnule! 

Pocnește iarăși din călcâie de trei ori și de data aceasta salută ca 
la regulament. Ia loc alături de Leutnantul Schultz, ca și cum ar căuta 
protecție acolo. 

Leutnant Paulus, de la compania a 3-a, urmează la rînd. Se ridică 
fără gesturi teatrale, inutile, ca un frizian molcom ce este, nu salută și 
nici nu bate din călciie. 

— Domnule Oberst, începe el, cu vocea lui domoală, profundă, 
comand o companie a regimentului dumneavoastră de paisprezece 
luni. Știu că nu sînteţi ceea ce vă acuză Leutnant Schultz că aţi fi. Cred 
că nu aţi ajuns la decizia dumneavoastră fără o îndelungă și adîncă 
deliberare. Nu sînt în stare să hotărăsc dacă e bună sau greșită, sînt 
sub comanda dumneavoastră și vă aștept ordinele. 

Se așază alături de Hauptmannul Bernstein, care îi stringe mîna 
pe tăcute. 

Micul Leutnant Hansen, de la grupa a 6-a, nu prea vrea să-și 
afirme opinia. În sufletul său e de acord cu Oberstul, însă a petrecut 
șapte luni la Torgau pentru un ultragiu minor și pentru nimic în lume 
n-ar vrea să revadă locul acela. Îi aruncă o privire fugară Leutnantului 
Schultz, care se uită la el cu o privire glacială. 

— Ei bine, domnule Hansen, se grăbește Oberstul mai departe, 
care e opinia dumitale? 

— Herr Oberst, nu-mi place propunerea dumneavoastră. Ina- 
micul îi va ucide pur și simplu pe răniţi cu cîteva salve de automat și 
aș dori să știu cine se va oferi să rămînă aici cu ei. Nu le puteţi ordona 
soldaților să se predea. Aţi uitat Lembergul, unde au fost lichidați sute 
de răniţi, cu o împușcătură în ceafă, iar preoții au fost răstigniți pe uși. 
Camarazii noștri nu pot fi abandonați unei asemenea sorți. Trebuie să 
resping propunerea dumneavoastră, Herr Oberst. 

Se așază din nou pe zăpadă și evită privirea Oberstului Frick. 
Știe că răspunsul lui a fost o eschivare lașă, însă Torgaul se conturează 
ca o amenințare brutală în gîndurile lui. 

Ultimul care urmează să răspundă este Oberstleutnant Wisling 
de la compania a 4-a. 

— Domnule, sînt întru totul de acord cu dumneavoastră. Nu 
aveți altă soluţie. În locul dumneavoastră aș da ordinul respectiv chiar 
dacă cineva ar convoca ad-hoc o curte marțială care să-l judece. De 
acord sau nu, ordinele trebuie executate. Orice recrut știe acest lucru! 

— Un alt porc laș și trădător, strigă Schultz indignat. 

— În locul dumneavoastră, Herr Oberst, continuă Oberstleutnan- 
tul Wisling, ignorînd ieșirea plină de ură a lui Schultz, eu aş rămîne cu 
răniții. Altminteri va trebui să vă apărați în fața curții marţiale german. 
În ceea ce privește Regulamentul, în cazul unui asemenea demers pot 
fi puţine îndoieli. 

— Îți mulțumesc, Wisling, e nevoie de curaj pentru a-ţi afirma 
opinia, așa cum ai făcut-o, dar nu mi-e teamă de curtea marţială ger- 
mană. Voi ști cum să-mi apăr decizia, dacă se va ajunge acolo. 

Oberstleutnantul Wisling ridică din umeri. Oberstul Frick se ridică 
în picioare și își aranjează monoclul. 

— A fost util să ascult opiniile dumneavoastră, însă asta nu mi-a 
schimbat decizia. Nu voi permite soldaților de sub comanda mea să 
fie măcelăriți inutil. Ca ofițer comandant, datoria mea de căpetenie 
trebuie să fie aceea de a aduce înapoi acasă atîția oameni valizi cît este 
posibil. Soldaţii noștri nu au importanţă. 

— Să dezertăm de lîngă acești Untermensch!|! strigă Leutnantul 
Schultz în noaptea polară, plasîndu-și mîna teatral pe tocul pistolului. 


[7] (germ.) UNTERMENSCH: Fiinţă subumană, inferioară, om de nimic 
(n. trad.) 

Nu e nimeni care să pună pe primul loc datoria sa față de Fiihrer și 

Patrie? Fiecare soldat german a jurat să-și riște viața, acolo unde este 

nevoie. Milioane de soldaţi bravi și-au dat deja viața pentru Fiihrer. Să 
rămîneți în viață—acesta este unicul dumneavoastră obiectiv, Oberst 
Frick? Slavă Domnului că sînt puțini ca dumneavoastră. Din conside- 
rație pentru armată trebuie să contramandați ordinul. Să construim o 

poziție-arici și să ne batem cu bolșevicii, să omorim cîți putem, înainte 

ca noi, la rîndu-ne, să fim uciși. Îi datorăm asta Fiihrerului și idealului 

magnific pe care l-a oferit poporului german. 

— Discuţia s-a terminat, declară Oberstul răspicat, răniții vor 
rămîne pe loc. Grupul va porni în marş peste o oră, cu compania a 5-a 
în frunte. Schultz, vei prelua ariergarda cu compania de armament greu. 
Și sînt convins că nu mai trebuie să-ți spun că din acest moment orice 
defecțiune în executarea ordinelor mele înseamnă curtea marțială pe 
loc. Nu voi admite proteste. S-a înțeles? 

— Înţeles, domnule, rostește Leutnant Schultz cu jumătate de 
gură. 

Sanitătsgefreiterul, fostul capelan, și doi schiori militari cu picioa- 
rele degerate se oferă voluntari pentru a rămîne cu răniții. 

La scurt timp după aceea, grupul pornește mai departe. Ultimul 
pe care îl vedem este capelanul, în picioare pe un dîmb de zăpadă, care 
ne face semn cu mina. 

Peste o oră auzim răpăitul mitralierelor în spatele nostru. Unii 
spun că aud ţipete. Nu aveam să știm niciodată ce li s-a întîmplat în 
realitate răniților și celor trei voluntari. 

Un zgomot de trepidaţie ne face să plonjăm căutînd adăpost. 

— Tancuri, strigă Porta, plonjind într-un troian de zăpadă. 

O străfulgerare portocalie luminează brusc deșertul de omăt. 
Explozia care urmează este scurtă și seacă. 

— Tun de tanc, oftează Heide cu groază. 

— Merde, alors, sînt nebuni, spune Legionarul. Nu pot fi folosite 
tancurile aici! 

— Curînd o să fii mai înțelept, purece amărit, ride sarcastic Porta, 
legînd mai multe grenade la un loc pentru a face o încărcătură explozivă. 

— Ivan poate face lucruri incredibile, așteaptă numai! O să vadă 

limbile direct prin cururile voastre nemţești, cînd veţi descoperi ce e 
în stare să facă Ivan în realitate. 

Dinspre malul celălalt al rîului înghețat cîteva cutii negre, 
fantomatice, se tirăsc spre noi. Zgomotul nu mai lasă nici o îndoială, 
huruitul șenilelor și duduitul infernal al motoarelor ne îngheaţă sîn- 
gele de spaimă. 

Două, trei, cinci T-34 duduie spre noi prin zăpadă. Alunecă pieziș 
pe povirnișul înzăpezit, spre rîu. 

Pentru o clipă nutrim speranța deșartă că se vor răsturna, însă 
ele continuă să avanseze cu un zgomot asurzitor, burdușind zăpada 
în urma lor. Din profil sînt aproape frumoase. Un T-34 în atac, pe un 
cîmp deschis de zăpadă, este o priveliște impresionantă, ca niște ani- 
male carnivore, mari și suple. Toate colțurile îi sînt rotunjite și netezite, 
încît este aproape o plăcere să constaţi ce pot crea mîinile omului din 
metalul rigid. 

Înșfăcăm grenade de mînă şi facem mănunchiuri din ele. Este 
singura armă de care dispunem împotriva tancurilor. 

Îmi trag un picior sub mine și mă pregătesc să sar. Şiretlicul 
este să sari la momentul potrivit, exact cînd te afli în unghiul mort 
de vizibilitate al tancului. Mă încordez ca un animal încolțit, care se 
poate salva numai ucigîndu-și adversarul. Curajul nu are nimic de-a 
face cu asta. Groaza crudă, spaima de moarte sînt acelea care ne mînă 
la încercarea disperată de a ataca un T-34, cu nimic altceva decît un 
snop de grenade și un Mpi. 

Mitralierele tancurilor din frunte ne împroașcă în dușmănie. 

Un detașament, care a încercat să scape cu fuga, este pus la 
pămînt sub focul concentrat. Nu sînt omoriţi toți. Un Feldwebel se 
oprește, ridică braţele ca într-o ultimă rugăciune, se rostogolește în 
față și apoi rămîne nemișcat în zăpadă. 

Un alt detașament aleargă în zigzag peste gheaţă, un T-34 îl 
ajunge din urmă și auzim oase și arme zdrobite de șenilele late. 

Tancul se răsucește pe loc, sfărimîndu-le rămășițele în zăpadă... 

— Stați culcați! zbiară Bătrînul ieșit din minți. 

Două T-34 apar legănîndu-se pe creastă în fața noastră. Cel mai 

apropiat dintre ele își reglează puţin mitraliera spre stînga. 

Porcul ne-a luat în vizor, parcă simt ochiul trăgătorului ațintit 
asupra mea. Dacă trage, am încurcat-o. Știu cum e în interiorul acelor 
blestemate „saloane de ceai”, cum numim noi tancurile T-34. 

Ochitorul e, desigur, un tanchist experimentat, care știe că nu 
e inteligent să irosești prea mult timp gîndindu-te ce să faci. Fă ceva, 
și fă ceva rapid, acesta e cuvintul de ordine. 

„Trage în orice vezi în faţă, indiferent ce este”, acesta este ordinul 
imprimat în conștiința fiecărui tanchist. 

„Dacă vrei să scapi cu viaţă, uită că ești om. Dacă nu poţi să-i 
împuști, fă-i terci cu șenilele!” 

Fac un salt, îmi dau drumul pe panta netedă și îngheţată și 
aterizez într-un morman de zăpadă afinată. Porta vine și el lunecînd 
după mine. 

— Diavolul, gifiie el, pregătindu-și buchetul de grenade. Ăștia 
put a Valhalla și a viaţă scurtă! 

Tancul fruntaș se oprește cu o smucitură. 

Ne ţinem respirația, așteptind înfrigurați. Tancurile se opresc 
numai cînd urmează să tragă. Cu fețele încordate așteptăm bufnitura 
scurtă, crudă și bubuitura proiectilului exploziv care ne va face praf. 
Nu se poate să nu ne fi văzut, fantele de observare la tancurile T-34 sînt 
foarte bune, mult mai bune decît ale tancurilor noastre. 

Detunătura din gura ţevii este asurzitoare. Tunul cu țeavă lungă 
împroașcă flăcări. Un suflu fierbinte din fălcile iadului se abate asupra 
noastră. În zăpadă se aude un sunet scîrbos, un fel de clipocit parcă, la 
numai cîțiva centimetri de noi. 

N-au nimerit, mă gîndesc și înțepenesc ca un animal înspăimîn- 
tat, la discreţia unui șarpe cu clopoței, însă nu urmează nici o explozie. 

— Proiectil neexplodat, murmură Porta privind cu ochii dilatați 
de fascinaţie gaura pe care obuzul a făcut-o în zăpadă. Sfintă Agnes! Un 
proiectil neexplodat! Probabil că preotul are dreptate și Dumnezeul 
german are grijă de turma lui. 

— Să plecăm de aici, le spun eu și încep să mă tîrăsc spre tancul 
care accelerează motorul. 

— Sfintă Maică a Kazanului, strigă Porta îngrozit. Ne-au tras-o! 
Lăsaţi-vă jos, vine spre noi! 


54 


Grupul de luptă 


Tancul duduie în viteza întîi, părînd aproape că se ghemuiește, 
gata să se repeadă. În interiorul lui pute a motorină. Leutnantul Pospe- 
lov își apasă fruntea în apărătoarea de cauciuc a vizorului. 

— Turela, azimut 30", ordonă el. 

La mai puţin de două sute de metri în fața tancului, un grup 
mic de oameni înghesuiți unii într-alţii se profilează pe zăpadă. 

Leutnantul Pospelov zimbește cu satisfacție și le ordonă celor- 
lalte tancuri de sub comanda lui să se poziționeze în linie pentru a-și 
crea un cîmp larg de foc. Nu-și dezlipește ochii nici o secundă din vizor, 
se simte cuprins de febra vinătorii. Acesta este visul tanchistului. Ţin- 
tele sînt splendid dispuse, ca pentru o execuţie, ceea ce și este, de fapt. 

O armă anti-tanc de 20 mm latră supărător, lansîndu-și obuzele 
mici, inutile, pentru a pătrunde învelișul tancului T-34. Mitralierele 
scuipă cartușe trasoare. 

Mecanicul-conducător, caporalul Baritz, slobozește un rîs. 

— Tîmpiţii ăștia de nemți cred că ne pot scoate din luptă cu 
mitralierele! 
— 10b tvoiu matil?l, rîde trăgătorul-ochitor. 

— O să le cîntăm imediat o melodie nostimă cu trompeta noas- 
tră galbenă! 

— Explozivi, proiectile brizante, ordonă Leutnantul Pospelov cu 
sînge rece. 

Obuzele zăngăne în camera de ardere și închizătorul se trîn- 
tește cu zgomot. 

Mîna Leutnantului planează timp de o secundă deasupra buto- 
nului roșu, parcă șovăind, și apoi se așază pe el. Tunul bubuie, scuipă 
flăcări. Amabilităţile casei T-34. După o secundă, închizătorul pocnește 
din nou și un nou proiectil brizant stă pregătit în camera de ardere. 

Tunul trage mereu cîte o salvă. Zăpada din fața tancului T-34 
s-a înnegrit de funingine. La distanță de două sute de metri este roșie 
de sînge, ca și cum un nebun aruncase găleți de gem pe zăpadă. 

Milioane de stele îi joacă în faţa ochilor Leutnantului Pospelov. 
Primește o lovitură violentă în piept, alunecă pe jumătate în jos, în turelă. 

Mecanicul, caporalul Baritz, este aruncat înapoi cu o forță formi- 
dabilă, încărcătorul îl lovește cu capul de mitraliera din turelă și-i face 


[8] (rus) Tu-ţi mama mă-tii! (n. trad.) 

o tăietură adincă în frunte. Aerul este evacuat cu putere din plămînii 
trăgătorului-ochitor și acesta își pierde cunoștința pentru moment. 
zăpada cu pumnii. Grenada pe care au aruncat-o nu este suficient de 
puternică pentru a străpunge blindajul tancului T-34. 

Echipajul tancului rusesc a fost salvat printr-un miracol de a 
deveni 0, jumară arsă. 

— Bistrei, bistrei!”, zbiară Leutnantul Pospelov la caporalul Baritz, 
care bîjbiie cu instrumentele și pedalele. Capul încă îi zumzăie ca un 
stup de albine, abia dacă înțelege cum mai e în stare să se miște și să 
gindească destul de limpede. 

Tancul-saltă înainte îndepărtindu-se de acel neamţ sinucigaș 
din zăpadă, care probabil se pregătește deja să arunce o altă grenadă. 
Disperaţii, imprevizibilii ca acesta sînt extrem de periculoși pentru 
orice tanc, ori îi pui la pămînt, ori o ștergi. 

Leutnantul Pospelov se hotărăște să fugă, ca să scape. 

— Dă-i bice, zbiară el furios, lovindu-l cu piciorul în spate pe 
caporalul Baritz. 

Cu o sudalmă spurcată, caporalul apasă pe accelerator neștiind 
că se îndreaptă glonţ exact spre locul de care vrea să scape. 

Porta și cu mine stăm culcaţi în zăpadă, cu buchetele noastre 
de grenade și așteptăm momentul potrivit pentru a ataca monstrul ce 
se apropie de noi, îimproșcînd zăpada în ambele laturi. 

Unul dintre obloanele turelei este deschis forțat și apare un 
cap cu cască de piele. 

— Ucide-i, cîini afurisiți, ţipă Leutnantul peste pustiul de zăpadă. 
Este strigătul unui om înspăimâîntat. 

— Fie, deci, Ivan Stinkanovicil!0l, rînjeşte Porta demonic, alergînd 
în salturi mici spre tancul T-34, care s-a oprit din nou pentru a trage. 

E surprinzător că Leutnantul nu reușește să-l vadă. 

Buchetul de grenade zboară și lovește sub turelă. Dintr-un salt 
lung Porta ajunge în spatele unui parapet de zăpadă, presîndu-se puter- 
nic în el pentru a se feri de potopul de schije de oţel. 


[9] (rus.) Mai repede (n. trad.) 
[10] În limba germană stinken—a mirosi urât, a puţi. Nume imaginar, 
poreclă generică în sens disprețuitor. (n. trad.) 

Alte două T-34 acţionează împreună, îi mînă într-un grup pe 
soldaţii care aleargă. Cînd sînt sigure de prada lor, dau puţin îndărăt și 
apoi înaintează unul lingă altul, cînd ajung lîngă grup dau în marșarier 
cu șenilele exterioare, astfel încît boturile vehiculelor să se ciocnească 
între ele într-o ploaie de scîntei, strivindu-i pe cei prinși în laţ și trans- 
formîndu-i într-un terci sîngeros. 

— Eu zic să renunțăm, spune un Unteroffizier de artilerie antiaeri- 
ană, lacrimile șiroindu-i peste rănile deschise, provocate de mușcătura 
gerului pe obraji, ne măcelăresc! 

Porta se uită fix la el o clipă și apoi ride zgomotos. 

— Nu uita că e război, fiule, și ambele părți par să-l ia în serios! 

— Probabil crede că turnăm un film. Ruinele tăcute, părăsite, 
ale Verdunului sau așa ceva, îl ia în zeflemea Gregor, aruncînd fulge- 
rător o șarjă de explozibil în oblonul din spate al unui T-34, care trece 
duduind. Salutări din iad! strigă plonjind să se adăpostească. 

Ca izbit de un ciocan uriaș, oblonul este împins înăuntru Leut- 
nantul Pospelov ţipă ca o femeie, țintuit de oblonul greu, cu marginea 
tăioasă. Ţipă îndelung, în timp ce flăcări roșii îl împresoară cu limbile lor. 

Încărcătorul este aruncat afară prin cealaltă deschizătură a ture- 
lei și se zvîrcolește urlînd, într-o mare de flăcări care topește zăpada în 
jurul lui. Treptat devine crocant ca o costiţă în tigaie și se transformă 
într-o mumie incandescentă. 

— Afară! zbiară mecanicul tancului, caporalul Baritz, deschi- 
zind cu forță oblonul. 

Cum pune piciorul jos o ia la sănătoasa. O rafală de mitralieră 
îl trimite mai departe de-a dura. 

Trăgătorul-ochitor abia a ieșit pe jumătate prin gura turelei, 
cînd tancul este aruncat în aer ca o minge de fotbal. Se dă peste cap și 
aterizează cu o bufnitură imensă, înainte de a se face bucățele în urma 
unei explozii colosale din interior. 

Puțin mai încolo încă un tanc se învîrtește în văzduh. Din ce 
în ce mai iute. Flăcări roșiatice și un fum negru, îmbibat cu motorină, 
se revarsă din locașurile de ieșire. Numai un membru al echipajului 
reușește să iasă din sicriul de oţel înroșit. Aleargă pe zăpadă ca otorță 
aprinsă. Ţipetele lui sînt înfiorătoare. 

Simţim dogoarea chiar din locul în care ne găsim. Legionarul 
își ridică Mpi-ul și descarcă o rafală lungă, milostivă, în rusul cuprins 
de flăcări, care se zvircolește disperat în zăpadă. 

— Padaerșa, padaerșal!., urlă acesta întinzînd spre noi braţele 
cuprinse de flăcări. 

Mai multe Mpi-uri se îndreaptă asupra lui. Puțin după aceea se 
prăbușește. Trupul i se mistuie, sfrijindu-se într-o jumară minusculă. 

Comandantul încearcă încă să se degaje din turela tancului. Nu 
ţipă, nici nu imploră, însă se străduie din răsputeri să se elibereze din 
cutia de oțel în flăcări. Faţa i s-a carbonizat și i s-a acoperit cu o crustă. 
În chip straniu, ochii ii strălucesc încă cu limpezime, buzele i s-au 
prefăcut în cenușă... Nasul e ca o bucată de carne bizar contorsionată. 
Părul i-a ars pe alocuri. Mîinile îi arată cel mai jalnic, cioturi înnegrite 
de carne, cu care tot mai încearcă, în disperare, să forțeze deschiderea 
oblonului prins în balamale. 

— Doamne, gem eu și-mi ascund fața în miîini. 

Mirosul greu de carne arsă îmi întoarce stomacul pe dos și vomit 
în zăpadă. 

— Ha! Basta! miîrîie Porta. Era care pe care! E vorba de o luptă 
serioasă și i-am promis marelui nostru vecin una peste bot! 

— E cumplit, rostesc eu în șoaptă. 

— E război, răspunde Porta cu asprime. Nu-mi face deloc plăcere 
să-l am pe Ivan în cîrcă. Sus! Pune mîna pe o încărcătură! Trompeta de 
încetare a luptei n-a sunat încă. Iată că vin ultimii mușterii ai „saloa- 
nelor de ceai”. 

Un Mpi împroașcă rafale din tufișurile pipernicite. 

Arunc fulgerător o grenadă în tufișuri. 

Un tanchist zboară în aer, pe gură îi ţișnește un șuvoi gros de 
sînge. 

Îl secer cu o salvă de automat. 

Se prăbușește cu un urlet prelung, rostogolindu-se în zăpadă. 

— Ce timpit, spune Porta compătimitor. Groaznic de idioţi sînt 
oamenii! Eroi pină la capăt! Ei bine, un nătărău mai puţin pe lume! 

Suflul unei detunături îngrozitoare ne culcă la pămînt și ne 
mătură prin tufișurile dese. Sîntem împinși în jos prin trecătoarea 

[11] (rus.) Ajutor (n. trad.) 

strîmtă și ne izbim atît de tare de stînci, încît amindoi ne pierdem 
cunoștința pentru moment. 

Renul lui Porta vine zburînd prin aer, cu toate cele patru picioare 
rășchirate, și se izbește de zidul de gheaţă groasă de aproape un metru 
cu o bufnitură seacă. 

Am senzația că fiecare oscior din corp mi s-a sfărimat. Pretu- 
tindeni în jurul nostru, un noian de bucăţi de metal incandescent care 
cu puţin timp înainte fuseseră un tanc. Prin preajmă zace și echipajul 
tancului, prăjindu-se precum chifteluțele. 

— Ale naibii „saloane de ceai”, dar la o adică le vii și lor de hac, 
cînd știi că e groasă, se fălește Micuţul căznindu-se să iasă din zăpadă. 

— Fir-ai al dracu de nătărău smintit ce ești, se înfurie Porta, 
pipăindu-și cu grijă locurile dureroase. Era cît pe ce să ne omori pe toți. 

— Nu poţi să faci omletă dacă nu spargi ouăle, așa-i? spune 
Micuţul ca un filozof. 

Ne croim anevoie drum mai departe. Viscolul este pe cale de 
a reizbucni. 

Oberstul este aproape extenuat. Se sprijină de Oberleutant Wis- 
ling. Și Leutnantul Schultz este aproape epuizat. Se poticnește mereu 
și se ridică din nou cu mare greutate. Nu-l ajută nimeni. 

Micuţul încearcă să fredoneze un cîntec de pe Reeperbahn. Legi- 
onarul aiurează despre Sahara lui și nisipul acela fierbinte. Bătrînul 
merge legănîndu-se, în stilul propriu, cu picioarele lui în paranteză. îi 
vine greu să-și menţină aprinsă pipa cu capac de argint. Are mîinile 
adînc îngropate în buzunarele mantalei. Mpi-ul rusesc îi atîrnă, pre- 
gătit, pe piept. 

— Dumnezeule, cum mi-aş dori să fim din nou acasă, cu cartofi 
din ăia finlandezi și sos de friptură de porc, oftează Micuţul nemai- 
putînd de poftă. 

— Sper să fim pe undeva pe lingă lacul Lange, cînd vine sezo- 
nul icrelor de heringi, spune Porta zimbind, cu buzele crăpate de ger. 

Legionarul își ridică brațele spre cer și rostește în arabă: Allah 
să ne aibă în pază! 

prizonierii lipsiţi de apărare. Asemenea cazuri trebuie 
raportate imediat și persoanele care se fac vinovate să fie 
pedepsite cît se poate de sever. 


Rudolf Hess, 
10 aprilie 1934 

— Mulţumescu-ţi, Doamne, că ai sosit, duminică, 
rostește Porta, călcîndu-l pe porta pe picior, în timp ce 
împreună cu Micuţul o virează la Kempinshi.!, unde are 
intenția să-și aniverseze ziua de naștere. 

— Aceasta este sora mea, ii spune portarului arătind 
spre o doamnă bine dezvoltată, de gabarit apreciabil. 

— Atunci fratele meu a regulat-o pe soră-sa, ţipă ea 
încîntată în restaurantul supraaglomerat. 

Micuţul se cațără și se așază pe două scaune de bar. 

— Cîte unul pentru fiecare obraz, băi, puţă, îi zice el 
barmanului și-i comandă o votcă dublă și o sticlă de vin roșu. 

Își dă capul pe spate și golește paharul, plescăind 
puternic. 

— Încă una mică, dacă ești amabil, rinjește el cu 
jovialitate. 

Scena se repetă de opt ori, apoi se întîmplă ceva ce nu va 
putea fi explicat mai tirziu de nimeni. În orice caz, o doamnă în 
rochie lungă, verde, se trezește pe neașteptate cu un coș plin cu 
pește în cap. 

Micuţul înhaţă un castron de dulceaţă și i-l aruncă în 
figură ospătarului șef, iar acesta, la rindul lui îl pocnește în cap 
cu o sticlă de bere. Micuţul se răzbună înfigîndu-i o furculiţă în 
braț. Ospătarul șef, ţipînd ca un apucat, se repede în stradă, cu 
furculița înfiptă-n braț. 

Doamna de categorie mijlocie, „sora” lui Micuţul, 
întinde mîna după utilajul masculin al chelnerului și îl apucă 
zdravăn. 

Acesta scoate un țipăt ascuțit și se chircește de durere. 

Alt chelner vine în pas de vals din bucătărie, cu o farfurie 
mare de Eisbein. Întregul conţinut este catapultat spre tavan și 
împrăștie peste mesele cele mai apropiate, în timp ce chelnerul 
execută un plonjon în picaj, sub o altă masă. 

Un grup de indivizi, în ținută de rigoare, rămîn cu ochii 


[1] KEMPINSKI: Restaurant elegant din Berlin. (n. trad.) 

holbaţi și încearcă în disperare să se dea la o parte din calea 
Micuţului care-și croiește drum ca un tanc stalinist ce și-a pus 
în cap să cîștige războiul pe cont propriu. 

Aude un bubuit ca de tunet și în clipa aceea e sigur 
că este un om terminat, însă nu e atît de grav. Se clatină pe 
picioare, pocnește cîteva mutre și se duce legănîndu-se în 
bucătărie, unde găsește pe Porta angajat într-o dispută aprinsă 
cu bucătarul. Împreună prefac bucătăria într-un morman de 
ruine. 

Cînd sosește brigada mobilă, se retrag la Cîinele cocoșat, 
per Gendarmenmarhkt, unde deja se vorbește că un batalion 
englez de parașutiști a aterizat la restaurantul Kempinshi. 


Leutnantul Schultz nu pierde nici o clipă după ce ne întoarcem 
printre ai noștri. În decurs de o oră raportează la ofițerul politic. La 
fiecare colț se aud bombăneli împotriva malițiosului Leutnant nazist. 
Cîţiva vînători de munte finlandezi sugerează să-i băgăm boașele în 
stomac și să-l azvirlim dincolo, la vecini. 

— O să-i suflu-n lumînare, ameninţă Porta, trăgîndu-și Naganul 
din tocul gălbui. 

— Să stai în banca ta, hotărăște Bătrinul, răstindu-se la el, să 
nu ne amestecăm în certurile particulare dintre ofițeri. 

— S-ar fi putut să fie vorba de unul de-al nostru, protestează 
Porta iritat. Schultz ăsta e o veritabilă jigodie. 

— Poate că este, spune Bătriînul cu răceală, însă nu l-a turnat 
pe unul de-al nostru! Dacă un ofițer trebuie să fie răzbunat, să-i lăsăm 
pe ceilalți ofițeri să aibă grijă de asta. 

— Baliverne, adaugă Porta, dar dacă găozarul îmi ajunge vreodată 
în fața țevii o să vezi o pereche de boașe blegi, reduse brusc la tăcere! 

— Asta e crimă! strigă Heide cu indignare. 

— Să fiu al dracului că nu e! răspunde Porta furios. Un nemernic 
care face bale la gură nu contează! 

Vorbim mult despre Leutnantul Schultz. Cînd discuţia în sauna 
Jăgerilor finlandezi ia sfîrșit, un lucru e cert: Leutnantul Schultz nu va 
trebui să-și facă griji cu bătrîneţea, că oricum n-o mai apucă. 


62 


Curtea Marţială 


În timp ce noi discutam, Micuţul a pilit trei gloanţe. Gloanţele 
dum-dum fac o gaură imensă în om. 

A doua zi un Major de la poliția secretă vine să-l ia pe Oberstul 
Frick, iar Oberstleutnantul Wisling este ridicat în timpul serviciului 
tehnic. 

Sînt suiți imediat într-un avion Ju-52 și transportați la Armata 
a 6-a din Miinster, pentru a fi deferiți unei curți marţiale. 

Verdictul final se amînă pînă se vor putea obține mărturii de 
la ceilalți membri ai grupului de luptă. Între timp cei doi arestaţi sînt 
trimiși la închisoarea militară Torgau, unde sînt plasați în detașamen- 
tul de „prelucrare” a cizmelor, împreună cu nenumărați alți arestați. 
Deţinuţii deja condamnați sînt supuși unui tratament mai aspru. 

Fiecare om din detașamentul cizmelor începe programul în fiece 
dimineaţă cu zece perechi de cizme militare noi, rigide ca fierul, din 
piele de culoare galbenă rău mirositoare. Detașamentul face instrucție 
timp de o oră cu cîte o pereche de cizme. Luarea poziției de drepţi și pas 
alergătotr, de jur împrejurul platoului de adunare. Cînd se termină ora 
răsună strident un fluier și toți, cât ai clipi, schimbă cizmele cu altele 
noi. Apoi „marș forțat”. 

Și acțiunea continuă, fără pauză, de la orele 05:00 pînă la 21:00. 
Unii leșină. Picioarele li se umflă și ajung bucăţi de carne însîngerată, 
bășicile se sparg și se formează alte bășici. Pentru așa ceva nu se acordă 
nici cea mai mică atenţie. La Torgau mila este un termen necunoscut, 
Este o închisoare militară, notorie pentru severitatea ei și personalul 
permanent e mîndru de reputaţia cîștigată. 

— Marș de defilare, ţineţi aproape, puturoșilor, zbiară Feldwebe- 
lul dintr-o cabină instalată în mijlocul platoului. Asta credeţi voi că e 
marș de defilare? Ridicaţi piciorul sus, lepădăturilor! întindeți căputa! 
Miîinile la nivelul paftalei și jos, la meserie! La meserie, am zis! 

Un general-maior se prăbușește. Este un bărbat mai în vîrstă 
care vine dintr-un post dulce într-o garnizoană periferică. 

Blestemele și ocările se abat asupra lui, dar el rămîne la pămînt. 
E nevoie de furtunul de incendiu pentru a-l pune pe picioare. 

— Ai o oră în plus de instrucţie, îi prescrie Feldwebelul cu jovia- 
litate. Cu cât o să dai jos mai vîrtos nădușeala aia puturoasă de pe tine, 
O să-ți fie mai ușor. 


63 


CURTEA MARȚIALĂ 


Și generalul continuă să înmoaie cizmele țepene, astfel încât 
luptătorii din tranșee să nu mai aibă necazuri cu ele. 

Seara, între orele 21:00 și 22:00 fiecare om din detașament 
depune zece perechi de cizme „înmuiate” la magazia intendenţei și 
primește în schimb zece perechi din cele tari, nepurtate. Acestea vor 
trebui mlădiate prin marș pînă în seara următoare cel tîrziu. 

În fața Oberstului Frick merge un Feldwebel cu epoleţi roşii pe 
umăr, prizonier politic. În spatele lui este un Gefreiter cu epoleţi verzi, 
un criminal și în spatele Gefreiterului un artilerist cu epoleţi purpurii. 
Apoi urmează un Rittmeister cu epoleţi albi acuzat de sabotaj. 

Sint mulți cu epoleţi albi în detașament. Numai doi au epoleţi 
negri. Aceștia sînt cei care l-au insultat pe Fiihrer. Cu siguranţă că vor 
primi pedeapsa cu moartea. Arabii sînt de la Marină. 

După șase săptămîni la detașamentul cizmelor, Oberstul Frick 
e terminat. Picioarele i s-au făcut ca niște zdrenţe. Sînt de fapt bucăţi 
umflate de carne care sîngerează. La infirmeria închisorii i se amputează 
două degete de la picioare. Oberstleutnantul Wisling se află în patul 
alăturat, cu coastele rupte și comoțţie cerebrală. Leșinase de mult prea 
multe ori în detașamentul de cizme. Caporalul de serviciu se întîm- 
plase să fie prost dispus. Dar infirmeria de la Torgau nu e locul în care 
deținuților li se permite să rămînă mult timp. 

Șchiopătînd și cu chipurile marcate de durere, cei doi ofițeri 
ies la raport la atelierul de reparaţii al armamentului, pentru a primi 
temporar sarcini mai ușoare, sarcini pe care orice deținut de la Torgau 
ar prefera să le evite. 

După cîteva săptămîni la atelier sînt trimiși la secția de con- 
valescență unde se face instrucție militară de dis-de-dimineaţă pînă 
tîrziu noaptea. 

Pe zid, la un capăt al platoului de adunare stă scris cu litere 
mari, albe: 


GELOBT SEI, WAS HART MACHTI?| 


Dar groaza cea mai mare la închisoarea militară Torgau era Gus- 
tav-de-Fier, temutul Hauptfeldwebel care se furișa de colo-colo pe tălpi 


[2] (germ.) Lăudată fie truda care călește (n. trad.) 

de cauciuc ca un înger răzbunător în uniformă de infanterie. Deţinuţii 
și personalul permanent se temeau de el deopotrivă. Oamenii expe- 
rimentaţi, care petrecuseră un timp îndelungat la Torgau, de o parte 
sau de alta a ușilor celulelor, susțineau că dacă Gusta-de-Fier se uita 
la cineva mai mult de trei minute, nefericita persoană cădea moartă 
la pămînt. O căutătură a ochilor albaștri glaciali ai lui Gustav-de-Fier 
era suficientă ca să-ți îngheţe sîngele în vine. O altă particularitate a 
acestui Feldwebel de Fier, scund și îndesat, era vocea sa spartă, ca un 
trosnet de vreascuri. Avea obiceiul să utilizeze cît se poate de puţine 
cuvinte, însă fiece cuvînt făcea cît o carte întreagă. Chiar și un sur- 
do-mut debil mintal putea înțelege cuvintele care-i țișneau lui Gustav 
prin gura cu buze lipite. Nu zbiera niciodată, cum făceau alți ofițeri de 
rang inferior. Dacă nu stăteai aproape de el, nu puteai auzi ce spune. 
Dar nici nu era necesar. 

Umblau vorbe despre un Unteroffizier paralizat, care se afla acolo 
în infirmerie, comisia medicală militară de la Berlin îl declarase com- 
plet paralizat, ca atare se hotărise să fie iertat și trimis acasă. Faptul 
era atît de șocant și insolit, încît pînă și deţinuţii au zdrăngănit din 
gratiile celulelor cînd au auzit decizia. Dar cu o zi înainte ca soldatul 
paralizat să fie eliberat, Gustav-de-Fier a luat totuși hotărîrea de a se 
duce să vadă această persoană stranie, care părăsea închisoarea Torgau 
într-o manieră atît de neregulamentară. 

Cu șapca bine trasă pe ochi, a intrat fără zgomot în salon și, pro- 
țăpit acolo, a început să-l săgeteze cu privirea pe paralitic, care în cîteva 
secunde, numai ce l-a zărit pe Gustav-de-Fier, a paralizat și mai rău. 

Buzele lui Gustav-de-Fier s-au întredeschis și acesta l-a bom- 
bardat cu trei cuvinte pe Unteroffizierul paralizat! 

— Atenţie! Marș forțat! 

Ceea ce nu fusese în stare să vindece o întreagă comisie medi- 
cală, cu toată expertiza ei clinică, a lecuit Hauptfeldwebelul de la Torgau 
în treizeci și una de secunde. 

Paraliticul a sărit din pat ca o capră de munte, a ieșit în fugă 
din salon, a traversat platoul de adunare și a intrat în birourile închi- 
sorii, unde a bătut din picioarele paralizate și a strigat cu voce sonoră: 

— Prizonierul nr. 226, de la infirmerie, raportează că este pre- 
gătit de luptă! 

De atunci, Gustav-de-Fier vizita întotdeauna cazurile incurabile, 
pe care doctorii le abandonau. 

Gustav-de-Fier este capabil să vindece nu numai ființe umane. 
Poate să repună pe picioare și cai, și catiri, în fața cărora medicii vete- 
rinari se declară neputincioși. 

Cînd companiile disciplinare se reîntorc la Torgau, seara tirziu, 
Gustav-de-Fier le așteaptă îmbrăcat într-o tunică albă imaculată, fie 
iarnă, fie vară. După cum afirma el, unui soldat nu-i este niciodată prea 
frig sau prea cald. Starea vremii nu contează pentru el. 

Oamenii spun că el nu remarcă dacă este iarnă sau vară. 

Companiile de pedeapsă trebuie, de regulă, să-și încheie corve- 
zile zilnice defilînd în jurul lui Gustav-de-Fier și cîntînd în gura mare: 

— Es ist so schăn, Soldat zu sein!!! 

Este singurul cîntec pe care Gustav-de-Fier îl îndrăgește. 

Simbătă dimineaţa șederea la Torgau ia sfirșit pentru Oberstul 
Frick și Oberstleutnantul Wisling. Sînt ridicaţi de la compania de 
pedeapsă, care este în exercițiul funcțiunii. 

Trei polițiști militari îi așteaptă în birourile închisorii. Părăsesc 
Torgau în tăcere. Seara ajung la Berlin și sînt predaţi corpului de gardă 
al armatei din gară. 

Ofiţerul feroviar, un Rittmeister mult mai în vîrstă decît Oberstul 
Frick, se simte întrucâtva jenat. Dacă ar fi avut alte grade, ar fi știut ce 
să facă cu ei, în schimb le oferă ţigări de foi și un pahar de vin, chiar 
dacă ospitalitatea contravine regulamentului. 

La orele 22:00 se dă alarma de atac aerian. Toată lumea intră în 
adăposturi. Stingherit și evident în încurcătură, Rittmeisterul le spune 
că, în situaţia în care vor încerca să fugă va fi obligat să tragă în ei. 

— Îmi pare rău, dar astea sînt ordinele, le explică el arătîndu-le 
arma proprie, un pistol de recuzită, puţin probabil în stare să rănească 
pe cineva la o distanță mai mare de cincizeci de metri. 

Chiar deasupra gării un indicator incandescent de ţintă 
înflorește ca un pom de Crăciun iar aerul se zguduie de zgomotul 
bombardierelor. 

În adăpost se string unul într-altul. Rittmeisterul s-a așezat între 
cei doi deținuți și li se adresează cu „camarazi”. 


[3] (germ.) E atît de frumos să fii soldat! (n. trad.) 

Sosesc apoi și bombardierele. Liniile de cale ferată sînt contorsi- 
onate, căpătind forme de nerecunoscut, vagoanele de marfă zboară prin 
aer ca mingile de tenis. Un muncitor feroviar este azvirlit hăt-departe, 
dincolo de gara de mărfuri și se face praf izbindu-se de Monumentul 
Eroilor Războiului din 1914-1918. 

Pe străzi se scurge fosfor incandescent. În el se topesc complet 
resturile de carne omenească. Oamenii se sufocă în pivnițe. Se produc 
multe pierderi umane și materiale la Berlin în această seară. 

Artileria antiaeriană bubuie și bombele explodează. Din cînd în 
cînd, un bombardier este lovit și se dezintegrează în aer într-o ploaie 
imensă de stele, la înălțime, deasupra orașului. 

În adăpostul antiaerian, Rittmeisterul îi împărtășește Oberstului 
Frick ce anume îi place lui la muzica lui Sibelius. 

Oberstleutnantul Wisling șade cu ochii închiși și se gîndește în 
trecut. Gîndul îl poartă la perioada petrecută la Potsdam, cînd urma 
Academia de Război și își amintește de fetele drăguţe și dornice de pe 
băncile de la Sans Souci. Îl trec fiorii și se blestemă. Acum, în ceea ce 
îl privește, totul s-a sfîrșit și asta numai pentru că și-a dezvăluit senti- 
mentele reale în acea noapte rece ca gheața, acolo sus, la Cercul Polar. 

Ar fi trebuit să-și ţină gura, ca Majorul Pihl și ceilalți, și atunci 
ar fi putut să aibă șansa să-l prindă sfîrșitul războiului în viață, acum 
nu mai avea nici o șansă. Chiar și cel mai prost ostaș din armată ar ști 
la ce duce asta. Singurul element incert era dacă îl vor împușca sau îl 
vor spînzura. În mod curent, pe militari nu-i decapitau, numai pe civili. 
Oricum, era mai bine prin împușcare sau spînzurătoare. 

Oberstul Frick, căruia i se returnase monoclul cînd a părăsit 
închisoarea Torgau, îl lustruiește cu atenţie înainte de a-l pune înapoi 
la ochi. Îl cercetează pe Rittmeister, care pare foarte bătrîn și căruia 
uniforma parcă nu i se potrivește. 

— Desigur că Sibelius este un mare compozitor, dar mi-e teamă 
că înţeleg prea puţin muzica. Sînt militar de profesie. Aveam paispre- 
zece ani cînd am intrat la Școala de cadeți și nu am avut niciodată 
vreme să mă ocup de muzică. 

Un ţiuit prelung, strident, le întrerupse conversaţia. Atacul 
aerian a luat sfîrșit. Acesta este semnalul PERICOLUL A TRECUT. 

Peste tot în Berlin sînt incendii. Un fum înţepător, care miroase 
ca dracu, se abate în valuri peste oraș. 

— Se duc înapoi acasă, mama lor de gangsteri aerieni, zice furios 
un om mai în vîrstă din Garda Naţională, cu insigna partidului în piept, 
omoară femei și copii nevinovați. 

Nimeni nu-și bate capul să-i răspundă. 

C'est la guerre, ar fi spus micuțul Legionar. 

Timp de o fracțiune de secundă pe Oberstul Frick îl străfulgeră 
gîndul să fugă. Ar fi lucrul cel mai ușor din lume să-l culce la pămînt 
pe bătrînul Rittmeister. Peste tot, în orașul cuprins de flăcări, domnește 
panica, ar exista suficient timp să scape cu fuga, fără nici un risc, înainte 
ca ei să se dezmeticească și să plece în urmărirea lui. Avea mulți prieteni 
la Berlin și chiar dacă descoperirea lui i-ar costa viaţa, era convins că 
l-ar fi ajutat. Numai cîte o noapte în fiecare loc, pînă la Osnabriick și 
dincolo, în Olanda, apoi legătura cu Rezistenţa olandeză, unul dintre 
prietenii lui făcuse așa. Evadase de la Germerschein. Cineva care iese 
din colimator cu sprijinul Rezistenței olandeze are o șansă serioasă 
să supraviețuiască. 

Se uită în jur după o armă și se decide la lampa de birou a 
Rittmeisterului. 

Oberstleutnantul Wisling îl privește cu ochii, abia mijiți. Se înțe- 
leg imediat din priviri. Nu sînt gărzi între birourile Rittmeisterului și 
marele hol al gării, ticsit de oameni care se grăbesc. Dacă reușesc să 
ajungă pînă acolo, sînt în siguranță. Ar fi ca și cum ar sări într-o mlaș- 
tină; milul i-ar înghiți din toate părțile și i-ar ascunde. 

După aceea afară, pe una din ieșiri, și aiurea pe străzile în flăcări. 

Pe spătarul scaunului atiîrnă centironul cu tocul pistolului 
Rittmeisterului. Trebuie s-o luăm neapărat cu noi, reflectează Oberstul. 
Încuviinţează din cap către Wisling, care se ridică avînd aerul că ar dori 
să-şi dezmorţească picioarele. Întinde mîna după lampă, tremurînd 
de încordare. Are mîna pe ea cînd ușa se izbește de perete și intră un 
Leutnant tînăr, cu cască de oţel, urmat de cinci infanteriști cu automate. 
Vin cu silențiozitatea unui tanc Tiger în atac. 

Leutnantul e energic și activ, ochii lui de un albastru spălăcit 
licăresc dintr-o față murdară, înnegrită de funingine. Salută neglijent 

cu două degete la cască și face semn din cap spre cei doi ofițeri care 
se holbează la el, uluiți. 

— Ăștia sînt? mârîie el cu brutalitate în glas. 

— Da, răspunde Rittmeisterul turtindu-și boneta pe cap, absolut 
perplex. Aceștia sînt cei doi domni care vă așteaptă. 

— Domni, știi că-i bună! rînjește Leutnantul, scoțindu-și P-38-ul 
greu și îndreptîndu-i ţeava spre cei doi captivi. Dar, dacă vreți, fie și 
așa. E în regulă, în ceea ce mă privește! Domnilor, trimbițează el pe nas, 
cîntărindu-și pistolul în mînă, e datoria mea să vă avertizez că la orice 
încercare de evadare, acesta o să se descarce! Să nu credeţi că puteți să 
vă sinucideţi, încercînd să scăpaţi din mîna noastră! Nu aţi fi primii 
pe care i-am nimerit în noadă. 

Zimbește ca un lup care-și arată colții. Este evident obișnuit să 
aibă de-a face cu deținuții. 

Curios că nu e la Poliția Militară, reflectează Oberstleutnant 
Wisling privind diagonala albă a infanteriei, dar apoi își amintește că 
infanteria e casă bună atît pentru ofițerii buni, cât și pentru cei răi. Un 
gentleman veritabil îl poţi întotdeauna găsi la infanterie, și dacă ești 
în căutarea unui ticălos desăvirșit îl poţi găsi tot acolo. 

— Mergem, nu? rînjește Leutnantul bîțiind nerăbdător din 
genunchi. În deplină camaraderie, bineînţeles? În pas alert, domnilor. 
Să terminăm odată și treaba asta. Preferăm să nu rămînem în compa- 
nia dumneavoastră mai mult decît e necesar. 

La ieșirea din gară îi așteaptă un camion acoperit cu prelată. 

— Sus cu voi! le ordonă Leutnantul cu asprime. 

— Unde mergem? întreabă Oberstul Frick. 

— Gura, mirîie un soldat tînăr, lovindu-l cu patul armei. 

Camionul circulă prin Berlin cu oviteză ameţitoare. Intră bălă- 
bănindu-se pe poarta masivei clădiri a Comandamentului General din 
Bendlerstrasse, unde sînt duși jos în beciuri. Un Oberfeldwebel îi salută 
cu amabilitate aspră. Este tot infanterist. Sînt obligați să predea toate 
bunurile personale: centură, bretele, șireturi, ca să nu se spinzure și 
să tragă pe sfoară curtea marțială. 

— Deschideţi gura și v-o închidem noi la loc, le promite un soldat 
bătrîn la înfățișare, cu emblema SA pe buzunarul de la piept. 

După zece minute sînt luaţi iarăși și duși undeva sus, pe scări. 

Un Major gras de Jăgeri, șezînd cu aroganță în spatele unui birou, 
se prezintă ca ofițerul procuror la proces. Îi măsoară cu privirea o clipă, 
de parcă ar fi niște vite scoase la vînzare. 

Răsfoiește cîteva file din hîrtiile pe care le are în față și se apleacă 
pe spate în scaun, cu o expresie de om satisfăcut: 

— Domnilor, am hotărît să fac tot ce-mi stă în putinţă pentru a 
asigura condamnarea dumneavoastră potrivit articolului 91a. Își poc- 
nește degetele. Asta vrea să spună că intenționăm să fiți executați și că, 
aproape sigur, voi avea grijă să atîrnaţi în ștreang. Sinteți acuzaţi de 
comiterea unei crime infame, acolo sus, pe frontul arctic. Dacă restul 
armatei ar fi să vă urmeze exemplul, am pierde în curînd războiul, dar, 
slavă Domnului, există puţini de ţeapa voastră în marea armată ger- 
mană. Veţi fi spinzuraţi! 

Trece ușor cu mîna peste insigna de aur a partidului de pe piept. 

— Ştiaţi că unui om îi trebuie pînă în douăzeci de minute să 
moară la capătul unei fringhii? întreabă el cu un rînjet sardonic. Cît 
despre voi, sper că va dura de două ori mai mult. E datoria mea să fiu 
prezent la fiecare execuţie de care mă ocup în calitate de ofițer procuror. 
În mod normal, nu particip, însă în cazul vostru îmi va face o plăcere 
imensă. Gardă! răcnește el cu o voce care răsună în toată clădirea. 

Luaţi prin surprindere, cei doi infanteriști intră tropăind în 
birou, convinși că deținuții îl atacaseră pe procuror. 

— Luaţi-i pe acești doi ticăloși din fața mea, urlă Majorul isteric. 
Scoateţi-i afară de aici, aruncațţi-i în cea mai mizerabilă celulă de care 
dispunem! 

Celulele din beciurile situate în Bendlerstrasse seamănă cu 
niște cuști de la grădina zoologică. Drugi verticali groși le separă de 
coridoare, de-a lungul cărora gardienii se preumblă încontinuu. 

— Porci, porci ordinari, rostește în șoaptă un Hauptmann de 
artilerie în celula vecină cu cea a Oberstului Frick. 

Are faţa lovită și tumefiată, unul din ochi îi este complet închis. 

— Ce Dumnezeu ţi s-a întîmplat? îl întreabă Oberstul pe tăcute. 

Începe să-i tremure tot corpul. 

— M-au bătut, șoptește ofițerul de artilerie. Mi-au zdrobit dinții, 
m-au electrocutat, vor să mă facă să mărturisesc ceva ce nu am făcut. 

— Unde ne găsim? întrebă Oberstleutnantul Wisling curios. 

— La Unitatea de Curte Marţială a Armatei a 3-a, secţia a 4-a, 
răspunde un Stabszahlmeister. Nu vă așteptați la nimic bun. Șederea 
aici e scurtă și deloc plăcută. Eu sînt de trei săptămîni. E ca și cum 
ai trăi într-o gară. Ai impresia că jumătate din armată urmează să se 
prezinte în fața curții marțiale. Curînd nu va mai rămîne nimeni nein- 
culpat. Cică ducem lipsă de soldați, și cu toate acestea îi împușcăm pe 
ai noștri mai repede decît o pot face rușii. 

— Ce ai făcut? îl întreabă Oberstul Frick, privindu-l pe ofițerul 
de intendenţă. 

— Nimic! răspunde Stabszahlmeisterul. 

Un rîs înăbușit se aude din celula de vizavi. 

— Dacă vrei să întilnești oameni nevinovaţi, atunci caută-i în 
temniță, spune în zeflemea un Obergefreiter. 

— De ce ești aici? îl întreabă Oberstul pe un ofițer de marină, 
căpitanul de corvetă care stă în celulă și fredonează, aparent fără să 
se sinchisească de ceva pe lume. Ochiul stîng îi zburase dintr-un foc 
de armă, lăsîndu-i numai o gaură sîngerîndă. 

— Pentru că am cîntat, suride ofițerul de marină amuzat. 

— Că ai cîntat? întreabă Oberstul cu îndoială. 

— Așa cum am spus. 

— Nu te pot arunca în temniţă pentru așa ceva, spune Oberstul. 

— Pe naiba, uite că au putut, răspunde marinarul. Te pot întem- 
niţa pentru mult mai puţin decit asta. Începe să cînte în surdină: 


Wir werden weitermarschieren 

Wenn Scheisse vom Himmel făllt. 
Wirwollen zuriich nach Schlicktovin, 
Denn Deutschland ist der Arsch der Welt! 
Un Der Fiihrer kann nicht mehr!“l 


— Domnilor cu frunze de stejar la guler nu le-a plăcut textul 
meu, astfel încît probabil că vor face în așa fel ca să fiu spinzurat. 


[4] (germ.) Înainte, tot înainte/Cînd rahatul ne cade din Cer/Hai înapoi la 
Schlicktown/Că Germania-i găoaza lumii!/Și Fiihrerul în primire a dat! 
(n. trad.) 

— Imposibil, ţipă Oberstul, nevenindu-i să creadă. Pentru o ase- 
menea absurditate nu e nimeni spînzurat! 

— Ba, uite că în cazul ăsta da, surise ofițerul de marină. Am cîn- 
tat cîntecul acesta stînd pe puntea submarinului, cînd ne întorceam 
dintr-o incursiune și am dat întîmplător peste o bază de submarine la 
Brest. Îl vor spînzura şi pe primul meu ofiţer. L-a întrebat pe un ofițer 
cu grad înalt în SS, care ne ieșise în întîmpinare pentru a ne ura bun 
venit, dacă Grofazi?| mai trăia. 

— Era beat? îl întreabă Oberstul Frick nedumerit. 

— Nu, doar curios. Ce petrecere am fi încins dacă ar fi pus 
cineva o bombă sub Hitler în timp ce noi ne luptam pe mare cu Marina 
Britanică. 

Muegetul pătrunzător al unei sirene de alarmă antiaeriană le 
întrerupse conversaţia. 

Un Feldwebel se precipită pe coridor. 

— Toţi deținuții pe burtă, cu mîinile la ceafă! Culcaţi sînteți mai 
feriți de șrapnele. Cine se ridică e împușcat fără milă! răcnește el. 

În momentul următor clădirea e zguduită de o explozie. Lumina 
se stinge și întreaga închisoare rămîne în beznă. Licăririle cîte unei 
flăcări iluminează în răstimpuri figurile livide de spaimă. 

O tăcere insuportabil de apăsătoare coboară asupra închisorii, 
apoi urmează zgomotul infernal al exploziilor. După zgomot ai impresia 
că bombele cad într-o succesiune rapidă în apropiere de Spree. Tencu- 
iala cerne din tavan, de parcă ar ninge. Se aude un zăngănit de geamuri 
sparte. Fosforul incandescent se scurge ca o lavă. 

Berlinul geme în spasmele morţii. Tunurile artileriei antiaeri- 
ene de pe Bendlerstrasse bubuie fără încetare. 

— Ajutor, ajutor, dați-mi drumul! Mamă! Mamă! răzbate ţipătul 
ascuţit al unui copil. 

— Ţine-ţi gura, ţinc nenorocit, răcnește o voce nemiloasă porun- 
citoare. Rămîneţi pe podea! 

Se aud două împușcături. Licărește o lampă. O înjurătură repri- 
mată și din nou totul reintră în tăcere. 


[5] (germ.) GROSSTER FELDHERR ALLER ZEITEN: cel mai mare conducător 
militar din toate timpurile, cu referire la Hitler. (n. trad.) 

A sunat ceasul morţii. Moarte dincolo de ziduri, moarte înăun- 
trul lor, bîntuie grăbită pretutindeni. Fie că ești în mișcare fie că te-ai 
ghemuit într-un colț, îi simți umbra de gheață pîndindu-te. 

Unii se obișnuiesc și cu asta, devin flegmatici, alții se năruie 
înfrînţi și sfirșesc la ospiciu. Alţii, iarăși, sînt reduși la tăcere cu un foc 
de armă. Pretutindeni în oraș nervii sînt încordaţi la maximum: în 
închisori, infirmerii, adăposturi antiaeriene, în interiorul tancurilor 
duhnind a motorină, în cazărmi, oriunde ţi-ai arunca privirea, suve- 
rane sînt moartea și spaima. 

Un alt muget prelung al sirenei anunţă sfîrșitul raidului aerian, 
însă răgazul e numai de cîteva ore, cînd bombardierele cu steaua albă 
sau cu cercuri roșii, albe și albastre se întorc din nou. 

Berlinul e în flăcări. 

Pompele de incendiu duduie pe străzi. Misiunea lor este dispe- 
rată, imposibilă, zi și noapte serviciile de pompieri din Berlin se luptă 
cu flăcările aprinse de bombele incendiare. 

Un zgomot neplăcut, iritant, se aude de pe coridor. Cheile zor- 
năie, fierul scrișnește pe fier. 

— Nenorocire! Nemernicul ăsta păduchios s-a spînzurat! 

— Mai slăbește-ne, spune o altă voce cu asprime. Ar trebui să-i 
punem pe toţi la zid și să-i lichidăm! 

La ora opt primii deținuți sînt duși în fața curții marțiale. Tîr- 
ziu după-amiază vine un pluton pentru a-i transfera pe deţinuţii care 
au fost condamnați. Sînt luaţi pentru a nu se mai întoarce niciodată. 
Nimeni nu știe ce se întîmplă cu ei. 

Într-o dimineaţă vin după Oberstul Frick şi Oberstleutnantul 
Wisling. Escortaţi de patru soldați, sînt duși la tribunal și fiecare este 
încuiat într-o cămăruţă. 

Înainte de a apărea în faţa curții li se permite să aibă o scurtă 
convorbire cu ofițerul lor apărător, un Oberstleutnant bătriior, binevoitor. 

— Nu pot face cine știe ce pentru voi. Le zimbește, stringîndu-le 
mîinile. Dar regulamentul prevede să fiu prezent, Și, după cum știți, 
avem un profund respect pentru buna orînduială și corectitudine. 

— Asta este o audiere preliminară? îl întreabă Oberstul Frick 
cu multă nădejde. 

— Ce simţ al umorului! ride Oberstleutnantul cu poftă. Audiere 
preliminară? Nu face parte din procedură, mai ales în cazuri ca acestea. 
Totul e absolut clar și consecinţele au fost decise cu multă vreme în 
urmă. M-ar surprinde foarte mult ca sentința să nu fi fost semnată deja 
de Procurorul Militar General. Nu v-aţi supus unui ordin al Fiihrerului 
și ați recunoscut acest lucru! Aș vrea să-l văd pe acel ofițer apărător care 
ar putea face ceva pentru voi! Fumaţi? Împinge o tabacheră cu țigări 
spre Oberst. Curtea se va întruni la ora zece. Privește afară pe fereas- 
tră. Ploua torențial. Ofițerul procuror cere să fiți spinzurați. Dar cred 
că știți deja! Voi încerca să obțin schimbarea verdictului în execuţia 
prin împușcare. Ţinînd seama de multele decoraţii pe care le-aţi primit, 
cred că voi reuși. Mai există încă oarecare respect pentru asemenea 
lucruri, deși începem să primim chiar deţinuţi cărora li s-a acordat 
Crucea Cavalerului, fapt de necrezut cu numai șase luni în urmă. Sfinte 
Dumnezeule, uitați-vă la voi! N-aţi avut posibilitatea să vă bărbieriţi și 
să vă aranjați uniformele? Arătaţi de parcă ați venit direct din tranșee. 
O să-i facă o impresie proastă președintelui curții. 

— Nu ne putem nici rade, nici spăla, declară Oberstleutnantul 
Wisling sumbru. 

— Îmi pare rău, spune Oberstleutnantul, totul se duce de rîpă. 
Uneori avem pînă la douăzeci de sentințe de condamnare la moarte 
într-o singură zi, ieri au fost trei generali. Să nu credeţi că mie îmi place 
acest lucru! Însă trebuie! Și sînt soldat! Îşi lovește coapsa cu palma. Sună 
a gol. Artificial. Suride trist: Am condus un batalion din regimentul 
motorizat de infanterie. 

— Ofiţer de carieră? îl întreabă Oberstul Frick, fără interes. 

— Da, exact, oftează Oberstleutnantul. În curind nu va mai rămîne 
nici unul dintre noi. Privește din nou afară la ploaia care lovește în gea- 
muri. E nevoie de mai mult decît Grofaz, pentru cîștigarea războiului. 

— O tragedie, spune Oberstul calm. 

— Tragedie? De ce? îl întreabă Oberstleutnantul. Noi, germanii, 
sîntem precum cîinii înfometați care aleargă după un cîrnat ce ni se 
flutură prin faţa botului, tot rupem din el, însă nu reușim deloc să 
punem laba pe el! 

— Cît va dura procedura juridică? îl întreabă Oberstul nervos. 

— Zece, cel mult douăzeci de minute. Sînt oameni ocupați, și 
sînt o mulțime de cazuri care trebuie rezolvate într-o zi. Cazul vostru 
nu este deosebit de dificil. Dacă reglementările n-ar cere-o, aproape că 
nici nu ar fi necesar să veniţi în fața curții. Un Feldwebel din gardă v-ar 
fi putut spune cu multe zile în urmă care va fi rezultatul. 

— Atunci am putea la fel de bine să ne întoarcem în celule și să 
scăpăm de tot acest circ, e de părere Oberstleutnantul Wisling. 

— Nu, aici n-ai dreptate. Uiţi ce prevăd reglementările. Nici un 
german nu încalcă reglementările. Regulamentele și articolele legii 
constituie o necesitate a vieții, rostește cu seriozitate ofițerul apărător. 

Un polițist militar deschide ușa și pocnește din călcîie cu des- 
tul de mult zgomot. 

— Să-i punem punct deci, oftează ofițerul apărător ridicîndu-se 
în picioare. 

Sala de ședințe este la fel de rece ca și ofițerii din completul 
de judecată. De pe perete, Adolf Hitler se uita fix în jos, la acuzaţi. Nu 
prea inspiră speranță. Ai senzaţia că marele portret este viu și emană 
o autojustificare necruțătoare. 

Ofiţerul procuror ia loc la o măsuțţă în stînga președintelui și 
întinde cîteva hiîrtii în față, nu multe, însă destule pentru o sentință 
de condamnare la moarte. 

Intră cei trei ofițeri judecători. Dau salutul hitlerist. 

Ofiţerul procuror începe numaidecit să ţipe. Asta se și așteaptă 
de la el. Faţa i se împurpurează, vocea îi crește pînă la octava cea mai 
înaltă. 

— Acești trădători, răcnește el, au încercat să înfigă un cuțit în 
spate luptătorilor noștri de pe linia frontului. Au comis o crimă mon- 
struoasă. Nu sînt numai trădători, ci și ucigași, care au predat eroi 
germani răniți în mîinile acelor animale sovietice și au comis această 
crimă imfamă numai pentru a-și salva propriile vieți mizerabile. Au 
încercat totodată să convingă și pe alți soldaţi germani să participe la 
activitatea lor criminală. Cînd propunerile lor bolnave au fost respinse, 
acest Oberst ticălos le-a dat ordin vitejilor germani să ia parte la crimă 
și să-i abandoneze pe răniți ca pe o grămadă de leșuri. Solicit cu insis- 
tență ca ambii acuzaţi să fie condamnați la moarte, în conformitate cu 

articolul 9la: Sfidarea ordinului și ajutorarea, inamicului; articolul 8, 
alineatul 2: Trădare împotriva poporului și a securităţii statului; arti- 
colele 73 și 139, alineatele 3 și 4: Înaltă trădare. Nu solicit să fie luat în 
considerare articolul 149: dezertare. Regret că nu există o pedeapsă 
mai severă decît pedeapsa cu moartea. În acest caz este prea umană. 

Cei trei ofițeri judecători mizgălesc distrați hîrtia din fața lor, 
nici nu fac măcar efortul să ascundă faptul că ei găsesc procesul plic- 
tisitor și îl urmăresc pe procuror numai cu o ureche. 

Ofițerul procuror se așază și îi face semn cu capul, zimbind, 
ofițerului apărător. 

Ofiţerul apărător își răsfoiește documentele cîteva clipe, apoi se 
ridică lent în picioare, își îndreaptă tunica, își trece mîna cu manichiură 
frumoasă prin părul cărunt și schițează un zimbet camaraderesc spre 
procuror și ofițerul președinte. 

— Rog curtea să ţină seama de decoraţiile ofițerilor acuzaţi și 
de atenţia acordată sarcinilor, așa cum rezultă din statele de serviciu 
anterioare. Rog curtea să analizeze crimele lor cu clemenţă. 

Se așază la loc, evitind privirea încărcată de reproșuri a Oberstului. 

— Vor acuzaţii să facă vreo declaraţie în apărarea lor, înainte 
de pronunţarea sentinţei? întreabă Kriegsgerichtsratul!€|, uitîndu-se 
nerăbdător la ceas. 

Oberstul Frick se ridică și începe să explice situația disperată, 
fără de soluție în acel iad arctic. 

— Irosiți timpul curţii, îl întrerupse cu asprime Kriegsgerichts- 
ratul. Ai abandonat sau nu soldaţii germani răniți la discreţia trupelor 
rusești, da sau nu? Ai dat ordin unităţii să se retragă, da sau nu? 

Oberstul își dă seama că o asemenea logică sumară este impo- 
sibil de combătut. 

— Da, răspunde acuzatul, așezîndu-se din greu. 

— Şi tu—i face semn cu capul Oberstleutnantului Wisling—ai 
declarat clar că ai fost de acord cu ofițerul tău comandant? 

— Întreaga procedură e un amestec de adevăr și fals, o dena- 
turare infamă a faptelor, strigă Wisling cu vocea gîtuită de indignare. 
Refuz să recunosc această caricatură de tribunal! E un abator! Oricărui 
judecător care se respectă i-ar fi rușine să facă parte din el! 

[6] (germ.) KRIEGSGERICHTSRAT: Procuror general militar. (n. trad.) 

— Stai jos și fii liniștit! Ești cel mai ticălos din câți s-au pre- 
zentat pînă acum în fața curţii, se răstește ofițerul procuror cu scîrbă, 
congestionat la faţă. 

Kriegsgerichtsratul dă din cap și șușotește un moment cu cei 
doi ofițeri asistenţi. Cu o voce joasă, plăcută, începe să citească de pe 
o hirtie care se aflase în fața lui în tot timpul procesului. 

— Pentru lașitate, dispreţ față de Fiihrer, comandantul Suprem 
al Marii Armate Germane, sprijin acordat inamicului și sabotarea ordi- 
nelor, acuzații Oberst Gerhard Frick și Oberstleutnant Heinz Wisling, sînt 
condamnaţi la moarte prin împușcare. Îşi pierd definitiv drepturile 
civile și militare. Toate bunurile vor fi confiscate în folosul statului. 
Ambii acuzaţi sînt degradațţi la rangul de simplu soldat și le vor fi retrase 
toate decoraţiile primite. Sentința urmează să fie adusă la îndeplinire 
cît se poate de repede. Pentru acte anterioare de vitejie, acuzaților li se 
permite să solicite acordarea graţierii de către Înaltul Comandament 
General, Zona a 3-a de apărare, Berlin/Spandau. 

Kriegsgerichtsratul își scoate ochelarii cu rame aurite, îi privește 
pe condamnaţi cu o indiferenţă glacială și le face un semn polițiștilor 
militari de la ușă. 

Cu mișcări exersate, tresele și decoraţiile le sînt smulse con- 
damnaților de pe uniforme. Ultima decorație e vulturul din partea 
dreaptă a pieptului. 

— Duceţi-i afară, mîriie Kriegsgerichtsratul, gesticulînd cu miîi- 
nile de parcă ar fi alungat muștele. 

— Aţi avut baftă, indivizilor, remarcă unul dintre polițiștii mili- 
tari, cînd ajung înapoi în beci. 

— Baftă? Ce vrei să spui? îl întreabă Oberstleutnantul Wisling, 
fără vlagă. 


Heute sind ir rot 
Morgen sind wir tot. 


murmură el încet. 

— Infanteristul Frick și infanteristul Wisling raportează că s-au 
întors de la curtea marțială, îi aduce la cunoștință Unteroffizierului de 
serviciu, pocnind din călcâie. 


[7] (germ.) Azi sîntem roșii/Mîine sîntem morți. (n. trad.) 77 

— Presupun că nu raportează să fie eliberați? rînjește Unteroffizi- 
erul de serviciu sarcastic, punîndu-le cîte o cruce mare, roșie, în dreptul 
numelor din registrul camerei de gardă. Semnul morţii. 

— Într-un fel, da, răspunde polițaiul jovial. 

— Copii, copii, le spune Unteroffizierul de serviciu, dindu-le cîte 
O țigară la fiecare, fiți fericiţi că vi s-a permis să faceţi cererea de gra- 
țiere, altminteri vi s-ar fi dat un stilp de care să atîrnaţi chiar mîine. 
Adunăm la un loc un grup mai mare de „turiști”. Să nu-mi spuneți mie 
că noi prusacii nu sîntem plini de omenie. Întindeţi mîinile, flăcăi. E 
obligatoriu cu lanţuri. Așa spune la regulament. Cei care și-au pierdut 
dreptul de a-și purta capul pe umeri trebuie puși în lanţuri. 

Wisling încuviințează în scîrbă. Adevărul începe să se strecoare 
și în creierul lor. Stomacul i se contractă și gura i se umple de fiere. 

— E o găleată acolo în colţ, îi indică Unteroffizierul de serviciu, 
care cunoaște simptomele. 

Wisling ajunge la ea în timp util și vomită. 

A doua zi, dis-de-dimineaţă, sînt ridicaţi din celule și legați strîns 
cu lanţuri, cu mîinile la spate. 

Camionul este plin de deținuți care stau de-a curmezișul în spate, 
doi polițiști militari musculoși, cu Mpi-uri gata pregătite, se cațără și se 
așază pe oblonul din spate. Răcnesc la cea mai mică mișcare a vreunui 
deținut. La tribunalul militar al Forțelor Aeriene din Tempelhof sînt 
preluaţi încă trei aviatori și un soldat de la artileria antiaeriană. Se 
poate distinge că cei trei sînt ofițeri, după materialul mai fin al uni- 
formelor, li s-au scos decoraţiile și epoleții. 

Pornesc mai departe prin Berlin, trec pe lîngă Plâtzensee, unde 
Călăul Oficial e foarte ocupat în fiecare zi cu ghilotina lui. 

Camionul hurducă prin Alexander Platz. Sediul Poliţiei s-a 
înnegrit de fum. 

Mai preiau doi ofițeri SS condamnaţi de la cazarma 
Gross-Lichterfelde. 

— Hei, mișcaţi-vă tîrtițele! Ne grăbim! strigă polițaii, arțăgoși 
care-i ajută să urce lovindu-i cu paturile Mpi-urilor. 

Dețţinuţii se uită cu ochii pierduţi la străzile după care tînjesc, 
ticsite de oameni care trec în grabă. Un tramvai uruie la colț, clinchetul 
clopotului său e ca o muzică a libertăţii. 

— Unde ne duc? îi șoptește Oberstul Frick deţinutului de alături, 
ofițerul de marină degradat. 

— Gura, porcule, se răstește un polițist militar de pe oblonul 
camionului, sau îţi bag dinţii în gât! Ridică gura țevii Mpi-ului ca și 
cum air fi gata să-și ducă la îndeplinire pe loc amenințarea. 

Camionul își croiește drum zdruncinîndu-se pe pavajele cu 
hîrtoape. Ruinele arse rînjesc spre norii încărcaţi de ploaie, din multe 
din ele încă mai iese fum, după incendiile din noaptea trecută. Pretu- 
tindeni sînt dezgropate trupuri din pivnițele năruite. 

Patrule SS, înarmate pină-n dinți, se strecoară pe străzile înne- 
grite de fum, la pîndă după jefuitori. Dacă-i prind îi execută sumar. Au 
la ei friînghii și există o mulțime de stîlpi de felinare în Berlin. 

Un grup de femei din faţa unei măcelării se uită lung, cu curi- 
ozitate, după camionul care trebuie să o ia pe trotuar pentru a evita 
craterul unei bombe din mijlocul drumului. 

Polițailor de pe oblonul camionului se pare că le place călătoria. 
Escortarea deţinuţilor este considerată o muncă ușoară. E o îndatorire 
ca oricare alta, ca instruirea recruţilor, distribuirea muniției, a hainelor 
și a echipamentului. Unii primesc însărcinarea de a face de gardă, ani 
în şir, pe lingă Comandamentele Generale, cazărmi, depozite și aero- 
porturi, nenumărați soldaţi luptă pe front ca infanteriști, artileriști, 
tanchiști, ucid și execută împreună, într-un mod sau altul. 

Polițiștii militari escortează deținuți. O îndeletnicire cu mult 
mai agreabilă decît să te tirăști prin tranșeele pline de noroi. Oberstle- 
utnantul Wisling îi observă cu ochi mijiţi, se gîndește din nou cum să 
scape. Ar fi destul de ușor să-i răstoarne peste oblon pe polițiștii aceia 
grași, nesimțţiţi și să fugă, însă problema era cum să ajungă pînă acolo. 
Ar trebui să treacă peste trei bănci. Deţinuţii sînt îngrămădiți unul 
într-altul și polițaii l-ar împușca înainte de a fi trecut de primii din ei. 
Se gîndeşte să se tîrască pe sub bănci, printre picioarele celorlalți deți- 
nuți. Începe să se miște încet. Vecinul lui înţelege imediat ce încearcă 
să facă, însă e mai greu decît se așteptase să se tirască cu mîinile încă- 
tușate la spate. Abia a ajuns la a doua banchetă, cînd camionul cotește 
și intră pe poarta cu grilaj a cazărmii Regimentului de Infanterie Gross 
Deutschland. Aceasta fusese transformată în închisoare militară, pen- 
tru că toate închisorile obișnuite erau aglomerate. Cu toate că, după 


79 


CURTEA MARȚIALĂ 


Rusia, Germania e ţara cu cele mai multe închisori din lume, acum erau 
neîndestulătoare. Dar cum exista și o penurie catastrofală de recruți, 
autorităţile puteau utiliza cazărmile goale în acest scop. Nimic nu e 
imposibil pentru Dumnezeu și națiunea germană. 

Camionul se oprește cu o smucitură și toți deținuții cad de pe 
bănci. Asta îl salvează pe Wisling; scapă nedescoperit. Aproape că plinge 
de deznădejde cînd camarazii deținuți îl ajută să se ridice pe picioare. 

— Afară cu voi, nemernicilor! zbiară polițiștii militari, agitind 
paturile Mpi-urilor cu brutalitate. Pas alergător, lepădăturilor! Credeţi 
că sînteţi la sanatoriu, nu? 

Peste tot numai ţipete și zbierete, amenințări și înjurături. Mai 
presus de toate, gardienii trebuie să fie severi cu deținuții, altminteri 
viața agreabilă de la cazarmă ar putea curînd să ia sfîrșit. Numai deținu- 
ţii o duc cel mai greu, oricum, și ei sînt drojdia celui de-al Treilea Reich. 

Se deplasează în grabă, cu lanţurile zăngănind pe platoul de 
adunare. Praful li se învolburează în jurul pașilor grăbiţi. 

— Pas alergător, grăbește pasul, un-doi, un-doi! zbiară polițistul 
militar, rotindu-și ciomagul lung cît mai aproape de deținuți. 

Cîţiva infanteriști în vîrstă privesc atenți și curioși de la feres- 
trele deschise, nu pentru că ceea ce se petrece este o priveliște nouă 
în sine, ci pentru că s-ar putea întîmpla totuși ceva ieșit din comun. 

Oberstul Frick cade cu fața-n jos și își zdrobește faţa în noroiul 
din curte, nefiind în stare să evite căderea din cauza braţelor imobili- 
zate la spate; însă loviturile de picior și cu patul puștii îl readuc rapid 
pe picioare. Un deținut într-o închisoare militară din Germania învață 
uimitor de repede modalitatea de a se ridica iarăși în picioare fără să 
folosească mîinile. Sînt mînaţi de jur-împrejurul platoului de defilare, 
cu ţipete și zbierete. Încă un deținut cade cu faţa în jos și se izbeşte cu 
capul de o piatră ascuţită. Își face o rană adîncă în frunte și sîngele 
începe să-i șiroiască pe față. 

— Scoală, parșivule! răcnește un Unteroffizier, lovindu-l cu bru- 
talitate. Cine dracu ţi-a ordonat să te culci? Pas alergător, pas alergător, 
cîine! O să poți să stai culcat după ce o să te umplem noi cu plumbi, 
porcule! 

Îi primeşte un Leutnant de poliție militară, cu o gură fără buze, 
cu tuleie pe obraji. Ochii, însă, îi strălucesc de fanatism. Un produs al 

lui Himmler, de cea mai josnică teapă. Oberstul îl privește cu o presim- 
țire rea. Dintr-o experiență amară știe că acești flăcăi necopțţi sînt și cei 
mai cîinoși. Le e teamă că nu par suficient de duri și se reped cu capul 
înainte, în orice și oricine, numai pentru a-și anestezia propria spaimă. 
— Tu cine ești? întreabă tînărul Leutnant, cu o voce primejdioasă, 
arătînd spre unul dintre bieţii deținuți așezați în rînduri. 
— Maior von Leissner, Regimentul 460 Infanterie. 

Cu o lovitură în care-și pune toată greutatea corpului, Leutnan- 
tul îl izbește pe bătrinul ofițer în plină faţă, încît acesta se clatină un 
moment, ca și cum ar fi pe punctul de a leșina. 

— Cum te cheamă? urlă Leutnantul, cu voce frîntă. 
— Infanteristul von Leissner! 

Din nou pumnul încleștat îl izbește în figură pe maiorul degra- 
dat, care e destul de în vîrstă pentru a-i fi bunic Leutnantului. 

— „Domnule Leutnant”, sac nenorocit ce ești! Nu vezi ce grad 
am? Cincizeci de genuflexiuni! Executarea! 

— Infanteristul von Leissner, domnule Leutnant, cincizeci de 
genuflexiuni, precum ați ordonat! 

Leutnantul se îndreaptă ţanţoș spre cel de alături, ca și cum 
episodul cu maiorul nici nu s-ar fi întîmplat. 

Următorul deținut simte și el, pe pielea lui, pumnul Leutnantului. 
Acesta găsește întotdeauna un pretext, deţinutul strigă eventual prea 
tare sau nu suficient de tare, sau a răspuns incorect. După ce a trecut 
el printre rînduri nu rămîne nici un deținut fără sînge pe față, apoi 
se postează în fața rîndurilor și bate delicat din mîinile înmănușate. 

— Cei îndrituiți să facă cerere de grațiere, doi pași înainte, marș! 
zbiară el cu o voce piţigăiată, infantilă. Îi numără și compară cifrele cu 
lista pe care o are. Blocul 4! ordonă răstit. 

Un grup de Unteroffizieri care își arată colții îi împing spre Blocul 
4. Se abat asupra deținuților ca animalele de pradă înfometate. Comenzi 
isterice, răcnete, și ţipete răsună în incinta cazărmii. 

Tînărul Leutnant se plimbă fudul ca un cocoșel în jurul celor 
rămași, cei care nu au dreptul să ceară grațiere. 

— Bucuraţi-vă de soare, face el glume răutăcioase pe seama lor, 
mîine dimineaţă vă trimitem pe voi, ceilalți, pe lumea cealaltă! Să iasă 
în față cine urmează să fie bărbierit cu briciul cel mare! 

Un ofițer de artilerie face un pas înainte. E un bărbat corpolent, 
greoi și cu o figură suferindă. 

Leutnantul îl privește așa cum se uită șarpele la un iepure. 

— Ofiţer în rezervă, comentează el cu un rînjet viclean. 

— Da, Herr Leutnanii 

Leutnantul îl pocnește cu patul puștii în plină față. Marginea 
căștii de oţel îi zdrobește osul nasului. Ţișnește sîngele. 

— Să fiu al naibii dacă porcul ăsta criminal nu încearcă să-mi 
vindă gogoși! zbiară el, ridicînd indignat mîinile. Arogîndu-și titluri la 
care nu e îndreptăţit! Pe burtă, maimuţoiule! 

Ca un copac în cădere, fostul artilerist se prăbușește înainte, 
figura-i neprotejată izbindu-se cu putere de pămînt. 

— E bun! rîde tînărul Leutnant încîntat. 

Polițaii râd și ei împreună cu el, slugarnic. Întregul careu din 
fața cazărmii clocotește de o veselie debordantă. Pînă și infanteriștii 
curioși din blocul companiei se amuză. 

— Artileristul Schroder, Oberstleutnant în rezervă degradat, con- 
damnat la moarte pentru sabotarea ordinelor, vă raportează la ordin, 
domnule Leutnanti 

— Vezi, deja e mai bine, suride Leutnantul cu o amabilitate sadică. 
Și ce e artileristul Schroder în viața civilă? 

— Profesor, domnule. 

— Ei, ei, un profesor! o licărire primejdioasă îi apare în ochii 
albaștri spălăciţi. Fără nici un fel de avertizare îi trage un șut între 
picioare și îl izbește cu dosul mîinii înmînușate peste față. Profeso- 
rul-tunar îndrăznește să stea pe loc repaus, nu-i așa? Păcătosul se crede 
la școala lui din sat, unde face ce poftește cu copiii lipsiți de apărare ai 
Fiihrerului. Nu, scumpul meu prieten, el e acum în anticamera morții, 
așteptîndu-și rindul la bărbierit cu briciul cel mare! Mută grămada de 
aici, îi ordonă el unui Unteroffizier, mi se face scîrbă cînd o văd. 

Tînărul Leutnant se amuză, chinuindu-i pe deținuți timp de 
încă o oră, pînă cînd exhibiția lui macabră este oprită de un maior 
care se întorcea din plimbarea zilnică matinală, călare, în Tiergarten. 
Leutnantul primește o muștruluială pe cinste. Trebuie să stea în poziție 
de drepți și să se uite fix în ochii calului nervos al maiorului. Nu este 

decît un enorm și jalnic complex uman de inferioritate. Toată aroganţa 
sa a dispărut. 

Maiorul nu se mișcă din loc pînă nu sînt duși toți deținuții în 
Blocul 2, anticamera iadului, unde sînt trimiși toți cei care nu au drep- 
tul să solicite grațierea și așteaptă plutonul de execuţie. 

Maiorul îl privește din nou dispreţuitor pe Leutnant și se apleacă 
ușor înainte, peste gâtul calului. 

— Îţi lipsește al doilea nasture, domnule Leutnant, îi trîmbiţează 
acesta, șfichiuindu-și cizmele strălucitoare cu cravașa. La ora 15:00 te 
prezinţi la compania care trebuie să plece în deplasare. Le lipsește un 
ofițer de pluton. Crezi că mutarea te deranjează? 

— Da, domnule maior! 

— Şi eu cred la fel, mîrîie maiorul, sfichiuindu-și din nou cizmele 
cu cravașa. Pe frontul de sud vei găsi utilizare surplusului dumitale de 
energie. Știi care este destinația batalionului de marș? 

— Nu, domnule maior. 

— Vor fi transportați cu avionul la încercuirea din Circassia. Ai 
grijă să faci onoare regimentului și să meriți o Cruce de Fier. Maiorul 
dă pinteni calului care se smucește nervos și-l împroașcă pe Leutnant 
cu spumă pe faţă. Calul pare că zimbește în sinea lui, în timp ce tra- 
versează platoul de adunare. Caii militari capătă instincte mult mai 
dezvoltate, pe care semenii lor civili nu le ating niciodată. 

Abia după ce maiorul nu se mai zărește, îndrăznește Leutnantul 
să ia pe loc repaus și să-și șteargă spuma de cal de pe față. 

— Fir-ai al dracului de cal jidănesc, înjură el, sper să ajungi la 
camera de gazare! 

Se duce tîrșîindu-și picioarele la dormitoarele companiei și 
își împachetează echipamentul. Ce nu mai încape aruncă în foc, mai 
degrabă decît să lase ceva în urma lui. 

La batalionul de marș este întimpinat de un Oberstleutnant 
ciolănos, care imediat îi aplică o admonestare severă și îi prezice un 
viitor dezagreabil. 1 se trasează să răspundă de sectorul de aprovizi- 
onare—o retrogradare evidentă. Ceilalţi ofițeri, toți veterani de linia 
frontului, îl ignoră. 

După trei săptămîni se prăbușește un adăpost și îl îngroapă. 

Nimeni nu se sinchisește să-l mai scoată de-acolo. Perioada lui de ser- 
viciu în linia frontului durase numai douăzeci și cinci de minute. 

Deţinuţii își predau uniformele la magazie și primesc uniforme 
de dril stacojii. Li se leagă mîinile și picioarele cu cătușe din lanțuri 
scurte de oţel, apoi sînt rași în cap pentru a-și da perfect seama de 
starea mizerabilă în care se găsesc. Pînă și cîinii de pază par să-i dis- 
prețuiască și-i mîriie, arătindu-și colții, de îndată ce se apropie de ei o 
haină roșie. Cătușele de la glezne sînt în mod deliberat atît de scurte 
încât deținutul trebuie să ţopăie ca o vrabie. Scările sînt cele mai păcă- 
toase. O pură tortură, și cu toate acestea gardienii continuă să strige: 

— Mai repede, mai repede, pas alergător, pas alergător! 

Oberstul Frick e primul care cade în timp ce urcă scara abruptă. 
Loviturile de picior și de pat de armă se abat ca o aversă pe spinare și 
în rinichi. 

— Să fiu al dracului dacă nu doarme pe el, zbiară un Feldwebel 
presînd brutal cu gura ţevii Mpi-ul în ceafa fostului Oberst. 

Mai mult mort decît viu, ajunge într-o celulă, în care mai sînt 
deja opt alți camarazi de suferință, în dril roșu, cu numere galbene pe 
piept. 

În celulă i se scot cătușele de la încheietura mîinilor, dar nu și 
de la glezne. 

— Și cică oamenii ăștia sînt concetățenii noștri, oftează Oberstul 
prăbușindu-se pe un scaun de lemn. Îi privește abătut pe tovarășii lui 
de suferință, îmbrăcați în roșu. 

— Hugo Wagner, se prezintă cel mai în vîrstă dintre ei. Eun 
ins integru, cu o fizionomie severă. Artilerist, fost general-locotenent 
și comandant de divizie, condamnat potrivit articolului 91b. Bănuiesc 
că vă spune totul. Și dumneavoastră? Spînzurătoare sau împușcare? 

— Împușcare, răspunde Frick cu o indiferenţă care îl surprinde 
și pe el însuși. 

— Atunci ați avut noroc. Eu voi fi spînzurat! Mai sper, totuși, 
că-mi vor schimba sentința în execuție prin împușcare, înainte de a 
fi prea târziu. 

Ușa se deschide cu un zăngănit puternic și un Feldwebel aruncă 
pe măsuţță o foaie de hîrtie și un creion. 

— Uite aici, mirîie el în silă, uitîndu-se la Frick ca și cum chiar 

prezența acestuia era o insultă. Scrie-ţi cererea de grațiere. Mă întorc 
s-o iau în douăzeci de minute. Ai grijă să fie gata pînă atunci! Ai înțe- 
les? Doar n-o să-ţi scrii istoria vieţii! Să nu uiţi asta artilerist de rahat! 

Trîntește ușa cu atîta putere în urma lui încît cade tencuiala 
din tavan. 

— Slavă Domnului, murmură Oberstul Frick ușurat, în sfîrșit, 
pot explica ce s-a întîmplat în realitate. Toată afacerea asta e o urzeală 
de minciuni și a fost mistificată complet. 

— Nu v-aș recomanda să scrieți în acest mod, îl previne fostul 
comandant de divizie. Nu va face decît să-i irite, și înainte ca generalul 
să fi parcurs jumătate din scrisoare ar respinge-o și ar semna ordinul 
de execuţie. Nimeni nu e cîtuși de puţin interesat de dumneata sau de 
cazul dumitale special, și dacă vei fi grațiat, ceea ce mă îndoiesc—egra- 
dul dumitale e prea mare—va fi pur și simplu pentru că vei putea fi 
folosit în vreo afacere foarte împuțţită. Absolut deloc de dragul dumitale. 
Scrie așa: Degradatul Oberst cutare, numele întreg și data nașterii, și 
adreseaz-o generalului care acordă grațiere, Comandamentului General 
nr.3. Începe la două degete de la margine, să nu uiţi asta. După aceea 
pune data, ora, condamnat la moarte de curţile marţiale ale Înaltului 
Comandament, Berlin. Apoi cere ca sentinţa să fie comutată în muncă 
silnică pe viaţă. În fine, la trei degete mai jos, pe pagină: Cazarma de 
Infanterie, Berlin—Moabit, data, Heil Hitler și semnătura. 

— Heil Hitler? întreabă Frick cu uimire. 

— Credeţi că această formă de salut s-a schimbat pentru că ați 
fost condamnat la moarte? suride fostul general-locotenent. 

Exact după douăzeci de minute, Feldwebelul cel posac e înapoi. 
Își aruncă repede ochii pe cerere, dă din cap satisfăcut și părăsește 
celula fără o vorbă. 

— Credeţi că am vreo șansă de a fi grațiat? îl întreabă Frick, cu 
speranţă în priviri. 

— Firește că nu. Oamenii sînt graţiaţi, dar atît de rar, încât 
devine ceva senzațional cînd se întîmplă. După părerea mea, în cazul 
dumneavoastră particular grațierea este total exclusă. Dacă aţi fi fost 
soldat simplu, un recrut obișnuit, aţi fi avut o șansă infimă, în funcție 
de dispoziția generalului din ziua respectivă. Dar un ofițer de carieră, 
condamnat pe baza articolului 91b, nici o șansă! Veţi fi împușcat! 

— Doamne sfinte, atunci e o curată pierdere de timp să trimiţi 
cererea! exclamă Frick, cuprins de disperare. 

— Dorești atît de mult să renunțţi la viață? îl întreabă generalul 
sarcastic. Cererea de grațiere te va ține mai mult în viață, nu ţi se întiîm- 
plă nimic pînă ce nu se întoarce. Nu vei fi luat de aici mîine dimineață 
la orele 8:00, cum se poate întîmpla cu oricare dintre noi ceilalţi. În 
următoarele opt zile nu-ţi vei petrece nopţile cu spaima-n suflet. 

— Vin săvă ia la orele 8:00 dimineața? întreabă Frick cu o voce 
tremurîndă. 

Simte deja gheara rece a morţii asupra lui. Întreaga celulă degajă 
frică. Spaima iradiază din pereţi, picură din tavan, se ridică din podea. 

— Da, în fiecare dimineaţă, exact la orele 8:00, auzi pașii lor 
tropăind și zăngănitul armelor pe coridor. O să auzi cum se deschid și 
se închid ușile celulelor. La 11:00, exact cînd bate orologiul cazărmii, 
nu mai ai de ce să te temi în ziua aceea. Avem aproape încă o zi de 
trăit și toată închisoarea respiră din nou. Frica ne învăluie iarăși cînd 
cade întunericul și ne întindem din nou în pat. Perioada cea mai grea 
este dimineața, între 4:00 și 8:00. E vremea cînd auzi țipetele din alte 
celule. Unii reușesc să se sinucidă, dar ferească Dumnezeu ca încer- 
carea lor să nu izbutească și sînt readuși la viață! Gardienii pun foarte 
tare la inimă asemenea încercări. Dacă deținuții reușesc să păcălească 
plutonul de execuţie, gardienii sînt trimiși în prima linie a frontului. 

— Nue nici o posibilitate de evadare? îl întreabă Oberstul, însu- 
flețindu-se la față. 

— E absolut imposibil, respinge generalul ideea, cu un surîs 
ironic. 

— Şi în timpul raidurilor aeriene? se interesează Oberstul cu 
încăpăținare. Cînd e confuzie generală? 

— Nu aici, zîmbește Generalul. Aici celulele se zăvorăsc dublu 
și gardienii joacă cărți. Și dacă s-ar întîmpla ca o bombă să nimerească 
din plin, ce-i cu asta? Inamicul a dus pur și simplu la îndeplinire sen- 
tința, în ceea ce ne privește. Sintem trecători și total irecuperabili. Ce 
diferență poate fi dacă sîntem expediaţi cu o zi mai devreme sau cu 
o zi mai tîrziu, important e numai ca noi să fim lichidaţi și sentința 
să fie raportată ca îndeplinită. Scoate-ţi din cap orice gînd de evadare, 
acceptă-ţi soarta așa cum este. Va fi mai ușor pentru dumneata. 

— E îngrozitor, spune Oberstul, trecîndu-și mîna pe capul chi- 
lug, să încerci să te obișnuiești cu gîndul că urmează să fii măcelărit 
ca un animal. 

— Sînt de acord cu dumneata, admite generalul. 

— Unde au loc execuțiile? 

— Unde aţi fost pînă acum Oberst Frick? îl întreabă generalul 
sarcastic. Nu-ţi dai seama cum se fac lucrurile în zilele noastre, în Ger- 
mania? La Morellenschlucht oamenii sînt împușcați în grup, cei mai 
mulți pentru delicte minore. 

— Și execuțiile prin spînzurătoare au loc tot acolo? întreabă 
Oberstul înfiorîndu-se. 

— Desigur. Spinzurătorile stau în șiruri. Unica sentință care 
autoritățile militare au cerut să nu aibă loc pe teritoriul armatei este 
decapitarea. Asemenea operaţii sînt efectuate de autoritățile civile la 
Plâtzensee, și îndeplinite de Executorul Principal. Cei care urmează 
să ajungă sub ghilotină au fost deja excluși din armată și trebuie con- 
siderați ca un soi de civili. 

Cu puţin timp înainte de ora de culcare, Oberstleutnantul Wisling 
este îmbrîncit în celulă. Are fața tumefiată și plină de sînge. Se așază 
pe podea și-i privește pe ocupanții celulei cu ochi pustii. 

Aproape toți dinţii i-au fost zdrobiţi și rotula unui genunchi îi 
stă căscată. Mai multe coaste îi sînt, de asemenea, rupte. Se vaită de 
durere cînd răsuflă. 

— Am sărit la ofițerul de serviciu și am încercat să-l string de 
gît, explică el calm. 

— A fost o prostie, spune generalul. E numai în dauna ta și ade- 
seori în detrimentul altor deținuți nevinovați. 

— Da, a fost o prostie, admite Wisling, pipăindu-și ușor corpul 
contuzionat. 

— Nu-i chiar atît de rău aici, îi explică generalul, așezîndu-se 
comod pentru noapte pe salteaua de zegras umedă, pătată de mucegai. 
Am fost în multe locuri care erau și mai proaste: Torgau, Germerscheim, 
Glatz, Fort Zittau, Admiral Schroderstrasse. Era un iad, în cel mai adînc 
înţeles al cuvîntului. Aici cel puţin sîntem lăsaţi în pace în celule și ni 
se dă aceeași mîncare ca și soldaților. Ar fi trebuit să vedeți cu ce ne 
hrăneam la Germerscheim! 

— De cînd staţi în închisoare? îl întreabă Oberstul cu nedumerire. 

— De patrusprezece luni, dar curînd se va isprăvi și cu asta. Mă 
aștept să fiu ridicat în orice dimineaţă. Unica șansă pe care o am e ca 
războiul să se termine pe neașteptate. 

— Mai e pînă atunci, apreciază un camarad de celulă cu 
pesimism. 

— La Peenemiinde se fac experienţe intense cu o nouă armă, se 
aude o voce dintr-un colţ al celulei. E o armă teribilă, care nu seamănă 
cu nici una din cele știute. Dacă reușesc s-o producă, vor cîştiga războiul. 

— Am auzit de arma asta, remarcă Oberstul, ceva în legătură cu 
apa grea, pe care o aduc din Norvegia. 

— Am lucrat la ea, se destăinuie haina roșie din colț, sînt chimist, 
dar din păcate unul care n-a învățat niciodată să-și țină gura. Acesta 
e motivul pentru care sînt aici. S-a întîmplat într-o seară minunată, 
cu prea mult coniac și fete frumoase. Fata cu care m-am culcat lucra 
pentru Gestapo. Au apărut chiar a doua zi, pe cînd ne mai tratam încă 
mahmureala. Tineri politicoși, în haine lungi de piele și cu borurile 
și un ordin comunicat politicos... Fiți amabil și însoțiți-ne! Am dori să 
clarificăm o mică chestiune! 

Chimistul din colț ride cu amărăciune și arată cu degetul spre 
piept. 

— Mica chestiune eram eu! S-au purtat relativ blînd cu mine. 
Totul s-a terminat în circa o oră, inclusiv interogatoriul! O lună mai 
tîrziu o curte marțială—zece minute—și iată-mă aici! 

La 6:00 se aude un zăngănit de găleți pe coridor. Se ciocănește 
puternic cu o cheie într-o ușă, acesta este semnalul pentru coborirea 
din pat și stringerea saltelelor grămadă. 

Curînd după aceea se aduce micul dejun: o felie de pîine, un 
cocoloș de margarină și o cană cu surogat de cafea, chioară, căliie. 

Apoi urmează așteptarea. Închisoarea duhnește a spaimă și 
groază. Minutarul orologiului din turn se mișcă în svicnituri abia 
perceptibile. Bate de opt ori și, exact la ţanc, pe coridor răsună tocuri 
ghintuite. Se răcnesc ordine tăioase. Oţelul se lovește de oțel. 

În celule contenește orice discuţie. Ochii se aţintesc în ușile 

cenușii. Primul lot a fost deja dus sub escortă. Zgomotul pașilor caden- 
țaţi lasă în urmă un ecou, care se stinge mai departe, pe coridor. 

Un degradat, medic militar stagiar, izbucnește într-un hohot 
de plins sfișietor, cu sughițuri. 

— Vino-ţi în fire, omule, îl dojenește generalul Wagner cu 
asprime. Nu-ţi ajută la nimic plînsul, nu face decit să-ţi înrăutățească 
situația. Așa ceva îi irită pe gardieni. Acum e prea tirziu pentru regrete. 
Ar fi trebuit să-ţi dai seama mai devreme că o nulitate de medic militar 
de marină ca dumneata nu-l poate critica pe Hitler fără să fie pedepsit. 
Ce-ai fi spus dacă vreun criminal te-ar fi făcut vraci, în loc de doctor, 
ai fi rîs de o asemenea glumă? 

O tăcere copleșitoare se lasă asupra celulei. Undeva, în apropi- 
ere se aude zdrăngănit de chei și nume strigate. 

Cel mai tînăr deținut din celulă, un Gefreiter de numai șapte- 
sprezece ani, se furișează pînă la ușă să asculte. Vestonul din dril roșu, 
roba morţii, atîrnă larg pe el. 

Un fost Leutnant șade împietrit pe patul de lingă general și se 
uită ca hipnotizat spre ușă. Se va da ea oare brusc de perete în clipa 
următoare? Și vreo figură criminală de sub marginea unei căști de oțel 
va striga unul sau mai multe nume? 

Începe să plingă cu suspine, îşi pierde complet controlul și se 
prăbușește pe podea—o masă de carne tremurîndă. E la capătul a trei 
săptămîni de așteptare în fiecare dimineaţă. 

Generalul, care e îndeajuns de în vîrstă pentru a-i fi tată, se 
uită oclipă la el. 

— Termină cu prostiile astea! Capul sus, omule! Adu-ți aminte 
că ești soldat—ofiţer! Scoală sus, pieptul înainte, suge burta! Da, e o 
prostie, dar ajută! Te-au învățat asta la școală și la Hitlerjugend. Acum 
îți poate fi de folos! Ce urmează să se întîmple o să se întimple oricum, 
plinsul nu schimbă nimic. 

Leutnantul începe să ţipe oribil, zguduitor. 

General Wagner îl apucă de pieptul tunicii și îl pălmuiește răsu- 
nător de mai multe ori. 

— În picioare, băiete, fă un efort să-ți revii! îi comandă el cu 
severitate. 

Leutnantul ia poziția de drepți. E livid ca un cadavru, dar își 
revine, sclipirea din ochi îi dispare. 

De afară se poate auzi cum se apropie pașii detașamentului 
morții. Nu sînt prea departe. Ţipete puternice se aud dintr-o celulă 
apropiată. 

Feldwebelul de serviciu blestemă și ocărăște. 

— Nu pot să mai suport, murmură chimistul. Înnebunesc! 

— Ce osă faci, omule? îl întreabă generalul Wagner în batjocură. 
O să te arunci la pământ în fața plutonului de execuție? O să le spui că 
ești nevinovat și că nu trebuie să te omoare? 

— Oh, Doamne, aș dori să fiu luat azi, se văicărește chimistul 
disperat. Atunci s-ar sfîrși totul. Se ridică. Gura îi e ca o orbită roșie. 
Înainte ca ceilalţi să ajungă la ei, acesta strigă: Luaţi-mă, asasini bles- 
temaţi! Omorâți-mă! Împușcaţi-mă, naziști nemernici! 

Îl trântesc la podea și îi acoperă gura cu trupurile, pentru a-i 
înăbuși ţipetele. 

Ascultă înspăimântați la ușă. Vor veni gardienii cu bastoanele 
lor lungi? Este strict interzis orice zgomot în celule. Ţipetele sînt con- 
siderate drept zgomot. 

Relativ repede, chimistul se liniștește. Șade jos într-un colţ cu 
buzele tremurînd, ca un iepure îngrozit. 

— Dacă cineva dintre dumneavoastră, contrar așteptărilor, va 
supraviețui, spune generalul molcom, aș dori să-l rog să o salute pe 
soția mea, Margrethe Wagner, Hohenstrasse 89, Dortmund, din partea 
mea. Să-i spună că am murit demn, o va ajuta. Explicaţi-i că tot ce am 
avut asupra mea a fost confiscat de trezoreria statului german, din 
acest motiv nu i-am putut trimite nici măcar verigheta. 

Toţi deținuții repetă adresa, pentru a și-o imprima în memorie: 
Maregrethe Wagner, Hohenstrasse 89, Dortmund. 

Generalul își ridică ochii spre fereastra înghețată. Un răstimp nu 
scoate nici o vorbă, gîndurile îi sînt departe, la Dortmund, în Westphalia. 

— Am presimţirea că vor veni după mine astăzi, spune el brusc, 
netezindu-și tunica roșie. 

Dar n-au venit să-l ia pe general în ziua aceea. 

Orologiul din turnul Companiei de Stat Major a bătut de 

unsprezece ori. Întreaga închisoare scoate un geamăt de uşurare. Pină 
la 8:00, a doua zi dimineața, e vreme lungă. 

— Instrucție pe platou, marș, marș! 

Fluierele țiuie strident printre clădirile cazărmii. Un val de zgo- 
mote se ridică din toate părțile, cătușele zăngăne, cheile zdrăngăne 
iarăși și cizmele tropăie. Deţinuţii cu tunici stacojii sar într-un picior, 
cu sufletul la gură. Ghinioniștii care cad sînt izbiți fără milă cu patul 
puștii. 

Un automat lătră prelung, în dușmănie. Deţinutul care încearcă 
să vorbească cu vreunul din sărmanii săi camarazi este culcat la pămînt, 
într-o baltă de sînge. E tîrît ca un sac înapoi în celulă. Capul i se izbește 
cu un sunet sec de treptele scării. 

— Javră împuțţită, porcule! zbiară gardienii la el. 

În furia lor nu se pot gîndi la ceva mai bun. 

Un Feldwebel din Corpul Medical apare alergînd cu geanta de 
Cruce Roșie. Îl săgetează pe deţinutul rău rănit cu o privire veninoasă. 

— Aruncă scîrnăvia pe podea, mirîie el, o să bag destulă viaţă în 
lepădătura asta, cât să-l ducem pînă la stîlpul de execuţie! 

— Să nu-l droghezi, spune unul dintre gardieni îmbufnat. 

— Nici în vis nu mi-ar trece prin cap așa ceva, răspunde Feldwe- 
belul sanitar. I-aș tăia puța, dacă ar fi după mine! 

Toţi trei rid zgomotos. 

Platoul de adunare este plin, condamnații, în uniformele lor 
stacojii, amestecați cu deţinuţii cenușii-verzui obișnuiți, care se simt 
regi în comparaţie cu „roșii”. 

— Formațţi coloane de cîte trei! răcnește Feldwebelul de serviciu. 
Încolonaţi pentru drum, înainte marș! Păstraţi dracului distanţa aia, 
saci ambulanți! Cu cîntec înainte! 

Instrucţia în curtea închisorii se termină întotdeauna cu un 
soi sau altul de „terorizări”, în funcție de dispoziția sergentului-major 
de serviciu. 

După-amiaza trece repede. Lent, umbrele prelungi ale înserării 
se strecoară peste platoul de adunare și se cațără pe peretele opus feres- 
trei. Vine seara, apoi noaptea. Conversaţii pe șoptite, voci care bîiguie 
înspăimâîntate. Ceasul morţii lor se apropie cu pași repezi. 

Micul dejun se consumă în tăcere. Puţini au cât de cît poftă de 
mîncare. Orologiul din turn bate din nou, opt bătăi mortuare. 

Ecoul unor voci tainice se aude pătrunzind în fiecare celulă 
prin pereţii cazărmii. Plutoanele de execuție mărșăluiesc pe coridoare. 
Cizme grele se apropie de celula 101. 

Cei nouă deținuți își țin răsuflarea. Cu gura căscată și cu ochii 
ieșiți din orbite privesc ţintă spre ușă. Știu că plutonul s-a oprit chiar 
în fața celulei lor. Zdrăngănit de chei grele! Cheia grea este introdusă 
în broască și se răsucește de două ori, ca două împușcături. 

Ușa masivă se izbește de perete. O cască de oțel sclipește ame- 
nințător din prag. Paturile puștilor scrișnesc pe ciment. Tăcere, tăcere, 
o tăcere de pîndă. 

O faţă cruntă se uită scrutător în celulă de sub marginea căștii. 
Al cui nume va fi rostit de acele buze subțiri, fără culoare? 

Generalul Wagner face jumătate de pas înainte, alb ca varul. 
Buzele lui au culoarea cernelii. Groaza de moarte i se insinuează cu 
fiori de gheaţă pe șira spinării. E convins că numele lui va fi strigat. 

Chimistul și Leutnantul se înghesuie și mai adînc în firidă. Micu- 
țul Gefreiter stă în spatele mesei cu gura pe jumătate deschisă, ca și cum 
ar fi pe cale de a scoate un țipăt. 

Ușa se închide cu zgomot masiv. A fost o greșeală. Candidatul 
care urmează să fie dus la moarte este în celula alăturată. 

Un țipăt jalnic și prelung de groază sfișie tăcerea așteptării. Pe 
cimentul coridorului este tîrît un trup omenesc. Trei dintre zăbrelele de 
fier ale ferestrei își aruncă acum umbra. Cînd se profilează și a patra, ca 
o linie trasă cu creionul, va fi ora 11:00 și viața își poate reîncepe cursul. 

Atmosfera devine aproape veselă. 

Acum, acum, se gîndește Oberstul. 

Umbra a ajuns aproape la chiuvetă. De la capătul îndepărtat al 
coridorului se aud pași apăsaţi, grei. Se apropie repede. 

— Imposibil să mai aibă timp să facă ceva, spune în șoaptă Leut- 
nantul, privind înfiorat spre locul unde urmează să se ivească umbra 
celei de-a patra bare. 

— Vom vedea curînd, răspunde generalul calm, făcînd doi pași 
spre ușă. 

Tînărul Gefreiter începe să hohotească spasmodic. Nimeni nu-i 
dă atenţie, fiecare se gîndește la sine. 

— Vino, umbră, imploră Oberstleutnantul Wisling. Nu mai pot 
fi decît cîteva secunde pînă la ora 11:00. 

Tropăiturile se apropie necruțătoare. Nici o cizmă militară din 
lume nu are sunetul acela de rău-prevestitor al cizmei naziste germane, 
e astfel confecționată încît să inspire spaimă și groază. 

Tropăitul trece mai departe. Puțin mai încolo pe coridor se aude 
un cuvint aspru de comandă. Pașii se reîntorc. Poc! Poc! Poc! Se opresc 
exact în dreptul celulei 109. 

Ceva nu e în regulă. Cea de-a patra umbră se conturează clar 
acum. 

Deţinuţii o privesc încruntațţi, agăţindu-se de ea ca de o firavă 
speranță. După ora 11:00 nu mai este ridicat nimeni. Nu s-a mai întîm- 
plat asta niciodată, de ce să se întîmple tocmai azi? 

Hai ceasule, bate, pentru Dumnezeu, bate odată! Mai dăruieș- 
te-ne încă o zi de viață! Viaţa e atît de scurtă, încît o zi este un cadou 
nemaipomenit, chiar și la închisoare. 

Cheile zornăie. Sunetul pe care îl fac cînd intră în broască îţi 
zdruncină nervii. E sunetul pe care numai un gardian îndrăgostit de 
munca lui îl poate produce. 

Chiar înainte ca ușa să se deschidă, de la orologiul din turnul 
sediului Companiei de Stat Major se aud cele unsprezece bătăi. Cheia 
este retrasă din broască. Ordinele interzic execuțiile după orele 11:00. 
De la un capăt la altul al închisorii răsună comenzi energice. 

— Armele pe umăi! La stîn-ga! Marș for-țat! Poc! Poc! 

Tropăiturile se îndepărtează și se mistuie pe coridor. 

— Doamne Isuse Christoase, răsuflă din greu chimistul, în colțul 
său, n-aș fi crezut niciodată că un om poate să suporte așa ceva fără 
să-și piardă mințile. N-au nici un fel de milă față de noi? 

— Milă nu există în Germania, ride generalul sarcastic, însă 
putem fi siguri cel puţin de un lucru. Unul dintre noi va fi luat mîine 
între orele 8:00 și 11:00. 

— Cine? întreabă Leutnantul cu o voce tremurîndă. 

— Dacă ești foarte curajos poți să ciocănești în chepeng și să 
întrebi, suride generalul, însă te pot asigura că, dacă ești dumneata 

acela, nu vei fi în stare să mergi mîine dimineaţă pînă la stilp fără să 
te susțină cineva! 

— Diavoli infami! rostește Leutnantul în șoaptă, furios. 

— Diavoli—ride batjocoritor generalul. Și zici că ai făcut Acade- 
mia de Război! Dragă tinere, ei nu sînt mai diavoli decit ești dumneata 
sau eu, ci doar un produs al educaţiei militare din al Treilea Reich. Fii 
onest, acum! N-ai fost și dumneata un admirator al sistemului pînă a 
ajunge să-l cunoști pe cel al Curţii Marţiale Germane? 

Leutnantul înclină capul și subscrie tacit la cele spuse de gene- 
ralul Wagner. La fel de ușor ar fi putut să fie el unul dintre ofițerii 
gardieni de aici. În schimb, printr-un renghi al sorții, este un deținut 
condamnat. 

Oberstleutnantul Wisling se uita spre generalul Wagner. Omul 
ăsta e croit din lemn de tei și din fier, se gîndește el? Cu siguranţă că 
pe el veniseră să-l ia azi dimineață. Depășise de mult termenul normal 
de deținut în tunică roșie și pesemne că era conștient de asta. 

— În '34 am luat parte ultima oară la competiţia trăgătorilor 
de elită din Morellenschlucht, relatează Oberstul Frick, în treacăt, pri- 
vind în sus spre fereastra cenușie. Era în august și era foarte cald. Ne 
umflasem burțţile cu cireșe galbene răscoapte, care se așternuseră ca 
un covor gros, sub pomi. Suflul exploziei obuzelor de mortiere le scu- 
turase. Ne-a apucat durerea de stomac... 

Ușa se deschide cu bubuitul obișnuit și este introdus un nou 
deținut înspăimântat. 

— Feldwebel Holst, Regimentul de Infanterie 133, Linz, Dunăre, 
se prezintă el. 

— Oberst Frick, Regimentul 5 Grenadieri, Potsdam, suride 
Oberstul cu tristeţe. 

— Aristocraţii cu pălării elegante, spuse generalul Wagner ironic. 
Nu fac parte dintr-un asemenea dispozitiv aristocratic. Regimentul de 
Panzere 11, Paderborn. 

— Am fost la Paderborn, spune Gefreiterul de șaptesprezece ani. 
Regimentul 15 Cavalerie. 

Pocnește din călcîie, îi vorbește totuși unui general, deși degra- 
dat și condamnat. 

— Leutnant Pohl, Regimentul 27 Artilerie, Augsburg, se prezintă 
și tînărul Leutnant, înfricoșat. 

— Cît de protocolari am devenit dintr-o dată, ride Wisling. 
Foarte bine: Oberstleutnant Wisling. Regimentul 98 Vînători de Munte, 
Mittenwald. 

— Îl cunoşti pe Schârner? îl întreabă generalul. Cred că era la 
comanda regimentului dumitale? 

— Da, era Oberstleutnant. Acum e Generalfeldmarschall, și nu mai 
puțin urît decît altădată, spune Wisling zimbind cu amărăciune. 

— Cînd organizam probele de tragere la ţintă, la Morellensc- 
hlucht, continuă Oberstul Frick, era interzis să tragem ceva la măsea 
înainte, era important să nu fim nervoși cînd ne venea rîndul. Ne dis- 
tram la Morellenschlucht. Dar numai vara. Iarna era al naibii de frig 
și sufla un vînt năpraznic, de parcă tot frigul venea tocmai din Rusia, 
vijiind printre copacii aceia încovoiați. 

— Și acum ţi-a venit vremea să-ți sfirșești zilele în Morellensc- 
hlucht, conchide sec generalul. Știai că pe vremea Kaiserului se executau 
soldaţi acolo? 

— Nu, habar n-am avut. 

— Este una din caracteristicile noastre cele mai remarcabile, ale 
nemților, oftează generalul apatic. Nu știm niciodată nimic. Sîntem o 
nație cu ochelari de cal. Dumnezeu mai știe cîți oameni nevinovaţi au 
fost împușcați la Morellenschlucht. 

— Te doare cînd te împușcă? se băgă brusc în vorbă tînărul 
Gefreiter. 

Camarazii deținuți se uită la el cu uimire. Nici unul dintre ei 
nu se gîndise la asta. Spaima de moarte însăși era atît de copleșitoare, 
încât nimeni nu se preocupase de posibila durere fizică. 

— Nu cred că vei simţi ceva, îi răspunde generalul cu convin- 
gere. Un singur glonţ te poate omori instantaneu. Statul e generos și 
îți acordă douăsprezece! 

— Nu cred că mă vor împușca vreodată, spune Leutnantul cu 
o notă de isterie în glas. Voi fi trimis la o unitate specializată. O simt. 
Știu asta. Cînd vor descoperi ce pregătire am își vor da seama cît de 
util aș putea fi într-o unitate specializată! Vă dau cuvintul meu că vă 

voi vizita soția și îi voi transmite ultimul dumneavoastră mesaj, Herr 
General. Am multă consideraţie pentru dumneavoastră și vă admir! 
— Să nu faci asta, oftează generalul. Avem un mare defect noi, 
germanii: avem nevoie întotdeauna de cineva pentru care să nutrim 
respect și în numele căruia să ucidem. 
Căruciorul cu mîncare hodorogește pe coridor. Orologiul bate 
de opt. 
Ordine, zăngănit de arme, zbierete și sudalme, zornăit de chei. 
Mulţi sînt luaţi în dimineaţa aceasta. Închisoarea trepidează. 
Acum sînt din nou trei umbre de bare pe podea. Curînd va apă- 
rea și a patra. Ușa se deschide cu același zgomot masiv. 
— Paul Kobke, mirîie Feldwebelul. 
Chimistul care n-a putut să-și țină gura se scoală în picioare. 
— Nu, nu, geme el. E o greșeală. Nu sînt aici de foarte mult timp. 
Trebuie să fie vorba de dumneavoastră, Herr General! 
— Gura, Kobke! tună Feldwebelul iritat, făcînd un pas în celulă. 
O să-i vină rîndul și generalului, ca și vouă, celorlalți. Astăzi e rîndul 
tău, și grăbește pasul! Grupul tău de „turiști” te așteaptă. Îl îmbrîncește 
astfel pe Kobke, încît acesta cade în braţele a doi Unteroffizieri, care îi 
pun cătușele cu îndemînare de experți. 
— Pe curind, rînjește Feldwebelul, trîntind ușa cu putere. 

Patria are dreptul să pretindă cetățenilor ei să sacrifice 
totul pentru ea. Prin urmare, ordon ca fiecare persoană 
aptă să poarte armă, să fie chemată imediat sub drapel și 
trimisă la luptă împotriva inamicului, indiferent de vîrstă 
sau starea sănătăţii. 


Adolf Hitler, 
21 septembrie 1944 

— Săvă ia dracu, spune supărat Bătrînul, cînd intră în 
pivniţă şi ne vede zăcînd acolo, printre toate sticlele alea. 

— Mai încetișor, se vaită Micuţul. Simt așa, ca un mic 
drăcușor în dovleacul ăsta al meu, care-mi tot bate țăruși pe 
dinăuntru, cît îl ţin puterile! 

— Sînteți o turmă de porci mizerabili, îi mustră Bătrînul. 

— Ai perfectă dreptate, sughiță Gregor. E o nedreptate să 
stăm în pivniţa asta umedă și să ne cherchelim. 

— Sfintă Agnes, aiurează Porta, dacă o ţinem tot așa, 
riscăm să ajungem niște epave alcoolice și să ne facem ficaţii 
praf 

— Oh, capul meu, se văicărește și Barcelona epuizat. 

— Să ieșim la aer și să vedem dacă ăia au încheiat pacea 
în timp ce noi sugem vîrtos la rachiul Armatei Roșii. 

Bătrînul ne cicălește întruna și nu se oprește pînă nu o 
virăm printre pomii fructiferi, și dăm cu ochii de o cască ce se 
ivește încet de după barajul de pe șosea. 

Răsună o împușcătură și casca dispare. Ne aruncăm la 
pămînt în iarba jilavă și luăm la ochi obiectivul. 

La scurt timp apare altă cască. 

Carabina automată a lui Heide descarcă un foc și casca 
se rostogolește pe pămint de cealaltă parte a baricadei. 

Durează aproape douăzeci de minute pină să apară 
următoarea cască. 

De această dată Porta e acela care trage; împușcătura îi 
zdrobește fața soldatului inamic. 

Din nou urmează un lung răstimp de așteptare, apoi 
apare o altă cască. 

— S-au ţicnit? mormăie Bătrînul, lovindu-se cu palma 
peste frunte. 

Și în aceeași clipă răsună carabina de franctiror a 
Micuţului. 

Mai zboară o cască, și cade rostogolindu-se. 

După o vreme, cînd vedem că nu mai apar și alte căști ne 
furișăm prin spatele cazărmii. 

Acolo zac, cu fețele zob. 

Îi scotocim prin buzunare și în desagii cu provizii și ne 
vedem nepăsători mai departe de drum, tîrîndu-ne din greu 
pașii. 


Mecanicul-șef Wolf ţine sfat la masa mare, rotundă, din can- 
tina companiei a 5-a, cu cei doi cîini lupi ai săi, ce își arată colții, de o 
parte și de alta a scaunului, gata să sfișie în bucăţi pe oricine, la cel mai 
mic semn din partea marelui boss al Mafiei Germane. Cele două gorile 
chineze sînt instalate fiecare pe scaunul ei, în spatele stăpînului lor. 
Ele consideră dușman pe oricine intră în cantină și care trebuie făcut 
inofensiv, cît mai curînd posibil. 

În jurul mesei se înghesuie o gloată de lingăi—admiratori, „curi- 
erii” provizorii ai lui Wolf, care rămîn în garnizoană atît timp cât îi 
convine marelui boss. 

Porta se oprește și se lovește peste frunte, cu falsă surprindere. 

— Ce, mai trăiești, căcăstoare ambulantă? strigă el vesel. Ţi-a 
spus vreodată cineva că arăţi ca un găozar clasa-ntîi? Să dăm drumul 
la puţin aer aici, miroase ca un canal colector! 

— Permiteţi așa ceva? întreabă un armurier, aplecîndu-se slu- 
garnic spre Wolf, care se lasă cu scaunul pe spate imitindu-i pe marii 
granguri văzuţi în filmele americane. Îl întăreşte din priviri pe Porta 
și nu se simte cîtuși de puțin insultat. Acesta e un lux care te poate 
costa bani, singurul lucru pe care Wolf îl îndrăgește și îl respectă. El 
este mai întîi de toate un om de afaceri. Poţi să-l și scuipi de-a dreptul 
între ochi, atîta timp cît dorești să plătești un asemenea privilegiu. 

Micuţul îl apucă pe armurier de pieptul tunicii și îl saltă ca pe 
un iepure care trebuie sacrificat. 

— Ce dracu! ţipă armurierul îngrozit, dînd din picioare în toate 
părțile. 

— Fleanca, păduche, miîrîie Micuţul, care are chef să sfarme 
obiecte, să batjocorească oameni, să distrugă una sau alta, pe scurt, 

e posedat de impulsul normal, sănătos, de a face ceva pe care ceilalți 
să-l bage de seamă. 

Mecanicul-șef Wolf ride cu satisfacție la perspectiva ca această 
zi mohorită și jalnică să se mai învioreze. Lingăii lui rîd și ei zgomotos, 
împreună cu el. Pur și simplu nu îndrăznesc să facă altceva. 

— Îndrăznești să atingi un Unteroffizier? strigă armurierul și 
încearcă să-i tragă Micuţului un picior în figură. 

— Unteroffizier! rînjește cu dispreț Micuţul, învîrtindu-l prin aer 
ca pe o morișcă. Nu ești decît un freacă-pușcă nenorocit. 

— Omoară-l, propune Porta cu mărinimie, golind dintr-o sor- 
bitură zdravănă, zgomotoasă, o stacană de bere. Dă drumul unui rigâit 
satisfăcut și cere să i se umple din nou. 

Bucătarul Oberfeldwebel Weiss intră grăbit cu un P-38 în mînă. 

— Dă-i drumul, strigă el ţintind spre Micuţ. Să nu-ți imaginezi 
că mai ești de capul tău, aiurea, printre eschimoși, și că te dai în spec- 
tacol cum poftești. La locul meu de muncă e disciplină, și mai ales în 
bucătăria mea. Dă-i drumul omului, ţi-am spus! E un ordin! 

— Care om! întreabă Micuţul, ridicîndu-l pe armurierul care 
gingurea și mai sus deasupra capului său. 

— Ăla pe care-l ţii în mâini, ticălosule, răcnește Oberfeldwebelul, 
ieșindu-și complet din fire. 

— Ăsta nu e om, ci un freacă-pușcă, răspunde Micuţul, învâr- 
tindu-l pe armurier din nou în aer. 

— Dă-i drumul, ţipă Oberfeldwebelul Weiss, agitind pistolul spre 
noi ceilalți, ca și cînd ar goni găinile. 

— Bine, atunci, oftează Micuţul resemnat și-l aruncă pe armu- 
rier de-a dreptul prin fereastra închisă, încît ne trezim cu cioburi de 
geam și așchii de lemn care ne zboară pe lîngă urechi. 

Pentru moment Oberfeldwebelul rămîne indecis, holbindu-se la 
resturile ferestrei prin care a dispărut armurierul. 

— Herr Oberfeldwebel. Instrucţiunile au fost îndeplinite! rînjește 
Micuţul și salută. 

Purpuriu la față, Weiss trage puternic aer în piept, deschide 
și închide gura de mai multe ori fără să-i iasă vreun sunet de pe buze. 
Arată ca un balon din care a scăpat aerul. 

— N-o să-ţi permit să-mi distrugi cantina, se vaită el îmblinzit. 
Bea-ţi berea pînă la fund și plătește la birou. Cîntă cîntece germane 
bune, roagă-te la Dumnezeu pentru victorie, și altminteri ține-ţi gura. 
Dacă nu te supui regulamentului, zbori afară învîrtindu-te. 

— Bizuie-te pe noi, sîntem de partea religiei, îl asigură Micuţul 
scoțind capul pe fereastra spartă să vadă unde a ajuns armurierul. 

Lingăii sînt alungaţi de la masa rotundă ca un stol de vrăbii 
dintr-o grădină de zarzavaturi proaspăt semănată. 

— Împarte cărțile, poruncește binevoitor mecanicul-șef Wolf. 
Miză dublă! 

Weiss își face și el loc la masă și cere arogant cărți. 

— Cine dracu te-a poftit și pe tine? îl întreabă foarte surprins 
Porta, punînd accent pe „tine”. 

— Vezi-ţi de treabă, îl previne Weiss, dîndu-și importanţă. Cine 
ești tu de fapt? Sînt cu mult deasupra unui căcăcios de Obergefreiter. 

Porta îl privește cu condescendenţă. 

— Asta-i bună, fir-aș al dracului! Nu știi că am același grad cu 
Comandantul Șef, Obergefreiter Hitler? 

— Lăsaţi prostiile astea, intervine Wolf categoric. Împarte cărţile, 
Porta, și tu, Weiss, tacă-ţi fleanca sau zbori afară cu un picior în cur! 

— Să fiu azvirlit afară din propria bucătărie? strigă generalul 
bucătăriei, stirnit. 

Pare pe punctul de a pune la cale ceva. 

— Proprie? Tu nu posezi nimic, declară sigur pe el Wolf. I-am 
ordonat Hauptfeldwebelului Hoffmann să-ţi dea bucătăria asta, pentru 
că te-am socotit drept unul de-ai mei, dar s-ar putea să mă fi înșelat. 

— Sigur că nu. Sînt cu tine pînă-n pînzele albe, se lingușește 
bucătarul comandant, năpădindu-l nădușeala la gîndul de a se reîn- 
toarce la trupă. 

— Vrei mai mult de patru cărți? întreabă Porta cu un zîmbet 
strimb, în timp ce ochii lui de vultur îl surprind pe Weiss subtilizînd 
o carte. 

— Dacă încerci cumva să trișezi, răcnește Wolf cu un patos fals, 
atunci se cheamă că noi doi am terminat cumetria și o să ajungi cât 
ai zice pește din bucătăria ta plăcută și călduroasă, într-un tranșeu 

rece ca gheaţa, să lupţi pentru cauza cea dreaptă, dar fără speranţă, a 
Fiihrerului şi a Patriei! 

Weiss se îmbufnează. E sfirșitul lunii și criza lui de bani e catas- 
trofală, trebuie să cîștige cîteva sute de mărci. Nu-și mai poate permite 
să dea drumul pe piața neagră la nici o provizie, ofițerul cu manutanţa 
s-a arătat surprins, de trei ori pînă acum, în legătură cu ritmul furtișa- 
gurilor. Nu va dura mult și castelul său din cărți de joc se va prăbuși. 

— Ai o față de parcă te-ai gîndi la cursa cu obstacole a lui Napo- 
leon spre Moscova, rînjește Porta, examinînd cu o plăcere sălbatică 
chipul palid al lui Weiss. 

Wolf cîștigă primele două jocuri și în continuare pe următoarele 
trei. Este într-o bună dispoziție exuberantă. 

— Sper că nu te bate gîndul să trișezi, ai? îl iscodește Porta inchi- 
zitorial, privind cu lăcomie grămada considerabilă de bani din fața lui 
Wolf. 

— Resping asemenea insinuări cu disprețul pe care-l merită, 
ripostează Wolf cu aroganță. 

Gregor înjură cu năduf, a pierdut deja o sumă bunicică. Bătrinul 
tace și e plin de draci pentru că a pierdut deja două sute de mărci, pe 
care avea intenţia să le trimită acasă, lui Liselotte. 

Lui Weiss e cît pe-aci să-i dea lacrimile. Solicită un mic împru- 
mut pe termen scurt. E încă optimist și mai speră că maldărele de bani 
din faţa lui Wolf și Porta ar putea fi făcute să-și schimbe proprietarii. 

Generos, Porta îi împinge dinainte cinci sute de mărci. 

— Semnează doar bucăţica asta de hirtie, te rog! 

Weiss își aruncă ochii pe înscris. 

— Optzeci la sută! urlă el, simțindu-se grav jignit, asta-i dobindă 
cămătărească! Cum îndrăznești să-i faci o asemenea ofertă unuia mai 
mare în grad, unui bucătar-șef? Nu știi că e o sfidare la adresa regula- 
mentului și chiar un delict civil? 

— Vrei să avem o discuţie despre ilegalităţi? îl întreabă Porta, 
cu ocăutătură șireată în ochii lui adinciţi în fundul capului. Ce-ai zice 
de un Oberfeldwebel care împrumută bani de la ordonanţe? 

— Un șut în cur și s-a dus cu tresele lui amărite, strigă bucuros 
Micuţul, folosind prilejul pentru a ascunde două cărți. Consideră banii 
împrumutaţi de Weiss ca fiind deja ai lui. 

Weiss se dă bătut și semnează hîrtia, cu o mutră posacă. Bagă 
rapid cele cinci sute de mărci în buzunar, de parcă i-ar fi frică să nui 
le fure cineva. 

Porta își drege zgomotos glasul. O flegmă substanţială aterizează 
într-o găleată de lingă ușă. 

— Termină cu scîrboșeniile astea, îl admonestează Weiss poso- 
morît, aia nu-i scuipătoare, e căldarea pentru cafea a companiei a 3-a. 

— E-n regulă, răspunse Porta prompt. Data viitoare o să te scuip 
pe tine între ochi. 

Wolf ride în hohote, de parcă ar necheza, și cîștigă iarăși. 

Gregor ia un împrumut de la Porta, însă, firește, în condiţiile 
impuse de acesta, adică optzeci la sută dobîndă. 

Weiss pune cărțile pe masă. Nu înţelege cum e posibil să-i intre 
permanent cărți atît de proaste. E livid ca un cadavru. Pentru o clipă îi 
trece prin cap să se sinucidă, dar renunţă la o asemenea idee. După o 
a treia mînă, la care nu a participat, roagă în șoaptă să i se acorde un 
nou împrumut. 

Porta îl privește cu neîncredere, șovăind, însă după o pauză 
lungă îi împinge trei sute de mărci și desfășoară solemn un nou înscris. 

— Ce mă-sa? răcnește Weiss, roșu la faţă ca un rac fiert. Plătibili 
în douăzeci și patru de ore! De ce? 

— Pentru că ești un risc mare, rinjește Porta cu nerușinare, con- 
tinuînd să împartă cărțile cu gesturi experte. 

— Un risc mare? mormăie deznădăjduit Weiss. Ce știi tu de 
așa ceva? 

— Mai mult decît îţi închipui tu, îi suride Porta cu subinţeles. 
Cum vin băieţii, care se pricep la socoteli, să-ţi facă inventarul, te și 
văd în rîndurile marilor eroi necunoscuți. 

Weiss se face vinăt la faţă. 

— Vrei să insinuezi că sînt un hoț? 

— Nici nu mi-a trecut vreodată prin minte că ai putea fi greu 
de cap, rinjește Porta cu impertinenţă și aproape că îi vine să sară în 
sus, cînd descoperă că are în mînă trei popi. 

Wolf nechează iarăși și îl bate pe spate pe Porta, cu pretinsă 
prietenie. 

— Probabil că ai dreptate, Porta, tu și cu mine putem să adulme- 
căm un manglitor de porci de la un kilometru. Weiss duhnește numai 
a inocență respingătoare și transpiraţie la subsuoară. 

— Sper că simțul tău al umorului va suporta să vadă așa ceva, 
rînjește Porta plesnind triumfător pe masă cu cei trei popi ai săi. 

— Îi doresc la fel, suride Weiss trîntind și el cei doi ași și o damă. 
A și întins mîna să-și tragă spre el banii lui Porta. 

— Staţi așa, le strigă Micuţul, punînd pe masă doi ași și un popă. 
Schimbase rapid un doi cu unul din așii pe care ședea. 

— Mă, tu trișezi, nu-i așa? îl întreabă Porta pe Micuţul, privin- 
du-l încruntat. 

— N-am trișat de cînd mă știu! ţipă Micuţul ofensat. 

Porta se uită în jurul mesei. Ştie că Micuţul a trișat. 

Treiul pe care șade, și pe care l-a schimbat cu un popă, îl arde 
ca focul și n-are nici o îndoială că Micuţul șade și el pe o carte pe care 
a înlocuit-o. Ar putea, desigur, să-i pretindă Micuţului să se ridice și 
atunci va fi dat în vileag, dar dacă Micuţul e într-unul din momentele 
sale inteligente, mai rare, ce-i drept, va pretinde ca și toți ceilalți să se 
ridice, și atunci și Porta se va da în vileag. Pe de altă parte, e posibil 
să mai fie și alte cărți fierbinţi la clocit. Asta ar însemna ca jocul să se 
reia de la început și toate cîștigurile să fie restituite. Face un calcul 
fulgerător în cap și decide că e preferabil să lase jocul să curgă așa 
cum e. Cu dobinzile aferente de optzeci la sută la împrumuturi și cu 
ceea ce cîștigase, avusese o zi bună. Se decide însă să-l urmărească 
pe Micuţul aidoma unui cîine alsacian care nu pierde din ochi un os 
furat, cu carne pe el. 

Porta cîștigă următoarele cinci mîini. 

Weiss se retrage din joc și se duce în pivniță să mănînce pîine 
și zahăr. Auzise că zahărul este o bună sursă de energie. Porta îi acordă 
un nou împrumut, însă de data asta trebuie să depună garanție de 
cincizeci de kilograme de cafea. Ce-o să facă mîine dimineață compa- 
nia fără cafea, asta nu-l frămîntă pe Weiss. Mai e vreme lungă pînă la 
micul dejun și se mai pot întîmpla o mulțime de lucruri pînă atunci. 

Ușa se dă de perete cu zgomot și intră tropăind șeful Intendenţei 
de Stat Major Sieg, ţinînd la subsoară o servietă mare, amenințătoare, 
împodobită cu vulturul Reichului. 

Dolofan bine și cu un mers legănat, șovăielnic, se prăbușește 
într-un fotoliu șubred, care pîrîie sub greutatea lui. 

Weiss se face verde la chip. 

— Ce dracu vrei? îl întreabă Wolf, fără a încerca să-și mascheze 
dezgustul față de această vizită neașteptată. 

— Deh, și tu acum, îl întrerupe Sieg cu un aer arogant și trintește 
cu putere servieta pe masă, unde poposește cu aspectul amenințător 
al unei bombe cu acțiune întirziată. Ar fi mai inteligent s-o luăm ceva 
mai ușurel, nu crezi? 

Pocnește din degete și arborează un rînjet dezagreabil, dezgo- 
lindu-și un șir de dinţi pătaţi de nicotină. 

— Poate ar fi mai inteligent și pentru tine, fiule, îi spune Wolf, 
arătindu-și colții, ca și tizul lui, de-o manieră care nu prevestea nimic 
bun pentru Sieg. 

Sieg se uită la Wolf cu ochii mijiţi. 

— Cu riscul de-a fi ultimul lucru pe care l-aș face vreodată, șuieră 
el, mi-aș dori să te văd pe tine și pe Porta ciuruiți de gloanţe înainte 
de sfîrșitul acestui război! 

— Gogoman amăriît, rinjește Porta cu un aer superior. 

Saltă paharul plin ochi de votcă din dreptul lui Sieg și îl golește 
dintr-o sorbitură lungă, de om fericit, apoi pescuiește un trabuc din 
buzunarul tunicii lui Sieg și cere un foc. 

Stupefiat, Sieg îi întinde propria brichetă de aur. 

Porta întîrzie cu aprinsul, însă în cele din urmă reușește. Suflă 
rotocoale aromate de fum spre tavan, iar bricheta o băgă la el în buzunar. 

— N-a fost de cadou, fir-al dracului, protestează Sieg, cu glasul 
stins. 

— Ai spus poftim, nu-i așa? i-o reteză Porta de sus, și acum îţi 
spun mulțumesc! Cadourile sînt totdeauna binevenite. 

— Nu ţine, strigă Sieg furios. Te pun sub urmărire, Porta, sînt 
șeful Intendenţei, să știi! 

— Ești un nătărău, declară Porta. Ţine-o tot așa și îţi trag un șut 
în cur de te duci zece metri în aer! 

Sieg sare mînios în picioare și răstoarnă cana lui Gregor. Masa 
e o baltă de bere. 

Gregor îl privește cu reproș. 

— Ai grijă să nu te ia apa, băiete, îl avertizează el și șterge masa 
de bere cu fularul de ofițer al lui Sieg. 

— Fularul meu! răcnește Sieg ca un turbat. 

— Berea mea, zimbește Gregor, aruncîndu-i la picioare, pe podea, 
fularul îmbibat de bere. 

— Ce dracu te crezi tu că ești? îi strigă Sieg, stringînd din pumni, 
pradă unei furii neputincioase. Ţi-o plătesc eu! Nu mai sînt cîtuși de 
puţin bătrînul tău amic. Acum sînt șeful Intendențţei! Și am prieteni 
destul de mari, în stare să strivească un păduche ca tine! 

— Semeni cu un iepuroi gălăgios în călduri, îi spune cu dispreț 
Porta. „Șeful Intendenţei! Găoaza armatei!” 

— Ţi-ai făcut numărul cu vârf și îndesat, strigă Sieg amenințător, 
fluturindu-și fularul îmbibat de bere pe deasupra capului. 

— Ne-am hotărît să te eliberăm de povara grea a vieţii, îi zim- 
bește diabolic Porta. 

— Ţi-aș trage un picior drept în cur, dacă nu mi-ar fi teamă 
că-mi pierd cizma, spune Wolf, agitînd cu admiraţie o cizmă ofițerească 
lucrată manual. 

— Te arestez, rage Sieg, scoțindu-și Mauser-ul. Cu ochi de ucigaș, 
armează pistolul și ridică piedica. 

Cu o mișcare fulgerătoare, Bătrinul îi zboară pistolul din mînă 
intendentului turbat. 

— Acum poţi să alegi dacă reglăm problema aici și acum, sau 
fac raport! În cazul din urmă, ai fost oricum un soi de ofiţer pentru o 
perioadă destul de lungă! îi spune Bătrînul tăios, băgînd Mauser-ul la 
el în buzunar. 

— Ce vrei să spui cu... o să reglăm aici și acum? întreabă Sieg 
ezitant. 

— Ești un nătărău fără pereche, dă din cap Bătrînul, confirmîn- 
du-și vorbele. Nu te-ai schimbat o iotă de cînd erai șelar în grupul 
nostru. 

— Eram Oberfeldwebel, îl corectează Sieg, bombîndu-și pieptul, 
și acum sînt ofițer! 

— Mofturi, îi ripostează Bătrinul cu răceală. Ești un fel de 

funcționar de stat în uniformă și nimic mai mult! Cum îți convine? 
Vrei să te luăm la bătaie aici, sau preferi să tranșezi chestiunea cu 
Porta, în spatele bucătăriei? 

Sieg se clatină nesigur pe el, meditînd cu furie oarbă. E și mai 
voinic, și mai puternic decît Porta și fusese unul din cei mai buni boxeri 
în școala de recruți. Pe de altă parte, nu știi niciodată cu ce tertipuri 
ascunse e în stare să umble Porta. 

După aproape un minut dă din cap, decis: 

— Sînt gata să-i stilcesc mutra individului! 

Porta se ridică din poziţia ferit, în spatele lui Wolf, și își scoate 
ceremonios tunica. 

— Sînt gata să-mi las mutra stilcită, dacă sărăcia asta gelati- 
noasă, care se împleticește pe picioare, crede că e omul în stare s-o facă. 

Wolf se apleacă și-i șoptește ceva la ureche, care-l face să se 
cutremure de ris. 

Nu după mult timp stăm în cerc, în spatele bucătăriei, aștep- 
tînd ca lupta să înceapă. 

Porta și Wolf își apropie capetele și îl examinează pe Sieg ca 
un cuplu versat de copoi bătrîni. 

— E voie să folosim mănuși? întreabă Porta slugarnic. N-aș putea 
să suport să-mi stric manichiura cu o asemenea față. 

— Poţi să-ţi tragi și cizmele pe mîini, în ce mă privește, îi strigă 
Sieg cu dispreţ. oricum, n-o să apuci nici măcar să lovești că te-am și 
făcut afiș. 

— Ştiai că șeful Intendenţei o regulează pe nevastă-ta în timp 
ce tu ești plecat cu treabă, să numeri sacii de barabule? îi rinjește Bar- 
celona cu impertinență. 

— Te bag în mă-ta! ţipă Sieg furios. Soţia mea nu s-a culcat cu 
nimeni altcineva decît cu mine. Era virgină cînd am cunoscut-o. 

— Dacă n-ar fi fost nu te-ar fi luat niciodată! strigă provocator 
Micuţul. 

— Am eu grijă și de tine, după ce termin cu ăsta, îi promite Sieg 
sumbru. 

— Pune-ţi dracu odată mănușile alea, strigă el, îndreptindu-se 
spre Porta, care încă mai trebăluiește cu o pereche de mănuși negre. 

— Îmi spui cînd eşti gata, rinjește voios Porta, trăgîndu-și bine 
mănușile pe mînă. 

— Prima repriză, ordonă Bătrînul, coborînd mîna. 

Sieg atacă orbește cu capul înainte, ca un elefant în călduri. 

Porta face un pas lateral și Sieg trece glonţ pe lîngă el, fără să-l 
nimerească, în schimb intră din plin în Gregor, pe care-l ia pe sus, arun- 
cîndu-l într-un morman de cartofi pe jumătate putreziţi. 

— Alo, aici sînt, îi strigă Porta, care s-a dat cîţiva pași înapoi. Ce 
dracu' ai cu Gregor cînd cu mine te lupţi de fapt? 

Fornăind, Sieg se ridică înapoi pe picioare, frecîndu-și pumnul 
stîng. 

— Am să te calc în picioare, miriie el cu încrîncenare. De un 
secol aștept clipa asta. Pe Dumnezeul meu, dacă nu te fac țăndări! 

— Abia aștept, zimbește afabil Porta. Ejaculez la gindul să te fac 
bucăţi. Face un joc de picioare, parcă dansînd, și se îndreaptă spre Sieg, 
cu mîinile înmănușate ridicate, pentru a-și proteja figura. 

Sieg încearcă o directă de stînga, dar Porta nu mai e de mult 
unde credea el. Se întoarce și vede ceva negru, care vine spre el și-l 
izbește în figură cu o forță năpraznică. 

Forța loviturii îl ridică de la sol și îl depune la mai mulți metri 
depărtare în vîrful unei lăzi de gunoi. 

— Aduceţi un sanitar, le spune Bătrînul răstit. 

Intră repede în cantină. Nu vrea să știe ce s-a întîmplat. 

Wolf ride zgomotos și îndelung. 

— Data viitoare nu va mai admite așa ușor ca adversarul să 
poarte mănuși, nu-i așa? 

— Atunci înseamnă că a învăţat ceva, nu? ride Porta, lăsînd 
amprenta unei lovituri de pumn într-o tablă de oţel de lîngă ușă. 

— Splendid lucrat! exclamă Micuţul plin de admiraţie. Mănuși 
plumbuite! 

Porta își scoate mănușile cele negre. Sînt căptușite cu plumb, 
mănuși rusești plumbuite, o amintire de la un locotenent NKVD, căzut 
la datorie. 

— Merde, ca va border!., spune Legionarul, punîndu-l în gardă. 


[1] (fr) La dracu, se-ncurcă treaba (n. trad.) 

În circa două săptămîni, cînd va fi în stare să gindească din nou, își va 
da seama că a fost ceva suspect cu mănușile astea! 

— De-aia nu mai pot eu, răspunde Porta nepăsător, izbind cu 
mănușile plumbuite de perete. În războiul ăsta mondial sînt și momente 
dificile. Pină acum am reușit să-mi mențin capul limpede și să mă 
strecor fără daune. 

— Şi dacă te împușca pe la spate? îl întreabă Micuţul, știind 
prea bine că Sieg este un adversar periculos și necruţător. 

— Eu sînt acela care îi împușc pe alții și nicidecum cel care este 
împușcat, se fălește Porta. 

Intră în cantină și dă pe gât o stacană de bere. 

— Plouă, oameni buni, constată Micuţul dîrdiind, pe cînd orbe- 
căiau prin beznă după drumul înapoi la liniile companiei. 

Misiune Z.bV.2I stă scris pe avizierul grupei a 2-a, adică Misiune 
Specială. Enervant. Z.b.V. poate însemna orice. 

La orele 07:30 fix ne urcăm pe brînci în marele Krupp-Diesel 
care a venit să ne ia. 

— Și acum, băieți, ţineţi minte că mă aștept să onoraţi compa- 
nia din care faceţi parte, răcnește Hauptfeldwebel Hoffmann, în timp 
ce ne deplasăm. E o mare cinste, pentru niște figuri triste ca voi să fiți 
selecționați pentru acest gen de misiune specială. Ochii Fiihrerului sînt 
aţintiți asupra voastră. Pieptul înainte, bărbia-n jos, șoimilor! 

La Spree dăm colțul și continuăm de-a lungul rîului, în direcția 
Spandau. 

— Bănuiam eu, spune Bătrinul cu lehamite în glas. O execuţie! 

— Deh, să ne bucurăm totuși că se va termina curînd și sîn- 
tem liberi restul zilei, spune Porta și începe să-și facă planuri pentru 
după-amiază. 

— Dacă știam că e vorba de-o execuţie, zice Barcelona cu mânie, 
m-aș fi dat bolnav. 

— De-aia nu ţi se spune niciodată nimic dinainte, îi explică 
Gregor, în timp ce-și încearcă piedica puștii. 

— De ce nu lasă porcăria asta în seama SS-iștilor sau a MP-iș- 
tilori”l? protestează Barcelona cu scârbă. Sîntem soldați, nu călăi, fir-ar 
al dracului să fie! 

[2] (germ.) ZU BESONDERER VERWENDUNCG: cu misiune specială. (n. trad.) 
[3] (germ.) MILITÂRPOLIZEI: Poliţia Militară. (n. trad.) 

— C'est la guerre, ești sclavul puștii, ca și noi toți ceilalți, îl doje- 
nește micuțul Legionar. Nu e treaba ta să te întrebi de ce. Așa e cînd 
trăiești pe grămada de bălegar a armatei unde mai mult ca sigur, o să 
și mori. 

— Voi ăștia o să vă scrîntiți minţile de-atîta gîndire, spune nepă- 
sător Micuţul. 

— Ce-ţi pasă de ce ni se spune să facem? Cînd îl lichidez pe unul, 
nu mă gîndesc decît că e întocmai ca pe Reeperbahn, cînd îl expediai 
în apă pe nenorocitul de clovn de pe piedestal. 

— Ai jucat deci și tu rolul clovnului cîndva, remarcă Porta 
sarcastic. 

— La nevoie, oftează Micuţul. Nu eram în stare mai mult decît 
să mă urc acolo, pe stinghie, ca orice amărit de papagal, și apoi mă pră- 
bușeam înapoi în băutură. După ce am fost doboriît de o sută șaiștrei 
de ori, mi-am zis că e de ajuns. Primeam trei mărci pe oră pentru asta. 
Așa că am plecat, dar mai înainte le-am dat ceva ultimilor doi care 
m-au doborit, să-și amintească de mine. 

Înainte de Morellenschlucht, printre șirurile de pomi încovoiaţi 
de vint, camionul se oprește pe nisip. 

Pătrunși de frig pină-n măduva oaselor, săriră jos. Un vînt ca 
de gheaţă ne spulberă în față valuri de cristale micuţe de zăpadă și ne 
obligă pe toţi să ne ridicăm gulerele mantalelor umede. 

— Nu era nevoie să ne lustruim cu atîta zel cizmele, spune Porta 
îmbufnat, uită-te la cizmele mele! Sînt deja murdare de noroi pînă sus. 
Fir-ar să fie, trebuie să le lustruiesc din nou, înainte de a mă duce să 
mă văd cu fetele la Cîinele Ghebos. 

O luăm la pas, bombănind pe cărarea bătătorită pe care mii de 
soldați o bătuseră anevoie înaintea noastră. 

Bătrînul merge în frunte, legănîndu-se, cu umerii aduși în față, 
o ţinută care nu-i nici pe departe cea reglementară. P-38-ul greu i se 
bălăbănea spînzurat de centură. Conţine opt cartușe. Împușcăturile 
de graţie. 

Un maior MP ciolănos, cu o înfățișare bicisnică, ne așteaptă. Ne 
inspectează în tăcere echipamentul, îl interesează în special puștile. 
Ne măsoară din ochi și ne apostrofează cu vorbe de ocară—o turmă de 
porci jegoși, nedemni să purtăm uniforma germană. Nici nu încearcă 

măcar să ascundă că i se face scîrbă numai cînd se uită la noi. Singurul 
lăudat e Iulius Heide. 

— Pe loc repaus și atenţie la mine, strigă maiorul în zloată. Utili- 
zăm drept ţinte dreptunghiuri mici de pînză, chiar dacă sînt inutile. Și 
rațiunea pentru care le folosim acum e că am avut probleme cu unele 
plutoane care nu le-au folosit. Fiți atenţi aici. Vreau să văd toate cele 
douăsprezece gloanţe în ţinta respectivă. Să vă ferească Dumnezeu 
dacă găsesc găuri aiurea! Mai deunăzi doi tîmpiți au nimerit organele 
sexuale ale omului. Asta-i curată lenevie! Trasul în gol cu premedi- 
tare vă va costa. Aplicaţii la ţintă, zi și noapte, timp de trei săptămîni. 
Bițiie din genunchi și ne privește cu ochi cruzi. Vreau să vă văd plini de 
vitalitate azi! Vor fi de față martori! Nu tinerii care vin de regulă de la 
instanța curții marţiale, nu, ci ștabi de la partid, presa și administrația 
civilă. Au cerut permisiunea să asiste, vor să vadă sînge, perverșii ăștia 
nemernici! Grupa va detașa două echipe de siguranță și nimănui, nici 
chiar Reichsmarschallului în persoană, nu i se va perrnite accesul în 
perimetrul de securitate. Nu vreau să mai văd și alte cadavre zăcînd 
aiurea, inutil. Tu, Oberfeldwebelule, lătra el, arătînd cu degetul spre Bătrîn, 
porți răspunderea, față de mine, ca numai cei condamnați la moarte 
să fie executați. După ce am plecat și nu mai răspund de ceea ce se 
întîmplă aici, puteţi să-i seceraţi pe toți dinspre partea mea. Nu e nici 
o pierdere. Dar dacă dă dracu ca unul dintre observatori să fie nime- 
rit în timp ce am eu răspunderea, pe Dumnezeul meu dacă nu-mi fac 
șireturi la bocanci din mațele voastre, pînă la unul! Ne aflăm aici pen- 
tru a executa un ordin și îl vom executa cum se cuvine. Sper să nu fie 
printre voi unii slabi de înger, care eventual să leșine. Dacă pe vreunul 
din voi îl vor lăsa picioarele, mă voi ocupa personal de el după ce se 
termină treaba și am să-i trag un șut în cur de-o săi iasă șira spinării 
prin scăfîrlie! Ce dracu faci cu casca aia? zbiară el cu năduf la Micuţul, 
care-și dăduse casca pe ceafă. Cum te cheamă? 

— Creutzfeldt, răspunde Micuţul clipindu-și zăpada din ochi. 

— Generalul Creutzfeldt, poate? răcnește maiorul pe un ton iritat. 

— Încă nu, domnule, răspunde Micuţul, ştergindu-și un strop 
de zăpadă aproape topită de pe față. 

— Te-ai țicnit, soldat? Ia-ţi labele murdare de pe figură cînd stai 
în poziție de drepţi! Notează-l pe-ăsta! 

Bătrînul se duce legănîndu-se la Micuţul și face cele ordonate. 

— PK-iştiil“l vor să fotografieze corpurile, continuă ţifnos maiorul, 
dar să nu văd pe nimeni că trece de cordon înainte ca ecoul împușcă- 
turilor să se fi stins. S-a mai întîmplat și altădată. Cite un netot se mai 
trezește și el să tragă după ce a tras restul plutonului, și-l împușcă pe 
cîte un prost de gură-cască. M-aș prăpădi de ris să se întîmple una ca 
asta, dacă n-aș avea eu răspunderea. 

Lui Heide și mie ni se încredințează sarcina de a lega victima, 
cea mai păcătoasă treabă din toată execuția. Ne uităm nefericiți unul 
la altul, cîntărind în mînă bucăţile scurte de fringhie. Ne îndreptăm 
spre stilpii de execuţie. Vor fi utilizaţi numai doi dintre ei, ne spusese 
maiorul. 

Frînghiile se bagă prin găurile din stîlpi, care sînt vechi traverse 
de cale ferată, se pot vedea cu ușurință găurile prin care se fixau șinele. 
Sint doisprezece asemenea stilpi pe un rînd și e limpede că atunci cînd 
e nevoie se poate efectua rapid un număr mare de execuţii. 

Rămînem în fața stilpilor de execuţie, înțepeniți de frig, apoi ni 
se acordă permisiunea să ieșim din formaţie, dar să stăm prin apro- 
piere, gata pregătiți. 

Nu a sosit încă nici unul dintre observatorii speciali, e timp 
berechet. Condamnaţii sosesc de regulă cu cel puţin o jumătate de oră 
întârziere. Martorii sînt deja aici. 

Ne face plăcere să-i vedem și pe ei tremurînd de frig. O cioară 
se uită la noi dintr-un pom îndoit. Frînghiile prinse de stilpi flutură, 
parcă le-ar face semne condamnaților. 

— Ce vreme să mori, oftează Bătrînul deprimat, ridicîndu-și 
gulerul, împotriva prevederilor regulamentului. 

— E mai bine cînd e soare, apreciază Gregor. Gindul la un mor- 
mînt agreabil și călduros, pe frigul ăsta, îţi alină sufletul. 

— De ce dracu' nu începe odată blestemăţia asta, să ne întoarcem 
și noi acasă și să mergem la fete, spune Micuţul, înlăturînd zloata de 
pe el. Aruncă cu un măr stricat după Heide, care se ferește cu iuțeala 
fulgerului, astfel încît fructul moale îl depășește și-l nimerește pe maio- 
rul de la Poliţia Militară, drept între ochi. 


[4] (germ.) PROPAGANDA-KOMPANIE: corespondenții oficiali de război. 
(n. trad.) 

Toţi se uită la maior într-o tăcere expectativă, pe cînd acesta 
se șterge pe faţă de resturile mărului stricat. Își scoate de pe cap casca, 
proprietate personală, lustruită lună, și se uită la ea un moment cu ochii 
mijiţi. Și ea e împroșcată de bucățele de măr putred. Îi vine sufletul 
la loc. Cu ochii bulbucaţi și cu părul— foarte scurt tuns—zbirlit ca o 
blană de cîine turbat, se îndreaptă spre Micuţul cu un potop de înju- 
rături și ameninţări. 

— O să-ţi scot mațele pe cur, porc mizerabil ce ești! De-a ce dracu 
crezi că te joci aici? E vinăt de miînie și arată de parcă ar fi gata să-l 
mănînce pe Micuţul, care stă țeapăn în poziție de drepţi și privirea 
încremenită în zare. 

— Porcule, descreieratule, cum îndrăznești să arunci cu mere 
stricate într-un maior? Ţi-ai pierdut minţile? Mi-ar plăcea să te pripo- 
nesc de stîlp în locul unuia dintre condamnați. 

Ocările plouă în capul Micuţului, vreme de un sfert bun de ceas. 

Cioara din copacul strimb croncăne zgomotos. Îţi lasă impre- 
sia că ar rîde. Se pare că și maiorul gîndește la fel. Azvirle cu o piatră 
în ea, dar aceasta se ridică numai cîțiva centimetri în aer și revine la 
loc pe creangă, unde începe să-și curețe penele cu ciocul, pentru a se 
conforma regulamentului cînd va avea loc execuția. 

Proferînd în continuare blesteme, maiorul se îndreaptă spre o 
baracă unde sună supărător un telefon. Va trece obună bucată de timp 
pînă să uite el grupa a 2-a, compania a 5-a! 

Un curier călare sosește împroșcînd zloată și întreabă de maior. 

Soldaţii își pun în ordine ţinuta. Ceva e pe cale să se întîmple. 

Maiorul iese din cabană. 

— Execuţia se amină cu trei ore, latră el. 

Ni se ordonă să așezăm armele în piramidă, așa cum au făcut-o 
întotdeauna soldaţii care staționează, de cînd s-au inventat armele 
de foc. 

Ploaia se întețește iar vîntul devine și mai tăios. 

— Să vă găsesc în ordine, ordonă maiorul înainte de a pleca. 
Mă întorc îndată! 

Martorii obligatorii stau în picioare lîngă baracă și dîrdiie. Din- 
tr-un motiv pe care nimeni nu-l cunoaște, intrarea în barăci e interzisă. 

Capelanul e albăstrui la chip, și totodată singurul dintre cei 
prezenți care nu poartă manta. 

Aceasta este cea de-a noua noastră participare la o execuţie de 
cînd am ajuns împreună în compania a 5-a. 

Cîndva, cei ce furnizau personalul pentru plutoanele de exe- 
cuție, erau Pionierii, dar acum o face tot mai des propria unitate a 
condamnaților. 

Vîntul tăios și rece ne pătrunde pînă-n măduva spinării. Dîr- 
dîind, ne suflăm în mîinile roșii și umflate. 

Maiorul revine și dă ordin să se distribuie mîncarea. Cine știe 
ce tăntălău a neglijat să închidă bine capacul containerului și mînca- 
rea este abia căliie. 

— Fir-ar să fie, înjură Porta, doar avem dreptul la mîncare caldă. 
Porcăria asta e rece ca fuduliile unei maimuțe în sezonul ploios! 

Bate dușmănos cu lingura în gamelă. 

Curierul călare se reîntoarce. Execuţia s-a amînat cu încă două 
ore. 

— Înseamnă că o să amurgească în momentul cînd va trebui 
să-i trimitem pe lumea cealaltă, conchide Porta posac. Cu ajutorul lui 
Dumnezeu, sper să nu fim obligați s-o facem la lumină artificială. Am 
mai avut parte. Nu-i plăcut. Candidatul la stîlp a trebuit să fie cărat pe 
întuneric și cînd au aprins luminile s-a putut vedea că era o drăcoaică 
de fată. Asta a pus capac la toate. Doi din pluton au aruncat puștile 
la pămînt. Leutnantul a rămas ca măgaru-n ceaţă. Și-a frînt sabia de 
genunchi și a aruncat cu resturile în ofițerul procuror. L-au dus legat, 
bineînţeles, și a preluat conducerea un ofițer MP, așa că am termi- 
nat-o pe fată, dar nu fără ca unul de-al nostru să cadă lat, cu fața-n jos. 
Arma, casca și celelalte s-au dus de-a rostogolul pînă la picioarele fetei 
și ea a țipat atît de tare încît aproape că era să aterizăm după gratii, 
noi, restul băieţilor. Leutnantul s-a trezit la închisoarea din Torgau, de 
unde a revenit la noi ca simplu soldat. Un an mai tîrziu i-au făcut de 
petrecanie la Sennelager, condamnat ca dezertor. Nu-mi suride deloc 
ideea să trag la lumină artificială! 

— Și eu am luat o dată parte la executarea unei fete, ne poves- 
teşte Gregor, dar s-a petrecut în plin soare. Asta era pe cînd mă aflam la 

Reiterregiment, la Konsberg. Mi s-a spus dinainte că va fi o puștoaică. 
Au turnat rachiu în noi cu nemiluita, așa că eram făcuţi binișor cînd au 
adus-o. Era atît de albă la chip, încît am crezut că e deja moartă. Cînd 
am încărcat armele a vomitat atît de puternic încît ne-a împroșcat și 
pe noi. Mi-am ridicat cătarea, astfel încît gura țevii să ţintească la o 
distanţă potrivită deasupra capului ei. Să împușc o fată, zău că n-am 
putut! Mi s-a părut că s-a încovoiat puţin înainte ca noi să deschidem 
focul, și atîrna caraghios în frînghii, într-un fel mai deosebit. Ofiţerul 
MP, cam palid la față, s-a dus într-acolo să-i tragă împușcătura de grație. 
De trei ori i-a pocnit Walther-ul. Eram în poziție de voie și-i priveam 
pe sanitari cum o dezlegau. Hop, că vine și ofițerul de la Procuratura 
Militară și începe să zbiere de parcă îl apucase strechea. Nici o gaură de 
glonț nu era în trupul fetei! Celor unsprezece camarazi ai mei le venise 
aceeași idee ca și mie și au tras și ei ca să nu nimerească. Ofiţerul MP, 
care era novice în jocul ăsta, trăsese în pămînt. Tipul de la tribunal, 
capelanul și toți ceilalți, țipau în același timp. Ce poznă, și nici măcar 
pusă la cale. Fătuca își bătuse joc și de ei. Murise de un atac de inimă. 
Ne-am potrivit însă pe cinste. În frunte cu ofițerul MP, ne-am pomenit 
în Batalionul 500, la Heuberg. Mai tirziu am fost eliberaţi care încotro. 
Din cîte știu, sînt singurul rămas în viaţă din acel pluton. Aș fi fost și eu 
mort, și încă de mult, dacă nu l-aș fi preluat pe generalul meu într-un 
autocamion de zece tone. Nu observasem că trecusem pe lingă mașina 
unui general. Mi-am dat seama de asta doar cînd l-am văzut pe el și 
pe doi MP într-un BMW venind în mare viteză după mine. Am acce- 
lerat și am pus o frînă atît de bruscă, încît ambii MP-iști s-au bălăcit 
în noroiul din șanț, însă generalul avea telefon în Horch-ul lui, așa că, 
atunci cînd am ajuns la intersecţia Kehl, aștepta să mă salute, pe mine 
și camionul meu, o întreagă armată de polițiști militari. Cu rînjetul lui 
de serviciu, ca un samsar de cai, generalul m-a întrebat dacă conduc 
automobilul la fel de bine ca și camionul. Nu puteam să neg. Se fițiia 
în uniforma lui de general, încît frunzele de stejar își aruncau razele 
tocmai pînă în Franța. După ce mi-a luat pulsul, a fost de părere că 
m-am născut pe blocul motor și că am fost conceput de o pereche de 
supape. După două zile de la cele întimplate devenisem șofer de gene- 
ral și, dacă n-ar fi fost Oberstul Warthog, aș mai fi și astăzi. Și asta ar fi 
însemnat că puteam fi sigur că trăiesc pînă la sfîrșitul războiului. Să 

fii șofer de general este curată asigurare pe viață. Nu ajungi niciodată 
undeva pe unde ai putea risca măcar să te și zgârii. 

— Dar cum ai făcut să obţii toate tinichelele astea care-ţi atîrnă 
pe piept? se minunează Bătrinul. 

— Treabă de echipă, răspunde Gregor cu mindrie. Cînd îi atâr- 
nau cîte ceva generalului se găsea întotdeauna un mărunțiș și pentru 
mine. Cînd a primit el Crucea Cavalerului, cu „verdeţuri”, mi-au dat și 
mie Crucea de Fier. 

Maiorul se duce din nou în oraș cu mașina. Începem să sperăm 
în sinea noastră că toată treaba a fost contramandată. 

Pe cînd maiorul stătea întors cu spatele, Porta ridică un braţ, 
și cu palma celuilalt braţ apucă de interiorul cotului, pentru a arăta 
ce credea despre el. 

— Nu puteai să aștepți cu chestia asta pînă ce ordonau „de voie”? 
miîrîie Bătrinul acru. 

— N-am făcut-o ca o glumă, rînjește Porta cu mîrlănie. 

— Şi uite cum se duce după-amiaza noastră, oftează Micuţul 
melancolic. Ceilalți sînt de mult în oraș, și toată păsărica din tîrg e 
ocupată. 

— Îmi amintesc că o dată eram portar la Motanul, ride Porta. 
Într-o după amiază, tirziu, intră un nătărău sucit, care căuta să-și lase 
lapţii pe undeva. Era comis voiajor, vindea vase de bucătărie, și se vedea 
de la opoștă ce era. A dispărut în camera verde cu Brigitte, înghițitoarea 
de sule din HOchster. Oale și Crătiţi a debutat mușcînd-o de ureche. Ea 
i-a tras una și i-a spus să înceteze. Puțin mai tîrziu a mușcat-o de sînul 
stîng. „Termină cu mușcatul”, a strigat ea enervată, „dacă ţi-e foame, îţi 
cumpăr o pungă cu alune. Aici e prăvălie pentru ciocăneală, nu bufet cu 
crenvuști, și eu nu sînt pe lista de bucate. Sînt aici ca să fiu ciocănită, 
nu ronţăită.” „Tu să fii fată bună și drăguță—îi zice Oale și Crătiţi, cu 
o expresie imbecilă pe chip—că dacă nu, Tăticu' se vede obligat să-ți 
dea bătăiță, nu?” A luat-o în braţe și de data asta a mușcat-o de celălalt 
sin. A apucat-o bizdicul pe femeie și a încercat să-i dea un picior în 
boașe, însă forța pe care o căpătase tot cărind oalele și cratițele alea de 
colo-colo i-a prins bine idiotului și unde nu mi ţi-o răstoarnă cu curu-n 
sus pe genunchi și-i trage cîte o palmă zdravănă peste buci. Isuse Chris- 
toase, s-o fi auzit cum ţipa şi urla! Însă cu cât se zbătea mai tare, cu atât 

îl făcea mai fericit pe Oale și Crătiţi. 1 se înroșiseră de-a binelea fesele, 
ca plita de gătit încinsă, pînă a reușit să scape. Șuiera și scuipa și cînd 
și-a văzut poponețul maltratat în oglinda mare a început să înjure 
ca un birjar într-o dimineaţă friguroasă după o noapte petrecută pe 
capră. I-a arătat sînii care purtau încă amprenta dinţilor lui. „Canibal 
nemernic ce ești! Mi-ai prăpădit toată noaptea asta, să știi. Cine să 
mai vrea o damă cu mușcături de rechin pe ție? O să te dau pe mîna 
Marelui Willy, așa o să fac! Cîntărește o sută patruzeci de kilograme și 
se mișcă iute pentru cît e de barosan. O să te stringă de boașe așa cum 
se scopesc purceii de lapte!” „Nu, nu vreau să-l văd', se dă bătut Oale și 
Crătiţi. „A fost numai așa, de amuzament!” „Ooo, ești într-adevăr nostim, 
bă libidinosule. Sinii ăștia sînt carnetul meu de bancă, băiete!” Oale 
și Crătiţi a înghițit de cîteva ori în sec și, deși dovleacul lui mai avea 
scurgeri pe ici, pe colo, nu era nevoie să se izbească cu capul de zid ca 
să-l facă să funcționeze. Și gîndul că Marele Willy se află pe undeva pe 
sub acoperișul Motanului, cultivindu-și bicepșii, îl făcea să gindească 
mai repede. A scos cinci sute de mărci din buzunar și a întrebat-o dacă 
suma asta n-ar putea să ajute la dispariția mai grabnică a amprentelor 
dinților lui. „Ești cumva ovrei sau așa ceva?” îl întreabă înghițitoarea 
de sule. „Circumcis, da? N-am nevoie de balamuc cu nenorociţii ăia de 
copoi rasiști.” Oale și Crătiți a privit-o ofensat și și-a șters membrul. 
Era un falus german obișnuit. Apoi înghițitoarea de sule a început să 
se îndrepte spre ușă și el a înțeles aluzia. O nouă bancnotă de cinci 
sute de mărci i-a apărut în mînă. „Ţi-a trebuit ceva timp” a zimbit ea, 
virînd bancnota sub lavabou. Gîndul că aceștia puteau fi bani falși nu 
i-a trecut nici o secundă prin minte. S-a strecurat din toată inima în 
pat cu Oale și Crătiți. „Bon apetit, micuțule mizerabil, i-a ciripit ea în 
triluri. Ronțăie și morfolește după placul inimii și pentru încă două 
sute poți să mă și altoiești. Le ofer clienților mei ce doresc. Dar totul are 
un preţ!” A scheunat de plăcere în timp ce individul a bătut-o zdravăn 
peste fese cu cureaua și, cînd a răsturnat-o pe spate, a miorlăit ca o miță 
articulată de doi cotoi experimentați. „O să revin curînd”, i-a promis el 
la plecare, dar nu peste mult timp ea și-a dat seama că fusese păcălită, 
cînd sticleţii au ridicat-o de la casa de economii pentru că încercase 
să plaseze cele două bancnote false de cinci sute de mărci. Ea, desigur, 

a negat că ar ști că banii erau falși, însă lucrurile s-au complicat cînd 
au găsit în camera ei, o hîrtie de două sute de mărci, tot contrafăcută. 
A intrat la mititica și a stat o bucată de vreme dar de Oale și Crătiți nu 
s-a mai auzit nimic niciodată. 

— Aproape că nu merită să mai trăiești în Germania de cînd 
avem forma asta specială de socialism, comentează Gregor mai departe. 
Era ovreme cînd puteai să-i spui unui copoi să stea în banca lui și să se 
joace singur de-a hoţii și vardiştii. În zilele noastre apar în toiul nopţii 
și te înhaţă chiar dintr-o fofoloancă zglobie. Și dacă nu faci mărturisiri 
imediat îți stîlcesc fațada de arăţi ca un buldog, și ești gata să începi 
să latri! 

— În afara Germaniei oamenii numesc asta un stat poliţist, 
încheie Porta cu un rînjet larg. Drepturile constituționale și civile poţi 
să i le bagi direct în cur unei curve dată la reformă de pe Reeperbahn! 

Micuţul, care mănîncă pîine cu zahăr, înghite cu oarecare difi- 
cultate o bucată imensă și o împinge mai departe, cu un rachiu și o 
gură de bere. Apoi dă drumul unui rîgîit bogat. 

— Orice s-ar întîmpla, spune el apatic, tot în Staţia David ateri- 
zezi, unde te pun pe un scaun bine lustruit de sute de cururi fremătinde. 
Apoi îţi spun ce poţi să refuzi să răspunzi, potrivit articolelor numerele 
caca și maca. Cică, poţi să ai un avocat, zic ei, dar înainte de a apuca tu 
să afli cât de cît ce drepturi ai, încep să te lucreze într-așa un hal, încât 
îl fac și pe Isus Christos să declare că de fapt el a pus la cale ultimul 
jaf de bancă în Piaţa Adolf Hitler și că îi zburase tărtăcuța Kaiserului 
pentru că purta cravată roșie. Drepturi cetățenești, șuieră el disprețu- 
itor, e tot atita adevăr în chestia asta cât în nenorocita de Biblie! Dacă 
adresa ta e în strada Sankt-Pauli, iar poliția și cetățenii te consideră un 
escroc murdar, și dacă te bat zdravăn, ar putea să-ți smulgă o mărturi- 
sire despre prezumtivul autor al ultimei crime nesoluționate cu care ei 
încă se mai moșmondesc. Și dacă ești, într-adevăr, în rahat, pe una din 
străzile alea lăturalnice care dau în Bernhard Nochistrasse, acolo unde 
tîrfele pot fi cordite numai în beznă deplină, nici măcar nu-ţi citesc 
din ceaslov, ci își pun dobermanii ăia împuțţiţi pe urmele tale pentru 
a le face rost de o lecţie practică de sfișierea găoazelor. Ai auzit ultima 
chestie? Haita de cîini a lui Wolf l-a ronțăit pe încă un amărît care 
n-a fost în stare să-și plătească la timp datoria acestui mafiot ticălos! 

— Sînt crude javrele alea. Te mușcă de cur cît ai zice pește, con- 
stată Porta cu dezgust. Nu mi-ar plăcea să am corcituri de-astea chiar 
dacă ar vorbi douăsprezece limbi și ar putea scrie în sanscrită, și ar 
ști regulamentele de instrucție britanice și prusace de la cap la coadă. 

— Javrele alea sînt diavoli curaţi, spune Gregor cu ură în glas. 
Toţi câinii sînt proști. Uită-te numai la ei. Unul din ei începe să latre 
pentru că vreun prăpădit de ovreiaș i-a făcut pipi pe nas. Imediat un 
alt patruped idiot îi raportează și apoi un altreilea trece la acţiune. Și o 
țin tot așa, noaptea întreagă dacă e nevoie, și n-au la ce să latre. Numai 
așa, ca să nu lase pe nimeni să doarmă. Doamne, cum urăsc eu câinii! 
Unul cîte unul ar trebui striviți, împăiați și montați pe rotile, astfel 
încât blestemaţii de iubitori de cîini să-i poată trage după ei, fără să se 
mai răhățească pe toate străzile. 

— Spune-mi, se întoarce Porta spre Micuţul, ţi-a plătit Sieg 
datoria? 

— Mi-a ris în nas și m-a lăsat să înţeleg că tu ești în drum spre 
casa de sticlă și că vei mai ieși de acolo în poziţia orizontală, cu două- 
sprezece găuri în corp, răspunde Micuţul cu o privire melancolică. Dacă 
n-ar fi fost patru nemernici pe lingă el în acel moment, l-aș fi făcut afiș. 

— O să-i zdrobesc rotulele de la genunchi nemernicului, se dez- 
lănțuie Porta cu sălbăticie, și pe urmă îi iau la rînd coastele, ca să fie 
treaba completă. 

— Mai bine să-l înjunghiem pe individ și apoi să-l împușcăm, 
sugerează Micuţul cu patimă. Nu pot să-i sufăr pe oamenii pe care nu 
te poţi bizui! 

Porta ridică un picior și dă drumul unui vînt imens, care-i face 
pe toți domnii din preajma barăcii să se uite la el cu reproș. 

— Aveţi grijă să le faceţi asigurare pe viaţă, ne avertizează 
Bătrinul conștiincios. 

— Am luat parte la o execuţie la Grafenwo6hr, unde funiile nu 
au fost „asigurate” cum se cuvine și condamnatul sălta pe locul de exe- 
cuție ca un pui de găină decapitat. Ce scandal a mai fost! Toată lumea 
a intrat în panică. Capelanul a rămas șocat pe veci, cînd i-a văzut pe 
militari alergînd după condamnat pe tot terenul de execuţie. 

— Doamne sfinte, ţipă Barcelona înspăimântat, a scăpat? 

— Cum am zis, ca un pui de găină decapitat, după ce-i dai dru- 
mul din mînă, spuse Bătrînul impasibil. 

— Tătucu' Attila s-ar răsuci în mormânt, rînjește Porta. 

— Oamenii obișnuiți n-ar înțelege asta niciodată, e de acord 
Micuţul, clătinînd din cap. Nu-ţi vine a crede ce se poate întîmpla în 
armata asta blestemată. Cînd era un Gefreiter de serviciu la Torgau, 
într-o joi dimineața, am primit ordinul să-i facem de petrecanie unuia, 
o muhaia de marinar, un tip ciudat, care făcuse o mulțime de lucruri 
foarte curioase la viaţa lui. Începuse școala la șapte ani și reușise să 
rămînă trei ani în clasa întâia și încă trei într-a treia. A părăsit școala 
într-a patra. A încălcat legea germană de parcă lucra planificat. Cur- 
tea marţială a decis să fie împușcat, însă fiind un ins mai aparte, i-au 
comutat pedeapsa în spînzurătoare. Era acolo la Torgau un Feldwebel 
de Stat Major, expert în strangularea cu funia, și i-au încredinţat lui 
lucrarea. Au descoperit însă că omul nu avea gât, în adevăratul înțeles 
al cuvîntului. Umerii și gîtul erau otova, și cum poți să spînzuri un om 
fără gât? Pentru ce altceva le-ar da Dumnezeu oamenilor gît, vă întreb 
eu pe voi? Așa că gidele și condamnatul au discutat problema și au 
convenit să determine Marina să confecționeze o funie specială pen- 
tru cazul ăsta. Și Feldwebelul i-a promis că executorul va întreprinde 
o treabă bună și rapidă, fără să-l facă să sufere pe condamnat, însă cu 
chestia asta a greșit el. Prima încercare a mers prost, pentru că funia nu 
fusese suficient de întinsă, cel puţin asta au spus. Marinarul a alunecat 
din laţ și s-a dus glonţ prin trapa deschisă. Nici măcar cu o zgârietură 
nu s-a ales. Ca din pușcă se duce pină-n fundul șanțului și o dată ajuns 
acolo se pune pe blestemat și înjurat. 

— Sper că nu s-a rănit? întreabă Porta. 

— Nu într-atât încît să nu fie în stare să se urce de unul singur 
înapoi pe eșafod. Era cel mai puțin afectat dintre noi toți. A urlat la 
Feldwebelul de Stat Major, că e un tembel neîndemânatic care nu se 
pricepe să spînzure oamenii. A doua oară lațul a fost întins bine de tot 
astfel încît s-a declarat mulțumit pînă și condamnatul. Dar n-a ajutat 
la nimic. S-a strecurat iarăși prin laţ, ca un țipar dat în aia mă-sii. 

„Labageala asta ar fi de ajuns să-l termine și pe cel mai negrotei”, 
a strigat marinarul în timp ce se urca a doua oară pe eșafod. 

Feldwebelul nu mai știe ce să spună, tot scuzindu-se, și tipul de 
la Procuratura Militară îi promite marinarului că, dacă iese prost și 
a treia oară, e grațiat. Vreți să mă credeți sau nu, dar alunecă din nou 
din laţ, și la a treia încercare. Pe Feldwebel l-au apucat pandaliile și s-a 
pornit să alerge roată în jurul eșafodului, de parcă încerca să se muște 
singur de cur. Și, înainte de a apuca noi să-l oprim, și-a pus laţul de gât și 
și-a dat drumul cu graţie în gaură. Era mort de-a binelea cînd am ajuns 
noi la el. O spînzurare admirabilă, perfectă, efectuată asupra lui însuși. 

Capelanul a vorbit în latină cu Atotputernicul și cu Procura- 
tura Militară, ofițerul procuror și ofițerul apărător au procedat la o 
convorbire tainică, care s-a sfîrșit aproape într-un meci de box. Mari- 
narul fusese condamnat la moarte o dată și ei îl executaseră deja de 
trei ori la rînd. Era neregulamentar, a confirmat ofițerul apărător. Au 
convenit să înainteze problema la oficiul procuraturii pentru a se lua 
O decizie. Uitind, prudent, că îi promiseseră marinarului grațierea dacă 
nu mergea nici a treia oară. 

Toţi marinarii au plecat. Nu mai puteau să suporte. Să-l spîn- 
zuri pe același om de trei ori într-o zi, era prea mult și pentru cel mai 
rezistent stomac 

După ce au plecat, noi, toate sentinelele, ne-am dus la gaură 
să-l scoatem de-acolo, însă el nu mai voia să vină sus. Își pierduse 
toată răbdarea. 

Subofițerul de serviciu ne-a ordonat să coborîm după el, însă 
nimănui nu-i ardea de așa ceva. 

Așa că l-am adus pe un altul, de la Marină, încarcerat acolo 
pentru că vinduse o ambarcaţie localnicilor, în timp ce își făcea servi- 
ciul militar în Norvegia. Era un tip simpatic, prietenos, și care avea un 
papagal nemaipomenit, vorbea foarte convingător. L-a scos pe marinar 
din gaură fără nici o problemă. 

Ei bine, au fost o groază de discuţii la o groază de instanţe jude- 
cătorești de tot felul, dar în cele din urmă s-au hotărît să-l lase să se 
ducă înapoi la Marină și să-l împuște ei, deși erau unii care erau de 
părere că gloanţele vor aluneca pur și simplu pe lingă el, pentru că era 
numai oase. 

Un hoțoman deștept din Kiel ajunsese la concluzia că singura 
cale sigură de a se descotorosi de el era să-l înece, așa că au decis să-i 

facă rost de o călătorie sub chila unui vas de război, cum se făcea în 
timpurile bune de odinioară. Așa cum se cunoaște, celor condamnați 
la moarte nu li se permite să călătorească cu trenul, așa că l-au trans- 
portat la Kiel într-o furgonetă Kiibel. Asta i-a salvat viața păcătosului. 
Kiibel-ul n-a mai ajuns niciodată la Kiel, unde îl aștepta, gata pregătită 
o tragere pe sub chilă.P! 

În apropierea localităţii Celle un bombardier de vînătoare, care 
se răzlețise, observă Kiibel-ul și-l ia la întrebări de-i face îngerași pe cei 
trei vinători de capete. N-au mai rămas din ei decît căștile de tinichea 
și însemnele, dar marinarul nostru nu s-a ales nici măcar cu o zgârie- 
tură. Nici moartea n-ar avea nimic de făcut cu o pungă de oase ca el. A 
dispărut și n-a mai auzit nimeni de el de-atunci. 

— Sacre nom de Dieu, ca commence & bouillir.I! Cît mi-aş dori să 
fiu în drum spre Franţa, cu tot ce-i al meu în spate, oftează Legionarul, 
aprinzindu-și o ţigară, Caporal. Franţa, un pahar de vin bun și un cas- 
tron mare de bouillabaisse! Mon Dieu, dorul de casă mă sfîșie-n bucăți. 

— Bănuiesc că nu te giîndești să decolezi acum, nu? îl întreabă 
Porta îngrijorat. Vînătorii de capete te-ar sălta la fel de rapid cum își 
culege maimuța păduchii dintre picioare. 

— Dacă e s-o faci, fă-o, îi spune Micuţul, ia-o pe-acolo, și-i arată 
spre vest. 

Martorii din preajma barăcii se preumblă de colo-colo, impaci- 
entaţi. Ploaia s-a transformat iar în zloată, care li se depune pe haine. 
Telefonul din baracă zbîrniîie iritant. Toţi privesc într-acolo. 

— Plecarea s-a amînat cu încă două ore, ne strigă un aghiotant 
de la procuratură, de parcă ar anunţa o modificare în orarul trenurilor. 

— Ducă-se dracului de lumină artificială, afurisește Bătrînul. 

— Poate că au fost grațiaţi, spune Westphalianul cu optimism. 
Ar fi prima oară cînd aș fi într-adevăr fericit că am pierdut atîta amar 
de vreme așteptînd în zadar. 

— Nu se mai acordă graţieri, îi răspunde Bătriînul sumbru. S-a 
ajuns atît de departe, încît nu-și mai pot permite. 


[5] Tragere pe sub chilă. Remorcarea unui deținut, fixat sub chila unui vas, 
pe o anumită distanță; pedeapsă aplicată în diferite flote pentru anumite 
infracțiuni. (n. trad.) 


[6] (fr) Doamne sfinte, începe să se-ncingă treaba (n. trad.) 

— Mai deunăzi le-au tăiat capul la două fete, la Halle, numai 
pentru că cumpăraseră cupoane la negru, le spune Gregor, pipăindu-și 
gitul cu tandreţe. 

— La prețul ăsta... Mai bine mănînci margarină, le spune Micu- 
ţul, trecîndu-l fiorii. 

— Ce aţi zice să mergem să luăm mâîncarea de seară? strigă Porta 
dintr-un tufiș, unde stă pe vine cu pantalonii lăsați. 

— Maiorul n-a pomenit nimic, zice Bătrînul pe gînduri, dar la 
dracu, du-te! 

Micuţul și Gregor au zbughit-o spre camion. 

— Să dea naiba să vă atingeţi de fasolea cu porc înainte de a vă 
întoarce, că vă secer la pămînt, le strigă Porta din tufiș, ștergîndu-se 
cu o frunză lată de castan. 

Recipientul cu mîncare miroase ademenitor. Supa de fasole 
e groasă ca un terci. E și jumătate de bidon de bere și masa noastră 
capătă un iz de petrecere. 

— Nici musafirii la masa de adio nu cred că au parte de ceva 
mai bun ca noi, gindește Porta jovial cu voce tare, aruncîndu-și mîn- 
carea în gură. 

Uitaseră să ne dea și un cuțit, așa că trebuie să trecem halca 
de porc din mînă în mînă și să mușcăm cîte o bucată din ea. Nu e mai 
puţin gustos din cauza asta. 

— Trebuiau să-i tragă și puţin usturoi pe deasupra, continuă 
Porta, servindu-se cu o bucată barosană. 

— Ce bucuros o să fiu cînd se va termina războiul ăsta, spune 
Heide, să putem ieși din nou la manevre ca lumea. 

— Ai tăriţe în loc de creier, strigă Porta scuturind din cap. Cum 
se sfirșește războiul, voi, nătărăilor, ați avea chef să plecaţi în manevre, 
și înainte de a ne dumiri pe ce lume ne aflăm aţi și început un nou 
război, să verificați dacă ceea ce aţi manevrat e bine sau rău? 

— Nuva mai fi alt război, spune Heide cu convingere. Războiul 
nostru mondial va fi ultimul! 

— Şi atunci la ce dracu ne mai folosesc armata și manevrele? 
întreabă Bătrînul nedumerit. 

— Pentru că armata e o necesitate firească, cum sînt și închi- 
sorile și polițiștii, zice Heide gesticulind prin aer. 

— E ceva adevăr în ce spune, admite Gregor, mingîindu-și medi- 
tativ barba. O țară fără armată e ca un bărbat fără boașe! 

— Hai, vrei ceva? îi zice Bătrinul unui funcționar de la Procu- 
ratură, care s-a așezat lingă noi. 

— Nu, mulțumesc, n-am poftă, spune funcţionarul, un om în 
vîrstă. 

— Tu m'emmerdes!!l exclamă Legionarul cu un rîs scurt. Ăstuia 
îi e frică să vadă cum sînt împușcați oamenii! 

— Nici nu e ceva care să-ți placă, admite calm Bătrînul. 

— Toţi cei care strigă și clamează pentru pedeapsa cu moartea 
ar trebui aduși să vadă cu ochii lor cum e să-i iei viața unui om, spune 
Gregor, suflind în mîinile înroșite de frig. 

— La Madrid nu s-a făcut atâta tapaj în privinţa asta, explică Bar- 
celona. I-am pus la zid, pe un rînd lung și le-am tras-o cu un automat 
Schmeisser. Totdeauna de la stînga la dreapta, ca o secerătoare într-un 
lan de grîu. După aceea lotul următor. De martori și de toate astea nici 
nu ne-am sinchisit. Pe unii dintre ei nici măcar nu i-au judecat. 

— Să bem o ceașcă de lapte—elixir, să ne gonească frica asta 
necontrolabilă, spune Porta, rîzind scurt și umplîndu-ne cănile. 

— Aveţi rachiu! se miră funcţionarul. 

— Pot să pariez că e prima ta ieșire la iarbă verde, ride Barce- 
lona. Există întotdeauna trăscăul cuvenit la asemenea petreceri, să-ți 
stingă pîrjolul de pe suflet. 

Porta întinde gamela pentru încă o porție. Stomacul lui pare a 
se întinde văzînd cu ochii. Îşi apropie o bucată zdravănă de carne de 
porc, o mestecă, o înghite și o împinge mai departe cu bere și rachiu. 

— Doamne, cum poţi mînca, îi spune uimit Bătrinul. Unde 
îndeși atîta? 

Porta își curăță lingura cu limba și și-o viră în cizma răsfrintă, 
unde poate să dea lesne de ea dacă i se face foame din nou. 

Se prăvălește pe spate în buruieni, punîndu-și casca sub cap, 
drept pernă. 

— Dă-mi halca aia de porc, îi poruncește el Micuţului. Cum o văd 
mă apucă iarăși chinurile foamei, oftează el. Așa sînt de cînd mă știu. 


[7] (fr) Mi-e cam silă de tine (n. trad.) 

Se ridică de fund și trage o bășină ca tunetul, care le parvine și 
celor de lîngă barăci, unde martorii stau în continuare în picioare și 
îngheață de frig. 

— Ai mâncat vreodată să te saturi de-a binelea? îl întreabă 
Bătrinul, zimbind cu indulgență. 

— Niciodată! Chiar, într-adevăr, niciodată, admite Porta, fără 
să fie măcar nevoie să se gîndească la răspuns. Mereu mai rămîne un 
locșor pentru încă puţin. Acasă, la bătrînul domn Porta, în Bornhol- 
merstrasse, existau două lacăte imense la cămară, pentru a-l ţine la 
distanță pe fiul lui cel mai bun. Pofta mi-a făcut necazuri și la băcanul 
unde lucram. A descoperit că aveam obiceiul să mă servesc cu câte-o 
mostră din toate delicatesele lui. 

Își scoate piculina din cizmă. Vocea de bas a Micuţului i se 
alătură într-un cîntec porcos. 

Capelanul de Stat Major vine furios înspre noi. 

— Vă interzic să mai cîntaţi acest cîntec dezmăţat, ţipă el, cu 
o voce ca o rafală de mitralieră. Nu poţi menţine ordinea, Feldwebel? 

— Ba da, răspunde Bătrînul, continuînd să șadă trîntit în 
buruieni. 

— Ce porcărie oribilă, îngăimă preotul. Vă purtaţi ca niște golani 
de pe stradă! 

— Ceea ce și sîntem, rînjește Porta cu nerușinare. Bornholmer- 
strasse, Moabit! 

— Heyn Hoyerstrasee, Sankt-Pauli? îi ține hangul Micuţul, și 
el obraznic. 

— Îl rog pe părinte să ne mărturisească, suride Porta, lipindu-și 
călcîiele ca pentru poziție de drepţi, deși rămîne șezînd. A fost părin- 
tele vreodată la Cîinele Ghebos din Gendarmenmarkt? Cel mai grozav 
buchet de muieri din tot Berlinul, domnule. 

— Ce importanţă are chestia asta?! scuipă capelanul dezgustat, 
retrăgîndu-se spre ceilalți martori de lingă baracă. 

— Soţia noului comandant e o bucăţică bună, spune Porta, țugu- 
indu-și buzele. 

— Ceva nu e-n regulă cu ea, spune Gregor meditativ. Îi scapără 
ochii după sulă și nu scapă nici un prilej să pună în evidenţă elemen- 
tele cu care a fost dotată. 

— E văduvă de război, afirmă Barcelona. 

— E măritată cu comandantul, îi ripostează cu nedumerire 
Bătrînul. Și ăla mai trăia încă și dimineaţă, cînd am plecat! 

— Oricum e văduva unui Kapitănleutnant care se află pe fundul 
Atlanticului cu submarinul lui, îi informează Barcelona. 

— S-ar putea să o intereseze știința și studiază penisologia, își dă 
Porta cu părerea, rizînd, zgomotos. La început cu marina, apoi armata 
de uscat și cînd Oberstul nostru o să-și ia zborul pentru totdeauna spre 
Walhalla, o să se transfere mai departe, la Luftwaffe sau la SS! 

— Totuși, e o bucăţică de mai mare dragul, spune Gregor, cu 
ochii sticlindu-i de poftă. Lungă-n craci, fundu bombat și țițele sus! 
Nu trebuie să mă roage de două ori. M-aș viri cu moșu' meu în marfa 
asta, cum intră cuţitu-n brînză. 

— Mă tem că ai fi dezamăgit, obiectează Porta, ca unul care a 
văzut multe. Pute de la o poştă a partid și BDME.. Mira-m-aş să n-aibă 
o zvastică montată-n p..., din aia care se învârte invers și vreau să văd 
cu sula aia din afara Partidului care și-ar dori să intre în ea. 

— Fetele cu zvastică nu sînt cele mai rele cînd e să se pună pe 
spate, îl corectează Gregor. Sint educate în școli de mirese, să poată să-l 
aranjeze pe fericitul luptător care se întoarce din războaie cu un drapel 
zdrențuit cu zvastică și un mădular congelat de-a binelea! 

— Școli de mirese? întreabă Bătrinul, plimbîind cuvintele prin 
gură. Chiar există așa ceva? Am crezut că este numai o glumă. 

— Pentru Dumnezeu, omule, strigă Gregor cu indignare. Le învaţă 
pe fetele astea de la BDM toate subtilitățile meseriei ăsteia păcătoase 
și nu sînt primite dacă nu sînt bine pregătite dinainte. De exemplu, le 
înfig o cretă-n cur și le învaţă să scrie cu ea, în timp ce scandează Un 
Reich! Un Popor! Un Fiihrer! Acest exercițiu le face atât de dibace, încât îl 
pot face pe un membru de partid de nouăzeci de ani să-și aducă aminte 
că mai are încă o pereche de boașe smochinite care i se bălăbăne între 
picioarele alea scîrțiite. 

— Am cunoscut odată o contesă care avea o educaţie atit de 
aleasă încît putea să se umecteze numai dacă o mușcai de fund și-i 
umpleai instalația cu șampanie, spune și Westphalianul pe un ton 
liniștit, confidenţial. 

[8] (germ.) BUND DEUTSCHEN MÂDCHEN: Liga fetelor germane. (n. trad,) 

— De-astea sînt și la Cafe Keese, spune Micuţul, dîndu-și impor- 
tanţă. Am întîlnit odată o ducesă autentică acolo, o Hohenzollern. Avea 
obiceiul să se ducă incognito în Reeperbahn și-și zicea Ina von Wein- 
berg. Îi intrase un fix în cap cu opera. De fiecare dată cînd i-o băgai, se 
apuca să răcnească arii din Wagner. Toţi din stabiliment știau cînd o 
primea la găurica ei obosită. 

— Sint modalități cu mult mai exotice, decît să te lași mușcat 
de buci sau să cînți Wagner, rînjește lasciv Porta. După ce am eliberat 
Parisul, am dat peste două bucățele, în față la Cafe de la Paix, care pîn- 
deau, să le pice niscaiva scule de ocupanțţi. Una din ele ţinea morțiș 
să-i vâri în cur un dop de șampanie, cu o coardă de vioară prinsă de 
el. Cînd începea să gifiie te punea să tragi direct de dop. Vă închipuiţi 
cum sălta și zvicnea fundul ăla alei. Nici mai mult, nici mai puțin decît 
Marseillaise la tensiune maximă. 

— Am auzit, continuă Porta, că e și mai bine cu un cui în dopul 
de șampanie. Și încă unul cu floare pătrată, cu crestături, dar, firește, 
chestia asta o poţi pune în practică cu fete care nu au hemoroizi. 

— O găoază poate fi folosită la o mulțime de chestii, rînjește 
Micuţul cu smerenie. Băiatul blănarului evreu David, din Heyn Hoyer- 
strasse, putea să cînte preludiul la Deutschland, Deutschland, iiber alles!” 
din găoază. Dar trebuie că s-a întîmplat după ce ne-am umflat burțile 
cu supă de mazăre. 

— Din cur? întreabă neîncrezător Heide. 

— Bineînţeles, confirmă Micuţul cu mîndrie. Băiatul ăsta ovrei, 
David, putea s-o țină tot într-o bășină, cît voia. Odată, aproape că i-a 
scos din minţi pe polițiștii de la debarcader, plimbîndu-se cu un fluier 
înfipt în cur. l-au arestat pe toţi ventrilocii din Reeperbahn, convinși 
că ei imitau fluieratul poliţiştilor. Întîmplător am ajuns odată la o 
expoziție de pictură și, mergînd pe un culoar mai îngust, unde nu dă 
ovreiul drumul unui vînt năpraznic, de cad toate culorile de pe tablouri! 

— Nevasta mea s-a prostit de tot, spune Westphalianul, scoțind 
o scrisoare. E însărcinată și nu știe de unde s-a pricopsit cu norocul ăsta. 

— Trebuie să știe, ce dracu, spune Heide cu dezgust. Toate feme- 
ile germane știu care este tatăl copiilor lor. 


[9] (germ.) Germania, Germania mai presus de orice—imnul național 
german. (n. trad.) 


128 


Execuția 


— Te pomenești că tu ai venit cu gazul pe țeavă și te-a ames- 
tecat mă-ta într-o găleată găurită, de-ai ieșit așa isteţ, îi ripostează 
Westphalianul iritat. Încearcă să-ți pui curul pe un ferăstrău circular 
și să spui după aia care din dinţi ţi-a sfîrtecat bucile. 

— Nevastă-ta e una d-astea? strimbă Heide din nas cu dispreţ. 

— Sigur că e, zice Westphalianul cu mîndrie. Crezi că m-aș însura 
cu o îngrămădită care să poată juisa cu un băț de mătură? 

— Curînd vine iar Crăciunul, spune Bătrînul ginditotr, și își 
aprinde pipa. O ţine cu greu aprinsă. Mi se pare că a trecut un secol 
de cînd am petrecut Crăciunul acasă, cu Liselotte și puradeii. 

— Poate s-avem parte de un Crăciun tot așa de nemaipomenit 
ca cel de-acum un an, spune Porta plin de speranţă, precis îi trece cuiva 
prin cap vreo trăsnaie. 

— Da, totdeauna se întîmplă ceva de Crăciun, ride Gregor din 
toată inima. N-am să uit niciodată o chestie, cînd eram cu generalul 
meu. N-am petrecut Crăciunul cu el, bineînţeles, Am fost trimis la 
popota Unteroffizier-ilor. Nu m-am plictisit deloc. Tocmai la felul cu 
carne, Feldwebelul Berg, cancelarul-șef al diviziei, și-a scos P-38-ul și și 
l-a pus chiar între ochi ca toată lumea să poată vedea că avea într-adevăr 
de gînd s-o ia pe drumul de veci. Noi, cei aproape de el, am observat că 
scosese încărcătorul. Ce om ghiduș și cancelarul ăla șef. 

— „Rămas bun, camarazi”, a strigat el și și-a smuls cîteva lacrimi 
chioare. „Salutările mele Fiihrerului”, au fost ultimele sale vorbe. Apoi 
am auzit un „poc” și i-a zburat jumătate din faţă, care a aterizat în bra- 
țele mecanicului-șef, ca o mască de carnaval folosită. Feldwebelul Berg 
era proverbial pentru neglijenţa lui. Scosese el încărcătorul, e adevărat, 
însă uitase un glonț pe țeavă și a încurcat-o. Tubul cartușului a aterizat 
în mîncarea mea. N-am să uit niciodată ce față a făcut, exact înainte 
de-a aluneca sub masă. 

— Și de Anul Nou o mai mierlesc unii, se amestecă Micuţul. Ce 
ajun de Anul Nou am aranjat! era cu noi și un mutulică, unul care tăcea 
ca p... în plapumă, și pe ăsta l-au pus să supravegheze magazia de explo- 
zibili. Bijbiind pe-acolo a răsturnat cîteva bombe vechi de semnalizare, 
care arătau ca niște trabuce braziliene. Le aprinzi cu un chibrit, sau 
cu un tăciune. Pe prima a aruncat-o pe fereastră chiar înainte de cină. 

Nu se aprindea ușor, așa că Feldwebelul bucătar i-a dat un trabuc. S-a 
pus pe treabă și a aprins bine următoarea bombă. Peste puţin timp l-a 
apucat damblaua și a început să arunce bombele pe fereastră, de mai 
mare dragul. Apoi lucrurile s-au încurcat cu cetățeanul nostru, așa beat 
cum era deja. Ţigara zboară pe fereastră și bomba îi intră în gură. Toată 
nenorocita aia de popotă era numai sînge și bucăţi de carne. Gogomanul 
cu explozivii stătea acolo clătinîndu-se fără cap, apoi cineva a strigat: 
„La mulţi ani de Anul Now”, și el a căzut pe podea. 

— A fumat atunci ultimul trabuc, nu? comentează Porta laconic 
și își toarnă un rachiu zdravăn. 

Începe să cînte în gura mare, un cîntecel deocheat, fireşte. Mar- 
torilor de lîngă baracă li s-au lungit gîturile ca găinilor care au dat cu 
ochii de uliu. 

Părintele vine val-vîrtej spre noi, dar la jumătatea drumului 
renunţă și se întoarce înapoi. 

E aproape întuneric beznă cînd un Kiibel, urmat de un camion 
și un transportor închis, coboară dealul hodorogind. 

În ariergardă vin trei inși de la Procuratura Militară, într-o 
motocicletă cu ataș. 

— Iată-i că sosesc, spune Porta întinzîndu-și gitul ca o gîscă 
după grăunțe. 

— Să-i ia dracul, bombăne Bătrînul cu obidă, aranjindu-și în 
grabă echipamentul. 

— În picioare! Căștile pe cap, luaţi puştile. Câte trei! Înainte! 
Blestematul ăsta de maior e în stare să ne alerge tot drumul pînă la 
Morellenschlucht! Fii atent la ţinută, Micuţule. 

— Cum arăt? întreabă Micuţul, surprins cu casca pe ceafă. Știu 
că nu sînt arătos, dar nici c-am fost vreodată! 

— Ia-ţi echipamentul și pune-ţi casca pe cap ca lumea, strigă 
Bătrinul supărat. 

Discuţiile dintre martorii de lingă baracă amuţesc. Toţi sînt cu 
privirile ațintite spre vehiculele care au oprit puțin mai încolo, în bălării. 
— Pluton, atenţie! ordonă Bătriînul și îl salută pe maior. 

— Totul în ordine, Feldwebel? 

— În ordine, domnule! 

— Au venit oamenii de la propagandă și cască-guriștii? întreabă 
maiorul, privind spre baracă. 

— Nu domnule maior, nu i-am zărit. 

— Nemernicii, miriie maiorul, scuipînd supărat. Condamnaţii 
sînt acum aici, o să cadă laţi, morţi de frică, dacă-i ținem în așteptare 
lingă sicriele lor. Ce zi afurisită! Tremură în ploaia rece și arată spre 
camion. Reflectoarele sînt acolo, înăuntru. Instalaţi-le, executarea, Fel- 
dwebel! Avem trei de lichidat. 

— Trei? strigă îngrozit Bătrinul. 

— Am spus, trei! Maiorul își dezvăluie dinţii într-un rînjet mârîit. 
Urmează să fie împușcați pe rînd, să nu mai riscăm și să trebuiască să-l 
mai luăm la mînă încă o dată pe vreunul dintre ei. Toţi sînt la stîlpi 
în același timp. E cel mai ușor așa. Procedăm de la stînga la dreapta! 

— Şi împușcăturile de grație? întreabă cu frică Bătrînul. 

Maiorul îl cercetează un moment cu privirea. 

— O simţi în stomac, nu, Feldwebel! Nu-ţi face griji! Mă ocup eu 
de chestia asta. Dumneata comanzi plutonul, fără pauze între comenzi. 
Ţine-te strîns! Să se dea cîte un încărcător pentru fiecare armă, se încarcă 
din nou și se asigură imediat după ce s-a tras prima serie, apoi se ochește 
din nou. Înţeles? 

— Înţeles, domnule, răspunde Bătrânul cu o voce joasă, înghi- 
țindu-și saliva. 

Trei proiectoare puternice sînt îndreptate spre traversele de 
cale ferată folosite drept stilpi de execuţie. 

Maiorul îi aruncă două funii lui Gregor, care urmează să fie cel 
de-al treilea membru al echipei care leagă. 

— Dacă se întîmplă ceva în afara programului normal, spune 
maiorul cu ferocitate, grupul acesta este sub comanda mea. Și dacă vă 
ordon foc, trageţi, indiferent dacă nimeriţi în mutra unui capelan, sau 
a unui general, sau oricine ar fi el. 

Trage aer adînc în piept, își șterge zloata de pe fața brutală și 
se uită din nou spre baracă. Nu se știe niciodată la ce te poţi aștepta 
din partea martorilor. 

Cele două limuzine Mercedes, automobile de lux, cu însem- 
nele comandamentului pe aripi, parchează în bălării. Lumina farurilor 

tremură deasupra autovagonului de tip sanitar. În crepusculul dezolant 
apar trese de generali, cu roșii și alb. 

— Izbăvește-ne Doamne, oftează agitat Bătrinul. 

— Da în ce companie bună sîntem. Pe cine oare expediem în 
excursia cea mai lungă de data asta? 

— Nacht und Nebell0!, răspunse Gregor lugubru. 

Generalii și cei care-i însoțesc conversează cu voce tare, aroma 
țigărilor de foi scumpe e purtată de vînt spre noi. 

Cei de la propagandă fac fotografii. Spectatorii de lîngă baracă 
dispar. Unii dintre ei rid zgomotos. Un Oberst oferă o sticluță plată care 
trece din mînă în mînă. 

Maiorul vine și-i predă Bătrinului patru bucăţi de pînză albă. 

— Acestea sînt reperele, îi spune el abrupt: îndată ce criminalii 
sînt legaţi de stilpi, le atîrni astea în jurul gâtului. 

— Patru sînt? exclamă confuz Bătrinul. 

— Uite-l și pe-al patrulea, rinjește maiorul arătînd cu degetul 
spre un vehicul pentru transportul deţinuţilor, care cobora dealul 
legănîndu-se. 

Bătrinul se face livid. Patru execuţii pentru un pluton, destul 
de dură misiune. 

— Ce vreme diabolică, constată maiorul, uitîndu-se în sus spre 
norii ameninţători și joși. A plouat tot timpul pe-aici? 

— Da, domnule maior. A nins și-a plouat și e încă tot mai frig, 
îi răspunde Bătrînul, privind peste cîmp. 

Maiorul își ridică gulerul peste urechi, încuviințează posac și 
privește spre grupul de la propagandă, care mai face încă fotografii. 

— Dacă n-aş avea eu răspunderea, spune el moale, mi-ar face 
plăcere să vă văd cum îi terminaţi pe porcii ăia. Se uită la ceas și se 
întoarce spre Heide. Acum știți cum să-i „asigurați”? În zece minute îi 
aducem pe actorii principali pe scenă! 

De ce în zece minute, nu ne mai spune. 

Telefonul din baracă sună din nou. 

— Dacă au hotărît să mai trimită, zice Bătrinul cu voce scăzută, 
să-și găsească alt comandant de pluton! 


[10] (germ.) NACHT UND NEBEL: Noapte și ceaţă; formulare argotică pentru 
execuţii secrete. (n. trad.) 

— En avant, marche! Fără prostii! îl previne Legionarul. 

Cu pași mari, maiorul se întoarce de la baracă. 

— Echipa de asigurare, pas de front! comandă el. 

Heide bate un pas de front elegant spre transportul de deținuți 
și se oprește la cei patru pași regulamentari în spatele maiorului. 

Ţine cele două bucăţi de cînepă nouă, în mîna stîngă, așa cum 
scrie la regulament. 

— Ţi se face rău numai cînd îl vezi, spune Gregor cu dispreţ, 
virîndu-și fringhiile sub centură. 

— N-ar trebui să mergem și noi? întreb eu, văzindu-l pe Gregor 
că nu se mișcă din loc. 

— Lasă-l să mai ordone o dată, zice Gregor. Cu cît ne mișcăm 
noi mai lent, cu atât le prelungim viața amăriîţilor ăștia! 

— Nu cred că au de gînd să-ți mulțumească în mod deosebit 
pentru asta. 

— Voi ce dracu faceți? zbiară maiorul cînd se întoarce și con- 
stată că Gregor și cu mine nu ne-am urnit din loc. Credeţi că e ora de 
culcare, nu? Pas alergător! 

Tropăim într-un fel de pas alergător. Duc fringhiile în mîna 
stingă. Nu îndrăznesc să mi le agăț de centură, ca Gregor. 

Maiorul descuie cu o cheie specială ușa din spate a vehicolului. 
Doi Unteroffizieri, gata să tragă, se dau puţin în lături. 

Cei trei deținuți, legaţi unul de altul cu lanțuri stau pe bancheta 
transversală. Podeaua e acoperită cu un strat gros de rumeguș. Pe o 
latură se află trei saci de hîrtie de felul celor folosiți de măcelari pentru 
a împacheta hălcile de carne. 

Ușa se trîntește de vînt și-i prinde degetul maiorului care dă 
drumul unui potop zdravăn de înjurături. 

— Scîrnăvia dracului, bombăne el iritat, răsucindu-i corpul într-o 
parte ca să intre pe ușă. 

Le desface lanțurile celor trei deținuți. 

— Afară! le poruncește el cu glas răgușit, aproape îmbrîncindu-i. 

Cei trei condamnați se prăvălesc de-a berbeleacul din dubă și 
se uită în jurul lor cu groază. Aerul rece și umed le pătrunde pînă la 
oase prin îmbrăcămintea de dril roșie. 

Mi-e greu să mă abțţin să nu vomit. Brusc mi se face dor să fiu 


pe front și departe de toată ipocrizia așa-zisei zone sigure. 
Maiorul îl aduce el însuși pe-al patrulea deţinut. Este un om în 


virstă și livid ca un cadavru. 
Maiorul e politicos și servil. 

— Pe aici, Herr General, îi spune el, arătînd spre stîlpii de execuţie. 

Îl privim pe deţinut cu curiozitate. Să fie executat un general! 

Ne îndreptăm spinarea, respectul pentru un ofițer de un asemenea 


rang înalt este adînc înrădăcinat în noi. 
Heide își umflă pieptul, pune mîna pe umărul celui mai tînăr 


deținut și ţipă cu o voce spartă. 
— Dacă încerci să fugi trag! 


Armează pușca cu zgomot și o flutură. 
— Labagiu smintit, rostește în șoaptă Gregor cu dispreţ. 


Heide îi aruncă o privire răutăcioasă și ridică ușor P-38-ul. Pen- 


tru o clipă îți lasă impresia că are de gînd să-l împuște pe Gregor. 
— Nu puteţi să amâînaţi disensiunea voastră particulară pînă se 


termină treaba asta? le spune unul dintre deținuți cu blindețe. 
Îl recunoaștem. Este Oberstul nostru de pe frontul arctic. 
Heide lasă capul în jos și își pune pistolul în toc. 
Unul lingă altul traversăm iarba udă. 
Ochi curioși ne iscodesc dinspre baracă. Simțim mirosul fumu- 


lui de trabuc. 
Cei de la propagandă își pregătesc aparatele de fotografiat. 
Se înghesuie să găsească o poziţie cît mai bună, împingîndu-se și 


ocărîndu-se. 
Merg alături de un Feldwebel de la Luftwaffe. Gregor și Oberstul 


vin în spatele nostru. 
— Fugiţi, dacă vă ţin puterile, Herr Oberst, îi spune Gregor din- 
du-i ghes cu delicateţe. Fugiţi cît vă ţin picioarele. Sînt numai o sută 


de metri pînă la cireși și nimeni din pluton nu va ţinti să vă doboare! 
— Ai o imaginaţie bogată, Unteroffizier, murmură Oberstul cu 


voce joasă. Să fug ca să ajung unde? 
— Ce căcat împuţit! oftează Gregor, profund mîhnit. Pînă azi 
mi-a plăcut armata, începînd din clipa asta îi dau dracului! De-acw 


înainte care pe care, ori eu, ori ei! 

— Vor fi ei, suride aproape amuzat Oberstul. 

— O să vadă ea, afurisita asta de armată, șuieră Gregor înfuriat, 
lovind cu piciorul un smoc de iarbă care zboară pînă printre martori. 

— Ai oţigară? mă întreabă Feldwebelul de la Luftwaffe. 

Îi aprind una și i-o întind. Îi ofer un pachet. 

— Amabil din partea ta, dar nu mai am timp să-l consum! 

Este strict interzis să le dai ţigări deținuților, dar puţin îmi pasă, 
nici măcar nu mă sinchisesc să mă uit dacă maiorul a observat. Nu 
mă poate pedepsi mai rău decît să-mi dea șase săptămîni la mititica 
și probabil că le voi supravieţui. 

Bătrînul îl vede pe Oberst, vine la el hotărit și îi stringe mîna 
cu fermitate. 

— Mișcaţi-vă mai energic, le strigă maiorul enervat. Să termi- 
năm odată! 

— Măgarul ăsta ar trebui să vină la noi, mîrîie Gregor cu dispreț, 
l-am face ciur rapid. 

— Cu spatele la stîlp! ordonă maiorul dîndu-i un șut la țurloaiele 
Feldwebelului de la Luftwaffe, pentru a-și lipi călcîiele de stilp. 

Îi răsuceşte cu brutalitate braţele Feldwebelului pe după stâlp. 

— Leagă aici, îmi poruncește și mie. 

Vomit, murdărindu-i complet cizmele lustruite impecabil. Sare 
înapoi cu un muget sălbatic. 

— O să le cureţi cu limba, îndată ce sfirșim aici! 

Cu mîinile tremurînde, îi leg braţele Feldwebelului în spatele 
stilpului de execuție. 

— Mai strîns, strigă la mine înfuriat maiorul. Ce nod de băbuţă 
e ăsta? 

Îmi smulge cealaltă funie din miini şi-i leagă el însuși picioarele. 

— Ești cel mai ticălos individ pe care l-am întîlnit vreodată, îi 
spune Feldwebelul cu dispreţ și-l scuipă pe maior drept în față. 

— Ești nebun, omule? ţipă maiorul. Asta o să te coste! Se oprește 
dîndu-și seama că nu-i poate face nimic Feldwebelului. 

— Ştii, ești chiar nostim! îi spune condamnatul cu scîrbă. Mai 
devreme sau mai tîrziu, cineva te va lega și pe tine de stîlp! 

— Vezi, aici greșești, mîrîie maiorul cuprins de turbare. Așa ceva 
se întîmplă numai unor neisprăviţi ca tine. 

Se răsucește pe călcîie și se duce la celălalt stîlp, unde îi ajută 
pe Heide și pe soldatul voluntar, apoi examinează legăturile Oberstului. 
Gregor nu le-a strîns prea tare. E obsedat de ideea că Oberstul va încerca 
să fugă. Maiorul fierbe de mînie și strigă la Gregor. 

De general se ocupă el personal. 

— Cîrpele-ţintă! îi strigă el impacientat Bătrinului. Cîrpele-ţintă, 
omule! 

S-a enervat într-atît încît vrea să le facă el pe toate. 

Îi smulge cîrpele din mîna Bătrânului şi le leagă deţinuţilor de 
gât! 

— Capelan! strigă el spre martori, unde dracu' te-ai dus? 

Capelanul iese din baracă cu pași mărunți, efeminizaţi, cu o 
Biblie în mînă. 

— De ce dracu crezi că te afli tu aici? strigă maiorul, roșu de furie. 

Cuprins de nervozitate, părintele scapă Biblia din mînă, o ridică 
apoi și o șterge. Murmură cîte ceva de nedeslușit, fiecărui deținut în 
parte. Se întoarce după aceea în baracă poticnindu-se ca și cum ar fi 
dorit să se ascundă. 

— Gata, Feldwebel, tună maiorul, deschizîndu-și tocul pistolului. 
— Pluton! Alinierea la dreapta! ordonă Bătriînul răgușit. 

Militarii se aliniază cu zgomot. Micuţului îi cade pușca. Ridică 

din umeri și se scuză zimbind maiorului, care este roșu ca racul. 
— Privirea înainte! Ţintă în picioare! Ochiţi! 

Altă pușcă scapă jos zăngănind și Westphalianul cade lat, cu 
fața-n jos. 

— Ce sobor de fete bătrîne emoționate! îi apostrofează maiorul, 
dușmănos. Moliilor! Fătălăilor! 
— Foc! comandă Bătrinul. 

Detunătura răsună ca un cutremur și zguduie tot 
Morellenschlucht-ul. 

Flash-urile fotografiilor de la propagandă se declanșează cît ai 
clipi, ca niște fulgere micuţe. 

Soldatul voluntar de infanterie cade, rămîinînd agăţat în funii. 
Are pieptul numai sînge. Wesphalianul zace leșinat în ierburi, fără să-l 
bage nimeni în seamă, casca de oţel i-a căzut de pe cap și se umple cu 
apă. 


136 


Execuția 


— Încărcaţi! comandă Bătrînul întorcînd capul de la stilp și 
îndreptindu-și privirea spre cîmp. La ochi arm! 

Reflectoarele sînt dirijate spre stîlpul următor. În lumina puter- 
nică, Feldwebelul de la Luftwaffe e alb ca varul, pînă și culoarea roșie ca 
sîngele, a drilului uniformei sale de pușcărie, pare albă! 

— Foc! 

Puștile se descarcă din nou, cu ecou dinspre lucrările de teren 
de la capătul celălalt. 

Feldwebelul a fost atît de strîns legat încît rămîne în poziție 
verticală, lipit de stîlp. Figura îi e oribilă. Un glonte i-a smuls o parte 
din buza superioară și i-a zdrobit dinţii și gingiile. 

Lumina se aprinde din nou și comanda răsună prin ploaie pen- 
tru a treia oară. 

— Încărcaţi! Luaţi ţinta! 

Fascicolele de lumină se fixează pe Oberst, care se uită cu ochii 
pierduţi ţintă la ele, cu un surîs batjocoritor. În această explozie de 
lumină nu-și putea vedea călăii. 

— Iartă-ne Doamne greșelile noastre, mormăie capelanul, cu 
fățărnicie. 
— Foc! 

Împușcăturile bubuie. 

Oberstul se prăbușește cu capul înainte, rămînînd atîrnat în 
funii, ca o remorcă ruptă. 

Se întunecă și mai tare. Luminile sînt stinse și ploaia se înte- 
țește, vîntul vîrtejește frunzele uscate pe platoul de execuție. 

Micuţul slobozește o înjurătură lungă, pătimașă. 

Maiorul întoarce brusc capul și se uită la el cu asprime. 

Micuţul ridică doar din umeri. 

Ofiţerul de la Procuratură se duce la generalul Wagner și îi zice 
ceva, fără să poată fi auzit de ceilalți. 

Maiorul îi face un semn Bătrînului. 

— 'Ţinta la ochi! comandă Bătrinul. 

Reflectoarele se aprind iarăși. 

Generalul suride mîndru. 

— Foc! cade ca un trăsnet comanda Bătrînului acoperind zgo- 
motul ploii. 

Gurile ţevilor șovăie. Patru la rînd e prea mult. 

Împușcăturile se aud neregulat. 

Generalul ţipă. Nici un foc n-a fost mortal. Doi oameni au leșinat. 

Maiorul zbiară isteric: 

— Foc! Foc! 

Bătrinul se uită prostit la el, incapabil să înțeleagă ceva, nești- 
ind ce să facă. Tot plutonul s-a dus naibii; nu mai știe cum îl cheamă. 

Porta și Micuţul fac stînga-mprejur și se îndepărtează, calmi, cu 
puștile în bandulieră, ca doi vinători de rațe sălbatice în drum spre casă. 

Cîteva fascicule de lumină sfîșie bezna. 

— Închideţi reflectoarele, ţipă cîte unul. 

Un medic de Stat Major sosește în pas alergător. Generalul, rănit 
urît de tot, ţipă de-ţi zdruncină nervii. 

— Faceţi dracului ceva, strigă Barcelona, ieșit din fire. 

Maiorul îl priveşte interzis, e palid ca un mort. Îşi revine își 
smulge din toc pistolul Walther, de culoarea petrolului, aleargă la stîlp 
și-i pune ţeava în ceafă generalului rănit. Nu se aude nici o împușcă- 
tură, numai un clic. 

Pe maior îl apucă ameţeala și se uită țintă la pistol. Ochii lui 
au căpătat o sclipire stranie, chestia asta l-a dat peste cap chiar și pe 
un ofițer ca el, de la Poliția Militară. 

Bătrinul se redresează brusc. 

— Luaţi ţinta! răcnește el înebunit. 

Aproape năuciţi, militarii iau la ochi ținta. 

Stilpul abia se distinge vag în beznă, nimeni nu se mai gîn- 
dește să aprindă reflectoarele. Bătrînul e cu spatele la stilp și cu fața 
spre pluton. 

— Foc! comandă el, cu o voce pătrunzătoare. 

Se aud iarăși împușcăturile, dar în dezordine. 

Maiorul scoate un țipăt prelung și strident și cade la pămînt. 

Printre martori se produce o confuzie nemaipomenită. Un grup 
de ofițeri de Stat Major, cu doi generali în frunte, se năpustesc înainte. 

— Curățaţi armele! Asigurați arm”! Armele la picior! comandă 
Bătrinul cu precizia Feldwebelului instruit. 
Generalii se opresc brusc chiar în fața plutonului. Se uită, la 


138 


Execuția 


început, zăpăciţi la noi și apoi la generalul executat, care atirnă în funii, 

cu pieptul ciur, apoi la maiorul prăbușit într-o baltă de sînge, alături 

de stîlp. Faţa îi e zdrobită și o bucată mare din ceafă i-a zburat aiurea. 
Bătrînul pocnește din călcîie și-și duce mîna la cască: 

— Herr General, ordinul a fost executat! 

— Mulţumesc, mulțumesc, ciripește generalul de infanterie 
năucit, încă nu a priceput exact ce s-a întîmplat. 

Celălalt general se uită din nou la maiorul mort. 

— A fost întru totul greșeala lui! strigă el în defensivă. Conform 
regulamentului este interzis să treci prin fața unui pluton de execuţie. 
Trebuie considerat drept un accident regretabil! 

— Ce facem cu împușcăturile de graţie? întreabă un medic ofițer. 

Apare brusc un Oberstleutnant cu un pistol în mînă. Cu pași 
fermi trece de la un stîlp la altul. De fiecare dată cînd se oprește se 
aude o detunătură crudă. Ultimul e generalul. 

Oberstleutnantul se uită o clipă în jos, spre maior înainte de a-și 
băga pistolul înapoi în toc. 

Doi sanitari sosesc cu sacii de hîrtie la subsuoară. Împing cu 
greutate cadavrele în saci. 

— Daţi-ne o mînă de ajutor! strigă ei iritați spre Porta și Micuţul, 
care stau de vorbă cu cei doi pionieri, lîngă cel mai apropiat camion. 

— Nu-i treaba noastră, îi refuză Porta tăios, nu sîntem gunoieri. 

— Găozarilor, le strigă sanitarii. 

— Vreţi să vă încercaţi norocul? întreabă Porta, tăind pachetul 
de cărți în patru în fața pionierilor. 

Unul pune jos cu prudenţă cinci mărci, iar celălalt două mărci. 

— Ce dracu? strigă Porta cu dispreț, credeţi că facem un tabinet 
la șezătoare, sau așa ceva? Nici un pariu sub o sumă serioasă! 

— Trebuie să fii scrîntit, îi răspunde unul dintre ei, dar întinde 
totuși o bancnotă de o sută de mărci. 

Porta întoarce pachetul de cărți rămase. 

— Vezi, îi rînjește Porta pionierului cînd acesta cîștigă. Simplu, 
nu? și-i împinge în față două sute de mărci. 

După ce aceștia au cîștigat patru miîini la rînd, Porta le suge- 
rează să pună totul în pot. 

— Cinci sute la unu, spune el cu un rînjet fariseic. 

Dar pionierii nu se încumetă. Pun jos patru sute de mărci și 
cîștigă iarăși. 

— Acum vă pare rău, nu? le zice Micuţul cu viclenie, lovind ușor 
cu palma o bancnotă de o sută. 

— Foarte adevărat, să fiu al dracului, se hotărăște unul dintre ei 
dezamăgit aruncînd în pot tot ce avea. Mult mai mult decât cîștigase. 

— Mergi și tu, nu? îl întreabă Micuţul pe celălalt, dîndu-i un 
ghiont. 

Acesta încuviințează, posomorit, și-și golește buzunarele în pot. 

— Dar tu ce faci? îl chestionează el pe Micuţul, îndreptindu-și 
ochii spre el. 

— Parcă nu-mi vine, spune Micuţul depunînd o sută de mărci. 

Porta întoarce pachetul: as și pici. 

Pionierii au un zece și un cinci. Micuţul are un popă. 

— Ăsta e jocul, oftează Porta, și mîna greblă i se făcu, adunînd 
banii. De ce n-aţi mers la mîna de dinainte? Aţi fi fost acum oameni 
cu lovele. La bună vedere, deocamdată! le spune el îndreptiîndu-se spre 
celălalt camion, în care se urcă de-a valma plutonul. 

Sanitarii aruncă și ultimul cadavru în duba pușcăriei, ușile se 
trîntesc cu zgomot și în scurt timp vehiculele au și dispărut dincolo 
de deal. 

Cum ajungem înapoi la cazarmă ni se dă rachiu și o raţie spe- 
cială de mîncare. 

Mecanicul-șef Wolf ne face o vizită. Cu obișnuitele lui gesturi 
grandomane, de mare boss, își aprinde un trabuc uriaș și ne suflă fumul 
în nas. 

— Mi-aș fi dorit să-ți stingem ţie luminarea astăzi, îi spune Porta 
pe un ton amical. Ţi-aș fi trimis personal fuduliile la plimbare! 

— V-a intrat frica-n oase, ei? rînjește Wolf cu dușmănie. Și mie, 
să fi fost în cizmele voastre. Parcă aveţi toți numai tărîțe în căpăținile 
alea. Probabil că nu v-aţi dat seama că sînteți în căcat pină-n gât. Cînd 
s-o termina războiul ăsta și-o să se regleze conturile, mai mult ca sigur 
că o s-o sfirșiți toți cu cîte-un glonţ în diblă! 

— Ce vrei să spui cu asta? îl întreabă Bătrînul tăios. Cine o să 
vrea să ne împuște? 

— Poate yankeii, rînjește Wolf vesel, ca să nu mai vorbim de Ivan! 

— Tacă-ţi fleanca, nătărău ticălos, ai o imaginaţie de șobolan 
bolnav! îi strigă Porta. 

— Măgarii ăia fac și ei același lucru! protestează Gregor cu mînie. 

— Sigur că fac, suride Wolf satanic, dar cine o să le-o spună, după 
ce vor fi cîștigat războiul. Cîștigătorii sînt totdeauna pe bune! Pierză- 
torii se aleg cu capătul mînjit de căcat al bățului! Așteaptă de vezi! O 
să-ți reteze boașele din rădăcină pentru că n-ai refuzat să îndeplinești 
această execuţie. 

— Nu vor putea face așa ceva, protestează Micuţul cu tărie. Curios 
aș fi unde eram acum, dacă i-aș fi spus maiorului că nu trag. 

— Te-ar fi împușcat, îi rînjește Wolf încîntat. 

— Cealaltă parte știe și ea asta, spune tulburat Barcelona, cutre- 
murîndu-se deja la gîndul păcii care se preschimba dintr-o speranţă 
mult jinduită într-o teribilă amenințare. 

— Sigur că știu și ei, răspunde Wolf cu malițiozitate dezvelin- 
du-și dinţii puternici, bine întreținuţi, într-un zimbet larg, însă n-o să-i 
preocupe asta. Trebuie să fie cineva pe care să se răzbune, și jigodiile 
de prisos ca voi sînt taman potrivite pentru așa ceva. 

— Nu sînt ei chiar așa, protestează Gregor cu privirile înfricoșate. 

— Ai ascultat radioul inamicului? suride Wolf, în temă. Dacă da, 
atunci mai bine te-ai ruga la Dumnezeu să dureze războiul o sută de ani! 

— Trebuie să fie nebuni! spune și Bătrînul cu îngrijorare. 

— Nu mai mult decît sîntem noi. Wolf ride de se prăpădește. Zău, 
mă bucur că n-am fost și eu gide, Cristoase Atotputernice! Însă, dacă asta 
e o consolare pentru voi, fiilor, voi fi prezent cînd vă vor împușca! O să 
mi se rupă inima după voi, dar n-o să-mi pretindeți acum să sufăr și un 
colaps cînd vă vor expedia în Valhalla, cu douăsprezece găuri în corp! 

— Se pare că trebuie să facem tot ce ne stă în putință să cîști- 
găm acest război afurisit, zice Barcelona cu un aer giînditor, împingînd 
mîncarea în lături. 

I-a pierit pofta cu totul. 

— Din ziua nenorocită în care m-am născut, am tot avut un 
soi de intuiție că viața este pe cît de absurdă pe atît de crudă, spune 
Micuţul cu convingere. 

Cere bere și rachiu și-i promite caporalului de la cantină o bătaie 
zdravănă dacă nu le aduce în doi timpi și trei mișcări. 

Ne înecăm frica în porţii de bere și votcă, apoi începem să ames- 
tecăm vin roșu cu bere, ca să ajungem mai repede la liman. 

E tîrziu cînd plecăm. Traversăm platoul cazărmii cîntînd. 

Micuţul ne conduce, behăind cu vocea de bas cea mai îmbibată 
de bere care s-a putut auzi vreodată. Cîntăm numai măscări, firește. 

Din ordinul OKW delincventul a fost împușcat la data 

de 27/12/1944, orele 06:55. A fost plătită suma de 100 de 
mărci ale Reichului doamnei Vera Bladel pentru asistență 
acordată în timpul arestului. 


Reinold, Maior, 
Geheime Feldpolizei 


Evadarea 


Doi sanitari țin ferm corpul plin de sînge pe masă, 
și apasă un tampon de prim ajutor pe gură, pentru a-i 
înăbuși țipetele. Toate anestezicele s-au isprăvit de mult. 
Infirmiera rusoaică îi pune-n mînă doctorului de Stat Major 
instrumentele chirurgicale. 

— Ține bine piciorul, ordonă el cu o voce dogită. 

Imediat după aceea piciorul amputat este aruncat peste 
un maldăr de alte mădulare tăiate. 

— Mort, confirmă Feldwebelul medical, și-și ridică 
privirea spre doctorul livid ca un cadavru, care face o mișcare 
scurtă cu mîna. Soldatul mort, aparținind corpului de blindate, 
este aruncat ca un sac de gunoi peste o grămadă de trupuri, 
mîine dis-de-dimineaţă vor fi înmormîntate într-o groapă 
comună printre brazi. 

O coloană de ambulanţă se oprește în faţa colhozului, 
care a fost transformat într-un punct principal de prim-ajutor. 
O duhoare oribilă, ca cea emanată de un abator, învăluie 
ambulanţele. Soldaţii care gem sînt tirîţi în colhoz. Un sanitar 
îi selecționează. Cazurile fără speranţă sînt împinse de-o 
parte, ceilalți sînt transportaţi în camera de operaţie, însă 
majoritatea lor sînt fără speranță. 


In cursul nopții majoritatea deţinuţilor, atît cei roșii, cât și cei 


verzi, sint scoși din celule și duși în marș, în șiruri lungi. 


Sint numărați iarăși, pentru nu știu a cîta oară. Gardienii mili- 


tari se isterizează tot mai mult cînd numărul nu coincide cu registrele. 
— Crezi că ne seceră la pămînt, așa cum sîntem, în șiruri? îl 
întreabă în șoaptă un Unteroffizier pe bărbatul de alături. 


Nu răspunde nimeni, nu știe nimeni. Toţi se gîndesc cu spaimă 


la ce-i mai rău. 

Din toate părțile închisorii uriașe curg valuri de deținuți, mînați 
cu ordine răstite, al căror ecou ricoșează înapoi din ziduri. După o noapte 
lungă de așteptare nervoasă sînt duși în pas alergător la magazia regi- 
mentară, unde li se aruncă o uniformă murdară, fără însemne pe ea. 

Un Unterfeldwebel degradat rinjește sarcastic, arătînd trei găuri 
cîrpite grosolan. 

— Fostul posesor a aiurit subit, afirmă el pe un ton sec. 

— Batalionul de pedeapsă, murmură un fost Oberfeldwebel în 
dril verde, pe cînd acceptă o uniformă cu pete mari de sînge. 

— Batalionul morţii, îl corectează un fost Artileriewachtmeister 
în stacojiu. Unitatea de gropari din prima linie a frontului. Cei pe care 
nu-i doboară Ivan sînt împușcați ca pretext de distracţie, în glumă! 

— În glumă? întreabă un Leutnant în verde, mijindu-și ochii. 

— Cum am spus, ca să se distreze, răspunde artileristul. În hârtii 
se scrie „impușcat în tentativa de evadare”, bineînţeles! 

— Cei trei băieţi care au evadat au fost aduși înapoi de „dulăi' 
ieri, explică un Feldwebel de Stat Major, făcînd un semn de-a curmezi- 
șul cu degetul la gît. Au fost răstigniți pe gard noaptea trecută. După o 
pauză scurtă continuă: Cuie bătute-n miîini și în glezne și au fost lăsați 
agăţaţi acolo să se ciorovăie care dintre ei e Isus și care sînt tilharii! 

— E adevărat? întreabă Oberstleutnantul, care a scăpat ca prin 
urechile acului să nu fie condamnat la moarte. 

— I-am văzut cu ochii mei, răspunde Feldwebelul de Stat Major 
cu un ris sec. Ne-au obligat să mărșăluim prin fața lor, cîntînd Edelweiss. 
A fost suficient ca să ne piară pofta, de a încerca așa ceva. 

— Răstignirea lor e motivul că ne aflăm acum aici, spune un 
ofițer SS în stacojiu. Cineva i-a transmis chestia asta micuţului doc- 
tor și lui nu-i place, știe el cum va fi folosită dacă ajunge la Londra. E 
nitroglicerină pentru propagandă! Pînă și Reichsfiihrerul SS a trebuit să 
ia poziție de drepți în fața doctorașului schilod. Cei ce i-au crucificat 
au fost împușcați azi dimineaţă și sintem mutaţi în mare viteză, ca 
să poată ei invita o comisie neutră să inspecteze locul. Vor deschide 
ușile și le vor arăta că nimeni nu e răstignit aici. Minciuni, toate numai 
minciuni, va spune doctorul. 

— Ferește-ne Doamne pe noi, murmură Leutnantul în roșu aprins. 
Cum se vor sfirși toate astea? 


i] 

— Prin pieirea definitivă a Reichului de o mie de ani, răspunde 
Feldwebelul de Stat Major cu convingere. Însă nici unul dintre noi nu 
va trăi să vadă acest lucru. Ne vor termina la douăsprezece fără cinci 
minute și nici măcar nu se sinchisesc să o ascundă. 

— De ce nu evadezi? îl întrebă un Gefreiter cu faţă de șobolan. 

— Încearcă tu, rînjeşte Feldwebelul de Stat Major, măsurîndu-l 
cu dispreţ din cap pînă-n tălpi. 

— Tacă-ţi gura, păduche murdar, ţipă un gardian Unteroffizier, 
aruncînd cu un balot de echipament într-un fost Oberst. 

— Curînd o să taci pentru totdeauna și în vecii vecilor, amin, 
rînjește diabolic Feldwebelul de armurerie, lovindu-l pe un fost maior 
în stomac. Ascultaţi-mă pe mine, nulităților, de-acum în paisprezece 
zile fundurile vă vor fi la fel de reci ca boașele unui urs polar mort. 

Personalul permanent nechează satisfăcut, nu pentru că sînt 
neapărat oameni răi, ci pur și simplu fiindcă sînt bucuroși că au un 
serviciu într-un loc sigur, aici, la magazie. 

— Toţi urmează să fiți lichidaţi, afirmă un Obergefreiter miro- 
sind a bere, lovindu-l cu piciorul pe cel mai apropiat deţinut, un om 
bătrîn cu părul alb. Ce căcăstori ambulante aţi mai fost și voi înainte 
de a ajunge aici? 

— Herr Obergefreiter, domnule, am fost general-maior! 

— L-ai auzit? urlă un Obergefreiter gras, entuziasmat. A fost, 
ține-mă Doamne, general-maior! Și acuma ești pur și simplu un căcă- 
cios de soldat de rînd, băiete, așa că plimbă ursul și du-te și te împușcă 
pentru Fiihrer, VolR und Vaterland! 

— Tunica mea e prea mică, protestă un fost Rittmeister de undeva 
de lingă fereastră. 

— Mai redu din raţia ta următoarele trei săptămîni, îi recomandă 
Feldwebelul magazioner, atunci o să încapi în ea! 

— N-o să mai trăiască atât, rinjește Obergefreiterul cel gras. Va fi 
deja de mult în Valhalla, călare pe o gloabă chioară. 

Rittmeisterul îşi suge burta în disperare și reușește cu mare gre- 
utate să-și încheie nasturii la tunică. Însă are ghinionul, nefericitul, 
să-și piardă doi bumbi în cursul operaţiei și să pice taman în ghearele 
ofițerului de serviciu, cu ei lipsă. 

— Dracu să te ia, omule! ţipă tînărul Leutnant. Ce-i cu tine, băi 
ăsta fără-nasturi, alergi de colo-colo, aproape gol, că și unui ajutor de 
polițist orb i-ar fi rușine. Scoate aerul din el, îi ordonă unui gradat de 
serviciu. 

După douăzeci de minute bătrînul Rittmeister cade mort de 
apoplexie. 

În cursul zilei unitatea, îmbrăcată în uniforme noi, e dusă la 
gara Stettin și încuiată în două antreprize mari din imediata apropiere 
a gării de mărfuri. 

Un Sturmbannfiihrer SS, cu capul de mort al Diviziei T brodat 
pe petlițele negre, le spune că vor fi împușcați mortal, fără milă, dacă 
fac cea mai mică încercare de evadare. 

Puțin mai tîrziu, toți realizează încotro se îndreaptă călătoria lor. 
Brigada specială SS Dirlewanger, cea mai infamă și înspăimâîntătoare 
unitate militară care a existat vreodată. Comandantul ei, SS-Brigade- 
fiihrer Dirlewanger, un fost criminal sexual, a fost scos din închisoare 
și i s-a încredințat comanda acestei unități a morţii, care a operat mai 
mult în Polonia și în Ucraina, în circumstanţe atît de grele, încât sînt 
complet imposibil de descris. 

Un cordon de gardieni SD, înarmaţi pînă-n dinţi, au înconjurat 
antrepozitele. Din cînd în cînd rafalele dușmănoase ale mitralierelor 
răpăie înspre gara de mărfuri. 

Imediat după ce orologiul din turn a bătut ora patru, se aude 
semnalul alarmei aeriene și mai multe bombe cad aproape de zona 
căii ferate. 

— Să mergem în pivniţă! strigă ca un isteric un fost Feldwebel, 
sau vreţi să fim măcelăriți aici? 

— De ce nu? rînjește un gardian, rotindu-și automatul într-un 
mod care nu lăsa nici un dubiu. Un porc ca tine nu merită altceva mai 
bun! Este un soldat foarte tînăr, soiul cel mai periculos, mai ales pen- 
tru deținuți. Culcat pe spate, balegă ce ești. Și pune-ți mîinile de hoț 
sub ceafă! Dacă te miști un milimetru îţi zbor gunoiul din căpățină! 

Feldwebelul se conformează ordinului, convins că tînărul huligan 
va fi chiar foarte fericit să-și pună în aplicare amenințarea. 

Oberstleutnantul Wisling își aruncă un ochi spre vecinul lui, un 
medic militar de Stat Major degradat. 

— Ce-ar fi să fugim? îi șoptește el, fără să-și miște buzele. 

— Cum am putea? îi răspunde medicul, privind ţintă drept în 
față. Încearcă numai să ieşi pe uşă și poţi să-ţi iei adio de la evadare, 
înainte de a face doi pași! 

— Nu folosim ușa, îi șoptește Wisling. Așteptăm pînă se urnește 
transportul. 

Doctorul Menckel trage adînc aer în piept. 

— Nici o șansă. Însă dacă e s-o facem cât de cât, atunci aici e 
momentul, la Berlin. 

— Ai dreptate! Dacă ajungem la Dirlewanger Brigade orice eva- 
dare va fi imposibilă, spune Wisling. Acolo nu putem nici măcar dezerta, 
partizanii termină iute cu oricine vine de la brigada morţii Dirlewanger. 

— Alinierea! zbiară un Feldwebel cu o voce sonoră, deschizînd 
ușa grea. Pas alergător, păcătoșilor! Mișcaţi-vă lepădăturilor! 

Cei care-i sînt în apropiere se aleg cu o lovitură cu patul armei. 

Unteroffizierii hărțuie și nu slăbesc din ochi coloana de cîte trei, 
numărînd de mama focului. Ca să fie mai ușor au fost alcătuite trei 
companii însă, ca de obicei, efectivul nu coincide cu răbojul. Acum au 
ieșit doi în plus. Apoi lipsesc doi. 

Sturmbannfiihrerul SS din Divizia T e numai foc și pară, și înjură 
virtos. Deţinuţii care-i ies în cale sînt doborîţi cu brutalitate la pămînt. 

Puțin mai încolo face manevre și fluieră o locomotivă, care trage 
după ea un tren lung cu vagoane pentru vite. Intrările sînt blocate cu 
sîirmă ghimpată groasă. Prin ușile deschise se poate vedea podeaua 
vagoanelor, acoperită cu un strat subțire de paie, sînt vagoane carac- 
teristice noii epoci, pentru transportul deținuților. Pină și caii sînt 
transportaţi în condiții mai civilizate. 

— Cred că e trenul nostru, murmură un Feldwebel de Stat Major 
cu un rînjet de cap de mort. 

— Câte cincizeci într-un vagon, comandă ofițerul SS, arătiînd cu 
mîna spre vagoanele de vite. 

Unteroffizierii bifează oamenii. Primul lot e deja în drum spre 
șină, sub supravegherea ţevilor automatelor. 

— Acolo-i șansa noastră, șoptește Wisling indicînd cu prudenţă 
spre un gard din dreapta antrepozitului. E vorba de un salt de vreo doi 

metri. Apoi sîntem la adăpost. Hai, îi șuieră el împineîndu-l brutal 
pe doctor, în momentul în care cei doi gardieni o iau înapoi, de lîngă 
turnul de apă. 

Plonjează fulgerător la sol și se tîrăsc sub antrepozit. 

— Al naibii de rapid gîndit! exclamă Obergefreiterul corpolent cu 
fața plină de cicatrice. O să plătiți totuși cu viața cînd o să vă prindă! 

Însă ei nu-l mai aud, cu o viteză amenințătoare traversează 
grămezile de cărbune și se strecoară sub un tren în manevră. Menckel 
se împiedică, dar Wisling îl trage înapoi, înainte ca roţile să-l reteze 
în două. 

Un manevrant de vagoane se uită în jos la ei, din cabina pentru 
frine, legănînd o lampă într-o parte și alta. Roțile scrișnesc și schelă- 
lăie. Trenul se oprește cu un huruit asurzitor și începe să dea înapoi. 
Imediat trece și locomotiva, și cei doi dispar în picla deasă. 

— Sîntem salvaţi, spune doctorul în șoaptă, cu sufletul la gură. 
Doamne Dumnezeule! Sîntem salvaţi! 

— Nu încă, murmură Wisling, începînd să alerge spre canal. 

Se aud ordine răstite nu departe, la spatele lor. Amîndoi înţe- 
penesc de frica ce le-a intrat în oase. Carnivorii ăia setoși de sînge sînt 
deja pe urmele lor. 

Se aud comenzi în beznă. Un Mpi răpăie în dușmănie două 
rafale scurte. Forme fantomatice zoresc pe lingă șirurile de mărfare. 

— Repede, gifiie Wisling, apucîndu-l pe Menckel de braţ. 

Sar peste o portiţă și se furișează pe lingă pasajul subteran de 
cap de linie. Cîțiva lucrători feroviari se uită curioși la ei. Cineva strigă 
ceva din clădirea gării, dar cînd apare un expres duduind își dau seama 
că au fost numai preveniţi să elibereze linia pentru a nu fi călcaţi de 
roţile trenului, care mergea foarte repede. 

— Ăsta ar fi fost trenul cel mai potrivit, pentru noi, spune Wisling 
cu un zimbet trist, arătînd spre destinaţia înscrisă pe tăblițele vagoa- 
nelor: BERLIN—WARNEMUNDE—KOPENHAGEN. De la Copenhaga 
pînă în Suedia nu-i decît o aruncătură de băț. 

— Suedezii ne-ar considera dezertori și ne-ar trimite înapoi, 
zice Menckel sumbru. 

— Le-am putea spune că sîntem evrei, gîndește Wisling optimist 
și cu voce tare. Așa fac mulți. Pe evrei nu-i returnează. 

După ce dau colțul, la placa turnantă dublă, zăresc o santinelă 
SS sprijinită de ușa unui depozit. 

— Ăsta-i omul nostru, rostește Wisling cu o voce dură, apucînd 
o bucată de șină, dintr-un morman de deșeuri metalice. 

Santinela pare că aproape a ațipit pe picioare, cu gulerul ridi- 
cat în jurul urechilor. Tremură și se cufundă mai adînc în manta. E o 
noapte friguroasă și ploioasă. 

Scînteierea unei țigări în căușul mâinii sale îl dezvăluie. De fie- 
care dată cînd trage un fum se întoarce cu capul spre un colț, pentru 
ca scînteierea acesteia să nu-l trădeze oricui s-ar furișa prin apropiere 
ca să controleze santinelele. 

La adăpostul întunericului dens, Wisling se strecoară fără zgo- 
mot cît mai aproape de militar. 

Din cealaltă parte Menckel vine în vîrful picioarelor cu un lemn 
în mînă, ca un ciomag. În timp ce santinela se întoarce din nou spre 
ușă și ţigara scînteiază mai puternic, Wisling coboară șina de oțel cu 
toată puterea lui. 

Soldatul SS se prăbușește instantaneu cu țeasta zdrobită. Nu 
mai scoate nici un sunet. Ucis pe loc. Ţigara se rostogolește de-a lungul 
zidului și vintul o împrăștie peste șine, unde se stinge sfirîind într-o 
băltoacă, 

— Dumnezeu să ne păzească, murmură Menckel trăgînd man- 
taua de pe figura mortului și dînd la iveală chipul unui băiat de vreo 
optsprezece ani. Ce timpuri trăim! 

— Ne-ar fi împușcat pe loc dacă ne vedea el primul, îi răspunde 
Wisling brutal. 

Menckel își pune mantaua pe el, și casca de oțel. Wisling îi ia 
vestonul și își încinge centura de care atirnă un pistol 08. 

Menckel își aruncă Mpi-ul pe umăr, absenţa centurii nu se prea 
observă. Uneori soldaţii poartă mantaua slobodă, peste uniformă, înde- 
osebi cînd plouă, ca în noaptea asta. 

— O să dăm de dracu' cînd îl vor găsi, spuse Wisling nervos. O 
să se declanșeze imediat o alarmă îndrăcită! 

— N-ar fi mai bine să-l aruncăm în canal? sugerează Menckel, 
înfiorindu-se. O să creadă eventual că a dezertat. Pot trece zile pînă să 
apară la vreo ecluză. Sînt atîtea corpuri care plutesc aiurea chiar acum. 

Îl apucă unul de cap, celălalt de picioare, îl balansează de cîteva 
ori ca pe un sac și-l lansează în apele mocirloase ale canalului, unde 
dispare cu o bufnitură răsunătoare. 

— Am prieteni aici, în Berlin, spune Menckel, pe cînd traver- 
sau Uhlandsstrasse. Am putea să ne ascundem la ei și să ne procurăm 
haine civile, înainte de a ne continua fuga. 

— Da, avem nevoie de haine civile mai mult decât de orice altceva, 
confirmă Wisling. Uniformele nu sînt bune la nimic cînd ești urmărit. 

Avertismentele de atac aerian încep din nou să mugească. Chiar 
înainte de a termina să mai sune, artileria antiaeriană intră în acțiune 
și fascicole de lumină neastîmpărate traversează cerul întunecat. 

Un supraveghetor de la apărarea locală strigă la ei cu o voce 
aspră, dar devine servil la vederea uniformelor SS. 

Casele sînt zguduite de explozii și flăcările galben-roșii se 
ridică spre cer ca niște limbi de foc. O pompă de incendiu duduie pe 
strada întunecoasă, pustie. Un zid întreg se prăbușește de-a curmezi- 
șul drumului. 

Un snop de bombe cade pe strada învecinată, împroșcînd foc 
peste ziduri. 

— Fosfor, confirmă Wisling acoperindu-și ochii. 

Lîngă Liineburgerstrasse, o amfibie cu patru polițiști militari 
dă colţul. Văpăile de fosfor se reflectă din insignele lor strălucitoare 
de vinători de capete. 

Wisling aleargă ușor într-un intrînd de casă, trăgîndu-l pe Men- 
ckel după el. Își armează automatele, deplin hotărâți să tragă în tot ce 
le stă în cale, dacă va fi cazul. Capturarea lor înseamnă indubitabil 
moartea și, după toate probabilitățile, o moarte brutală și groaznică. 

Motorul amfibiei toarce ca o pisică răsfăţată și se apropie încet, 
din ce în ce mai mult. Reflectorul ei iscodește pereţii caselor, scărilor 
pivnițelor, porților intrărilor în clădiri. MP-iștii știu unde să-și caute 
prada. 

Ţinîndu-și respirația și cu armele pregătite, Wisling și Menckel 
se lipesc de zidul înnegrit de funingine, cu privirea îngrozită ațintită 
spre amfibia care s-a oprit exact în fața intrării în care se ascund ei. 

Unul dintre „copoi” își leagănă cizmele peste una din uși. 

Mantaua cenușie îi lucește de apă. Îşi armează Mpi-ul zgomotos, aprinde 
lanterna de teren de la piept și a ajuns deja la jumătatea distanţei spre 
poartă, cînd un ordin răstit îl întoarce din drum. Dintr-un salt e înapoi 
în amfibia care întoarce pe loc și cu motorul zbîrnîind gonește înapoi 
înspre Liinebiirgerstrasse. 

Un Mpi latră prelung și dușmănos. Printre casele învăluite în 
beznă se aude ecoul unui țipăt. Cîteva ordine scurte, sonore, un hohot 
de ris puternic, de om satisfăcut, și totul reintră în tăcere. 

O ploaie de bombe cade peste Charlottenburg. Fosforul împroșcă 
flăcări spre cer. Ca niște stafii, ruinele aruncă umbre lungi în lumina 
crudă a văpăilor. 

Staţia de autobuz acoperită din Litzenburger Platz este aruncată 
sus de tot în aer, unde pendulează pe virful unei limbi de foc, iar două 
trupuri omenești, cuprinse de flăcări, sînt azvirlite violent din chioș- 
cul de control al circulaţiei, în timp ce rămășițele acestuia se pogoară, 
într-o ploaie de mortar pulverizat, înapoi la pămînt. 

Un birou navighează prin aer, complet intact și se sfărimă în 
bucățele pe Podul Hercule. Un telefon roșu zboară mai departe. Pelerina 
neagră a unui dirijor alunecă pe stradă și aterizează, ușoară ca o pasăre, 
în apele de smoală ale canalului Landewehr. Liinebiirgerstrasse, unde 
Wisling și Menckel stau ascunși, este năpădită de un covor de bombe. 

Șuieratul penetrant al aripioarelor lor stabilizatoare le ajunge 
pînă în măduva oaselor. 

— Să ieşim de-aici, gifiie Menckel. Dacă mai răminem, sîntem 
pierduţi! 

Deplasîndu-se cît pot de repede, ajung la podul peste Spree din 
Helgoland-Ufer. O torpilă aeriană le cade chiar în față și aruncă în aer 
un șir întreg de case. 

Prin zgomotul puternic al exploziilor se poate auzi șuieratul 
strident, discordant, al bombelor incendiare. În faza finală produc un 
sunet ca acela al unei cutii de tablă, plină cu vopsea, care izbește o 
suprafaţă de beton. 

În câteva secunde, toată strada este cuprinsă de flăcări. Fosforul 
se scurge și pătrunde în pivnițe. Îngroziţi, oamenii aleargă arzînd prin 
noapte, intră direct în marea de foc, sfîriie și se chircesc, transformîn- 
du-se în caricaturi umane carbonizate. 

Deasupra orașului învăpăiat, huruie, la înălțime, bombardierele 
grele Wellington. Piloții tineri care le conduc lucrează ca niște automate, 
descărcîndu-și încărcăturile aducătoare de moarte. Nici unul dintre 
ei nu se gîndește măcar o clipă la ce se întîmplă acolo jos, în orașul 
camuflat, în care mii de ființe umane ard de vii și mor, abia așteaptă 
să ajungă înapoi la baze, undeva prin Scoţia, unde îi așteaptă costița 
și ouăle și o ceașcă bună de ceai. 

Abia și-a lansat încărcătura primul val de bombardiere și și-au 
întors boturile spre nord, că un nou val de avioane Wellington apare din 
nord-vest și peste Berlin se așterne iarăși un covor de bombe. Servanții 
de la tunurile antiaeriene sînt băieţi de cincisprezece-șaisprezece ani, 
stau pe poziții pînă cad jos, sau pînă ce schijele bombelor brizante sau 
incendiare le pun capăt zilelor. 

Regina armelor, antiaeriana de 88 cm, bubuie încontinuu. Un 
atac în adincime amuţește cele patru baterii antiaeriene de lingă 
Grădina Zoologică. Nu mai rămîne nimic din ele. Sînt făcute una cu 
pămîntul. Cu cîteva momente în urmă scuipau proiectile după pro- 
iectile, în mod sfidător. În locul în care se aflau pîrjolește acum un foc 
imens de fosfor, înghițind totul. 

O patrulă SD, care se întoarce din misiune, este aruncată în aer 
și dispare în cuptor. 

Un bătrîn cu proteze la ambele picioare zace sub un pod și 
privește toată scena aceasta teribilă printr-o crăpătură în beton. Cînd 
este găsit, dogoarea l-a topit, l-a redus la dimensiunile unei maimuțe, 
n-a mai rămas nimic din picioarele lui artificiale. Îl aruncă şi pe el 
deasupra, în furgonul de cadavre, în compania altor mumii zbîrcite, 
așa cum se face în fiecare dimineaţă la Berlin. 

— Asta ne așteaptă și pe noi în curînd, murmură Menckel cu glas 
răgușit, croindu-și loc cu greutate printr-o ruină pe jumătate prăbușită. 

Zăresc o patrulă SD la capătul îndepărtat al străzii, strecurîn- 
du-se pe lîngă zidurile caselor, în căutarea victimelor. 

— Pe unde dracu au luat-o? șoptește Wisling furios. 

Patrula a dispărut de parcă ar fi înghiţit-o pămîntul. 

— Cred că sînt în dreptul porţii ăleia și sînt cu ochii pe noi spune 
Menckel, lipindu-se, zdravăn de zid. 

— Dacă traversează strada și vin spre noi, deschidem focul, zice 
Wisling, lăsîndu-se pe genunchi. E o nișă strimtă în zid în care poate 
să se bage. 

— N-o să reușim niciodată, bolborosește Menckel, cu Mpi-ul 
gata pregătit. 

— Cred că ar trebui să ridicăm mîinile și să-i lăsăm să ne spîn- 
zure de cel mai apropiat stilp de felinar, mormăie Wisling în batjocură. 
Băieții ăștia n-o să ne acorde nici o șansă. Pun o singură întrebare: 
Actele! Și dacă n-ai nici unul, ţi-o trag în ceafă sau te trezești atiîrniînd 
de un stilp de felinar cu o inscripție pe piept: ICH HABE DEN-Fiihrer 
VERRATENII! 

— Nu sînt decît niște ucigași fanatici, îi șoptește Menckel, cu 
vocea tremurîndu-i de furie. 

— Ce contează? suride Wisling Cred că fiecare din noi este mai 
mult sau mai puțin nebun în momentul de față. Chiar și evadarea 
noastră e o nebunie! 

Un calup de bombe cade cu zgomot în strada alăturată. Văpaia 
exploziilor luminează clar feţele celor din patrula SD de partea cealaltă 
a străzii. Par a avea feţele dăltuite în piatră. 

— Înainte, mâriie o voce obișnuită să comande și să i se execute 
ordinele. Patrula morții se îndepărtează, ţinîndu-se aproape de zidurile 
înnegrite de fum. O mînă e încleștată pe încărcător, cealaltă de gâtul 
patului de armă și cu un deget pe trăgaci. 

Patrula nu face mai mult de cîțiva metri pe Leipzigerstrasse, 
cînd o serie de împușcături izbucnesc prin beznă, urmate de un ordin 
scurt, metalic: 

— Stai! Sus mîinile! 

Două femei ies în mijlocul drumului și-și ridică mîinile dea- 
supra capului. 

Patrula SD le înconjoară cu lăcomie. Militarii rîd. Seamănă cu 
un grup de vinători satisfăcuţi, care tocmai au doborit un animal, înde- 
lung rîvnit. 

— Doamnele au fost la prăduială? le întreabă comandantul 
patrulei, făcînd pișicher cu ochiul, ca și cum ar fi spus ceva amuzant. 

— Herr Oberscharfiihrer, bîiguie una dintre femei. 

[1] (germ.) L-am trădat pe Fiihrer: (n. trad.) 

O plesnește brutal cu dosul palmei peste față, dind-o de-a 
berbeleacul. 

Traista de cumpărături îi alunecă pe asfalt și din ea cad două 
pachete de unt și o pungă de făină. 

Mîini experimentate o cotrobăie pe prietena ei. Sînt găsite în 
buzunarele ei două inele, un colier și un pachet de cupoane pentru 
rații. Explicaţiile și scuzele sînt de prisos. 

— În ștreang cu ele, ordonă Oberscharfiihrerul şi indică un stră- 
vechi stîlp de felinar, de pe vremea Kaiserului. 

— Haideţi, fetelor, le rinjesc cei doi tineri SD, sus cu voi, să vedeți 
ce priveliște minunată. 

Un țipăt prelung, de femeie, răsună pe stradă, reverberat de 
zidurile caselor din Spitaler Platz. 

— Gura, tîrfo, gata cu chelălăiala! o admonestează un SS-ist. 

Curînd, cele două femei atîrnă, una lîngă alta, dînd din picioare, 
de stilpul vechiului felinar. 

Cu nonșalanţă, Oberscharfiihrerul le prinde un cartuș de gât: ICH 
HABE GEPLUNDERT!?.. 

Patrula SD pleacă mai departe, mergînd pe furiș, traversează 
Spitaler Markt și se oprește un moment în față la Ursul de Aur. Unul 
dintre oameni încearcă ușa, care e încuiată. 

— Fir-ar mama ei, înjură el cu obidă, mi-ar fi prins bine cîteva 
beri reci și o tărie pentru început! Una dintre tirfele alea s-a pișat pe 
mine! 

— Totdeauna fac așa. Frica! spune unul dintre ceilalți. 

Nu aud bomba care se îndreaptă spre ei. E una din cele mici, 
care nu face zgomot prea mare. Abia au timp să se abată din calea 
enormei străfulgerări, a flamei, înainte ca suflul degajat de explozie 
să-i proiecteze direct prin zidul din spate. 

Oberscharfiihrerul nu moare imediat. Își privește cu surpriză 
picioarele retezate și care zac lingă el. Deschide gura și ţipă, un urlet 
prelung, animalic, apoi își dă duhul. 

— Aici locuiește soția prietenului meu, spune Menckel, cînd 
ajung, tocmai în zori, în Alexander Platz. Am fost în același regiment. 
EI era... Să ne grăbim într-acolo. 

[2] (germ.) Am jefuit (n. trad.) 

— Nu, zise Wisling, e prea tîrziu acum. Trebuie să așteptăm 
pînă se întunecă iarăși. Dacă ne vede administratorul, am încurcat-o, 
e obligat să-i anunţe pe cei de la SD dacă intră străini în casă. 

— Nemernicii, oftează Menckel, au spioni peste tot! 

Se apropie instinctiv unul de celălalt, cînd sirenele anunţă că 
pericolul a trecut. 

Oamenii ies în grabă din pivnițe și zoresc pe ici-colo, cu chipuri 
cenușii, obosite. Au ochii injectaţi, și fețele mînjite de fum și praf. 

— Să plecăm de-aici, spune Wisling, trăgindu-l pe Menckel după 
el într-un labirint de curți din spatele caselor. 

În mijlocul dealului de tuneluri și coridoare dau peste o casă 
foarte veche de paiantă. O ușă joasă, aproape putredă, duce spre pivniţă. 

Se opresc o clipă și ascultă în beznă. Departe, în interior, miaună 
o pisică. Cei doi se strecoară în tăcere, orbecăind prin întuneric. Pisica 
miaună din nou. 

Wisling se pocnește cu capul de grinda joasă. Blestemă cu ciudă, 
mușcîndu-și buza de durere. 

În depărtare licăreşte o lumină palidă. 

— Stai așa, șoptește Wisling, oprindu-se atât de brusc, încît Men- 
ckel se izbește de el. E cineva. Rămii aici și acoperă-mă cu Mpi-ul! 

Pisica miaună din nou, tinguitor. Ochii scapără fantomatic în 
beznă. Vine încet spre ei, ridică ochii spre Wisling, toarce și i se lipește 
de picioare. 

În lumina plăpîndă, zăresc o bătrână care zace pe un maldăr de 
saci și forțindu-și ochii pentru a vedea în întuneric. Îi izbeşte un miros 
înțepător de igrasie și lemn putred. 

— E cineva? ţipă bătrina cu o voce ascuţită, astmatică. Este 
cineva? repetă ea. 

— Da, spune Wisling înaintînd. 

Femeia îl privește ţintă cu suspiciune. 

— Ce vrei? întreabă ea. O apucă un atac violent de tuse, care 
pentru moment pare să o sufoce. 

— Putem sta aici pînă se întunecă? întreabă Wisling, după ce 
bătrînei îi trece atacul de astmă. 

— Sînteți bineveniţi, spune ea surizind cu un aer obosit. Nu e 
nimeni aici, decît eu și pisica mea. 

Wisling privește în jur prin pivniţa urît mirositoare, care îna- 
inte fusese întrebuințată pentru cărbuni. Acum nu mai există cărbune 
și se folosesc brichete, numai o căldare pe zi pentru un apartament. 

— Aici trăieşti? o întreabă doctorul uimit, uitindu-se în jos, spre 
pătrină... 

Pielea ei are culoarea pămîntiu-cenușie pe care o capătă oame- 
nii care au stat un timp îndelungat în întuneric. 

— Întrucâtva, răspunde femeia cu un zimbet anemic. Am locuit 
în casa de deasupra timp de șaptezeci și șase de ani, dar după ce i-au 
luat pe toţi ai mei și am rămas singură, m-am adăpostit aici, jos! N-au 
mai trecut de mult pe-aici. Un vecin mi-a spus că am fost declarată 
moartă. E soldat, prea bătrîn să mai fie trimis pe front, așa că a fost 
mobilizat pe loc, în Berlin. E unul din puţinii cărora nu le e frică să-mi 
aducă de mîncare aici. 

O apucă un nou atac violent de tuse. 

Menckel o susține și-i șterge transpirația de pe față. 

— Nu iei medicamente? o întreabă el cu naivitate. 

— Nu, zimbește ea cu tristeţe. Nu vezi? Sînt evreică! Pentru noi 
nu se găsesc medicamente. Nu e de mirare că oamenilor le e frică să 
ne ajute. Îi ucid pe cei ce ne dau mîncare. Sînt vremuri rele. 

— Da, sînt într-adevăr vremuri rele! consimte Menckel. Vremuri 
bolnave! 

— Dumnezeule, ţipă ea cu un strigăt înăbușit, cînd bagă de seamă 
că străinii poartă uniforme SS. Fie-vă milă de mine, sărmană nenorocită 
ce sînt! Vorbele i se preling într-o cascadă de bolboroseli. Mi-e martor 
Dumnezeu că n-am făcut nici un rău nimănui, mort sau viu. 

Răsuflă opintit, pieptul îi șuieră, plămânii îi hîrîie. 

— Amândoi bărbaţii fetelor mele au căzut pe front și restul fami- 
liei mi-ați luat-o de lingă mine de multă vreme. 

— Ușurel, ușurel, îi spune Menckel, nu sîntem de la SS. Unifor- 
mele nu înseamnă nimic. Sîntem deținuți evadați. 

Din stradă se aude un sunet de pași. Toţi trei ascultă cu ochii 
cît cepele de spaimă! 

— Gunoierii, spune bătrîna, după ce a ascultat un timp în tăcere. 

Berlinul se trezește din nou. Oamenii iau cu asalt străzile, 
îmbulzindu-se, în drum spre fabrici și ateliere. Lucrează intens printre 

atacurile aeriene. Să nu te duci la lucru fără un motiv plauzibil se consi- 
deră sabotaj. Două absenţe la rînd atrag după sine pedeapsa cu moartea. 

— Eşti singura rămasă din familie? o întreabă Wisling, privind-o 
pe bătrină cu compătimire. 

— Da, ceilalți s-au dus. Dacă sînt morți sau vii, habar n-am. N-am 
mai auzit nimic despre ei, de cînd i-au luat. 

— E îngrozitor să fii evreu astăzi în Germania, spune Menckel. 

— Presupun că n-au mai rămas mulți, suspină bătrina. Soldatul 
care-mi aduce de mîncare zice că s-au trimis, în mod curent, trenuri 
lungi de marfă, pline cu evrei, spre răsărit. Acum au stopat, așa că proba- 
bil nu mai sînt evrei de trimis. Și ce sîntem noi de fapt? Exact germani 
obișnuiți, ca și dumneavoastră. Familia mea a fost întotdeauna ger- 
mană și a trăit aici. Părinții mei. Bunicii. Mulţi dintre ei au fost ofițeri în 
armata Kaiserului. Soțul meu a luptat pentru Germania din 1914 pînă în 
1918. De trei ori a fost rănit grav. După război a lucrat într-un minister 
pînă i s-a spus că este un Untermensch si l-au concediat în 1933. Atunci 
s-a împușcat. Cînd au venit după el în acea seară, au găsit doar un corp 
neînsuflețit. L-au scuipat, i-au spus „Jidan porc și laș!”. I-au sfărimat 
medaliile acordate de Kaiser, cu cizmele lor naziste. Da, sîntem ger- 
mani. Din Berlin. Trăim aici dintotdeauna. Iubesc acest oraș—spune 
ea și suride visătoare. Era un oraș atît de vesel, dar acum e bolnav și va 
muri. Ca și mine. Înainte obișnuiam să ne plimbăm cu barca pe Spree 
în fiecare duminică și să dansăm în Griinewald. Apoi ni s-a interzis. 

Pentru moment se așterne tăcerea. Ascultă toți, încordați, mul- 
tiplele sunete care se filtrează pînă la ei din stradă. 

— Cred că cel mai bine ar fi să scăpaţi de uniformele alea, le zice 
bătrîna pe neașteptate. Cunosc un om care s-a ascuns într-o asemenea 
uniformă, cînd l-au prins l-au omorât lent, i-au zdrobit os cu os. Ţipetele 
lui înspăimîntătoare se auzeau în toată casa. Nimeni n-a îndrăznit să-i 
sară în ajutor. Îi auzeam cum îl loveau, pină ce n-a mai rămas nici un 
fir de viaţă în el, și era un tînăr atît de chipeș. Un om pe care îl iubeam 
cu toţii. A fost o prostie din partea lui să se reîntoarcă aici. L-au prins 
în curte. Probabil că nu l-ar fi prins dacă n-ar fi purtat acea uniformă 
SS. S-au comportat ca niște bestii sălbatice, cînd au văzut-o. Trebuie 
să vă descotorosiți de uniforme. Nu cunoașteţi pe nimeni care să vă 
dea haine civile? 

— Așa sperăm, spune Menckel, facem o încercare cînd se 
întunecă. 

— Dacă nu mi-ar fi luat hainele băieților mei, vi le-aș fi dat, dar 
au zis că se confiscă în folosul statului. 

Menckel își scoase casca și-o azvirle. Casca se rostogolește, zăn- 
gănind pe podea. Pisica începe să scuipe și își arcuiește spinarea. 

— Aţi fost la temniţă? zice ea văzindu-i căpățina rasă. 

Amîndoi dau din cap că da, acolo au fost. 

— Plecaţi din Berlin, îi îndeamnă ea. Da, dar mai bine-ar fi să 
părăsiți Germania, aici vă prind repede! 

— Are absolută dreptate, mormăie Wisling. Trebuie să facem 
rost de ceva haine civile, chiar dacă am fi obligaţi să dezbrăcăm pe 
cineva pe stradă. 

Imediat după prînz se aude, din nou, alarma de atac aerian. 
Acum sînt americanii care vin în fortărețele lor zburătoare. Plouă cu 
bombe în apropiere. Exploziile bubuie. Casa veche se zguduie și se 
cutremură. Un nor dens de praf de mortar îi acoperă. 

O clipă se gîndesc că întreaga clădire se va nărui peste ei. După 
cîteva ceasuri raidul se sfirșește și sirenele anunţă că pericolul a trecut. 

Sus, în stradă, o companie de soldați mărșăluiește cîntînd. 

Aud sunete din stradă și ușa pivniței este deschisă zgomotos 
cu piciorul. 

— E cineva pe-aici? răcnește o voce răgușită. 

Poate fi văzut destul de bine în deschizătura ușii, e un supra- 
veghetor de la apărarea locală, în salopetă bleu și cască neagră de oțel. 

— Răspundeţi, fir-ați ai dracului! E cineva? 

Pisica scoate un mieunat sonor și lung. 

— Ce-a fost asta? întreabă alt supraveghetor, coborînd cîteva 
trepte pe scara pivniței. 

Pisica se îndreaptă mieunînd spre ei, apoi se așază și începe 
să se spele. 

— O pisică, o pisică amărită, spune unul dintre ei și trîntește 
ușa dupăel. 

Wisling consideră că cel mai bine e ca Menckel să se ducă sin- 
gur la prietenii săi. Important e să nu fie observat. Poate că prietenii 

lui nici nu mai locuiesc acolo, orice se poate întîmpla în prezent la 
Berlin. E posibil ca apartamentul să fi fost rechiziționat de partid. N-ar 
fi plăcut dacă vreun fazan de la partid ar răspunde la ușă. S-ar putea 
ca vechii locatari să aibă în casă persoane străine, încartiruite acolo, 
lăsîndu-i-se familiei numai o cameră. Coloane lungi de refugiaţi sosesc 
mereu în oraș. Trebuie să li se asigure un adăpost și cei care nu au rela- 
ţii în cadrul partidului abia dacă mai sînt acceptaţi în propriile case. 

— Dacă nu mă întorc în două ore, spune Menckel, consideră că 
am fost prins și pleacă de-aici cît mai repede posibil. 

Îndată ce se lasă întunericul o pornește și Menckel. Evită cu 
abilitate patrulele ieșite la vînătoare pe străzi, deplasîndu-se rapid. 
Mpi-ul este armat și gata pregătit, și este ferm hotărît să nu se lase 
prins viu. Înjură uniforma SS. Îi îngreunează de zece ori mișcarea. 

Casa e o clădire veche, patriciană, cam de pe la cumpăna vea- 
cului. Imediat la intrare se află un tablou cu plăcuţe din alamă, pe care 
sînt înscrise numele locatarilor. Este o rezidență aristocratică. 

Cercetează un moment casa dintr-o nișă de vizavi. Poate vedea 
înăuntru, în camera portarului de la subsol, unde șade o femeie de 
vîrstă mijlocie, care semăna cu un șobolan vigilent. Nasul ei ascuţit 
freamătă în continuu, dintr-o parte în alta. E una dintre acele ființe 
oribile, care parcă au ochi în ceafă. Nu te poţi aștepta la nici un ajutor 
de la ea. Înainte de 1933 fusese probabil tot atât de „roșie”, pe cât este 
de „brună” acum. Și, n-ar avea nevoie de nici măcar o secundă de gîn- 
dire ca să treacă din nou, miine, la roşii. Întotdeauna de partea clasei 
conducătoare, gata pentru orice soi de treabă murdară, atît timp cât 
este în propriul avantaj. Sînt mii și mii ca ea pretutindeni. 

Cînd femeia dispare un moment într-o cameră din spate, Men- 
ckel se strecoară iute pe ușă și urcă scara carpetată. Ajungând la etajul 
doi ciocănește cu delicateţe la ușă. E pe punctul de a apăsa pe butonul 
soneriei, însă se răzeîndește. S-ar putea să fie conectată la un sistem 
de alarmă la portar, în subsol. 

După o vreme, o voce joasă de femeie întreabă: 

— Ce vrei? 

La Berlin nimeni nu mai deschide ușa fără să știe cine e de 

cealaltă parte a ei. 

— Cine e? repetă femeia. 

— Albert Menckel, șoptește el cu gura lipită de ușă. 

O tăcere adincă se așterne un moment. 

— Frau Peters, am un mesaj de la soțul dumneavoastră, șușo- 
tește el impacientat, aruncînd o privire nervoasă în josul scării, parcă 
așteptîndu-se să apară figura de șobolan a portăresei. Dacă apare are 
o singură opțiune. S-o omoare. Rapid și pe tăcute, încît nici un locatar 
din clădire să nu observe nimic. 

— Frau Peters, deschideţi! E foarte important! 

Ușa se întredeschide, dar este blocată încă de două lanţuri de 
siguranţă. 

O figură palidă apare prin deschizătura îngustă. 

— Menckel! Credeam că ai murit de mult! Apoi vede uniforma 
SS și înțepenește. 

— Deschide ușa, grăbește-te, și îți voi explica totul, îi spune el 
în șoaptă, cu disperare. 

— Nu, pleacă, du-te! se bilbiie ea, aproape într-un strigăt, nu 
vreau să fiu amestecată în nimic. 

— Trebuie să mă lași să intru, e viața mea în joc. Ești ultima 
mea speranţă. 

Ea dă să închidă ușa, dar el i-o blochează cu piciorul în des- 
chizătură. O clipă se gîndește să forțeze ușa, împingînd-o cu umărul. 

Ea începe să plineă. 

— Cevrei aici? O să mă bagi în bucluc! Ia piciorul sau dau alarma! 

— Deschide ușa! Numai un moment! Îţi promit că voi pleca 
imediat. Grăbește-te, lasă-mă să intru înainte de a mă vedea cineva! 

Îl priveşte fix, îngrozită, și deschide gura ca și cum ar fi fost pe 
punctul de a ţipa. Brusc, încuviințează. 

Își scoate piciorul din deschizătură. Lanţurile siguranței zăn- 
găne și ușa este deschisă numai cît să-i permită să intre. Cu miîini 
tremurînde încuie din nou și pune siguranţa. Îl priveşte cu ochii mari, 
înfricoșaţi. Casca de oțel udă de ploaie, mantaua SS cenușie ca ardezia, 
automatul cu încărcătorul lung. 

— Ai spus că ai să-mi transmiți ceva de la soțul meu? îl întreabă 
cu îndoială, stringindu-și chimonoul mai bine pe ea. 

— Nu, am spus asta numai pentru a te face să deschizi ușa. Nu 
l-am mai văzut pe Kurt de cînd am fost arestat. Privește spre peretele 
din față, la o pictură a prietenului său Kurt Peters, realizată cu puţin 
înainte de începutul războiului. 

— Atunci e mult timp de cînd l-ai văzut, rostește ea în șoaptă. 
Sînt aproape doi ani de cînd am auzit noi că fuseseși executat. Ştiai 
că soția ta urmează să se căsătorească în curînd? 

El ridică din umeri. Ce mai contează acum? Ce contează Gertrud? 
L-a dezamăgit. A depus mărturie împotriva lui, a spus tot ce au vrut 
ei ca să spună. Au amenințat-o, desigur. Făceau la fel cu toată lumea, 
chiar și cu copiii. Nu trebuia să petreci multă vreme în beciurile din 
Prinz Albrechtstrasse, pînă te înmuia. Aveau întotdeauna ceva gata 
pregătit acolo care putea să-l aducă pe martor într-o stare de groază. 

În câteva cuvinte îi spune ce s-a întîmplat, o roagă să-l adăpos- 
tească pe el și pe Wisling, pînă ce vor putea să-și continue drumul. 

— N-am curajul, se bilbîie ea. Aici zidurile au ochi și urechi. 

— Nu m-a văzut nimeni că am intrat, îi declară, sigur pe el. 

— Nu știm asta, spune ea cu nervozitate, privind cu disperare 
în covor, ca și cînd ar încerca să numere fiece fir din el. 

— Numai o noapte, o imploră el. Vom pleca îndată, ce facem 
rost de niște haine civile. 

— Nu am curajul, repetă ea. Dacă vă găsesc aici, pe tine și pe 
prietenul tău, înseamnă că voi fi condamnată la pedeapsa cu moartea. 
I s-a întîmplat întocmai unei alte femei, care locuia ceva mai încolo pe 
stradă. A fost decapitată, a adăugat ea cutremurîndu-se. 

— Știm că te expunem unui mare pericol, spune el cu gentilețe, 
însă ești unica noastră speranţă. Plecăm imediat ce obținem hainele 
civile. 

— Aveţi acte? îl întreabă ea nervoasă. 

— Încă nu. Știu de unde să fac rost de unele, dar nu mă pot 
duce acolo pînă mîine. Dacă ne-ai primi la tine, pînă ce obținem acte 
și haine civile, nu voi uita niciodată ce-ai făcut pentru noi. 

Clătină din cap. 

— Am trei copii mici. Mi-i vor lua și-i vor arunca într-un lagăr 
de minori, unde îi vor educa să-și urască mama, li se va spune că am 
trădat poporul și am primit o pedeapsă binemeritată. 

Face cîţiva pași, meditînd, bagă capul în odaia copiilor, apoi se 
așază pe un scaun în fața unui birou vechi, o piesă de anticariat. 

— Ce să fac, Doamne, murmură, ducîndu-și mîna la gât, nu pot 
să vă las în ghearele acestor diavoli! Se uită la el un timp mai lung, în 
tăcere, se joacă cu un coupe-papier în formă de baionetă, se ridică, se 
duce la ferestrele camuflate și desface puțin draperiile negre și privește 
în stradă. O amfibie se tîrăște prin fața casei. Patru căști de oțel, lucind 
de ploaie, strălucesc din ea. 

Se întoarce repede, după ce a avut grijă să controleze ca drape- 
riile să fie bine trase. Cea mai mică dîră de lumină face să te trezești 
cu patrula bubuind la ușă. 

— Îmi dai cuvîntul de onoare că pleci mîine dimineaţă, înainte 
de a se crăpa de ziuă! Și dacă vei fi prins, îmi promiţi că nu vei spune 
niciodată că ai luat legătura cu mine? 

— Îţi dau cuvîntul meu. Am mai fost torturat înainte şi ştiu cât 
pot să rezist. 

— Foarte bine, poţi să stai aici la noapte. Adu-ţi prietenul, dar 
pentru Dumnezeu, ai grijă, să nu fii văzut! Portăreasa noastră e un 
diavol. Am să scot ceva haine de-ale lui Kurt pînă te întorci. 

— Mulţumesc, murmură el și se strecoară repede pe ușă. Coboară 
scările și iese ca o umbră pe ușa de jos. 

Mai încolo, pe stradă, zărește opatrulă a MP și sare să se ascundă 
într-o intrare de pivniță. Cei trei MP trec cu pași apăsați, fără să-l 
observe. Insignele în formă de semilună de pe pieptul lor scînteiază 
ca o avertizare. 

După cîțiva metri, patrula controlează doi soldaţi în permisie, 
în drum spre casă, cu raniță și puști în bandulieră. Uniformele le sînt 
decolorate și miros încă a front. Cu meticulozitate, MP-iștii le veri- 
fică actele, datele, ștampilele și indicativul unităţilor. Fotografiile din 
livretul cenușiu sînt comparate cu figurile lor reale. Medalioanele de 
identificare de la gâtul fiecăruia nu scapă examinării scrupuloase efec- 
tuate de MP-iști. Și gloanţele netrase sînt socotite. Corespunde data 
din certificatul de despăduchere cu data plecării în permisie? 

Trec aproape douăzeci de minute pînă ce „copoii” sînt satis- 
făcuţi. Nici un trecător de pe stradă nu le acordă atenţie. Fiecare are 

destule de făcut pentru a avea grijă de el. Dacă cei doi sînt dezertori, 
atunci e ghinionul lor. 

— Să vă fie de bine, rînjește Feldwebelul PM, ducîndu-și mîna 
la cască. 

Cei doi soldați pocnesc zgomotos din călcâie și salută cu rigidi- 
tate. Știu că MP-iștii pot să le strice permisia, dacă nu sînt satisfăcuți 
de înfățișarea lor. 

— Măgarii, rostește unul din ei în șoaptă după ce au luat ceva 
distanţă. Cînd blestematul ăsta de război se va termina am să-i sfarm 
țeasta fiecărui „copoi” pe care-l întîlnesc! 

— O să faci pe dracu, îi spune celălalt, vor fi întotdeauna prin 
preajmă. Mari ștabi vor avea nevoie de „copoi” și de împuțţiţii ăia de 
sticleți. 

Menckel își reia drumul puţin mai ușurat. Mîine vor avea haine 
civile și acte și în douăzeci și patru de ore vor fi departe de Berlin, cu 
puţin noroc, chiar afară din Germania. După război va avea grijă ca 
Frau Peters să fie răsplătită pentru bravura ei. 

În faţa restaurantului artiştilor din Kemperplatz s-a format o 
coadă lungă de soldați și civili. E singura oază din Berlin unde poți 
să uiţi de război. Din stradă se poate auzi tînguitul viorilor, însă lui 
Menckel nu-i arde de muzică țigănească. Încă de două ori trebuie să 
se pună la adăpost de patrulele poliției. Aproape că e pe punctul de 
a cădea într-o razie. Urmărit de strigăte, dispare prin spatele caselor 
și peste cîteva garduri. Fără să bage de seamă a și ajuns în Alexander 
Platz. Un domn, bine îmbrăcat și cu monoclu, aruncă un chiștoc de 
țigară. În mod necugetat, Menckel se apleacă şi-l ridică. 

Un măturător de stradă se uită la el cu stupefacție. SS-iștii nu 
au obiceiul să adune chiștocuri de prin gunoaie. Face semn vehement 
cu mîna unui Schupoll, care vine agale spre el. Emblema Reichului 
scînteiază amenințător de pe casca acestuia. 

Menckel observă cum măturătorul vorbește cu polițistul și arată 
spre el. O cotește rapid pe prima stradă laterală și aleargă cât îl țin 
picioarele. Ajunge gîfiind la strada unde îl așteaptă Wisling. 

În faţa casei este parcat un Kiibel cenușiu. Un soldat SS, în uni- 
formă de culoare gri-ardezie, stă sprijinit de una din aripi. 

[3] (germ.) SCHUPO-Schutzpolizei: poliţia civilă (n. trad.) 

— Dumnezeule din Ceruri, se vaită el, ce s-a mai întîmplat? Se 
lipește îngrozit de zidul dintr-o nișă. O fi vorba de cei doi din pivniță, 
sau despre cineva din casă? 

Sirenele se pun să urle. Atac aerian. Aproape imediat încep și 
bombele să cadă, însă SS-istul sprijinit de Kiibel pare să nu le observe. 
Își aprinde indiferent o ţigară și pufăie un nor de fum, nici măcar nu 
se uită spre cer, de unde curg bombele cu găleata. S-a obișnuit și cu 
așa ceva. 

Patru indivizi în uniforme gri-ardezie vin dinspre poartă Rizind, 
aruncă un balot în camionetă. Un braţ se bălăbăne peste oblon. Cei 
patru soldaţi sar la bord și vehiculul dispare duduind în întuneric. 

Imediat după plecarea lor, Menckel ţișnește, intră în curte și 
coboară în pivniță. 

— Wisling, strigă el cu frică, unde ești? 

Pisica vine spre el mieunînd din beznă și se răsfață cu afecțiune 
pe lîngă picioarele lui. O ia în braţe și-i mîngiie blana moale, cenușie. 
Ea toarce fericită și-i pufnește în obraz în semn că l-a recunoscut. 

— Ce s-a întîmplat? o întreabă el scărpinînd-o după ureche. Ai 
văzut tot, dar n-ai înțeles nimic! Încă mai crezi că toţi oamenii sînt buni. 

Continuă să caute prin coridorul întunecos, cade peste o scîn- 
dură, găsește mucul unei lumâînări pe jos și îl aprinde cu precauţie. Sacii 
sînt împrăștiați prin toată pivniţa. Într-un colţ, e o oală bleu, din email 
ciobit, conținînd resturi de mîncare. Bătrîna zace lîngă perete, are fața 
zob, de nu mai poate fi recunoscută și unul din brațe rupt. 

Mai încolo, pe coridor, zace o bonetă pe care Wisling trebuie 
că a aruncat-o acolo fără ca ei să-l vadă. Acum știe ce s-a întîmplat. Îl 
paralizează numai și gindul. Are senzația că toată lumea asta satanică 
s-a năruit în el. Speră ca Wisling să fie mort. E imposibil să-ţi imagi- 
nezi ce-i vor face SS-iștii. Un deținut evadat în uniforma lor! O crimă 
de neiertat! Și vor afla cu siguranță cui i-a aparținut uniforma. 

Lasă pisica jos. Ea se ţine după el tot drumul pînă la ușă. Apoi 
miaună și dispare în pivniţă și se strecoară pe lingă corpul femeii. 

Lumina strălucitoare a unei văpăi albe erupe ca un pom de 
Crăciun, chiar deasupra casei de paiantă. Privește în sus și se cutre- 
mură. Lent, baliza indicatoare se apropie de sol, legănîndu-se ușor în 

bătaia vintului. Aude sunetul specific al aripioarelor stabilizatoare 
și se năpustește înapoi în pivniță. Cade și se tirăște cu disperare mai 
departe, înăuntru. Pisica sare, scuipind, la o parte din calea lui. 

Exploziile tună și bubuie fără încetare. O grindă se rupe și așchii 
se împrăștie în încăpere. Jumătate din tavan se prăbușește într-un 
nor de moloz și praf. Ușa care dă spre curte e împinsă înăuntru ca o 
bucată de hîrtie pe timp de furtună. Tușește și simte că parcă se sufocă, 
pretutindeni e fum și praf. Ascultă înfricoșat. Prin vacarmul produs 
de bombe se poate desluși un zgomot ciudat, dogit. 

Știe despre ce e vorba, radiația termică emanațţia atotdistrugă- 
toare care precede flamele bombelor cu fosfor. 

Casa se leagănă ca o corabie pe furtună. Pisica e strivită de 
grindă și sîngele ei îl împroașcă pe obraz. Corpul bătrînei este îngropat 
sub un maldăr de cărămizi. Un nor de moloz pulverizat se repede spre 
el, ca un pumn încleștat. 

Peretele parafoc dintre casa de paiantă și casa alăturată a fost 
aruncat în aer. Se uită înăuntru. Într-o grămadă contorsionată zac 
cîteva trupuri. Peste tot e numai sînge. Prin crăpăturile pereţilor se 
ridică limbi de foc, apoi vine un val puternic de căldură hăuind ca un 
aspirator uriaș. Menckel e supt și azvârlit de-a dreptul prin peretele de 
scîndură în apartamentul vecin. Îşi pierde un moment cunoștința și 
apoi își revine lent. 

Privește în jurul lui buimăcit, își șterge fruntea cu palma și 
descoperă că e plină de sînge. Casca de oţel s-a dus, dar mai ține încă 
în mînă boneta lui Wisling. Se ridică, așa năucit cum e, și se duce la 
bucătărie, își bagă gura sub robinet și bea ca un animal însetat. 

Un șuvoi de aer încins și dogoritor, îl aruncă la podea. Peste 
tot în jurul lui vuiește un tumult infernal. Nu sînt focurile ci numai 
un suflu fierbinte. 

Ce se întîmplă acum s-a mai întîmplat deseori înainte. O altă 
bombă a stins cu suflul ei focul aprins de cea dinainte. 

Se poticnește de un Hauptmann mort. Corpul pare că se mișcă, 
dar e numai senzația provocată de căldură. Se privește pe el însuși, o 
manta SS fără centură. Și-a pierdut Mpi-ul. În dogoarea sufocantă și 
zgomotul infernal îi scoate mortului uniforma. E un bărbat în vîrstă, 

cu burtă, și uniforma e cu mult prea largă. Șapca îi cade peste urechi. 
Îi bagă o bucată de cîrpă aproape arsă sub banda protectoare din inte- 
rior, pentru transpiraţie. În buzunarul din stînga al tunicii sînt actele 
mortului. Hauptmann Alois Ahlfeldt, 5 Geheime Feldpolizei-Batalion. Nu 
se poate abține să nu rîdă, în ciuda spaimei. Peste tot dă de polițiști. 
Își prinde în cataramă centura galbenă a ofițerului, cu pistol cu tot. 
Oricine își poate da seama că uniforma nu-i a lui, deși e oricum mai 
bine decît cea SS. E uniformă de ofiţer. Toţi germanii îl respectă pe un 
ofițer. Majoritatea patrulelor sînt comandate de un Unteroffizier, care 
va chibzui de două ori, înainte de a-l opri. 

Sare repede jos, pe următorul palier, unde un baraj de flăcări 
se dezlănţuie spre el. Ușile și pereții s-au și înnegrit deja, zugrăveala 
se scorojește și cade cu flăcărui unsuroase. Se năpustește pe un culoar 
lung. Flăcările se ţin scai după el, înfometate. În susul casei scării, închi- 
zîndu-se în jurul lui într-un furnal de foc, însă un vacuum colosal îl 
soarbe afară din casă. 

Trupurile ard cu flăcări albăstrui și gălbui. Strada e un infern. 
Sunetul specific de așchiere, al incendiarelor ce curg cu ploaia din cer, 
se aude încontinuu. Dogoarea îi pătrunde prin tălpile cizmelor. Asfal- 
tul clocotește ca lava. 

Trece în grabă pe lingă Nadolny, unde morţii așteaptă înșiraţi 
pe jos să fie transportaţi la cel mai mare și din urmă foc din viața lor. 
Victimele raidurilor aeriene nu mai sînt îngropate. Sint cu mult prea 
multe deja. 

Nimeni nu-l bagă în seamă cînd traversează Bliicher Platz. Un 
Hauptmann acolo, plin de praf, cu o sticlire fioroasă în priviri. Și ce dacă? 
Cine nu e plin de funingine? Cine nu e mai mult sau mai puţin nebun? 

Un tramvai este aruncat de pe linie. Scaunele ard cu flăcărui 
mici ce par că dansează. Conductorul atirnă, pe jumătate afară, dintr-o 
fereastră distrusă. Capul i-a dispărut. Interiorul tramvaiului e plin de 
corpuri mutilate. 

O nouă ploaie de bombe cade ca o grindină peste oraș. Casele 
se prăbușesc în nori mari de praf. După bombele explozive vin cele 
incendiare, pleoscăind și trosnind la impactul cu solul. O gheenă tur- 
bată s-a dezlănțuit pe străzi. 

Doi bărbaţi în vîrstă, în uniformă de supraveghetori de la apă- 
rarea locală îl apucă de braţ. 

— Herr Hauptmann, ajutaţi-ne, îl imploră ei. A căzut peste piv- 
nița noastră. Nu putem să-i scoatem de acolo! 

— Căraţi-vă, neghiobilor, se răstește el furios, îmbrincindu-i de 
lingă el. Scoateţi-i singuri! De aia sînteţi supraveghetori. 

Îi dă zor mai departe cu pași mari și în salturi, furișîndu-se 
pe lingă ziduri. Arsurile îl ustură. Fiecare pas pe care-l face e un chin 
îngrozitor. Are senzaţia că aleargă pe foi de tablă incandescente. Și-a 
pierdut șapca. Unul din epoleţii de argint s-a desprins și-i atîrna. Arată 
a orice altceva, dar nu a ofițer prusac. Sare iute într-o parte, pentru a se 
feri de o coloană de mașini de pompieri care vine făcînd zgomot mare 
dinspre Bliicher Platz. 

Pompierii atîrnă pe laturile mașinilor. Au feţele negre de fum. 
Unul cade la un viraj și următoarea mașină trece peste el, fără să se 
oprească. Ce importanţă mai are un mort în plus sau în minus? Ce 
importanță are? 

În Burgstrasse o patrulă strigă după el să se oprească, dar el 
grăbește pur și simplu pasul și aleargă mai departe spre canalul Lan- 
dewehr. Unul dintre „copoi” îl ia la ochi cu Mpi-ul, însă comandantul 
patrulei, un Oberfeldwebel, îi dă una peste ţeavă. 

— Lasă-l pe netot să se ducă, mormăie el. E ofițer și nu atrage 
bombe, mai mult ca sigur! 

Toţi trei se uită după el cum aleargă, rid zgomotos și își văd de 
drum cu pași greoi, siguri, de polițiști adevărați. 

În cele din urmă ajunge la casa patriciană care e destinaţia sa, 
se uită rapid în ambele părți și în momentul în care apare un automo- 
bil la colț se năpustește înăuntru. Din cîțiva pași mari, rapizi, este pe 
scară. Apasă în disperare pe butonul soneriei. Cum ușa nu se deschide 
imediat, rămîne cu degetul pe buton. 

— Ai înnebunit? îl întreabă Frau Peters cînd deschide ușa și-l 
trage înăuntru în apartament, Unde ţi-e prietenul? 

— L-au ridicat SS-iștii! 

— Și mai vii aici! ţipă ea albă ca varul. Pleacă! Ţip dacă nu pleci 
imediat! 

— Nu-ţi face griji, o liniștește el, nu m-a văzut nimeni! 

— Cum poți să știi asta? spune ea, cu voce tremurîndă. Pentru 
Dumnezeu, presimt că se va întîmpla ceva îngrozitor! Vor fi curînd 
aici! Te implor, pleacă! 

Menckel o ia încet spre ușă. 

— Ce uniformă mai e și asta de pe tine? îl întreabă ea, cînd el e 
cu mîna pe lanţurile de siguranţă. 

— Luată de la un mort, răspunde el calm. 

— Asta mai lipsea, oftează ea, privindu-l îngrozită. L-ai omorît? 

El dezminte cu o mișcare a capului. 

— Vino încoace, îi spune ea cu hotărîre în glas. Să-ţi dau niște 
haine civile! 

Se schimbă repede. 

Uniforma murdară de Hauptmann este aruncată sub un dulap 
de bucătărie. 

Aproape că-l împinge afară pe ușă. 

— La revedere, îi zice el, însă ușa fusese de mult trintită și sigu- 
ranța pusă. 

Coboară scările cu precauţie, în vârful picioarelor. Încă două 
trepte și e în siguranţă pe stradă. 

Cînd dă să iasă, dă peste un Feldwebel de Stat Major. Ca prin 
ceaţă observă semiluna ce atîrnă de lanţul greu de la gâtul Feldwebelului. 
Încă trei vinători de capete se află la cîţiva pași în spatele lui. 

Portăreasa stă sprijinită de zid cu un zimbet triumfător ce-i joacă 
în jurul gurii. Ochii ei minusculi de șobolan par că licăresc de plăcere. 
În ciuda raidurilor aeriene, a incendiilor şi a morţii, a luat legătura cu 
Poliția Militară, care se mișcă repede cînd e vorba să vineze oameni. 

Voinicul Feldwebel de Stat Major, cu insigna de vinător de capete, 
își duce mîna la cască într-un salut politicos. 

— Actele? suride el cu răceală, întinzînd o mînă de poliţist, 
revendicativă. 

Menckel ridică din umeri fără să-i pese. 

— N-am nici un act, spune el calm, scotocindu-se prin buzunare 
după pistol. Spre consternarea lui descoperă că l-a uitat. 

Feldwebelul surîde imperturbabil. Nu este prima oară cînd întâl- 
nește o persoană fără acte. 

— Cînd s-a dus sus purta o uniformă ofițerească, trăncănește 
provocator portăreasa. 

— Sus? Unde? se miră Feldwebelul, fără să se uite la ea. 

I-ar plăcea să-i dea un picior, unul zdravăn. Nu pentru că-i e 
milă de Menckel, ci pentru că îl dezgustă ea. 

— Peters, etajul doi, ciripește femeia, dornică să fie utilă. Se 
petrece ceva necurat de mult timp acolo. E o tîrfă burgheză, cu nasul 
pe sus, asta e. Niciodată nu-ţi dă bună ziua, cum ar trebui să facă un 
adevărat național-socialist! 

— Etajul doi, Peters, spune Feldwebelul şi începe să urce greoi 
scările. 

— Nu! protestează Menckel, cu o voce pătrunzătoare. Minte! 
N-am vizitat pe nimeni! Și nici n-am fost aici în uniformă! 

— Cum n-ai fost, trădător laș al poporului? chirăie înfuriată 
portăreasa. 

— Hai, vino, îi spune amabil Feldwebelul, trăgîndu-l și pe Men- 
ckel cu el. 

Cizmele cu ciocuri de metal răsună pe scări. Treptele scîrțiie. 
Urechi înfricoșate ascultă de după ușile închise. Toţi știu prea bine ce 
înseamnă acești pași. 

— Era sigur vorba de etajul doi, se laudă portăreasa cu o voce 
triumfătoare. Am văzut la tablou, cînd a sunat la ușă. 

Feldwebelul ciocănește, un ciocănit dur, de comandă, pe care-l 
poate produce numai poliția unei dictaturi. 

— În numele Fiihrerului, deschide! 

Ciocănește din nou. Și mai apăsat de data asta. 

— Cine e? întreabă Frau Peters din partea cealaltă a ușii închise. 

— Poliția Militară! Deschide imediat! 

Lanţurile zăngăne. Ușa este deschisă puţin. 

— Frau Peters? întreabă Feldwebelul cu mîna la cască. E politicos 
și oficial, dar rece ca gheața. Arestarea oamenilor a devenit o banali- 
tate pentru el. 

Ea dă din cap afirmativ, dîndu-și seama că totul este pierdut. 

— Îl cunoști pe acest domn? 

Dă din nou din cap că da. 

— Unde e uniforma? o întreabă el și o împinge din ușă. 

— În dulapul din bucătărie, răspunde ea răguşit. 

Feldwebelul smucește din cap spre unul din oamenii lui și uni- 
forma este găsită numaideciît. 

Cînd vede uniforma ofițerească și tocul galben pentru pistol, 
Feldwebelul scoate un fluierat prelungit a înţelegere. Cu un rînjet de 
lup ce-și arată colții, se uită la Menckel. 

— Asta e uniforma pe care ai purtat-o? 

— Da. 

— Ea ta? 

— Nu. 

— De unde o ai? 

— De la un Hauptmann mort. 

— Văd și eu că nu e de la un Oberst. Ia pistolul, dă scoaba de-o 
parte și numără gloanţele. Sînt cinci. Două lipsesc. Miroase țeava și-l 
privește iarăși pe Menckel cu sprîncenele ridicate. Nu e mult de cînd 
fierul ăsta a fost folosit! L-ai împușcat pe Hauptmann, nu-i așa? 

Lui Menckel i se prind cătușele la miini. 

— Şi ce băiat simpatic și plăcut pari, rinjește unul dintre copoi, 
deși nu e nevoie să arăţi ca un Frankestein pentru a fi un ucigaș! 

— Să ucizi un ofițer! spune un altul, asta e otreabă gravă. Și să-i 
șutești tocul de la pistol! Isuse Christoase! O să-ţi ia tărtăcuța pentru 
așa ceva! Să fii sigur de asta! 

— N-aveţi dreptate, n-am omorît pe nimeni, protestează 
înspăimîntat Menckel. Fusese omorît de o bombă aeriană cînd l-am 
găsit. 

— Ia te uită! rînjește Feldwebelul, omorît de o bombă! Nu prea 
rămîne cine știe ce dintr-un om, de regulă, în situaţii din astea. Dar, 
bineînțeles, se pot întîmpla și treburi ciudate! Uniforma, de exemplu, 
stătea îngrijit împăturită lingă corpul zdrobit, presupun eu, și Herr 
Hauptmann practica trasul la ţintă cu pistolul chiar înainte de a-i cădea 
bomba-n cap? Asta ar explica cele două gloanţe utilizate. Acum spu- 
ne-mi cinstit, chiar crezi că sîntem cretini? Ce ești? Jidan, comunist, 
dezertor? Hai, dă din tine tot! Cîntă un cîntecel, te rog, cîntă! O să cînţi 
tu, oricum, nu peste mult timp, așa că de ce să nu ne scutești de atîta 
bătaie de cap. Capul o să ţi se ducă de-a dura oricum, ar trebui să te 
cam obișnuiești cu ideea. 

— Stabsarzt!“! Albert Menckel, Divizia de Infanterie 126. 

— Ho, ho, răspunde Feldwebelul cu ironie grosolană. Ce băiat 
nostim îmi ești! Medicii de Stat Major germani, cu mintea la cap, nu 
aleargă pe coclauri în uniforme furate. Și de ce ar face-o cînd au primit 
una proprie? Care este, totuși, uniforma unui Stabsarzt? 

— Am evadat dintr-un transport de deținuți, mărturisește, Menc- 
kel, privind dincolo de Feldwebel, dar vă dau cuvintul meu că Frau Peters 
n-a știut nimic despre asta. I-am spus că sînt în permisie. 

— Iar o iei razna, rînjește Feldwebelul. Se pare că încă mai crezi 
că sîntem idioţi. Se întoarce spre Frau Peters. Ar fi interesant să știu 
dacă ofițerii în permisie vin de obicei aici și își aruncă uniformele în 
dulapul din bucătărie? Nu, n-o să faci pe nimeni să mai creadă și trăs- 
naia asta. Și dumneata ești arestată și e de datoria mea să te informez 
că dacă încerci să evadezi facem uz de armă. 

— Copiii mei, rostește în șoaptă Frau Peters îngrozită. 

— Ar fi trebuit să te giîndești la ei mai devreme, îi răspunde Fel- 
dwebelul, scoțind o pereche de cătușe din buzunar. 

— Brățările dumneavoastră, madame, ca să ne scutești de orice 
prostii pe drum. Acum trebuie să plecăm. 

— Se naște cîte unul în fiecare minut, îi spune unul dintre 
MP-iști, cînd o apucă de braţ și o duce pe scări. 

— Heil Hitler ţipă portăreasa, ca să se audă, și ridică brațul. 

Mașina îi duce spre Spree, nenumărate incendii luminîndu-le 
drumul. 

Cotesc și intră în clădirea mare, cenușie, de pe Prinz Albertcht- 
strasse și beciurile îi înghit complet. 

Exact în același timp, unitatea noastră recent reorganizată se 
urcă la bordul unui transportor de trupe Ju-52, pe aeroportul Tempe- 
lhof, pentru a fi duși înapoi în Finlanda. 


[4] (germ.) STABSARZT: Medic de Stat Major (n. trad.) 

Neamţul cel fals 

Îngerul Roșu 


Pagină intenționat goală 


În nici o împrejurare nu-i e permis unui general sau unui 
soldat simplu să renunţe de bună voie la o poziţie. Pentru 
a combate o asemenea concepție josnică avem curţile 
marțiale. Ordinul meu este ca asemenea defetiști să fie 
lichidați. 


Adolf Hitler, 
august 1944 

— Nu-i nimic de ris, ne admonestează caporalul 
finlandez privindu-ne cu iritare, dar noi am ţinut-o înainte cu 
risul. Era corpul cel mai caraghios pe care-l văzusem vreodată— 
și văzuserăm multe la viața noastră. Erau într-adevăr două 
trupuri, înlănțuite atît de strîns încît la început am crezut că 
era unul singur. 

— Încetaţi rîsul, strigă caporalul furios. Nu e practic 
nimic de rîs! 

— Dacă asta nu e ceva să mori de ris, strigă Porta 
aproape sufocîndu-se în hohote, atunci nu știu ce-ar mai putea 


fil 

— Păi te cred și eu. Stă omul în pat, în toiul unui regulat 
pe cinste, și tocmai cînd e gata să-și dea drumul, vine în zbor o 
păcătoasă de bombă și-i strică plăcerea, rînjește Micuţul. 

Un Unteroffizier de la escadronul motorizat încearcă să 
despartă cele două trupuri cu forța, însă coapsele fetei sînt atît 
de rigid încolăcite în jurul șoldurilor bărbatului, că renunță. 

— Era singurul bărbat pe care l-am iubit vreodată, spune 
fata care se află printre noi. 

Sînt lacrimi în vocea ei. 

— Ce rușine a naibii, că a fost obligat să moară chiar 
cînd făcea dragoste cu altcineva—spune Gregor. 

— Și o tîrfă de nemţoaică pe deasupra, spune fata, 
izbucnind într-un plins cu sughițuri. 


Aerul rece ne lovește cu violența unui berbece și absoarbe orice 


fărîmă de căldură din trupurile noastre. 
— Respiră rar, mă sfătuiește Heide cînd mă apucă un acces vio- 
lent de tuse. 


Îmi ascund faţa în mănușile de blană, inspir cu grijă şi lupt 


contra tusei care îmi sfișie pieptul. Chiar și prin straturile groase de 
blană și pelerina grea de camuflaj simţi aerul geros ca o arsură de fier 
înroșit. Aerul neclintit ne transformă imediat respiraţia în gheață dacă 

ne oprim din drum numai un moment. Ne-am putea sufoca cu propria 
respirație. 

Luna strălucește intens și stelele scînteiază pe cerul nopții, aerul 
e glacial și uscat. Tundra are o înfățișare stranie, himerică, teribilă și 
totuși frumoasă în același timp. 

Spre nord-est dansează o mare perdea de lumină, schimbîndu-și 
culorile și scînteind în tot spectrul. Fascinaţi, privim fix la fasciculii 
electronici care traversează înălțimile cerului. 

— Ştiai că azi e una din marile sărbători? întreabă Porta. Toţi 
promotorii războiului se află acum la biserică și cîntă psalmi, iar noi 
sîntem aici, alergînd prin zăpadă și ciocnindu-ne cap în cap! 

— E una din marile zile de sărbătoare germane, spune Heide 
cu mîndrie. 

— Da, așa e! Acum o mie de ani strămoșii noștri nemți au consu- 
mat în această zi o cantitate uriașă de jumări de porc sălbatic! rînjește 
Porta plescăind din limbă. 

— E într-adevăr Ajunul Crăciunului? spune Bătrinul ridicîndu-și 
privirea spre irizaţia strălucitoare a Aurorei Boreale. 

— Credeţi că se va sfîrși războiul pînă la Crăciunul următor? 
întreabă Gregor. 

Nimeni nu se sinchisește să-i răspundă. Spusesem mereu același 
lucru de fiecare Crăciun și războiul tot continua cînd venea Crăciunul 
următor. 

— Haideţi! Sus, loaze ofilite, ne strigă Bătrînul cu voioșie, încă 
puțin și ajungem acasă și la căldură. 

— N-o să răzbatem niciodată, mormăie Gregor, arătînd spre 
norii imenși de zăpadă care se învîrtesc în fața noastră. Se pornește 
din nou viscolul. 

Un Mpi răpăie în zăpada învirtejită și auzim ţipătul prelung, 
ascuţit al unei femei. Mpi-ul răpăie din nou. 

— Jos! ordonă Bătrînul plonjind în spatele unui parapet mare 
de zăpadă. 

O văpaie se ridică, scăldînd albeaţa incredibilă a omătului cu 
o lumină fantomatică. Văpaia atîrnă în aer, legănîndu-se ușor cîteva 
minute. În lumina ei chipurile noastre arată ca acelea ale unor cadavre. 

— L-am terminat pe unul dintre vecini, strigă Micuţul pe dea- 
supra vuietului făcut de viscol, care străbate tundra în serii de rafale. 
Scîrnăvia a venit direct în braţele mele, aducînd o traistă mare cu daruri 
de Crăciun! 

O nouă văpaie se ridică și se aude bufnitura înfundată a unei 
explozii. 

— Aș dori să mai isprăvească cu asta, îi mustră Bătriînul. Unde 
este corpul? întreabă el printre dinţi împingîndu-l pe Micuţ. 

— Aici e! Complet mort, răspunde Micuţul arătînd un petic 
întunecat de zăpadă. 

— E o femeie! strigă Porta cu surprindere cînd ajunge la cadavru. 
O nenorocită de femeie. Are și un copil cu ea. Mai avem nevoie numai 
de bărbat. Să reunim întreaga familie! 

Curioși ne aplecăm peste corpul femeii. Era o fată tînără și 
drăguță. Copilul nu fusese atins de gloanţele Micuţului, dar pare să 
fi murit îngheţat. 

— Era neapărat nevoie să o omori fără să clipești? întreabă 
Bătrînul, privindu-l cu reproș pe Micuţul. 

— Fir-ar a naibii de treabă, omule, am crezut că e un rusnac din 
ăia care veneau după noi! se scuză Micuţul. 

— Ce nătărău mai ești! spune Barcelona. 

— Nu mai faci o deosebire între un bărbat și o fetișcană pe vre- 
mea asta, strigă Micuţul supărat. Oricum, ce naiba căuta la plimbare 
prin zăpadă, în toiul războiului, cu un copil în braţe? 

— Era o fată drăguță, spune Bătrînul încet, ridicîndu-se în 
picioare. 

— N-am avut intenţia să-i fac asta, mormăie Micuţul, luîndu-și 
Mpi-ul pe umăr. Totdeauna sînteți cu ochii pe mine! O să mă duc dra- 
cului cât de curind și atunci veţi putea cîştiga acest nenorocit de război 
al vostru, oricum vreţi voi! 

— Mai du-te dracului, tîmpitule! explodează Bătrinul cu voce 
răguşită. Încă o fiță de soiul ăsta și te împuşc pe loc! Acum îngroapă-i 
pe ăștia doi și pune o cruce pe mormînt. De unde faci rost de lemn te 
privește. Puțin îmi pasă, dar o cruce fata să aibă! 

— Nebunie curată, se apără Micuţul. De ce să aibă cruce. Păi nu 
sînt comuniști? Ei nu cred nimic din ceea ce predică preotul! 

— Am spus să aibă o cruce! zbiară Bătrinul furios, trintindu-se 
într-o adîncitură din zăpadă și trăgîndu-și gluga ca să ciupească un 
pic de somn. 

Micuţul sapă o groapă și bagă trupurile în ea. Ciocănește în 
zăpadă ceva care cu multă imaginaţie ar putea semăna cu o cruce. 

— Probabil că Bătrinul are numai căcat în tărtăcuță, se confe- 
sează el lui Porta. Te înţelegi greu cu el, nu-i așa? Data viitoare, cînd 
mă mai întîlnesc cu vreun băiat de-al vecinilor, am să-l rog să stea 
pe loc și să aștepte pînă mă duc înapoi să-l întreb pe Bătrînul dacă îl 
deranjează că-l împușc! 

— Taci din gură, mormăie Bătrînul de jos, din gaura în care s-a 
cuibărit. 

— A naibii armată, oftează Micuţul înghesuindu-se jos, alături 
de Porta. Nu mai poți nici să vorbești și ai nevoie de permisiune spe- 
cială să-l mierlești pe un găozar de comunist. Viaţa e atît de tristă că 
nu mai merită s-o trăiești. 

Avem senzația că au trecut numai cîteva minute cînd Bătrînul 
începe să strige. 

— Haideţi, ne mînă el cu nerăbdare, luaţi-vă rahaturile, miș- 
cați-vă cururile, înainte de-a veni Ivan să vi le reteze! 

— Armata asta nenorocită nu poate să lase pe cineva în pace? 
strigă Porta. Cînd voi deveni civil, cîndva, aș vrea să-l văd pe gogoma- 
nul care îmi va ordona mie să mă dau jos din pat! 

După ce am mers numai cîteva mile sîntem opriți de rafale de 
foc puternic dinspre un parapet înalt de zăpadă. 

La auzul primei împușcături mă trîntesc în zăpadă și iau cătarea 
spre o siluetă de pe virful unui val de zăpadă, dar Mpi-ul nu funcţio- 
nează. Închizătorul a înghețat. Îl ciocănesc cu dușmănie și piedica își 
dă drumul. Trag un încărcător întreg și figura dispare din vedere. 

— Înapoi, înapoi, înapoi! tună vocea autoritară a Bătrînului. 

O ploaie de gloanţe se abate în jur, spulberînd zăpada. 

— Foc de acoperire, ce naiba! strigă Bătrinul cu furie în timp 
ce grupa se retrage în dezordine. Netrebnici, lași! Nu v-am dat ordin 
să vă retrageţi! 

Heide vine în fugă. Sare ca un iepure rănit. Mitraliera începe să 

tragă. Ne croim drum în salturi scurte, cîte unul, prin zăpadă adîncă, 
pufoasă. 

Focul rușilor din virful dealului se mai domolește și curînd se 
oprește cu totul. 

Gifîind și gemînd cu obidă, ajungem sus la ei. În ciuda frigului 
polar asudăm de parcă ne-am găsi într-o saună. 

N-au mai rămas decît patru din ei și unul dintre aceștia este pe 
moarte, ceilalți doi ridică mîinile și își dau toată silința să ne convingă 
cît de mult și-au dorit sosirea eliberatorilor germani. 

— Unde sînt ceilalți? întreabă Bătrînul privind în jurul său. 

— Au luat-o la picior spre Moscova, rinjește Porta arătînd urmele 
pe zăpadă. 

— Se pare că nu toți doresc să fie eliberaţi, glumește Gregor. 

Micuţul apasă cu gura țevii Mpi-ului în ceafa primului prizonier 
și se preface că se pregătește să-l lichideze. 

— Niet Bolșevik! ţipă prizonierul și cade în genunchi înfricoșat. 

— Fir-aţi-ai-dracului să fiți de tovarișci comisari ce sînteţi! strigă 
Micuţul acuzator, îmbrîncindu-l cu brutalitate pe prizonier, care cade 
cu fața-n jos. 

— Niet comisar! îl asigură ei, vorbind cu toţii deodată. Politrucul 
se ascunde la Îngerul Roșu. Îl puteţi găsi acolo. 

Intrăm în sat, împreună cu cei doi naziști convertiți. Așezarea 
este literalmente îngropată în zăpadă. Ne mișcăm cu prudenţă din casă 
în casă, deschizînd ușile cu piciorul și trăgînd cîte o salvă în încăperile 
întunecoase. Dacă se aude vreun țipăt, tragem pînă amuţește. 

O turmă de reni vine galopînd îngrozită pe ulița mare. Zăpada 
ne zboară pe lingă urechi. 

Lîngă una din case zace un bărbat care poartă o banderolă. E 
pe moarte. Ne privește fix cu ochii larg deschiși și apoi încearcă să se 
depărteze de noi tîrîș. Căciula îi e năclăită de sînge. Murmură ceva 
neinteligibil și continuă să se tîrască. E ca un om întins pe o plajă, 
care se retrage continuu în fața curentului care se apropie tot mai 
mult, neîndurător. 

— E înnebunit de frică, spune Gregor împungîndu-l cu Mpi-ul. 
— Era de așteptat, spune Barcelona. Probabil că i-au însăilat 
niște povești nemaipomenite despre noi! 

— Să-l ajutăm să-și dea duhul mai repede, sugerează Micuţul. 
Este o cruzime să lași un animal muribund să sufere atîta! 
— Par Allah, a încasat toată rafala în burtă, spune Legionarul. 
— Să-l ia dracu, e de părere Westphalianul. 
— Numai lui poate să-și mulțumească! 
— Pune-l la adăpost mai încolo, în grajduri, le spune Bătriînul. 
Nu mai avem ce să-i facem. Haideţi! 
Cineva ne face semn energic cu o perdea roșie de la una din 
ferestrele unei case lunguiețe. 
— Ăsta-i Îngerul Roșu, ne lămuresc prizonierii. Aici e locul în 
care s-a dus să se ascundă comisarul! 
— Se grăbesc în mod sigur să se predea, rînjește Gregor. Trebuie 
că avem, într-adevăr, o reputație proastă! 
Deasupra ușii se bălăbăne o firmă de lemn, pe care e pictat un 
înger de culoare roșie călare pe un ren verde. 
Spargem ferestrele și expediem cîteva focuri prin ele pentru a 
le zdruncina nervii celor dinăuntru. 
— Ruki vierh!!! strigă Heide cu o voce puternică. 
les afară toți, pe rînd, atît bărbaţi cât și femei. Arată înfricoșaţi și 
buimaci. Ultima este o grăsană care ține în mînă o pușcă de vinătoare 
cu țeava retezată. 
Porta o ciupește amical de o bucă și îi bagă mîna pe sub fustă. 
— Unde ai fost pînă acum, viața mea? îi spune el libidinos. Dacă 
aș fi știut că ești aici veneam mai de mult. 
— Mai e vreo scîrnăvie cu voi înăuntru? strigă Heide dindu-și 
importanță și umflindu-și pieptul ca să le impună prizonierilor. 
— Taci, îi zice Porta, privindu-l cruciș. 
— Care dintre voi e comisarul? întreabă Gregor cu un zîmbet 
amabil. 
— A fost împușcat, zice grăsana. Își pune degetul pe frunte, ast- 
fel că nu mai există nici un dubiu unde fusese împușcat comisarul. 
— Doamne, dar ce urîtă e! constată Micuţul făcînd o strimbătură. 
— E fermecătoare, spuse Porta încercînd s-o cuprindă cu braţul. 
Lasă-mă numai să te sărut, zîmbește el afectuos și-și țuguie buzele 
pentru un sărut. 
[1] (rus) Mîinile sus! (n. trad.) 

— Ești drăguţ, îi spune ea striîngîndu-l cu atîta putere la pieptul 
ei imens, încît capul lui Porta dispare aproape de tot. 

— Ei, să ne retragem puţin amîndoi și să dăm uitării războiul, 
îi sugerează el cu un rînjet pofticios. 

— Putem merge la mine, sus în cameră, îi zice ea închizind ochii. 
Sînt lucrătoare la stat și am făcut rost de așternuturi curate. 

— Eşti comisar? o întreabă Porta. 

— Nu, ţin bufetul Îngerul Roșu, răspunde ea, gesticulînd ca un 
împărat care a repurtat o mare victorie. 

— Sfinte Raphael, protector al călătorilor, ce-și poate dori mai 
mult un bărbat cu obligații decît o hangiță drept ibovnică? rînjește Porta. 

Micuţul se înțelege de minune cu o fată subțire și înaltă, cu cozi 
groase de culoarea berei, care-i atirnă pe spate. Mîna i-a dispărut sub 
fusta ei pînă mai sus de cot. 

— Ce faceți voi, oamenii sovietici, în văgăuna asta cînd nu uci- 
deți nemți, asta e întrebarea? zise el împingîndu-și mîna afară prin 
gitul rochiei. 

— Dezbatem noul plan cincinal, ii spune ca imitînd un nechezat 
și mîncîndu-și unghiile. 

— Atunci înseamnă că vă plictisiți de moarte, decide Micuţul. 
Noi am dezbătut abia un singur plan cincinal și ne-a luat o groază de 
timp. Hai la tine, îi propune el, ca să-ți arăt niște năzbitii. 

În clipa aceea un bărbat iese brusc afară pe o ușă, învirtind un 
Kalașnikov deasupra capului. Sare într-o groapă de cartofi și începe 
să tragă în toate părțile. 

— Comisarul nostru, zice Mișa rotindu-și ochii către înălțimile 
cerului. 

— Credeam că a murit, spune Porta, ciupind-o pe grăsană de 
obrajii gelatinoși. 

— Atunci înseamnă că a reînviat, răspunde ea nepăsătoare. 

— Așa se pare, strigă Gregor băgîndu-și mai întîi capul la adăpost. 

— Dacă nu e el, atunci e primul cadavru pe care-l văd în viața 
mea trăgînd cu arma! 

— Vezi dacă poţi să pui mîna pe el, îi spune Bătrînul Legiona- 
rului care supraveghează ce se petrece de la o fereastră. 

— Neamţ porc! strigă comisarul din groapa de cartofi. N-o să 
mă prinzi niciodată viu. O să vă ucid pe toţi 

O altă rafală ciuruie tavanul și pereţii cîrciumii. 

Bătrînul privește cu prudenţă prin fereastră, își face mîinile 
pîlnie la gură și strigă: 

— Aruncaţi armele, tovarișci, și predați-vă. Nu vă facem nici un 
rău! 

O nouă salvă este singurul răspuns. Gloanţele se opresc în zid. 

— Să vă ia dracu de schweinhundel?l trădători. Nu mă trageţi 
voi pe mine-n piept! 

Kalașnikovul răsună din nou. 

— Grigori, Grigori, încearcă să-l ademenească Dimitri, înce- 
tează cu prostiile și vino-ncoa să faci cunoștință cu nemţii. Sînt oameni 
simpatici. 

— Gura, trădătorilor! Nu mă păcăliți! Ghermanshki, sînt un om 
important și greu de luat prizonier, strigă Grigori din groapă. 

— Tovarișci, se roagă Mihail, fii cuminte! Vino-ncoa să sărbăto- 
Tim împreună eliberarea noastră. Nemţii știu că ești un om mare și te 
vor trata ca atare. 

— Vă veţi da seama îndată că nu sînt ușor de capturat. 

Din gaură se aude o altă rafală care împroașcă zidul. 

— Nu ești decît nebun, Grigori Anteneev, ţipă Fiodor mînios. 
Am încheiat o pace cu nemții ăștia, și dacă nu ieși repede de-acolo 
o să vină ei să te scoată și să te împuște pe loc ca pe un cîine turbat! 

— Dacă te-am putea face să ajungi acolo i-ai putea zbura creierii 
cu o lovitură de țiță! îi zice Porta grăsanei. 

— Îl strîng de gât pe nemernic dacă mai ajung să pun mîna pe 
el, îl afurisește ea cătrănită. 

— E primejdios, o previne Ghiorghi. A urmat școala de trăgători 
de elită de la Moscova și mai totdeauna nimerește ţinta. 

— Trebuie să fie în lipsă de formă astăzi, zice Porta, pînă acum 
și-a irosit muniţia. 

— De regulă mai are și ceva grenade de mînă în buzunar, zice 
Mihail întunecat. 


[2] (germ.) Porci de cîini (n. trad.) 

— N-ar putea să arunce o grenadă pînă aici, înăuntru, spune 
Barcelona măsurînd distanța pînă la groapa de cartofi cu un ochi de 
expert. 

— Ar putea să înainteze tîrîndu-se și să ajungă la o poziție bună 
pentru el, spune Bătrînul cu îngrijorare. 

— Il est con!?l, spune Legionarul. Dacă părăsește groapa l-am 
capturat! Nu poate fi atît de nebun, nu încă! 

— Ce-ar fi să-l sîcîim atât încît să-l facem să-și consume toată 
muniția? sugerează Gregor. Nu poate avea prea multă. 

— Atunci îl prind ușor, cum prinde dracul un preot care șade 
pe țucal în Duminica Paștelui, ride zgomotos Micuţul. 

— Nu cred că-i o idee rea, zice Bătriînul circumspect. 

O grenadă explodează cu o pocnitură puternică, undeva în fața 
poziției noastre, și aruncă zăpadă prin fereastră. 

Unul cîte unul ieşim în fugă pe ușă și alergăm de la un parapet 
de zăpadă la celălalt pentru a-l face să-și consume muniţia. Îndată 
ce unul din noi s-a adăpostit, celălalt o ia la fugă, dar comisarul trage 
întruna ca un zevzec. 

— Să terminăm cu prostia asta, spune ofițerul medical Leth 
după ce ne-am vinturat de colo-colo între parapeţii de zăpadă o vreme. 
Am fost infirmier într-un azil și știu cum să tratez nebunia. Aveţi o 
mătură? întreabă el cînd sîntem în siguranţă în cîrciumă. 

Sofia vine degrabă cu un târn. 

— Exact ce ne trebuie, zimbește Leth satisfăcut. Le foloseam 
la azil pentru a le băga minţile-n cap. N-am văzut încă nici un lunatic 
care să nu se sperie de unul ca ăsta. Dă-mi o căciulă din astea rusești 
și vă arăt eu cum îl aranjezi pe unul care și-a ieșit din minți. 

Ghiorghi îi dă o căciulă veche, înaltă și ţuguiată. 

— Hei, măi omule, strigă Leth cînd ajunge afară. Aruncă arma 
și vino-ncoa! Dacă nu, vin eu și-ţi trag o mamă de bătaie cu măturoiul 
ăsta...! Na domal“. 

Urmează o tăcere adincă și se pare că nebunul de comisar nu 
știe realmente ce să creadă. 


[3] (fr) E idiot (n. trad.) 
[4] (rus.) Vino acasă (n. trad.) 

Leth traversează agale piața satului, ameninţind cu mătura. 

— Vino-aici, diavol zăpăcit! urlă el. Sau vin eu și îţi încing spi- 
narea cu măturoiul. 

— Minciuni și propagandă, neamțţ ticălos, răspunde Gregori din 
groapa de cartofi. Eşti un diavol, și nici raiul, nici iadul nu vor să aibă 
de-a face cu tine. 

— Înapoi! strigă Gregor nervos. E nebun de legat! 

— Nu încerca să-l înveţi pe tac-tu să facă copii! îi aruncă peste 
umăr Leth. Am fost special instruit cum să procedez cu nemții țăcăniți 
și știu ce fac. 

Se apropie de groapa de cartofi, pas cu pas, învirtind tîrnul pe 
deasupra capului. 

Brusc, automatul începe să răpăie o rafală lungă, mormăită. 

Leth se învîrte ca un titirez. La început pare că se întoarce pentru 
a veni înapoi la noi, dar după aceea cade ca un sac de cartofi. Zăpada 
se ridică în jurul trupului lui precum un nor. 

— Acum îți dai seama cu cine te pui? strigă comisarul trium- 
fător. Scoate un hohot nebunesc de rîs și nimeni nu se mai îndoiește 
în acest moment că într-adevăr omul nu e sănătos la cap. Oamenii ca 
mine sînt impermeabili și la gloanţe și la apă. Sînt atît de invincibil 
că fac praf o stîncă numai ce m-așez pe ea. 

— Eu nu mai suport mascarada asta! răcnește Barcelona mînios, 
descărcîndu-și încărcătorul într-o rafală lungă. 

Grigori nebunul îi dă replica instantaneu. Cad două grenade, 
nu departe de ușă. 

— Trebuie că e supraom! strig eu uimit. Un om normal nu aruncă 
atît de departe. 

— În numele tuturor diavolilor şi pe trupul sfânt al lui Christos, 
vin acolo la tine și te belesc de viu! 

Din nou clănțăne Mpi-ul. Unul dintre gloanţe îi străpunge pălă- 
ria lui Porta. 

— Nu mai ţine așa la infinit, spune Bătrinul cu hotărîre. Cine 
se duce voluntar să-l curețe? 

— Crezi că avem căcat în cap? întreabă Gregor, profund indignat. 

— Un nebun nemernic cu un automat ține-n loc o grupă întreagă, 
strigă Barcelona lovind mînios cu pumnul în masă. 

Oglinda cu îngerul pe ea se sparge în bucăţi și cade de pe perete 
cînd o altă rafală bubuie prin fereastra spartă. 

— Pînă aici, ţipă Sonia furioasă. Scîrnăvia asta bolnavă la cap 
O s-o cunoască mai bine pe Sonia din Odessa! Dă-mi unul din fierăs- 
traiele alea ale lui Hitler. 

Porta îi dă un Schmeisser și un săculeţ cu încărcătoare. Ea e atît 
de supărată, încît face spume la gură și la nas. lese pe ușă ca o rachetă. 

— Pe curînd, sărutări! Vă mulțumesc că aţi trecut pe la noi! strigă 
Porta după ea. O să-ţi plantez trei crini pe mormânt! 

Ea urcă dealul în zig-zag. Legionarul o acoperă cu mitraliera 
ușoară. Trasoarele fac oumbrelă deasupra gropii de cartofi. Subit, nebu- 
nul se arată la față în stînga gropii lungi și trage o rafală înspre Sonia. 
Propriul ei automat se descarcă necontrolat. 

Tragem foc încrucișat de la ferestre și uși. 

Ploaia de gloanţe îl aruncă afară din groapă, cade pe spate, apoi 
se clatină pe picioare dar, înainte de-a apuca să tragă, Sonia a și ajuns 
în spatele lui. Acum pare că și ea a luat-o razna. 

Stă pe el ca o statuie pe soclu, cu picioarele răscrăcărate, tră- 
gînd în jos, în plin. 

— Dacă femeia asta o ia razna, spune Gregor îngrijorat, atunci 
eu plec. 

Ea se oprește din tras, își ia Mpi-ul la umăr de parcă ar duce o 
cazma și coboară dealul cu pași lungi, măsurațţi. 

— Aşa trebuie să fi arătat amazoanele odinioară, cînd se întor- 
ceau triumfătoare după o mare victorie, ride Bătrinul. 

— A zis cineva ceva despre sexul mai slab? 

— Cheam-o pe mama, spune Sonia cu mîndrie, înapoindu-i 
Schmeisser-ul și mulțumindu-i că i l-a împrumutat. 

Cîrciuma se umple treptat de săteni veniți să arunce o privire la 
nemți. Pe măsură ce stocurile sînt epuizate, sentimentele de prietenie 
devin tot mai calde. 

În semn de omagiu, ursul împăiat din colțul de lîngă vatră poartă 
pe cap o cască germană. 

Porta ia o balalaică de pe perete. 

— Asta a fost în Siberia, cu tatăl meu, îi spune Sonia. 

— Chiar așa? zice Porta, încercînd corzile. 

— Ştii să cînţi la ea? întreabă ea. 
— Pe legea mea că știu. 

Primele acorduri sînt duioase și melodioase, apoi devin săl- 
batice ca goana cailor căzăcești în largul stepei. Se șterge pe miini de 
pantaloni și începe să facă pe clovnul cu instrumentul, în stil calmuc. 

Micuţul îi trage la muzicuţă. Porta cîntă cu tonuri înalte. 


Einmal wieder werden Glăser klingen 
denn zu Ende geht ja jeder Krieg.?! 


Curînd cîrciuma se zgilțiie de dănțuiala rușilor. Mișa sare atît 
de sus că-și sparge capul de o grindă. Gregor își rupe un deget învățind 
să facă o tumbă. Pe Porta îl apucă un cîrcel în ceafă cînd Fiodor îl con- 
vinge să încerce un salt peste o masă, cu picioarele lipite unul de altul. 

— Îndată ce se sfîrșește războiul, îi spune Micuţul Sofiei, mîn- 
giind-o pe interiorul coapsei, această onorabilă uniformă germană a 
mea 0 să se ducă direct la rufe murdare și voi păși iarăși cu mândrie 
în rîndurile civililor. 

— Ai grijă să nu rămii cu buza umflată, ride Gregor. Viaţa în 
civilie e cu mult mai complicată decît crezi. Nu poţi umbla acolo cu 
creierul încleiat și cu o listă de reglementări lipită pe frunte. Viaţa în 
armată devine tot mai simplă, cu cît ai mai multe stele și trese! 

— Cum e Germania? întreabă Ghiorghi cu curiozitate. 

— Ruine! Pretutindeni unde te uiţi, răspunde Porta. Și toată 
lumea umblă îmbrăcată cu aceleași haine, întoarse și răsîntoarse. De 
cîteva ori pe an Adolf ne spune că acum are victoria în buzunar. 

— Mulţi și-au pierdut capul, explică Micuţul din capătul celălalt 
al mesei. Sînt cei care nu prea iau legea în serios și care ies la mangleală 
în timpul camuflajului. 

— Cum 0 să se termine toate astea? oftează Dimitri. Și Poltava 
e în ruine. 

— O să se termine în așa fel încît unul dintre noi va pierde 
războiul și învingătorii vor lua toată prada, decide Porta cu largheţe. 

— Dacă voi, nemţii, pierdeţi războiul, nu vi se mai permite să 


[5] (germ.) Dar într-o zi paharele vor clincheti iarăși/Pentru că orice război 
are un sfârșit. (n. trad.) 

aveți armată, prezice Fiodor ursuz, lovindu-și ușor Schmeisser-ul cu 
mîna. 

— Asta ar fi rău, admite Porta cu un zimbet fals. Pentru noi 
armata germană e ceva sfînt. Aidoma Bisericii! Rugăciuni duminica 
și instrucție lunea. Totdeauna încheiem săptămîna cu o paradă și o 
reîncepem pe cea următoare cu rugăciuni și instrucție cu armamentul! 

— Te cam întreci cu gluma! urlă Heide ridicînd mîna, prea beat 
ca să mai înțeleagă ironia lui Porta. 

— Armata este un dar de la Dumnezeu pentru poporul german, 
sughite Gregor salutind ursul împăiat. 

— Noi, prusacii, avem războiul în sînge, strigă Heide ca mîndrie, 
ridicînd din nou mîna. Dumnezeu a creat uniforma și pușca special 
pentru uzul nostru. 

— În același timp a creat cazmaua și grebla pentru ruși, rînjește 
Porta cu jovialitate. Dumnezeul acela german știe cu siguranță ce face! 

— Nuvă faceţi griji că pierdeţi războiul, strigă Andrei, ridicînd 
paharul în sănătatea lui Barcelona. Dacă îl pierdeţi, atunci noi, rușii 
ne vom uni cu voi şi-i aranjăm pe actualii aliați. Împreună am învinge 
restul lumii cât ai clipi! 

— Da, avem într-adevăr multe în comun, spune Porta cu înţe- 
lepciune, mai ales evlavia și cruzimea. 

— Dacă va fi să dăm de greu, strigă Gregor cu o intonațţie de 
general, nu ne vom da în lături să recurgem la metode crude și neo- 
bișnuite de luptă. Va trebui să mobilizăm toți păduchii ruși și nemți, 
să-i infectăm cu tifos exantematic și să-i aruncăm americanilor în cap. 
Asta o să le taie cheful de a forța popoarele noastre iubitoare de pace să 
mai facă alte războaie. Am mai putea stringe și șobolani din ruinele și 
cimitirele războaielor anterioare, sugerează Porta. Și cînd i-am infectat 
cu tot felul de mizerii și corupție, să-i trimitem în dar inamicilor noștri 
odioși, care ne ucid fără scrupule nevestele și copiii. 

— Da, noi, nemţii și rușii, știm cum să facem alte naţiuni să stea 
în front, strigă Barcelona pe deasupra zgomotului. 

— Căștile jos pentru rugăciuni! declară Porta între două sughi- 
țuri, urcîndu-se în patru labe pe o masă. Trebuie să ne rugăm Domnului 
să ne ajute să punem capăt acestui război mondial cît mai curînd cu 
putinţă, ca să putem începe altul! 

Bătrinul satului, care e numai piele și oase, spune că își poate 
aminti Războiul Crimeii, în care un nătărău de general englez și-a 
măcelărit propria cavalerie. Și dacă se străduie și mai tare poate să-și 
amintească intrarea lui Napoleon în Moscova. 

— Era o priveliște măreață, spune el cu calm. Ce mulțime de cai 
aveau cu ei. Napoleon călărea pe unul alb! 

— Camuflaj la teren, presupun! zice Micuţul. 

— În războiul ăsta trageţi cu tunuri? îl întreabă moșul pe Porta. 

— Mai tragem cîte o ghiulea din cînd în cînd, admite Porta. 

— Crezi, poate, că într-o zi cineva ar putea să vadă cum funcți- 
onează una din drăciile alea? întreabă moșul cu o voce subțiratică și 
stinsă. 

— Poţi veni cu noi cînd plecăm, îi sugerează Porta. 

— Avem un tun aici, divulgă moșul cu ochii scînteindu-i. Plescăie 
cu voioșie din gingiile știrbe. L-a uitat cineva imediat după Revoluţie 
și l-au ţinut ascuns de-atunci. 

— Atunci de ce nu încerci să tragi cu el? îl întreabă Micuţul. 
N-aveţi pulbere, pesemne? 

— Ba da, ba da! se laudă patriarhul satului. O grămadă, de toate 
felurile. 

— Unde se află această armă de foc despre care vorbești? întreabă 
Micuţul cu interes. 

Îi lipește Sofiei o palmă pe fund de o trimite în braţele lui Fiodor. 

— În grajdurile renilor, ascunsă în paie, chicotește bătrînul țăran. 

— Hai să aruncăm un ochi, îi sugerează Porta. 

— Da, hai, că bine zici, încuviințează moșul, vădit încîntat. Am 
luat parte în două sau trei războaie dar n-am văzut niciodată cum trage 
tunul, și acum, că am peste o sută de ani, aș vrea să văd pînă nu mor. 

— Cînd te-ai născut? îl întreabă Porta. 

— Acum mai bine de o sută de ani, răspunde ţăranul matusa- 
lemic, cu un zimbet fericit. 

În timp ce-și croiesc anevoie drum, prin omăt spre staul, țăranul 
li se destăinuie că Prinţul Nicolae i-a dat bacșiș cinci ruble. În vremu- 
rile alea era plata unei luni întregi. 

— Prinţul era un om bun și evlavios. 


194 


Cîinii de război 


— Da, avea o inimă de aur, suriîde Porta agreabil. Erorile lui 
tactice în conducerea armatei imperiale n-au costat poate decît viața 
cîtorva milioane de ruși. 

— L-ai cunoscut? întreabă moșneagul cu interes, uitîndu-se cu 
venerație la Porta. 

— Nu, n-am avut atita noroc, răspunde Porta. Dacă aș fi avut, 
aș fi sfîrșit într-o groapă comună. 

Împreună reușesc să dezgroape un tun de cîmp austriac de 
106 mm. 

— E unul de-alea vechi, confirmă Porta cînd scot arma din paie 
și o pun în poziţie de tragere. Ar putea să explodeze și să ne zboare 
foarte ușor și cururile. 

Micuţul deschide culata cu zgomot și examinează interiorul 
țevii cu un aer experimentat. 

— Unde ţineţi pulberea? îl întreabă Porta pe moșneag, care e 
beat de bucurie și speranță. 

— Sub paie, hiîrîie el. Nu e primejdios, ai? întreabă el pe cînd 
dau de-a dura primele proiectile spre tun. 

— Nu, cînd știi ce ai de gînd, se fălește Micuţul împingând un 
obuz în camera de ardere. 

— Punem nivelul la trei, spune Porta expert. O să le cadă berea 
de frică ălora la cîrciumă! 

Micuţul împinge încărcătura în lăcaș. 

— Ţine-te de coaie că s-ar putea să plece odată cu proiectilul, 
zice Porta răsucind roata de nivel. 

Ţeava lungă, prăfuită se ridică și țintește spre nori. 

— Lasă-mă pe mine s-o trag pe prima, spune Micuţul, așezîn- 
du-se pe locul trăgătorului. 

— Treci, rînjește Porta trăgîndu-l după el pe bătrînul țăran în 
spatele unei stînci imense. Ține-te de pălărie, îl avertizează. 

— Înseamnă că e periculos? întreabă el înfricoșat. 

— Periculos, foarte periculos, spune Porta. Există ceva risc cînd 
e vorba de asemenea materiale. Uneori oamenii sînt loviți în cap cu 
un tun, dar nu-ţi face probleme, exploziile se duc în sus, așa că dacă 
merge cîș, tot ce osă se întimple va fi că Micuţul și restul vor zbura pur 
și simplu pe deasupra capetelor noastre. 

— Uite-o că se duce, strigă Micuţul fericit, trăgînd de șnur. 

Dar nu se întîmplă nimic. 

Trage din nou și rezultatul e același. 

— E ceva care nu merge, spune el supărat. Vino și dă-mi o mină 
de ajutor s-o reglez. 

— Nix, eu sînt numai încărcător, refuză Porta de după bolovanul 
imens. E încărcat! 

Micuţul meșterește ce meșterește, coboară și ridică ţeava și trage 
cîteva șuturi armei. 

— Am găsit! ţipă el entuziasmat. S-a înțepenit percutorul. 

— Dă-i una-n tărtăcuţă mai bine, sugerează Porta. Asta o să-i 
scoată căcatul austriac din cur, socotesc eu. 

— Foc! 

Micuţul își ordonă lui însuși și trage de șnur cu toată puterea. 

Un zgomot asurzitor zguduie tot satul și se ridică o coloană de 
flăcări. Urmează o nouă explozie chiar pe urmele primei. O trombă de 
zăpadă se ridică de lingă groapa de cartofi unde a căzut proiectilul greu. 
O ploaie de cartofi zboară prin aer. Mare parte din ei sînt proiectați în 
cîrciumă și se zdrobesc de tavan și pereţi. 

Sonia își înșfacă pușca de vinătoare de sub tejghea. 

— Acum se joacă cu tunul ăla blestemat, urlă ea. Uite cum mi-au 
distrus porcii ăia cîrciuma! Nu mai pot suporta așa ceva. Mi-ajunge 
pînă peste cap cu războiul ăsta mondial! 

Iese pe ușă ca o ghiulea și pornește în sus pe deal spre șura 
renilor, unde vede ţeava tunului basculînd. Dar e abia la jumătatea 
drumului cînd se oprește și se uită îngrozită, cu ochii cît cepele, peste 
deșertul de omăt. Opt sănii motorizate vin săltînd peste deal, îndrep- 
tîndu-se spre sat. 

O mitralieră răpăie din sania din frunte. Gloanţe trasoare răs- 
colesc zăpada pe toată lungimea străzii. 

— Porci ordinari, sînt ultimele vorbe ale Soniei, în timp ce se 
cufundă în zăpadă ciuruită pe ici pe colo de salva mitralierei. 

Săniile se opresc pe creasta celui mai apropiat deal. O voce 
răcnește peste tăcerea arctică, întîi în rusă, apoi în germană. 

— Toţi afară! Mîinile deasupra capului! 

— Și acum ce-o mai fi și asta, suspină Mișa tîrindu-se sub o 
bancă, locul lui favorit de ascunzătoare cînd se simte în pericol. 

— Vino, dulce moarte, vino... murmură Legionarul pregătindu-și 
automatul Schmeisser. 

— Katiușele alea o să ne facă praf, șoptește Gregor înfricoșat, 
trăgînd mai aproape un săculeţ cu grenade de mînă. 

— N-avem prea mult de ales, răspunde Bătrînul cu ironie. Dacă 
ne capturează ne vor rupe Oscior cu Oscior. 

— On les emmerdent!€|, ride Legionarul. Să-i atacăm, cu grenade 
de mînă. 

— Ne vor face terci înainte de a ne apropia de ei, zice Heide 
negru la față. 

— Unde dracu sînt Porta și Micuţul? întreabă cu supărare 
Bătrînul. 

— În șura renilor, cu vechitura aia de armă. Ei au terciuit groapa 
cu cartofi. 

— Pentru ultima oară! Ieșiți cu mîinile sus, tună vocea de la 
megafon. 

— Nu credeți că e mai înţelept din partea voastră să ieșiți afară cu 
mîinile sus? le spune Bătrinul rușilor care sînt împinși la zid îngroziți. 

— Nicevo, nu-i știți pe cei de la NKVD, răspunde Fiodor cu un 
zîmbet obosit. Dacă nu ne doboară la vedere, o vor face îndată ce-și vor 
da seama că am fraternizat cu voi. 

— Şi-atunci ce faceți după ce plecăm noi? întreabă Bătriînul. 

— Nuva fi nici un „după”, spune Fiodor fatalist. Mai bine murim 
cu voi decît să fim măcelăriți ca vitele. 

— Je leur pisse au cul, mîrîie Legionarul, fixîndu-și bine în umăr 
patul automatului. 

Săniile coboară încet povirnișul dealului și o ploaie de proiec- 

tile explodează în zăpadă. 

— Folosesc proiectilele explozibile, strigă Gregor tulburat, plon- 
jind îndărătul tejghelei. 

— Şi ce-ţi închipuiai că o să folosească? întreabă Bătrinul sar- 
castic. Proiectilele perforante nu le-ar fi de mare folos. 

[6] (fr) Să-i hărțuim (n. trad.) 
[7] (fr) Mă piș în curul lor (n. trad.) 

Cei trei din șură asudă din greu, aplecaţi peste bătrîna armă. 
Micuţul lucrează ca un cal. Tunul e greu de urnit, dar în cele din urmă 
reușesc să-l pună în poziție de tragere. 

— Acum le arătăm noi escrocilor, blestemă Micuţul cu obidă 
coborînd țeava. 

Înșfăcă unul dintre cilindrele de alamă pe care moșul i le-a 
împins de-a dura. 

— Ce dracu, fitilul! cere Porta. 

Micuţul scotocește prin niște lăzi vechi și găsește cîteva fitile. 

Moșul se lasă pe vine și își astupă urechile cu amîndouă mîinile. 
Ţeava lungă se mișcă iritant de lent dar în cele din urmă ţintește spre 
cea mai îndepărtată sanie. 

— Dă-i bătaie, fir-ar a dracului, sau mă lași pe mine în loc? 

Porta își pune ochiul la mecanismul de miră, care e cu mult 
mai nou decît arma ca atare. 

— Foc! strigă el. 

Micuţul smucește de șnur cu o asemenea forță că îl scoate din 
cheotoare. 

Izbucnește o flamă teribilă la gura ţevii și un bubuit infernal. 
În clipa următoare sania cea mai îndepărtată a dispărut. 

Micuţul încarcă din nou. 

Se aude un scrîșnet metalic și culata se închide cu zgomot. 

— Foc! strigă Porta. 

Micuţul trage iar zdravăn de șnur. 

Sania din frunte este aruncată în aer și cade vertical înapoi în 
zăpadă. Se aude o bufnitură masivă a unei explozii și o fulgerare găl- 
buie-roșietică țișnește din ambele părți. 

Un proiectil trece prin acoperișul hambarului și grinzile le cad 
în cap. Un șuvoi lung de gloanţe trasoare trece prin aer și gloanţele se 
pornesc să răpăie cu dușmănie în scutul protector al tunului. 

Porta e din nou cu ochiul lipit la cătare. Încet, încet, ţeava tunu- 
lui se coboară. 

Micuţul și moșneagul asudă la picioare, hușmindu-se. Tunul 
nu poate fi întors lateral și sînt obligaţi să deplaseze tot afetul. 

— Foc! strigă Porta. 
— Adio, căcaţilor! suride Micuţul smucind de șnur. 

Tunul vibrează și saltă. Cea de-a treia sanie este lovită, și o 
lovește și ea pe cea din faţă. Se răstoarnă amîndouă și alunecă pe povir- 
Niș, cu tălpicele în sus. 

De fiecare dată cînd se trage o salvă, Bătrinul ride în hohote și 
se lovește încîntat cu palmele pe coapse. 

Porta realizează încă două lovituri înainte ca un proiectil de 50 
mm să intre pe ușă și să explodeze în grajd. Flăcările se ridică din clăile 
de fîn și în cîteva minute hambarul se umple cu un fum dens, negru. 

— Proiectile! spune Porta scurt, aproape sufocîndu-se. 

Culata tunului se închide cu un zgomot metalic. Trage din nou. 
Ratează de data aceasta. Proiectilul șuieră milimetric pe lingă cea mai 
apropiată dintre sănii. 

Turela se răsucește și tunul automat de 20 mm ţintește direct 
în hambar. Înăuntru se aude zdrăngănind pe jos un tub de cartuș și 
culata tunului austriac se închide peste un nou proectil. 

Porta învârte de înălțător ca un zănatec, apoi renunţă și se uită 
prin cătare ca și cînd ar fi o pușcă. 

— Trage, ce Dumnezeu! strigă Micuţul care s-a adăpostit la teren, 
chiar sub tun. 

Tunul bubuie și sania motorizată, care se îndreaptă spre șură, 
se pulverizează. Turela descrie o spirală în aer și din interiorul săniei 
sînt aruncate două corpuri cuprinse de flăcări. 

— L-ai nimerit! Să fie al dracului, dar bine l-ai mai trosnit! ţipă 
Micuţul nemaiputînd de bucurie. Acum haideţi, afară, scîrbelor. Vă 
arătăm noi vouă unde a înțărcat dracu oaia! 

Țăranul cel bătrîn începe o căzăcească, făcînd haz, ca o cioară 
răgușită. 

O sanie blindată apare dintre două case. Tunul acesteia se rotește 
șovăielnic, căutînd parcă un unghi aparte de tragere. 

— Hai să-l urnim, strigă Porta sărind de pe locul mitraliorului 
pentru a-i ajuta să întoarcă afetul. 

Mitraliera de pe sania automată ţăcăne și proiectilele se abat 
țiuind asupra Îngerului Roșu. 

— Drace! ţipă Porta. Și eu care credeam că o să ne plesnească 
pe noi. 

— Nu ne pot vedea, spune Micuţul. Tunul ne acoperă complet! 

— Întinde-o, moșule. O să fie mai albastră decât toată căcăstoa- 
rea aia de război la care ai luat parte! 

— Nici gînd, răspunde bătrînul cu încăpăținare. 

Ochii i s-au înroșit și i s-au tumefiat din cauza fumului toxic, 
dar e fericit, chiar dacă se mai sufocă. Visul vieţii sale s-a împlinit: a 
văzut cum trage un tun adevărat. 

Sania blindată avansează încet printre case și se tîrăște spre ei. 
Scuipă foc încontinuu și proiectilele trimit acoperișul la plimbare. Pe 
ruinele etajului întîi al casei se proiectează un baldachin mare, imens, 
pe care zace corpul căpitanului Vasili Simsov. 

— Unde dracu' s-a dus? zice Porta mijindu-și ochii pentru a 
străpunge prin fumul gros. 

Instantaneu explodează un proiectil chiar în fața hambarului 
și-l zboară pe Porta de pe scaunul pe care stă și trage. 

Moșul, care e în picioare, este aruncat în faţă și se izbește cu 
capul de pămînt. Micuţul se duce rostogolindu-se spre țarcul gol pentru 
găini, unde o grindă se abate cu toată forța asupra lui. 

Cu fața șiroindu-i de sînge, bătrînul satului se urcă pe scaunul 
mitraliorului. 

— Pașol, croncăne el apăsîndu-și ochiul în cătare. Învîrte roata 
cea mai apropiată, care se nimerește să fie căutătorul de înălțime. Cu 
mișcări stîngace găsește șnurul și smucește de el așa cum l-a văzut pe 
Micuţul. 

Tunul bubuie, flama din gura ţevii luminează toată șura. Suflul 
exploziei îl aruncă din scaun pe moș și-l proiectează cîțiva pași mai 
încolo, la pămînt. Zăpăcit, se uită fix printre roțile tunului și scoate un 
hohot de rîs satisfăcut. 

La numai aproape două sute de metri arde o sanie blindată grea. 
Spre cer se ridică un fum negru ca smoala. 

— Să fiu al naibii, ţipă Micuţul cu surprindere. S-a pierdut odată 
cu tine un bun luptător anti-tanc! 

— E timpul să plecăm. O să fac praf cîrciuma, spune Porta ieșind 
dintr-o grămadă de cărămizi. 

La Îngerul Roșu se dezlănțuie un adevărat iad. În bucătării explo- 
dează un proiectil de 50 mm, într-o mare de flăcări și plita zboară prin 
perete. 

Ghiorghi aleargă ţipînd și încercînd să stringă la piept un ciot 
de mînă. Un picior planează prin cârciumă și se zdrobește de perete. 

Sub masa lungă Sofia șade și privește fix, cuprinsă de spaimă la 
piciorul ei stîng. Nu i-a mai rămas decît puţin din genunchii în jurul 
ei se lățește o baltă de sînge. Deschide gura și începe să ţipe sfișietor. 

— Sacre nom de Dieu, șuieră Legionarul și-i aruncă o trusă de 
prim ajutor. 

Două sănii blindate sînt atît de aproape de cârciumă încît putem 
distinge cu ușurință numerele și însemnele tactice pe turele. 

— NKVD, comentează Heide, negru la faţă. 

Leg laolaltă trei grenade și mă pregătesc să le arunc. 

— Stai puţin, zice Bătriînul, apucîndu-mă de mînă. Nu poți 
arunca atît de departe! 

Dar e prea tîrziu. Am tras deja de coardă. Aceste grenade nu pre- 
zintă siguranţă. Mă eliberez și duc mîna la spate. Totul dispare într-un 
nor fierbinte, alburiu. Simt o lovitură violentă în umăr. Grenadele se 
împrăștie pe jos, 

— Milles diables!l2l urlă Legionarul, trăgîndu-le un șut şi proiec- 
tîndu-le spre ușă. 

Acestea explodează în aer și îi despică tot pieptul lui Oberschiitze 
Lung. 

— Doamne, Dumnezeule! ţipă Gefreiterul Giinther. Ochii mei, 
ochii mei! Se clatină pe picioare cu ambele mîini apăsate pe terciuiala 
sîngerîndă care au fost ochii lui. O ia la goană pe ușă. Încremenește în 
piaţetă, țipînd cu gura larg deschisă. 

Una din mitraliere răpăie și cartușul trasor i se înfige în trup. 
Cade pe spate ca o buturugă, lovind cu picioarele în zăpada care se 
învârtește în jurul lui. Hohotind de plins încearcă să se îndepărteze, 
tîrindu-se pe burtă. Alunecă la vale ca o sanie pe povirniș și dispare 
într-o viroagă. 

O schijă lungă și subțire a pătruns prin șubă și mi-a despicat 
carnea de-a lungul umărului. Rana sîngerează în voie, dar osul a rămas 
intact. 

Întreg satul este o văpaie. 


[8] (fr) Mii de draci! (n. trad.) 

Un proiectil explodează chiar în mijlocul cîrciumii. Pe jos e 
un lac de sînge. Pretutindeni mădulare sfirtecate și trupuri însînge- 
rate. O duhoare grețoasă umple localul, care arată ca un abator în care 
măcelarii au turbat. Chiar și pe tavan se întind pete mari de sînge și 
podeaua e o masă lipicioasă de oase zdrobite, singe și carne sfirtecată. 

Feldwebelul Karlsdorf șade sprijinit de perete cu privirea în gol, 
spre locul unde i se aflau picioarele cu puţin timp înainte. Acum mai 
sînt numai cîteva cioburi de oase și fișii lungi de carne și tendoane. 
Începe să rîdă. Liniştit la început, ca de o glumă, apoi rîsul lui capătă 
sonoritatea unor suspine urlate. 

Un alt obuz explodează în încăpere cu un ecou ascuțit. După 
ce fumul cenușiu-albastru s-a limpezit, un terci de sînge marchează 
locul unde șezuse Karlsdorf. 

Zgomotul proiectilelor m-a asurzit complet. Mă duc de-a buși- 
lea la Legionar și îl ajut cu mitraliera ușoară. 

Sus, în șură, Micuţul stă întins pe spate cu mîinile încrucișate 
sub ceafă și privește meditativ în sus, la vilvătaia imensă. Faptul că 
toată șandramaua s-ar putea prăbuși peste el nu pare să-l preocupe. 

Porta își deschide și închide gura de parcă ar mesteca ceva cu 
gust scîrbos. 

— Fir-ar al dracului, geme el. Ce timpit o fi mîncat căcat de 
pisică cu fălcile mele? 
— Am văzut cum se trage cu tunul, rostește în șoaptă moșul. 

Își priveşte mîna mutilată, căreia îi lipsesc toate degetele. 

— Scîrnăviile naibii, murmură Micuţul ridicîndu-se pentru a-l 
ajuta pe moșneag. 

Dar înainte de a ajunge la el este proiectat în nămeți, înspre 
sediul partidului. Porta e azvârlit în văzduh, vertical, ca o împușcătură 
de mortier, și aterizează în spatele rămășițelor gropii pentru cartofi. 

Hambarul e făcut praf. Toate obuzele ascunse acolo au explodat 
și suflul exploziei care se degajă mătură totul din drumul său. 

— Ce Dumnezeu a fost asta? gifiie Bătrinul, cățărîndu-se afară 
din groapa adîncă în care fusese catapultat de explozie. 

— Porta și Micuţul se ridică la Ceruri! spune Legionarul șter- 
gindu-și sîngele de pe faţă. 

A trecut o oră, o zi sau un an? Habar n-am. Capul mă doare ca 
şi cînd ar fi fost despicat de o sabie. Îmi amintesc ca prin ceaţă ceva 
despre o explozie colosală și despre flame imense. Încerc să mă ridic 
în picioare dar o lovitură grea mă doboară înapoi. O voce guturală mă 
aduce complet în simţiri. Acum îmi amintesc clar ce s-a întîmplat. 

Un grup de bărbaţi scunzi, puternici, cu fizionomii mongoloide 
și epoleți lați tip NKVD, apare din bucătărie. 

Răsucesc capul cu prudenţă. La câțiva pași de mine zace Gregor 
legat ca un sac. Pare mort. Ceva mai încolo zac legaţi spate în spate, 
Bătrînul și Barcelona. Westphalianul atîrnă cu capul în jos, legat fede- 
leș de o grindă, ca o costiță afumată. Primprejur văd restul grupei. Toţi 
sînt legați. Porta, Legionarul și Micuţul nu sînt aici. Probabil că sînt 
deja morți. 

Un soldat NKVD stă strajă lingă ușa sfărimată, cu Kalașnikovul 
în mînă și cu o țigară atîrnîndu-i în colțul gurii. De o grindă de deasu- 
pra casei scării se leagănă cinci corpuri spînzurate. E evident că civilii 
au fost trataţi în mod sumar. Pe ușa pivniţei a fost răstignit cineva. Nu 
pot vedea cine este. Dar nu e mort încă. Trupul i se mișcă în spasme 
din cînd în cînd. 

Un ofițeraș vinos îmi trage un picior în coaste. 

— Sabotorule, mîrîie el spre mine într-o germană stricată. 

Se apleacă atît de mult încît simt mirosul de votcă și mahorcă 
în răsuflarea lui. 

— Vorbești rusește? mă întreabă. 

— Niet, îi răspund. 

— Minţi! zbiară el, dezgolindu-și șiragul de dinţi albi. Vorbești 
rusește! Spui niet! Se întoarce spre un sergent pentru confirmare. Fără 
să aștepte vreun răspuns continuă. Tu aruncat aer Nova Petrovsk? 

— Niet, răspund. 

Scuipă și mă sfichiuiește peste față de cîteva ori cu nagaica. 

— Recunoaște! răcnește el cu sălbăticie. Smulgem limba din 
gitlej! Nu mărturisire, nu nevoie limbă! 

Din nou nagaica șuieră prin aer, sfișiindu-mi pielea de pe ceafă 
și git. Face semn la doi soldați siberieni și le dă un ordin într-un dialect 
pe care nu-l înţeleg. 

Soldaţii se reîntorc cu o cutie grea de genul celor folosite de 
spoitorii de tingiri. Cu un rictus, ofițerul ia un clește cu mînere lungi 
din cutie și îl pocnește spre noi ameninţător. Cu mișcări de oameni 
exersați, soldaţii sfișie hainele de pe Barcelona și Bătrîn. 

Ofiţerul repetă întrebările pe care mi le puseseră și mie. 

— Du-te-n mă-ta, răspunde Barcelona, privindu-l fix pe ofițeraș 
cu ochi plini de ură. 

— Vă înmuiem noi, zîmbește rusul veninos. Cine conduce grupa? 

— Hai sictir, mârîie Barcelona plin de dispreţ. 

— Zdrobesc coaie nemțești, dacă nu primesc răspuns, promite 
rusul cu ochii mijiți a dușmănie. 

Un țipăt prelung și tremurat din pivniță îl întrerupe. Numai o 
ființă omenească la mare durere se poate văita astfel. 

— Acum găsiți unul care să vorbească! rînjește ofițerul rus. Spin- 
zurați-i! comandă el cu brutalitate. 

Un soldat îmi pune o funie subţire pe după gât. Leagă celălalt 
capăt de o grindă. Trebuie să stau pe vîrful picioarelor pentru a nu mă 
strangula. 

Ofiţerul se apucă să-l biciuiască pe Bătrînul cu nagaica. 

— Cine e șeful? întreabă el după fiece lovitură. 

Expert în utilizarea teribilului bici siberian, fiecare lovitură 
despică pielea. Singele șiroiește de pe trupul Bătrînului. 

După scurt timp gemetele Bătrinului încetează. A leșinat com- 
plet de parcă ar fi fost mort. 

Auzisem că poți omori un om cu trei lovituri de nagaică. După 
ce am văzut-o în mîinile unui NKVD-ist din Siberia nu mai am nici 
un dubiu. 

Îi privesc pe rușii din jurul meu. Par obosiţi și extenuaţi. Figu- 
rile le sînt acoperite de răni pricinuite de ger, ca și ale noastre. Unul 
din ei doarme pe picioare cu automatul atîrnînd la întîmplare la piept. 

— Sabotorilor, zice hotărît ofițerașul mîngiind cu nagaica torsul 
dezgolit al lui Barcelona. 

— Nu, nu sîntem sabotori, scîrnăviilor! urlă Barcelona. 

— Ce căutaţi atunci aici? întreabă rusul cu un suris amenință- 
tor. Vînați reni? 

— Ne aflăm aici ca să ne pișăm pe voi! strigă Barcelona cu 
dușmănie. 

Nagaica șuieră, crestîndu-i fața lui Barcelona. 

— Te biciuiesc pină mori, îi promite micul ofițer cu ochii ca 
smoala arzîndu-i în fața teșită, mongoloidă. Auzi svinial”? 
— Pui de căţea, zbiară Barcelona cu glas răgușit. 

Pe ofițer parcă l-a apucat amocul. Loviturile de nagaică se abat 
ca o grindină asupra lui Barcelona. Emite un țipăt prelung, strident și 
cade în inconștienţă. 

— Și cu porcul ăla finlandez ce facem? întreabă un sergent 
venind din pivniță. 

— Îl ducem la Murmansk și tencuim o celulă cu pielea lui, răs- 
punse ofițerul. 

Încăperea se umple cu soldaţi din Siberia. Se triîntesc pe jos 
și se rostogolesc pe spate precum cîinii. După cinci minute încep să 
sforăie sonor. 

Una din santinele mă dezleagă de grinda de care eram pripo- 
nit, îndeajuns pentru a mă putea așeza. În ciuda durerii de la milini și 
picioare mă cufund într-un somn straniu, tulbure. 

Un sunet slab mă trezește. Trapa din podea se deschide și tru- 
pul vinos al Legionarului se ridică pe furiș din pivniţă și se tîrăște spre 
santinela ațipită. 

Mai iute ca gîndul, coarda de pian e în jurul gâtului. Două smu- 
cituri virtoase și santinela este ucisă. 

Porta vine tîrîndu-se pe burtă dinspre bucătărie și îl ia în pri- 
mire pe sergentul siberian. Și acestuia i se aplică garoul. 

Chipul dur al Micuţului se ivește de după ursul împăiat, dinţii 
dezvăluindu-i-se într-un rînjet de ucigaș. Îl pescuiește de pe jos pe ofi- 
țerul adormit, ca pe o păpușă, și îi apasă capul de pieptul lui puternic. 
Se aude un sunet ca de mucava zdrobită. 

Heide apare și el, călcînd în vîrful picioarelor pe scara ruinată. 
La mijlocul drumului se poticnește de o raniţă și vine de-a dura în 
încăpere, cu o larmă teribilă. 

Ceilalți trei se dispun cu o iuțeală fulgerătoare lingă perete cu 


[9] (rus.) Porcule (n. trad.) 

automatele pregătite. Nu se întîmplă nimic. Un rus se tînguie în somn, 
cerînd liniște. 

De afară, din piaţetă, auzim zvon de glasuri. Se schimbă san- 
tinelele. Nu se sinchisesc nici ele de gălăgie. Sîntem atît de adînc în 
spatele frontului, încât nu-și închipuie că ar putea să se întîmple ceva. 

Comandantul gărzilor intră pe ușă căscînd, își aruncă automatul 
pe masă, se întinde ridicînd brațele spre tavan și cască iarăși zgomotos, 
ca un cal ostenit. Rămîne cu gura deschisă. Cu o expresie surprinsă pe 
față, încremenește cu ochii pe ţeava Mpi-ului lui Heide. 

Heide surîde satanic și salută cu două degete la chipiu. Înainte 
de-a apuca să-și închidă gura, coarda Legionarului îl prinde de gât pe 
rusnac. Limba îi iese printre buzele crăpate de ger și fața i se învineţește. 

Intră un caporal și-l observă imediat pe comandantul mort care 
zace lat pe podea. Înţepenește și deschide gura dar nu iese nici un sunet. 

Micuţul îl ucide dintr-o lovitură piezișă în gât cu latul palmei, 
rapid și în liniște, ca o fată de la garderobă care primește o pălărie de 
la un musafir! 

— Vino, dulce moarte, vino..., fredonează Legionarul în surdină. 

— Răcani nenorociţi, suride Heide batjocoritor și disprețuitor. 

Porta lovește zgomotos cu patul automatului... 

Micuţul descarcă o rafală în grinzile tavanului și una din feme- 
ile atirnate cade pe podea cu o bufnitură. 

Buimaci și adormiţi, soldații NKVD se ridică în patru labe și 
apoi în picioare. Cu mutre îngrozite și năuce se zgiiesc la cei patru 
nemți care rînjesc aliniați la zid. Unul dintre ei orbecăie după Nagan. 
Legionarul asvirle cuțitul, care se împlîntă pînă în plăsele în pieptul 
nesăbuitului soldat. 

— Luaţi aminte, tovarișci. Să nu îndrăzniți nici măcar să vă miș- 
cați de pe un picior pe altul, că e pentru ultima oară cînd ați mai șezut 
pe ţucal! 

— Aruncaţi armele aici! le ordonă aspru Heide. Nu încercaţi 
nici o mișcare pe care am putea s-o interpretăm greșit, că se descarcă 
drăciile astea! 

— Sîntem de partea voastră, rostește un sergent cu voce 
tremurată. 

— Nu mai spune! zice Micuţul jovial, dîndu-i o scatoalcă după 
ceafă, cu care-l proiectează în capătul celălalt al camerei, înspre sobă. 

— Trage-i un picior în boașe, să-i ajungă pînă în gură, îi suge- 
rează Porta cu un rînjet larg. Mă înnebunesc căcănarii ăștia smiorcăiţi, 
care trec de o parte sau alta a inamicului îndată ce pui slănina la topit. 

Într-o clipă noi, ceilalţi, sîntem liberi, dar abia ne ridicăm că un 
Mpi începe să răpăie și toată încăperea se umple de fumul înțepător 
de explozibil. 

Doi prizonieri se prăbușesc pe podea. 

— De ce dracu ai făcut asta? i se adresează acuzator Bătrinul 
lui Heide. 

— Nu și-au dat seama că lupta s-a terminat, îi răspunde Heide 
cu răceală, punînd călcîiul cizmei pe figura celui mai apropiat dintre ei. 

— Nu mai staţi și vă holbaţi ca fetele la măritat! zbiară Micuţul 
către un sergent. Fă ceva ca să-mi dai prilejul să te belesc. 

— Și acum, dezbrăcarea! ordonă Bătrînul. Puteţi să păstraţi 
maioul și chiloţii și ciorapii. Restul, în foc! 

Focul se înteţește și o duhoare de cîrpe arse și blană piîrlită se 
împrăștie prin încăpere. 

— O să murim de frig, protestează un soldat NKVD-ist, lovin- 
du-și palmele. 

— Bineînţeles, ride sarcastic Heide, dar consolați-vă cu gîndul 
că moartea prin înghețare e foarte plăcută. Dacă ar fi fost după mine, 
ei bine, răcăneilor, la ora asta erați morți de mult. 

— O să ne mai întîlnim noi! promite un caporal, aruncîndu-i o 
privire încărcată de ură lui Porta. 

— Băi, n-oi fi vreun profet și eu nu știu? întreabă Porta. 

— Ascultaţi la mine nemţălăilor, vă mai întîlniți voi cu mine, 
miîrîie furios caporalul. 

— Soldaţii din lemn au baftă, rînjește Porta, lovindu-l ușor cu 
palma pe obraz pe caporal. Nu se îneacă! 

— Cîine! mîrîie caporalul scuipînd neputincios în urma lui Porta. 

— Luaţi-vă uneltele, ordonă Bătrinul. S-o întindem cît mai 
grabnic! 

Porta și Micuţul fac turul de onoare cu solemnitate și string 
mîinile cu fiecare din prizonieri, în semn de rămas bun. 

— Nemţălăii ăștia haini au pus mîna pe cururile tovarișcilor de 
data asta, nu-i așa? rînjește Porta încîntat. Ședeți cuminţi la colț acum, 
și chibzuiți cu atenţie ce le veți spune jupînilor voștri cînd vor apărea 
într-o bună zi să stea la taifas cu voi. 

— Tăceți, diavoli de nemți, strigă unul dintre prizonieri cu patimă 
dușmănoasă aruncînd cu un lemn de foc după Porta. 

— Salut, camarazi, chicotește Micuţul și face semn cu mîna în 
timp ce iese pe ușă. 

— Trebuia să-i fi împușcat, se văită Heide. Dacă mai au ceva cre- 
ier în cap în scurt timp vor fi după noi. Dacă un tăntălău de eschimos 
poate să-și confecționeze o pereche de schiuri din resturile din jur și să 
fure hainele unei foci, atunci unul din NKVD-iștii lui Stalin ar trebui 
să fie și ei în stare de așa ceva. Lasă-mă să mă duc înapoi să-i lichidez! 

— Stai aici, răspunde Bătrînul cu hotărîre. Nu sîntem asasini! 

— Drace, dar e frig, se văicărește Porta, izbindu-și palmele una 
de alta. 

— Sîntem sus, la Polul Nord, rinjește Gregor fără vlagă. 

Oriunde ne-am uita, peisajul e rece și pustiu și nu se vede nici 
o vietate. După o clipă, dispoziția pe care a creat-o evadarea noastră 
din mîinile soldaților NKVD-iști începe să se risipească. 

Facem o haltă într-o vale. Căpitanul finlandez se îndoiește că 
va mai supraviețui călătoriei pînă acasă. Picioarele au început să i se 
umfle ca o carne stricată. 

— Canegrenă, confirmă scurt Bătrinul. 

— Trebuie să i le amputăm, mormăie Legionarul. 

— O faci tu? întreabă cu îndoială Bătrinul. 

— Par Allah, dacă nu ajungem înapoi în patruzeci și opt de ore 
va fi mort, profeţește lugubru Legionarul. 

— Să-i băgăm un glonţ în ceafă, ne sugerează practic Micuţul, 
nu mai e de nici un folos pentru armata finlandeză, iar pentru noi e o 
povară. Așa că ce altceva am putea face cu nenorocitul? 

— Taci, lăbar afurisit, mîrîie supărat Bătrinul. 

Ne uităm spre căpitan. Zace pe o sanie de lemn pe care o tra- 
gem cu rîndul. Pe faţă i s-a întipărit frica. Mai mult ca sigur că a auzit 
sugestia cinică a Micuţului. 

— Trebuie să-l ducem înapoi cît mai curînd posibil, spune cu 
hotărîre Bătrinul. Au mai rămas ceva tablete de morfină? 
— Nici una, răspunde caporalul sanitar Brent. 

Începem ascensiunea prin lumina șovăielnică, însă nu ajun- 
gem nici pînă la jumătatea drumului, cînd Bătriînul se vede obligat să 
ordone o haltă. Grupa e complet epuizată. 

Într-o clipă am căzut cu toții într-un somn adînc. E somnul 
acela mortal de primejdios care te duce de-a dreptul în neființă și care 
i-a lovit pe mulţi aici, la Polul Nord. 

După vreo două ore de „somn” Bătrinul ne ridică din nou în 
picioare. 

— Ţine-ţi fleanca, geme Porta. Cum mi-aș mai dori o saună fin- 
landeză și o pizdă de front, cum scrie la regulament. 

— Mădularul meu e ca un nasture, strigă Micuţul. Are nevoie 
de cel puţin douăzeci de fofeze plinuţe și vioaie ca să-l decongeleze. 

— Haideţi să pornim, fornăie Gregor ţopăind pe loc, încercînd 
să se încălzească. Dacă mai rămînem aici ajungem cu toţii sloiuri de 
gheaţă! 

După mai multe ore de caznă neomenească ajungem la mar- 
ginea falezei. 

Bătrînul se întinde pe burtă și examinează panta abruptă pe 
care trebuie să coborim. Dă drumul binoclului cu nepăsare. 

Jos, departe, Marea Albă spumegă. Munţi de apă verde, pătată 
pe ici-colo de spume, tălăzuie și se lovesc cu zgomot puternic de col- 
țurile recifurilor. 

Cît de curînd ajungem pe plajă, zice Legionarul ironic. Nu mai 
e departe, cel mult o sută de kilometri. 

— Asta-i tot, hohotește Porta în zeflemea. Numai plimbărică la 
țară pentru un grup cu probleme cardiace. 

— Dă-i înainte, rizi și tu acolo, oftează abătut Bătrinul. O să fie 
un drum dur, eu pot să-ţi povestesc! 

— ParAllah, n-avem de ales. Trebuie să trecem de marginea pră- 
pastiei, mai spune și Legionarul. Am senzaţia că rușii ne sînt pe urme! 

— Atunci am cacarisit-o, decide obosit Bătrînul, aprinzindu-și 
pipa cu capac de argint. 

— C'est le bordel, dar am văzut soldaţi și mai terminaţi decit cei 
din grupa asta, mîrîie Legionarul. Noi mai putem lupta încă! 

Bătrînul îngenunchează și privește în jur la oamenii împrăș- 
tiați apatic în zăpadă. 

— Ascultați-mă, zbiară el. Plecăm într-o mică expediție de cobo- 
Tre și trebuie să ne lăsăm cu fringhii. Odată ajunși jos, nu mai e mult 
pînă acasă. Așa că, scuipați în palme, flăcăi, și să ne strîngem rîndurile! 

Ne tîrim înainte pe creastă și privim jos. Prima porțiune a falezei 
arată rezonabil și nu prea greu de abordat, dar mai jos e un zid neted, 
foarte abrupt, care se duce drept în mare. Pînă să ajungi acolo, totuși, 
cam pe la jumătatea drumului, are o scobitură. Acolo va trebui să ne 
legănăm, pentru a ne putea sprijini picioarele pe ceva. 

— Ţine-ne Doamne, oftează Barcelona, cu o față de parcă e pe 
cale să renunţe înainte de a porni. 

— Trebuie s-o facem, hotărăște anevoie Bătrinul, luîndu-și bino- 
clul din buzunarul vestonului, unde l-a pus ca să-i protejeze lentilele 
de îngheț. 

Cercetează latura din față a țărmului pe tot parcursul, apoi îi 
întinde binoclul Legionarului. 

— Cred că există o spărtură făcută de om, mult mai jos. Dacă 
gindesc corect, am putea trece pe acolo! 

Legionarul se uită fix o clipă în direcția indicată. 

— Ai dreptate, da ce dandana pînă ajungem acolo și dacă facem 
o singură greșeală nimerim în Marea Albă! 

— Dacă am avea cupe de absorbţie la mîini și picioare, și încă 
una plasată în capul sulii, n-am mai trece dincolo de gîlma aia, zice 
Porta, tîrindu-se dirdîind înapoi, la loc sigur. 

— 0oo, găozarilor, rostește cu voce scăzută Micuţul, înotînd la 
rîndul său înapoi de la marginea prăpastiei. Pietroaie ale naibii de mari, 
uriașe, nămeţi de zăpadă și blocuri de gheaţă, și un frig năpraznic și apă 
verde! Mai mult decît suficient să-i îneci pe toți soldații damblagii din 
întreg războiul ăsta mondial, care ar veni voluntari ca să se lase uciși! 

— Pregătiți-vă de deplasare, ordonă aspru Bătrînul. Va fi cea 
mai dură coborire din viața noastră! 

Gregor pregătește fringhiile. E singurul dintre noi care a făcut 

școala de alpiniști cățărători. Cu o expresie trufașă ne explică cum să 
coborîm pe funii. 

Ciorovăindu-ne, ne împărțim între noi muniția și armele. 

Pe Bătrîn aproape că îl apucă un acces cînd Porta sugerează să 
părăsim cele două mortiere ușoare și cutiile grele cu bombe. 

— Dacă am ajunge acasă măcar pînă la Crăciun, zice Gregor 
solemn, adăpostindu-se la teren în spatele unui perete de omăt. 

Gregor stă pe marginea înălțimilor bîntuite de vinturi, își pune 
lațul frînghiei în jurul gâtului și o fixează sub braţe. Se apleacă în față, 
luînd furtuna în piept ca și cum ar fi un zid solid. Buzele crăpate se 
desfac într-un rînjet optimist. Cu picioarele înfipte în rocă începe să 
coboare. La zidul vertical se oprește și își ridică privirea pentru o clipă. 
Apoi pare să dispară în abis. După cîteva clipe apare din nou la vedere. 
A reușit să pună piciorul pe ceva, pe protuberanța periculoasă de pe 
care va trebui să se balanseze în interior. 

— Ai putea obține o apariţie la un circ cu numărul ăsta, zice 
Porta înfiorîndu-se. 

— Războaiele mondiale sînt un rahat cu perje, mormăie Micu- 
țul. Nu-i de mirare că au apărut oameni care li se opun conștient în 
toate țările alea libere! 

— E rîndul tău, Barcelona! strigă Bătrinul. 

— Nu pot încă, protestează Barcelona cu teamă în glas. Vreau 
să văd mai întîi dacă cineva își rupe gâtul. 

— Dacă nu te duci acum am eu grijă să pleci ultimul! se înfurie 
Bătrînul. Și atunci nu va mai fi nimeni aici care să ţină de fringhie! 

Dar înainte ca Barcelona să ajungă la muchia prăpastiei Heide 
e pe drum și după el coboară Legionarul. 

Barcelona e nerăbdător să pornească și el acum. Amenințarea 
Bătriînului de a-l lăsa ultimul e suficientă pentru a face să-l treacă 
fiori reci. 

Trebuie să-l coborim și pe căpitanul finlandez. S-a izbit de mai 
multe ori violent de fațada stîncii, dar spre surpriza noastră e încă în 
viață cînd ajunge jos. Unul dintre picioare i-a fost zdrobit de la labă 
pînă deasupra genunchiului. Șansele sale de a supravieţui sînt mici. 

Acum e rîndul meu. 

— la-0 ușor, mă previne Bătrînul, care vede cît mi-e de frică. 
— Proptește-te serios cu picioarele tot timpul. Cît nu-ţi pierzi 
firea, va fi bine de tine! 

Îmi ajustează cureaua automatului, trecut în bandulieră să nu 
se încurce cu fringhia de coboriîre. 

— Nu pot face așa ceva, protestez eu, înfiorat de frică, privind 
țintă în jos în abisul care clocotește. 

— Du-te, mă trimite Bătrînul cu un brînci, și mă și aflu deasu- 
pra muchiei. 

Departe, mai jos de mine, Marea Albă spumegă cu toată furia ei 
artică. Mă agit disperat să mă susțin cu picioarele de ceva, dar cizmele 
mele abia zgirîie zăpada. Ajung la prima cornișă cu o lovitură care îmi 
presează cartușiera dureros în coastă. 

Porta mă salută și trage ușor de fringhie. 

Mă susţin de cornișa strimtă. 

Trei smucituri serioase de frînghie îmi dau semnalul să conti- 
nui. Mă tirăsc cu prudenţă peste muchia ascuţită. Aceasta este partea 
coborîrii care nu poate fi văzută de sus. 

Lovesc cu virfurile cizmelor zăpada și obțin un sprijin, însem- 
nez coborirea cu semne. De cîteva ori viscolul năpraznic aproape că mă 
aruncă de muchia stâncii. Pentru moment mă gîndesc doar să arunc 
cartușiera, dar știu ce-mi vor face ceilalți dacă ajung jos fără ea. 

În cele din urmă ajung la ieșitura strîmtă. Vreo trei sute de 
picioare pînă la fund. Mă tîrăsc cu grijă pe zăpadă. E alunecoasă ca 
sticla. Cu frica ce mi se pune ca un nod în gât, mă las să alunec peste 
muchia stîncii și să cobor încet. Cel puțin marea nu mai este direct 
sub mine. Spre ușurarea mea, niște miîini mă apucă de cizme și mă 
dirijează spre teren sigur. 

— Bine executat, mă laudă Heide dîndu-mi un ghiont amical 
în stomac. 

Ca prin vis, văd frînghia dispărînd în sus. 

Curînd, cel de-al doilea e pe drum în jos. 

Porta și Micuţul vin ultimii. Stau în poziție verticală pe muchie 
și fac pe nebunii. Porta face un gest cu mîna. 

— După dumneavoastră, Sir! îi spune el Micuţului. 
— Îi împuşc pe idioţii ăştia doi! strigă exasperat Bătrînul. 

Coboară amindoi, ca un cuplu de gemeni siamezi îndepărtin- 
du-se cît mai mult de fațada stîncii. Frînghia se scutură deasupra lor. 
— Broscoi afurisiți, le strigă înfricoșat Bătriînul. Vă rupeți gâtul! 

— E datoria ta să-i raportezi, spune cu solemnitate Heide. 

— 'Ţineţi gura aia blestemată! zbiară Bătrînul cu furie. Eu decid 
cine va fi raportat sau nu. Să ţii minte asta, odată pentru totdeauna, da? 

— Te doare ceva, undeva! îl întreabă Porta pe Bătrin, cînd ajunge 
jos la el. Ne-ai spus să ne urnim. Și n-am fost jos de două ori mai repede 
decît alții? 

— Osăvă duc în fața curții marțiale pe amîndoi! strigă Bătrînul 
supărat. Asta e limita de suportat! 

— Să fiu al dracu, da ce nebun poți să fii! îi spune cu admiraţie 
Micuţțul. Ai grijă să nu te lovească damblaua. 

— Blestem ziua cînd am preluat grupa a 2-a! Sînteţi cea mai 
mare adunătură de căcaţi din întreaga armată germană afurisită! îl 
apostrofează Bătrinul. 

— Dacă ar fi să te părăsim, ai muri de inimă rea, suride Porta 
flatindu-l. 

— Toată lumea poate să se ducă la dracu în ceea ce mă privește, 
şi grupa a 2-a o dată cu ea! Îmi doresc ca toată chestia asta blestemată 
să se fi terminat și să se fi ales praful! zbiară furios Bătriînul. 

Gregor rîde și fredonează un cîntecel. 

Chiar cînd ajunge la prăpastia care arată ciudat, o rafală de 
pușcă sparge aerul de gheaţă. 

Unteroffizierul Kehr se învîrte pe loc ca un titirez, se clatină cîțiva 
pași și se prăbușește în zăpadă. Glonţul l-a nimerit în stomac. 

— Ce naiba m-a atins? întreabă el, cu sîngele picurîndu-i din 
colțurile gurii. 

Zăpada nouă, pufoasă se ridică și cade pentru a-l acoperi ca 
un lințoliu. 

— Drace, afurisiții de ruși m-au nimerit, bolborosește el și-și 
privește cu surpriză mîna mînjită de sînge. 

Bubuie două împușcături și zăpada este spulberată în fața mea. 
Înfricoşat, mă așez pe zăpadă și trimit o rafală de trasoare spre ravenă. 
Undeva, mai spre stînga mea, o armă automată latră zgomotos. În spa- 
tele meu, într-o depresiune, Heide și Gregor se luptă cu mortierul. 

— Daţi-le cîteva scărmănături de spinare! strigă Bătrinul de 
după un troian mare de zăpadă. 

Cu nerăbdare, Gregor deschide cutia cu grenadele japoneze 
ciudate pe care le numim „scărmănătoare de spinare”. Au un alt gen 
de explozibil și sînt date în dotarea unor unități speciale. Sintem 
veseli gîndindu-ne la ce se va întîmpla în viroagă cînd vor cădea acolo 
scărmănătoarele. 

Plop, plop, se aude mortierul. 

Urmărim din ochi zborul curbat al bombelor spiralate. 

— Înainte! comandă Bătriînul, făcînd semnalul cu mîna unui 
om să înainteze în pas alergător. 

Focuri de mitralieră se abat cu dușmănie spre noi, aruncînd în 
aer bucăţi de gheaţă. 

— Desfășurați-vă și deschideţi focul! strigă Bătrînul conducîn- 
du-ne într-o direcţie laterală și uitîndu-se în spatele lui. Deschideţi 
focul! repetă el. De ce dracu nu trageţi? Puneţi-vă cururile în mișcare! 

— Stai dracului blînd, nătărăule, zbiară Porta furios. 

Micuţul se lasă în jos, își aruncă automatul și încearcă să se 
îngroape în zăpadă cu mîinile și picioarele ca să scape de gloanţele 
trasoare ce vijiie pe lingă noi ca un roi de viespi. 

Porta se oprește alături de el și îl împunge cu patul armei. 

— Hai, latrină ambulantă hamburgheză! Crezi că poţi să stai aici 
tăind lemne cu fierăstrăul toată ziua, în timp ce noi facem toată treaba? 

— Eu nu am tărîţe în cap ca voi! ţipă Micuţul isteric, adincindu-se 
mai mult în zăpadă. Cel care ucide oameni cu mitraliera va trebui și el 
să primească o rafală în dovleac, așa spune nevasta lui Lot. 

Amestecă pildele lui biblice în ce spune, ca de obicei. 

Heide zorește în norul de nea și se oprește cu uimire cînd îl 
găsește pe Micuţ jos în gaură. 

— Acum am văzut totul. Lașitatea în faţa inamicului. Te costă 
capul! 

— Tîrăște-te înapoi în fofoloanca germană din care ai ieșit, urlă 
Micuţul periculos. Îşi scoate pistolul de 38 mm și descărcă tot încărcă- 
torul spre Heide care zboară terorizat spre ruși. 

— Sper să-și facă praf boașele fasciste, se strimbă Micuţul după el. 

— Cine are o kaspanosl!O!! strigă Bătriînul aruncîndu-se și el la 
adăpost din fața focului ce venea din viroagă. 

— Am două, îi răspund, ridicîndu-le în mînă. 

— Du-te atunci, îmi ordonă cu bruscheţe Bătrînul, pune-le pe 
amîndouă sub curul lui Ivan! 

— Crezi că sînt nebun? protestez cu violenţă. 

— E un ordin! rage Bătrînul, îndreptînd Mpi-ul către mine. Miș- 
că-te, scîrnă lașă! 

Pentru o clipă se face liniște acolo unde ne găsim culcați la 
adăpost. Toţi mă privesc. Apoi se petrece ceva în față. Atacă rușii: Ura, 
ura, răcnesc aceștia. Vin spre noi într-un pas surprinzător, pe jumătate 
alunecînd, pe jumătate alergînd, cu automatele bubuind neîncetat. 

— Kaspanoasele! strigă Bătrînul, tîrindu-se mai departe în 
adăpost. 

Împing una din ele spre el. Este una din drăciile alea mari de 
cinci kilograme care poate face praf un tanc stalinist. 

Micuţul ia grenada de la Bătrîn, mușcă acul și o lansează într-o 
boltă largă. Explodează cu un muget care sună ca sfîrșitul lumii. 

Grupul inamic înaintaș este literalmente pulverizat. 

Plop, plop, se aude din spatele nostru în timp ce mortierele își 
scuipă bombele satanice. 

Ele explodează în fața noastră, trimițind pietrele și zăpada în 
aer. E un bubuit continuu și un fluierat din toate părțile în jurul nostru. 
Sunetul exploziilor este accentuat enorm în aerul rece. 

— Allah cel Atotputernic! ţipă strident Legionarul fanatic și cade 
în genunchi. Automatul lui împrăștie moartea în zăpada adîncă, unde 
trupele NKVD avansează în șiruri lungi. 

— Înainte! strigă Bătrinul. Să facem o breșă! 

Ne stîrnim la nivelul animalelor furioase și-l urmăm pe Bătrîn, 
fără grijă în ploaia de trasoare care se abate asupra noastră. 

Barcelona cade în genunchi și-și presează mănușile de blană 
pe față. Un șuvoi de sînge i se scurge printre degete. 

— Adăpostește-te la teren, te luăm noi mai tîrziu! strigă Bătrinul, 
alergînd mai departe. 


[10] (rus.) Grenadă (n. trad.) 

Barcelona se rostogolește într-o gaură și se gindește la alte răni 
la cap pe care le văzuse. De obicei înseamnă moarte instantanee și se 
consolează cu ideea că, dacă mai trăiește încă, rana nu poate fi atît de 
gravă. 

Heide și Gregor vin anevoie prin zăpadă cu mortierul între ei. 

— Aveţi grijă de „săpun”, strigă Porta ca să-i avertizeze și arată 
spre pachetele înșelătoare de trinitotoluen care se află împrăștiate, 
aparent la întîmplare, prin zăpadă. 

Micuţul ridică una și o aruncă într-o namilă de rus îmbrăcat 
într-o haină din piele de urs. Rusul e sfîșiat în două și capul îi zboară 
prin aer ca o minge de fotbal. 

Gefreiterul Linde, care aleargă puţin în fața mea, se ridică subit 
în aer ca un obuz tras de mortier și cu un zgomot de parcă ar fi sfîrșitul 
lumii. Peste noi plouă cu zăpadă și blocuri de gheaţă. Linde trebuie să 
fi declanșat pe puţin zece tablete de „săpun” călcînd pe una din ele. 

Gloanţele șuieră, ricoșează și mîrîie. Cineva strigă după ajutor 
și cheamă brancardierii. Brancardierii noștri sînt blocuri de gheaţă de 
multă vreme în tundră. 

Bombardamentul și focul de pușcă devin și mai violente. Bătrînul 
e pe pragul disperării. Știe foarte bine că grupa a ajuns la punctul cînd 
nu mai funcționează. Următoarea fază este panica indiferentă. 

Face semn ca mortierul să treacă înainte și puțin mai tirziu 
acesta începe din nou să se audă. 

În fața noastră, acolo unde au căzut bombele, zăpada arde. 

Brusc rușii se mișcă, retrăgindu-se înapoi spre viroagă. 

Pleosc, pleosc, bombele mortierului îi urmăresc din urmă. 

Heide este genial în mînuirea mortierului. Dar un nou cor de 
ruși vine în grabă din ravenă și înainte de a avea timpul să-i corecteze 
cătarea s-au adăpostit la teren în spatele parapeţilor de zăpadă. 

— Ajută-mă cu mitraliera, strigă Legionarul, care se luptă cu 
afetul. 

Gregor apucă tripodul de sprijin, dar alunecă și se izbește serios 
cu faţa de mitralieră. 

— Saltă-ţi singur afurisenia asta împuţită, răcnește el, lovind 
cu piciorul în afet. 

— 11 est con, comme ma bite est mignonnel.i, zbiară Legionarul, 
aruncînd cu o bucată de gheaţă în el. 

— Ţineţi parapetul ăla de zăpadă sub foc continuu, le ordonă 
Bătrînul. Nu-i lăsaţi să vină peste noi! 

Într-o clipă, zăpada mișună de ruși. 

42-urile scuipă trasoare spre siluetele camuflate de nea. Trag 
ca un nebun. Ţeava aburește și cartușele încinse șuieră și împroașcă 
afundîndu-se în zăpadă. 

Porta vine alergînd și se rostogolește căutînd adăpost după o 
stincă ieșită din zăpadă. 

În spatele meu mitraliera Schmeisser latră și ai impresia că 
atacatorii ruși aleargă, nevătămați, chiar prin concentrarea de focuri. 

Ţintesc cu grijă spre soldatul din frunte. Are o căciulă înaltă, 
cenușie, cu o stea mare roșie, emailată. Capul pare să i se balanseze pe 
marginea cătării în timp ce ţintesc. În clipa următoare nu mai există. 
Mpi-ul îi zboară din mînă, descriind un arc mare și, pentru o secundă 
sau două, pare să fie suspendat în aer. 

Un glonţ exploziv îmi aruncă în faţă o ploaie de pietre și așchii 
de gheaţă. Sîngele curge din sute de răni mici. Din fericire nu mi-au 
atins ochii. 

Mă ridic pe un genunchi și arunc grenada printre ei. Plin de 
veselie, îi văd ridicîndu-se în aer și zdrobindu-se apoi de pămînt. 

— Unchiul Ivan vrea să ne vină de hac, vă spun eu, strigă Porta 
rînjind larg și sărind peste barajul de zăpadă, cu un snop de grenade 
în mînă. 

Oberschiitze Krohn dă să se ridice în picioare. Un șuvoi gros de 
sînge îi țișnește din gât. 

Gefreiter Batik îi vine în ajutor dar e nimerit și el și cade, ţipind. 

— Sintem în rahat pînă la gât, strigă Westphalianul. S-o ștergem 
dracului pînă n-ajungem la lada de gunoi! 

— Taci și înaintează! strigă Bătrinul din gaura sa. 

— Nu, noi rămînem aici! zbiară Gregor. Ne ducem pe lumea 
cealaltă fără nici un rost. Să-i lăsăm să ajungă mai aproape, pină-ntr-o 
sută de metri și pe urmă-i luăm la omor! 


[11] (fr) E prost pe cât de drăgălașă e scula mea (n. trad.) 

O mitralieră grea Maxim e postată chiar în fața noastră. Au 
plasat-o bine și pot trage asupra noastră aproape fără nici un risc. 

Heide încearcă s-o scoată din funcțiune cu mortiera, dar proiec- 
tilele lui cad în jurul mitralierei fără să-i provoace nici o avarie evidentă. 

Mă tîrăsc înaintînd și încerc să arunc grenade în ea, dar dis- 
tanța e mult prea mare. Blestemata de mitralieră i-a rănit deja serios 
pe patru dintre noi. 

Micuţul se ridică, cu un mănunchi de grenade în mînă. 

— Acoperiţi-mă! strigă el, scuipînd în zăpadă. Îi castrez eu de 
biliboace pe nenorociţii ăia! 

O pornește într-acolo cu pași mari. 

— Nebun de legat, zice Gregor. O să-l doboare înainte s-ajungă 
la jumătatea drumului! 

— E o enigmă pentru noi cum poate un munte de om să se 
deplaseze cu o viteză atît de incredibilă. 

Dintr-un salt lung e în spatele unui rus căzut. Duce mîna la 
spate și azvirle grenadele. 

O figură îmbrăcată în șubă apare la marginea parapetului. Spre 
Micuţul vine, rotindu-se prin aer, o grenadă de mînă, Micuţul se azvârle 
într-o parte și se rostogolește cu agilitatea unui acrobat. Grenada explo- 
dează cu mare zgomot în faţa cadavrului și îl face zob. 

Cu un bubuit înspăimîntător, mănunchiul de grenade al Micu- 
țului explodează în cuibul mitralierei. 

— Vive la mort, zbiară Legionarul, ridicîndu-se dintr-un salt, cu 
automatul în brațe. 

Urlind și chiuind, restul grupei îl urmează. 

În dezordine, rușii se scurg înapoi spre tranșee. 

— Omoriţi-i! strigă Gregor cu plăcere asasină. 

Pistolul său mitralieră răpăie. 

Dintr-o dată totul s-a terminat. Ne așezăm în zăpadă și încer- 
căm să ne tragem sufletul. Porta își răsucește o ţigară dintr-un pachet 
de mahorcă pe care l-a descoperit în buzunarul unui rus mort. 

Legionarul îl bandajează pe Barcelona, care s-a ales cu o tăie- 
tură lungă și adîncă pe față. 

Bătrinul își umple pipa lui cu capac de argint și se reazemă de 
un troian înnegrit de pulbere. 

— Pe toți dracii! izbucnește Micuţul. De data asta le-am dat 
megieșilor exact ce-au meritat! 

Umblăm în tăcere printre cei căzuţi, examinîndu-le de aproape 
corpurile. Punem mîna pe tot ce ne-ar putea fi de folos. Cîţiva n-au 
murit încă. Le luăm armele și-i lăsăm acolo unde zac. Frigul o să le 
facă de petrecanie curînd. Nu putem să-i ajutăm. Nu putem face nimic 
nici măcar pentru răniții noștri. În urma noastră se aud blesteme și 
înjurături, dar nu catadicsim să le răspundem. 

Bătrînul strînge din buze și privește neliniștit la aurora boreală. 

— Luaţi-vă armele! În rînd aliniaţi! Urmaţi-mă! ordonă el scurt. 

Două săptămîni mai târziu, dimineața devreme, sîntem în căuta- 
rea unui locșor liniștit, pe unde să ne putem întoarce la liniile noastre. 

Bătrînul e de părere că ne aflăm la capătul nordic al frontului 
Sala. 

Un soldat rus de la aprovizionare ne pică direct în braţe. Porta 
a fost, bineînţeles, acela care a simţit mirosul de cafea, cu mult înainte 
să-l fi auzit pe soldat. Vine, cîntiînd încetișor, de peste deal, cu un bidon 
de cafea în spate. Cînd ne vede, e aproape paralizat de spaimă și trebuie 
să-l scuturăm strașnic ca să-l facem să-și vină în fire. 

Începe să plîngă şi să spună că războiul ăsta e cea mai afurisită 
chestie în care a nimerit vreodată. 

— Ei hai, nu mai plînge, căcărează mică ce ești, îl ogoiește Porta 
pe nefericitul rus. Dacă e bună cafeaua, nu-ţi facem nici un rău! 

Puțin mai tîrziu, ne spune că e din Tiflis, unde toată lumea ţine 
cu nemții și ne destăinuie că și el a avut dintotdeauna o adevărată 
slăbiciune pentru germani. 

Mergem la adăpost printre brazi și ne înfruptăm din cafeaua 
lui, care e într-adevăr bună. 

— Ca să vezi! Megieșii beau cafea! zice Porta, trăgînd un vînt 
tunător. Și eu care credeam că se țin numai cu ceai și magiun! 

— Da, da, înveţi o groază de chestii în războaiele astea mondiale, 
zice Micuţul sfătos, suflînd în gamelă. 

— Tacă-vă gura, șuieră Bătrînul. Trăncăniţi deajuns de tare ca 
să-i treziți și pe cei Șapte Adormiţi! 

O bubuitură se aude dinspre latura îndepărtată a pădurii. 

— Drace! strigă Micuţul, aruncîndu-se cu fața la pămînt. 

În minutul următor pădurea e toată un vuiet și un trosnet imens 
și cîțiva copaci vin plutind prin aer ca niște gigantice lănci. 

Ne schimbăm într-o clipită. Nepăsarea noastră s-a dus. Feţele 
ne sînt încordate. 

Răsar dintre copaci, de peste dealurile arcuite, înaintînd fără 
grijă, aproape siguri că nimic rău nu li se poate întîmpla aici. 

Artileria lor bubuie din nou și auzim șuierul prelung și grăbit 
al proiectilelor care se îndreaptă către poziţiile finlandeze. 

— Gata, șoptește Bătrînul cu înfrigurare. Trebuie să-i secerăm 
dintr-o singură rafală lungă! 

Ţintesc cu mitraliera ușoară în grosul lor. 

Bătriînul își lasă braţul în jos, semn să deschidem focul. Toate 
armele automate urlă într-o singură salvă prelunga, al cărei ecou se 
întoarce, de departe, dintre copaci. 

Cîţiva dintre ei reușesc să ajungă la șanțul cel lung din zăpadă, 
dar majoritatea rămîn zăcînd nemișcați pe cărare. 

— Tranșeea! strigă Gregor cu furie. Trageţi înăuntru, ciuruiți-i 
fundul! Diavolii ăia stau acolo și abia așteaptă să fie împușcați! 

„Căţeaua” latră, sfirtecînd șanțul în lung, de la un capăt la altul. 
Nemișcare totală. 

În timpul canonadei soldatul de la aprovizionare a dispărut. 

— Paștele mă-sii! înjură Bătrinul. Dacă ajunge la ai lui și dă 
alarma, o să ne trezim cu toată Divizia 238 Infanterie în spinare! 

— Atunci o să-i dăm și noi cu cracii-n sus, se grozăvește Micuţul. 

— Ba pe dracu, mînie Bătrînul. 

O salvă de proiectile cade în partea noastră a liniei frontului. 
Copacii zboară spre ceruri ca niște săgeți gigantice trase dintr-un arc 
pe măsură. Ici și colo pădurea începe să ardă. 

— Hai s-o-ntindem de-aici, zice Heide neliniștit, uitîndu-se cu 
nervozitate în jur. Cînd găozaru ăla de soldat o să dea alarma, o să fie 
iadu pe pămînt! Hai să încercăm o ieșire forțată! E singura noastră șansă! 

— N-ai decît să ieși tu, de unu singur, maimuţoi umflat cu 
pompa, strigă Porta cu răutate. Ești atît de bou încît nici acu n-ai băgat 
de seamă că sînt sîrme și curse de lup peste tot! 

— Curse de lup? bilbiie Heide, speriat, ridicând grijuliu picioarele, 
de parcă ar sta deja pe una din acele drăcești invenții. 

— Da, curse de lup, rînjește Porta sarcastic, și dacă pun laba pe 
noi o să ne bage într-una d-asta, ca să se poată bucura în voie de înăl- 
țătoarea priveliște a zvîrcolirilor noastre, înfipți în ţepușe! 

— Iar unui subofițer nazist umflat în pene ca tine, zice Micuţul 
cu un rînjet batjocoritor, întîi o să-i reteze ciucurelul și o să-l trimită 
la Muzeul de Zoologie din Moscova, ca să poată să ridă toată lumea de 
ce mini-puţe au naziștii! 

Heide e prea șocat ca să răspundă. 

Două mile mai încolo dăm peste niște polițiști militari ruși 
care stau la pindă printre brazi. Totul se petrece atît de repede că nu 
realizăm ce s-a întîmplat decît cînd acțiunea s-a sfîrşit. 

Pistoalele automate latră și baionete scînteiază în lumina cre- 
pusculară. Îi tîrim pe polițiști la o parte din drum, ca să nu fie găsiți 
imediat. 

Tirul de artilerie din ambele părți se stinge și o tăcere stranie, 
amenințătoare, coboară peste pădurea imensă. 

Renul lui Porta a dispărut. În ciuda protestelor Bătrinului, ne 
întoarcem să-l căutăm. 

Îl găseşte Micuţul, după niște copaci, unde s-a retras ca să moară. 
Are grumazul sfişiat pe toată lungimea de un glonte exploziv. 

Copleșit, Porta se aruncă pe jos, lîngă el. Renul îl privește cu 
ochi blînzi și triști și aproape că ne dau lacrimile. 

Gregor scoate o fiolă de morfină și pregătește un ac. 

— E ultima, zice el, dar de ce să sufere el fiindcă noi, tîmpiţii de 
oameni, vrem să ne zburăm creierii unii altora? 

Puțin după asta, renul moare. Îl îngropăm, ca să nu-l găsească 
lupii chiar imediat. 

Deodată Micuţul sare în sus și ciulește urechea. 

— Cîini! zice. Afurisiții de cîini! 

— Eşti sigur? întreabă Bătrinul cu îndoială. 

— Mie-n sută, susține Micuţul. Da chiar nu-i auziţi, ce dracu?! 
I-o haită-ntreagă, ș-încă d-aia mari! 

Trec cîteva minute pînă reușim și noi ceilalți, să auzim un lătrat 
gros, continuu. 

— Cîini de război, șoptește Gregor, cu nervozitate. O să ne facă 
bucățele dacă ajung prin preajmă! 

— Domnii dulăi împuţiţi sînt rugaţi să-ncerce a se apropia de 
„al dumneavoastră sincer”, rînjește Micuţul, diabolic. Să fiu al dracu de 
nu le smulg cozile alea scîrboase din gaura curului, de n-o să mai știe 
ce-i aia dulău de război! 

— Așteaptă pînă dai ochii cu ei, zice Gregor cu spaimă în glas. 
Un tigru înfometat e mîță blindă pe lîngă ei! 

— Ce dracu facem? întreabă Barcelona, potrivindu-și bandajul 
gros, care-i acoperă toată fața. 

— Să mergem spre sud, sugerează Heide. Nu se așteaptă să apă- 
rem în partea aia, și în pădure ai mai multă acoperire. 

— Nu împotriva cîinilor de război siberieni, zice Bătrînul, veri- 
ficînd magazia pistolului său mitralieră. 

— Păi să vorbim cu ei rusește, sugerează Micuţul, și atunci jigo- 
diile astea comuniste o să creadă că sîntem pretenari! Cu ţoalele astea 
de le-avem pe noi arătăm taman ca megieșii dă dincolo! 

— Nu poţi păcăli un cîine de război, zice Bătrinul cu convingere. 
Au primit atîtea bice pe spinare, de cîte ori greșeau, încît pur și simplu 
nu fac greșeli! 

— Mie unu mi s-a făcut dor de casă, zice Porta, începînd să 
alerge prin pădure, spre vest. 

— Da, așa e, în direcţia aia, strigă Bătrinul încruntat, înainte și 
țineți-o drept! Răspiîndiți-vă, acoperiți-vă unul pe celălalt și pregătiți-vă 
baionetele! Ţineţi lama cu vârful în sus cînd îi vedeţi că apar! În felul 
ăsta or să se spintece singuri cînd o să sară la voi! 

Urlind și tropăind, ne tăiem drum prin tufărișul des, trecem 
alergînd peste un pîrîu înghețat și ajungem la loc deschis. 

În spatele nostru se aude un lătrat gutural, şi un pistol mitrali- 
eră răscolește zăpada pe lîngă noi, dar copacii ne acoperă bine. E greu 
să lovești o țintă mișcătoare prin pădure. 

Precum un buldozer, îmi fac loc voinicește prin tufăriș. 

Un țipăt ascuţit, care se transformă în horcăit agonic, se aude 
în spatele meu. 

— Ce-a fost asta? întreb speriat. 

— Feldwebel-ul Phil, răspunde Gregor. Se pare că părul și casca 
i-au zburat în aer, amîndouă deodată! 

Ajunși printre copaci, ne aruncăm pe burtă, la adăpost. Ne reîn- 
cărcăm rapid armele automate. Întinși la pămînt, așteptăm în tăcere. 

Înaintează spre noi și se încurajează unul pe altul cu strigăte 
lungi, pătrunzătoare. 

Bătrînul îi lasă să se apropie, apoi își coboară brațul. De la mică 
distanță, automatul e o armă teribilă. Trebuie doar să fii atent să nu-ți 
lovești propriii camarazi. 

Violentul foc automat îi paralizează pentru un moment și pină 
să-și vină în fire sînt doboriți în zăpadă. 

Dezlănțuiţi, ne repezim la ei, peste ei, lovindu-i cu picioarele, 
izbindu-le boturile cu paturile armelor. 

Caporalul finlandez cade chiar în fața mea. N-am timp să văd 
dacă e mort sau chiar rănit. Acum sîntem atît de aproape de liniile 
noastre încît nimeni nu vrea să se lase ucis ajutînd un camarad rănit. 

Trei uriași cîini lupi siberieni vin în salturi dinspre pădure. 
Primul sare la Barcelona, dar acesta reușește să se răsucească și să-l 
termine cu automatul. 

Ceilalți doi par să lucreze împreună. Se duc drept spre Bătrinul, 
care cade peste o buturugă și scapă arma din mîini. Îngrozit, ridică 
braţele, în încercarea de a se apăra de animalele ucigașe. 

Gregor ucide unul din cîini cu un foc de pistol. Nu putem folosi 
automatele fiindcă l-am omori pe Bătriîn. Automatele trag îngrozitor 
de răsfirat. 

Ultimul cîine cade mort peste Bătrîn, cu pumnalul maur al 
Legionarului înfipt în spate. Chiar pe moarte fiind, clănțăne din colți 
spre gâtul Bătrinului. 

— Isuse și Sfîntă Fecioară, geme Porta, cînd alt lătrat aude în 
pădure și o duzină de dulăi fioroși, însetați de sînge, năvălesc în por- 
țiunea defrișată. 

Westphalianul cade, zbierînd și dînd din picioare, cu doi dulăi 
spumegînd peste el. În cîteva secunde n-a mai rămas decît o grămăjoară 
de zdrenţe însîngerate. O salvă de automat ucide cele două animale 
cînd acestea privesc în sus, cu fălcile scăldate în sînge, de pe movilița 
de oase și carne însîngerată care cu doar o clipă în urmă fusese o ființă 
umană vie. 

Un dulău masiv, cenușiu, ca o fantomă, vine drept spre mine. 
Mă arunc instinctiv la pămînt. Monstrul planează pe deasupra capului 
meu și se rostogolește în zăpadă. 

Heide îl agaţă în aer cu baioneta pe unul din ei, spintecîndu-i 
burta. 

Cîinele care m-a atacat se pregătește pentru un nou asalt. Timp 
de cîteva secunde mă holbez, hipnotizat, la caninii lui galbeni uriași, 
dezgoliți într-un rînjet demonic. 

Golesc în disperare toată magazia de cartușe în el. Explozia îl 
aruncă pe spate și literalmente îi face blana panglicuţe. 

Micuţul prinde unul din cîinii uriași la jumătatea traiectoriei 
prin aer, îi retează capul și i-l aruncă următorului atacator. Îl prinde 
și pe acesta, de coadă, și îl învârte cu furie pe deasupra capului. E greu 
de spus cine face mai mult zgomot: dulăul sau Micuţul, dar cîinele 
zboară înapoi în direcția de unde a venit, fără coadă—pe care Micuţul 
o ţine acum în mînă. 

Acum n-au mai rămas decît doi cîini. Aceștia se opresc în mij- 
locul atacului, la cîțiva metri de Micuţul, și o tulesc scheunînd înapoi 
spre pădure, cu Micuţul în urma lor, alergând și urlînd cît îl ţin bojocii. 

Chiar înainte să ajungă la pădure, Micuţul îl apucă pe cel mai 
rămas în urmă de grumaz, îl săltă de parcă ar fi un biet cățeluș, nu ditai 
dulăul siberian, și se întoarce în pas alergătotr, trăgînd cîinele după el 
ca pe un sac. 

— Împușcă imediat potaia asta afurisită, strigă Heide cu furie, 
ridicînd automatul și țintind cu el spre câine. 

— Împușcă-l, rînjeşte Micuţul ameninţător, şi-ţi zbor urgent 
creierii ăia de nazist păduchios! Îl iau cu mine acasă și-o să-l învăţ să 
curețe gara David de labagii! 

Mîngâie cîinele, care miriie, stind nehotăriît în zăpadă și ară- 
tîndu-și colții. 

— Vii cu mine la Hamburg să fiu ș-al dracu dacă nu, și-o să-l 
muști zdravăn de cur pe Superintendant Otto Nass! Panimaiu, ciornii 
trohort>l!?l 

— Nu-ţi dau voie să iei blestematul ăsta de cîine cu tine, decide 


[12] (rus.) Înţelegi, diavol negru? (n. trad.) 

scurt Bătrînul, cu automatul pregătit, îndreptat spre dulăul care miîriie 
arătîndu-și colții. 

— Mă doare-n cot! ţipă Micuţul, cu încăpățînare, trăgînd cîinele 
aproape de el. Frankenstein, că așa-l cheamă, e de-acum membru al 
armatei germane lărgite! O să depună jurămâîntu deîndată ce-ajungem 
acasă! 

— Dă-i drumul, ordonă Bătrinul, lasă-l să se întoarcă la ai lui! 

— Ba rămîne aici, ţipă Micuţul, încăpăținat. 

— Crucea mă-sii, tu nu vezi ce mutră haină are nemernicu ăsta, 
zice Porta. Cînd nu te-aștepți o să-ți sfișie curul! 

— Poţi să-l mingii, dacă vrei, propune Micuţul, generos. N-o să 
se-atingă de nici un prieten de-al meu! Ce zici, îți place de el? 

— Mda, dacă mă uit bine, chiar îmi place, zice Porta, nu foarte 
convins. Da nu e ce-aş numi eu „căţel de salon”. 

— Sînteți nebuni, nebuni de legat, se dădu bătut Bătrînul. Mereu 
remorcaţi după voi animale. Dar cu cîinele ăsta siberian gata, am ajuns 
la limită, să fie clar! Blestematul abia așteaptă ocazia să ne mănînce 
pe toți! 

Tăcerea e brusc spulberată de tiruri prelungite în spatele nostru. 
Sint soldaţii însoțitori ai cîinilor, care ne-au ajuns din urmă și acum 
turbează de furie la vederea animalelor moarte. Ignorînd total tirul 
nostru defensiv, se năpustesc urlind, hotărîți să-și răzbune cîinii. Doar 
cîțiva supraviețuiesc atacului. 

Din liniile germano-finlandeze pornesc în aer rachete de toate 
culorile. Evident, au fost sesizați de tirurile violente dinspre partea 
rusească. 

Bătriînul desface pistolul de semnalizare și introduce un cartuș. 
Racheta se înalță în văzduh și se deschide într-o stea cu cinci colțuri, 
care coboară lent și se stinge deasupra pădurii. 

— Am ajuns, șoptește Bătrînul obosit. 

Ne poticnim și bîjbîim, urmîndu-ne drumul peste terenul greu, 
cu armele pregătite și simţurile treze. Ultima și cea mai scurtă distanță 
e adesea și cea mai periculoasă. 

Cad de-a berbeleacul într-o tranșee de comunicații și îmi dizloc 
umărul din încheietură. În ciuda durerii, apuc imediat automatul. S-a 
mai întîmplat cu unii, să dea buzna fericiți..., într-o tranșee dușmană. 

Grupa se amestecă cu compania de geniști finlandezi. Ofiţerul 
comandant, un locotenent tînăr, cu părul lins și crucea Mannerheim 
agăţată la gât, ne întimpină cordial și împarte în jur ţigări din rezerva 
sa personală. Un locotenent bărbos și murdar, care arată de cincizeci 
de ani dar probabil nu are încă douăzeci, scoate la iveală votcă și bere. 

Abia ne-am așezat și se aude un șuierat și un tunet în aer, apoi 
întreaga poziţie se leagănă de parcă a fost lovită de un cutremur violent. 

— Răzbunătorii, zimbește cavalerul ordinului Mannerheim, 
trecîndu-i sticla de votcă Bătrinului. Se putea să scape ei ocazia! Aruncă 
cu de toate în noi, mai puţin cazanul de bucătărie, de fiecare dată cînd 
o bandă de partizani ajunge la noi. 

Sintem deja adormiţi cînd ajungem la locurile noastre, în zona 
din ariergardă. Cineva spune ceva despre sauna care e pregătită, pentru 
Ni, dar nici nu ne pasă. Nu mai avem decît o singură dorință, să ni se 
dea voie să dormim. 

Tîrziu de tot, a doua zi, ne ridicăm din nou pe bietele noastre 
picioare epuizate. Am dormit atât de adînc încît nici n-am auzit atacul 
aerian care a lăsat jumătate din sat în ruine. 

Porta gătește piure de cartofi cu cubuleţe de carne de porc. Avem 
și unt topit. Nu e chiar unt adevărat și margarina e riîncedă, dar nici că 
ne pasă. Miîncăm de parcă ne-am pregăti pentru foametea de șapte ani. 

Zgomotul tunurilor e doar un foșnet stins în depărtare. 

— Asta zic și eu viață, zice Porta, întinzîndu-se leneș. 

Are stomacul bombat de parcă ar fi gravid în luna a noua și îl 
plictisește teribil faptul că nu mai poate băga în el nici o înghițitură. 
Pentru una din rarele dăți în viaţa lui, e plin ochi. Plin de nu mai încape 
nici o picătură. 

— Vrea cineva cafea? întrebă Porta, ridicîndu-se în picioare. 

Tocmai cînd e gata cafeaua, și ne relaxăm cu toţii la lumina 
lumânărilor Hindenburg, cînd intră pe ușă, într-un virtej de zăpadă, 
Hauptfeldwebel-ul Hofmann. 

— Pe toţi dracii, că frig mai e, zice el suflind în pumni. Aveţi o 
cană de cafea și pentru mine? 

Soarbe de două ori și înjură, fiindcă și-a fript limba. Se uită la 
n0i, la fiecare pe rînd, timp de cîteva clipe. Mai soarbe o dată, apoi trage 
o foaie de hirtie din manșetă și i-o întinde Bătrinului. 

Cîinii de război 


— Veţi pleca în misiune peste două ore! Veţi avea acoperire de 
artilerie cînd veţi trece dincolo! 

Orice conversaţie a încetat. Simțim că parcă îngerul morții toc- 
mai a trecut prin cămăruța cu tavan scund. Nu ne vine să credem că 
am auzit bine. 

Hofmann mijeşte ochii și ne priveşte. Îşi împinge, chipurile din 
întîmplare, tocul pistolului mai în față. 

— Pe dracu, strigă Porta, roșu la faţă. Avem dreptul la opt zile 
de odihnă pentru o misiune de șase săptămîni! 

— N-aveţi nici un drept, răspunde Hofmann. Ordinul a venit 
de sus. 

— Dar cum rămîne cu efectivul? Ne lipsesc oameni! zice Bătrinul. 
Dă-o dracului de treabă, nu pot trece dincolo doar cu nouă oameni! Și 
adjunctul meu, Barcelona Blom, e la spital, cu faţa zdrobită! 

— Nu-ţi face probleme, răspunde sec Hofmann. Am avut noi 
grijă de chestia asta. Înlocuitorii sînt deja aici. O să fiți cea mai pestriță 
grupă care a existat vreodată. O să aveţi ruși, laponi și finlandezi prin- 
tre voi. Camioanele vor fi aici în două ore și, ca să nu vă obosească, vor 
opri chiar la ușă. Hals und Beinbruch!!5l zice el şi iese afară. 

— Uite o chestie ca asta îl face pe om să se roage să ajungă 
olog! urlă Porta, tremurînd de furie. Abia atunci poţi să fii sigur, o dată 
pentru totdeauna, că nu te mai trimite nimeni să bintui ca un dobitoc, 
jucîndu-te de-a partizanii lu pește prin ţara lu Papură Vodă! 

— Olog! Ai căpiat? ţipă Micuţul. Și p-ormă cum dracu mai fugi, 
cînd apar lăbarii și polițiști la Gara David, cu pulanele și lanternele lor 
afurisite? Nu, țuţache! Ciung! Asta da, mai merge! Că doar nu poți da la 
manivelă cu automatu dacă n-ai decît o mînă, te-ai prins? 

— Ciung e mai rău, zice Gregor, ce poa să facă un hamal doar 
cu o mînă? 

— Să primească o pensie pentru tot restul vieţii, zice Bătriînul, 
cu condiția să-și fi pierdut mina aici! 

— N-o să primim nici măcar un căcat, dacă pierdem războiuw 
ăsta, e de părere Porta, chiar de-ar fi să ne facem praf amîndouă mîinile. 

Începem să ne adunăm echipamentul și abia am terminat că 
deja camioanele sînt la ușă. 


[13] (germ.) Să fie cu noroc!: Literar: să ţi se rupă gîtul și picioarele. (n. trad.) 

CURTEA MARȚIALĂ 


Ninge atît de des că abia vedem în fața ochilor, dar asta o să 
fie în avantajul nostru cînd vom traversa linia. O noapte ca asta face 
sarcina observatorilor teribil de grea. 

Micuţul are probleme cu cîinele lui de război, nu vrea să meargă. 
Miriie și-și arată colții. Trebuie să-l ridicăm cu forța în camion. 

— Îl înţeleg de ce protestează, zice Porta, mîngîindu-l. Păi cine-a 
reușit să iasă din Uniunea Sovietică mai e prost să vrea să se întoarcă? 

Mecanicul-șef Wolf stă rezemat de un copac și ne privește cu 
un rînjet larg. 

— Azi noapte am visat că te-au împușcat unii de te-au desfăcut 
în două, strigă el către Porta, în timp ce camioanele se îndepărtează 
de poziţiile unităţii. 

Îi auzim hohotele de rîs încă multă vreme după ce-a dispărut 
din vedere. 

Camioanele se îndreaptă legănîndu-se înspre drumul către Sala. 
Știm ce destinaţie avem. Frontul arctic! 

Adormim înainte să fi ajuns la linia frontului și cădem unii 
peste alții cînd camioanele frinează. 

Cîțiva soldaţi din batalionul finlandez Sissi ne preiau și ne con- 
duc mai departe. Se uită tăcuţi, cum ne tîriim peste parapetul tranșeii 
și printre sîrmele ghimpate. 

O mitralieră latră, îndrăcită, pieziș, pe direcția noastră. O rachetă 
sfredelește văzduhul și cade încet la pămînt. 

Așteptăm, muţi ca mormîntul, pînă se stinge. 


Sfirșitul Volumului XII 

